TEORIA MUZICII 

Muzica — arta sunetelor — face parte din patrimoniul cultural şi 
spiritual al întregii omeniri, constituind un limbaj şi mijloc specific de 
exprimare şi impresionare de care omul se serveşte din timpuri preistorice. 

Ea este un grai — cum ne spune George Enescu — „în care se 
oglindesc, fără putinţă de prefăcătorie, însuşirile psihice ale omului şi 
popoarelor”. 

Dezvoltând continuu elementele sale de expresie, muzica a ajuns la 
gradul de înaltă manifestare a simțirii şi gândirii umane, a cărei capacitate 
de reflectare şi oglindire a vieţii afective a înrâurit nespus de mult 
omenirea, contribuind — împreună cu celelalte domenii ale culturii — la 
cunoaşterea şi transformarea omului şi a lumii înconjurătoare. 

Poporul român, iubitor profund şi sincer al acestei carte, deține un 
inestimabil tezaur muzical — sub forma creației populare şi a celei culte — 
manifestându-se, totdeauna extrem de sensibil la frumuseţile şi forţa de 
impresionare a muzicii. Mesajul muzical — imaginea specifică — se 
compune prin mijlocirea sunetelor, universul sonor constituie deci 
domeniul din care muzica îşi procură materia primă pe care o prelucrează 
şi organizează apoi — după criterii tehnice şi estetice proprii — în acel 
expresiv limbaj al sunetelor capabil să redea realitatea sub diversele ei 
manifestări, să comunice idei, gânduri, sentimente, emoții. 

Revine muzicii rolul de a organiza şi prelucra în forme artistice 
materialul sonor brut din natură, până la acel grad încât să devină 
limbaj şi mijloc de exprimare ce vizează sferele subtile ale conştiinţei 
şi spiritului uman. 

Transformările materiei sonore în imagini vii, grăitoare 
producătoare de emoţii pe care şi le asumă muzica în cadrul procesului 
de creare şi interpretare a operei de artă sunt evidente transformări de 
calitate — în muzică sunetele se investesc cu forță emoţională —, dar ele 
pornesc, în mod obiectiv, de la elementele de cantitate pe care ştiinţa 
despre sunet le oferă muzicii. Aşadar, muzica aparţine, prin natura sa, 
activităţii spirituale a omului, ea îşi are însă fundamentul şi pornirea 
de la acele date ale ştiinţelor exacte care explică şi condiţionează 

fenomenul artistic în toată complexitatea sa. De aceea, înaintea 
oricărui principiu teoretic muzical se cer cunoscute noțiunile şi datele 
esenţiale de ordin ştiinţific — acustic şi matematic — privind substanța 
sonoră (fac parte integrantă din teoria muzicii) ca expresie a raportului 
intim şi organic dintre arta şi ştiinţa sunetelor. 


Obiective 

1. Pregătirea viitorului profesionist în domeniul muzicii presu- 
pune, încă din primul an de studii universitare specifice, însuşirea 
deosebit de temeinică atât a principiilor teoretice fundamentale ale 
acestei arte — prin analize, sinteze şi aprecieri corespunzătoare, cât şi a 
deprinderii practicii superioare a solfegiului şi dicteului muzical. 

2. Cu privire la solfegii, acestea trebuie să conţină piese tonale 
până la trei alteraţii constitutive în cheile SOL şi FA, în ritmuri binare 
şi ternare, cu diviziuni excepţionale, în măsuri simple şi compuse care 
au ca unitate de timp pătrimea şi optimea. 

3. Se va practica frecvent analiza orală sau scrisă a unei piese 
muzicale clasice, cu explicaţii ce decurg din teoria tonalității şi a 
ritmului muzical clasic. 


Bazele fizice ale muzicii 
A. Producerea vibraţiilor 


a. Legile naturale ale mişcării vibraţiilor 

Mişcarea vibratorie se produce după legi fizice obiective (natu- 
rale) ce pot fi analizate dacă urmărim evoluarea lor în oscilaţiile unui 
pendul, corp având un capăt fix (A), iar celălalt mobil (B), ca în figura 
de mai jos ce ne redă pendulul în poziţia de repaus sau de echilibru, 
numită în fizică şi poziţia zero. 


A 

Dacă pendulul este pus în mişcare de către o forță oarecare — pe 
care o numim forță de excitație —, el părăseşte poziţia de repaus 
efectuând — pe baza elasticității — o serie de oscilaţii în jurul acestei 
poziții, în ambele direcţii, până ce va reveni la starea inițială de 
nemişcare în virtutea atracției gravitaționale a corpurilor. Oscilaţia 
(vibrația) se consideră simplă dacă deplasarea pendulului se efectuează 
într-o singură direcție față de poziţia zero (la stânga sau la dreapta). 


A 


B 


B—B1—B = vibraţie simplă (la stînga) 
B= B?—B = N s (a dreapta) 


Oscilaţia (vibrația) se consideră dublă sau completă în cazul în care 
deplasarea pendulului se face simetric, în ambele direcții ale poziției zero. 

În mod natural, în cazul când nu este întrerupt de o forță oarecare, 
un corp sonor efectuează numai vibrații duble (complete). 


b. Mişcarea vibratorie amortizată şi neamortizată 

Orice mişcare vibratorie, dacă nu este întreținută în mod continuu, 
scade sub acțiunea de frecare şi frânare cu aerul, micşorându-se treptat 
până la stingerea în poziția zero, caz în care se consideră mişcare 
vibratorie amortizată. 

Dacă, dimpotrivă, mişcarea vibratorie este întreţinută printr-o forță 
oarecare de excitație (impulsie), ea îşi păstrează amplitudinea constantă în 
timp, numindu-se, din această cauză, mişcare vibratorie neamortizată. 

Atât legile mişcărilor vibratorii amortizate, cât şi cele neamortizate 
influențează în mod direct emisiunea la diferite instrumente sau chiar voci. 


c. Perioada vibraţiei (simbol T) 

Timpul în care se produce o vibrație dublă (completă) poartă nu- 
mele de perioadă, unitatea prin care se măsoară fiind secunda. Vibraţiile 
produc sunete auditibile numai dacă perioada în care evoluează (T) este 
foarte scurtă: de minimum 16 vibrații duble pe secundă. 

Sub această limită de timp, vibraţiile nu pot fi percepute ca 
sunet, ci ca simple pulsaţii supuse numai perceperii vizuale sau tactile. 

d. Elongaţia (simbol E) 

Distanţa la care se află, la un moment dat, corpul aflat în vibraţie 
față de poziţia zero, poartă, în ştiinţă, numele de e/ongație. Ea se 
măsoară prin unghiul format între poziţia zero şi cea la care a ajuns 
corpul sonor în timpul vibraţiei. 


Unghiul! BAE1 = elongația 1; 

unghiut BAE2= elongaţia 2; 

unghiul BAE3= elongația 3 
(elongatie maximă). 


e. Alte forme ale vibraţiei sonore 

Legile fizice (naturale), observate mai înainte la mişcarea vibratorie 
pendulară, sunt aceleaşi şi atunci când fenomenul se petrece la un corp 
sonor având ambele capete fixe — spre exemplu la o coardă — 
deosebindu-se doar prin forma ca de fus a vibraţiei. 


f. Corpuri sonore de care se serveşte muzica 
În natură există numeroase surse generatoare de sunete, muzica 
foloseşte încă cu precădere: coardele, coloanele de aer (aerul este un 

agent vibrator), diferite membrane, plăci şi bare metalice sau din lemn 
etc. Un loc aparte, ca sursă sonoră pentru muzică, îl constituie — încă 
de la începuturile acestei arte — vocea. În tehnica mai nouă a 
sonorităților se produc — prin aparatele speciale — vibrații pe cale 
electrică şi electronică folosite din ce în ce mai mult astăzi în muzică. 


g. Modalităţile prin care un corp sonor poate fi acţionat pentru 
a produce vibrații 

Un corp sonor, pentru a intra în vibraţie, poate fi acţionat prin 
următoarele modalităţi utilizate şi în muzică: 

— prin frecare ca la instrumentele cu coarde; 

— prin suflu (curent de aer), ca la voce şi la instrumentele de 
suflat din lemn ori metal, precum şi la orgă; 

— prin ciupire, ca la harpă şi la instrumentele din familia ghitarei; 

— prin apăsare, atingere şi lovire ca la instrumentele cu claviatură 
din familia pianului şi la instrumentele de percuție. 


B. Propagarea vibratiilor 


1. Unde sonore 

Un corp sonor când vibrează pune în mişcare moleculele din 
mediul său ambiant — solid, lichid sau gazos — transmițând fenomenul 
din aproape în aproape către alte şi alte straturi moleculare ale mediului. 
Au loc, în felul acesta condensări şi dilatări periodice ale mediului 
denumite în fizică unde sonore, formă sub care vibraţiile acustice ajung 
până la aparatul nostru auditiv. Întrucât mișcarea undelor sonore se face 
în toate direcţiile deodată şi cu aceeaşi viteză, acestea capătă o formă 
sferică (unde sferice) asemănătoare cercurilor produse de o piatră 
aruncată pe suprafaţa unei ape liniştite, în urma aruncării unei pietre, în 
centrul sferei aflându-se corpul vibrator. 

Mediul (aerul, apa, pământul, lemnul) văzut în ansamblu, rămâne 
imobil, rolul lui fiind numai de a transmite mişcarea vibratorie prin 
deformările ce le suportă straturile sale moleculare învecinate. În 
consecință, oricare ar fi mediul în care se propagă vibraţiile, fenomenul 
propagării nu implică transport de substanţă, ci doar transfer de energie. 


2. Lungime de undă 

Se numeşte lungime de undă distanţa dintre două condensări şi 
dilatări identice ale mediului. 

Lungimea de undă se măsoară în metri sau centimetri pe 
secundă, calculul ei servind în principal pentru stabilirea vitezei cu 
care sunetele se propagă în mediul ambiant de care se ţine seama, mai 
ales, în transmisiile radiofonice. 


3. Viteza de propagare a sunetului 

În funcţie de structura mediului ambiant — cu coeficienţii lui de 
absorbţie — şi de gradul de transmisibilitate al acestuia, viteza cu care 
se propagă undele sonore variază conform cu datele următoare: 

— în aer cu o viteză de aproximativ 340 metri pe secundă; 

— în mediul solid (metal, lemn, pământ) cu o viteză între 3000- 
5000 metri pe secundă; 

— în apă cu o viteză de aproximativ 1450 metri pe secundă. 


4. Proprietăţile fizice (naturale) ale vibratiilor 

Vibraţiile corpurilor sonore posedă patru proprietăți (calități) na- 
turale: frecvență, continuitate în timp, amplitudine şi formă (conformaţie) 
spectrală (componență de armonice). Oricare dintre aceste proprietăți 
ale vibrațiilor trebuie considerate în raport de interdependență; una 
necesitând existenţa celorlalte în mărimi stabilite de ştiinţa acusticii pe 
cale experimentală. În procesul de prelucrare de către organul auditiv 
(procesul fiziologic), frecvenţa se percepe ca „înălțime sonoră”, conti- 
nuitatea în timp ca „durată”, amplitudinea ca „intensitate”, iar forma 
vibratorie spectrală (compoziţia în armonice) ca „timbru”. 


a. Frecvența sonoră (înălțimea) 

Numărul de vibrații duble (complete), efectuate de către corpul 
vibrator într-un timp dat — de regulă într-o secundă — poartă numele în 
acustică de frecvență (simbol N). Ea determină poziţia sau locul 
fiecărui sunet în scara acuităților, constituind criteriul principal pe 
baza căruia se organizează, pa planul înălțimilor, materialul sonor atât 
în ştiinţă, cât şi în artă. 

Frecvența (înălțimea) se măsoară prin unităţile denumite în 
fizică hertzi (simbol Hz) — un hertz fiind egal cu o vibraţie dublă sau 
completă pe secundă. 

Cu cât frecvenţa este mai mare, cu atât sunetul produs este mai 
acut şi viceversa. 

Dacă două sunete au aceeaşi frecvenţă, acestea se aud la unison. 

Pentru o primă orientare în mulțime a frecvenţelor sonore 
menționăm că sunetul cel mai grav audibil se produce la o frecvență 
de 16 Hz, iar cel mai acut la o frecvenţă de 20.000 Hz. 

Calculul tuturor frecvenţelor (înălțimilor) sonore porneşte de la 
sunetul la = 440 Hz (LA din octava 1 de 440 Hz) care a fost stabilit, 
prin convenţii internaționale, drept diapazon oficial pentru construcția 
şi acordajul tuturor instrumentelor muzicale, precum şi pentru 
imprimările radiofonice sau pe disc. 

Ne putem imagina cât de mari ar fi inconvenientele, încurcăturile 
şi neplăcerile ce ar surveni, în interpretarea operelor de artă, dacă 
acordajul instrumentelor muzicale n-ar porni de la acelaşi sunet etalon 
(la = 440Hz). 

b. Continuitatea în timp (durata) 

Vibraţiile corpurilor, pentru a se produce, consumă un anume 
interval de timp ce poate fi mai mare sau mai mic pe scara valorilor 
temporare. Numim această calitate a vibraţiilor continuitate în timp, 
percepută de auzul nostru drept durată, a cărei măsurare se face prin 
unități ale timpului solar: minute, secunde ori subdiviziuni ale acestora 
din urmă. 


c. Amplitudinea (intensitatea) 

Elongaţia (extensia) maximă pe care o efectuează mişcarea 
vibratorie față de poziţia zero, poartă numele de amplitudine pe care o 
percepem auditiv ca intensitate. Ea măsoară prin unităţile denumite în 
fizică foni sau — în versiune engleză — prin decibeli (1fon = 1 decibel). 

Amplitudinea unei vibrații depinde de următorii factori: 

— cantitatea de energie (impulsie) ce se imprimă mişcării vibratorii 
şi se transmite mediului ambiant; 

— distanţa la care se află corpul vibrator față de aparatul auditiv 
receptor; 

— calitatea mediului în care se propagă (aer liber, sală închisă, 
prezenţa unor obstacole absorbante etc.). 


d. Forma spectrală a vibraţiilor (timbru) 

Rezonanţa naturală a corpurilor sonore 

Ceea ce auzim şi numim „un sunet” este, în realitate, efectul mai 
multor sunete generate de forma spectrală a vibraţiilor. 

Ştiinţa demonstrează că, în natură, nu există şi nu se produc 
sunete simple — de o vibraţie unică (sunete sinus). 

Dimpotrivă, orice corp sonor — coardă, coloană de aer, mem- 
brană etc. — dacă este pus în mişcare, vibrează nu numai în toată 
lungimea sa, producând sunetul fundamental — auzit de noi ca unul 
singur — ci, concomitent, vibrează şi în părți (segmente), adică în 
jumătăţi (1/2), treimi (1/3), pătrimi (1/4), cincimi (1/5) etc. 

Vibraţiile parţiale produc sunetele lor proprii — de frecvenţe mai 
înalte şi intensități mai mici — ce se suprapun celui fundamental, nu- 
mindu-se din această cauză sunete armonice, concomitente sau parţiale. 

Făcând o analogie cu cele ce se petrec în domeniul plastic, 
sunetul rezultant se aseamănă cu o culoare, spre exemplu cu albul care 
nu se află niciodată în stare pură, ci e compusul spectral al celorlalte. 

Schema grafică a fenomenului producerii armonicelor de către o 
coardă fixată la ambele capete (AB): 

— sunetul fundamental (numit impropriu şi armonicul 1) este 
produs de vibraţiile sursei sonore în toate lungimea sa; 

— armonicul 2 este produs de vibraţiile jumătăţilor de coardă; 

— armonicul 3 este produs de vibraţiile treimilor de coardă; 

— armonicul 4 este produs de vibraţiile pătrimilor de coardă; 

Armonicele 5, 6, 7, 8, 9, 10 etc. sunt produse de vibraţiile 
segmentelor respective ale sursei sonore. 

Fenomenul astfel descris poartă, în fizică, denumirea de 
rezonanță naturală a corpurilor sonore datorită căruia se determină 
calitatea denumită timbru ce distinge un sunet după sursa care l-a 
produs; coardă, coloană de aer, bară metalică sau din lemn, voce, 
generator electronic etc. Prin analiza acustico-matematică a feno- 
menului s-au putut determina cu precizie armonicele unui sunet, 
acestea producându-se la intervale fixe şi într-o ordine anumită de 
succesiune. Ele sunt infinite ca număr, pentru demonstrarea teoretică 
se folosesc, de obicei, numai primele 16 armonice. 

Eiectul 

Numărul ce ordine real, 

ai ermoniceler 4 2 3 4 5 6 7 8 9 10 4 12 13 14 15 16 lermoniei 
t bha 2 2) 


Frecvența în Hz 56. 132 198 264 320 395 462 528 594 660 724 798 062 624 989 1056 sunet 

Bazele fiziologice ale muzicii 
Date esenţiale de ordin fiziologic asupra sunetului 


1. Senzaţia de sunet 

În fiziologie, prin sunet se înţelege senzaţia produsă asupra 
organului auditiv de către vibraţiile naturale ale corpurilor impulsionate 
din afară pe calea undelor atmosferice. 

Noţiunea de sunet este, în consecință, de ordin fiziologic, în 
natură corespunzându-i vibraţiile corpurilor elastice. 

Studiul fiziologic al sunetului priveşte, aşadar, latura senzitivă a 
fenomenului, adică afectul pe care-l produce asupra simțului auditiv 
mişcările vibratorii pătrunse în organism şi modalitatea de transformare 
a acestora — prin calităţi noi — în senzație sonoră. 


2. Mecanismul audiţiei 

Mişcările vibratorii ajunse pe calea undelor (sonore) la urechea 
noastră impulsionează (sesizează) timpanul care, fiind şi el corp 
elastic, vibrează la unison cu sursa sonoră. 

De aici, impulsurile vibratorii se transmit urechii interne unde se 
află fibrele „Corti” (cca. 25.000 la număr), un fel de filamente 
microscopice, terminații ale nervului acustic, care vor transmite 
fenomenul spre zona auditivă a sistemului nervos (spre creier), unde 
se localizează senzaţia de sunet ca proces al conştiinţei noastre. 

La nivelul creierului, au loc procese complexe de analiză şi 
comparare a unui sunet cu altul, sau chiar cu fenomene de altă natură. 

Vibraţiile pot fi considerate sunet numai după ce senzaţia 
auditivă a fost prelucrată — analizată şi sintetizată — de către sistemul 
nervos central. 

Capacitatea omului de a sesiza, compara şi înțelege lumea nesfârşită 
a sunetelor — a combinațiilor şi formelor complexe pe care acestea le 
primesc în opera de artă — formează ceea ce numim auz muzical. 


3. Domeniul (câmpul de audibilitate) 

Se numeşte domeniu sau câmp de audibilitate totalitatea 
sunetelor ce pot fi percepute de aparatul auditiv al omului. În ştiinţă, 
acest domeniu mai poartă numele de spectru — audio. 

Limitele pe baza cărora se stabileşte câmpul sonor auditiv se 
referă la trei dintre parametri naturali ai sistemului: înălțime, durată şi 
intensitate. 


a. Limita audibilă determinată de înălţimea sonoră 

Câmpul sonor perceptibil de către urechea omului, din punct de 
vedere al înălțimilor, se cuprinde între sunetul cel mai grav având 16Hz 
(Do — 2 din sub contraoctavă) şi cel mai acut aproximativ 20.000Hz. 

Sub limita inferioară a acestui spaţiu — deci sub 16Hz — se află 
domeniul infrasunetelor, perceperea vibrațiilor putând fi numai tactilă 
sau optică; iar deasupra limitei superioare — deci peste 20.000Hz — se 
află domeniul ultrasunetelor. 

Aceste limite (minima şi maxima frecvenţelor audibile) variază 
însă de la un individ la altul şi chiar la acelaşi individ în raport cu vârsta, 
capacitatea auditivă a omului scăzând pe măsură ce înaintează în vârstă. 

Cercetările biologice dau următoarele limite superioare audibile 
în funcție de vârstă: 

— până la 20 de ani = 20.000Hz 

— până la 35 de ani = 15.000Hz 

— până la 50 de ani = 10 — 12.000Hz 

— până la 65 de ani = 5 — 6.000Hz 

Trebuie să facem însă o distincție netă între posibilitatea fizio- 
logică (senzitivă) a omului de a percepe un spaţiu sonor atât de larg şi 
cel relativ restrâns folosit în practica artistică înainte de a fi apărut 
generatorul electronic emiţător al tuturor sunetelor posibile din punct 
de vedere fizic. 

Există, de asemenea, şi imperfecțiuni determinate de lipsa unei 
educaţii sistematice a auzului în sensul perceperii selective a celor mai 
mici diferenţe dintre sunete (microsunetele), căci, în general, educaţia 

auditivă se formează pe calapodul muzicii europene occidentale, 
structurată — după cum se ştie — pe intervalele ton — semiton. 


b. Limita audibilă determinată de durata sunetelor 

Din punct de vedere fiziologic, perceperea unui sunet necesită o 
durată minimă de la emiterea care se află în relaţie directă cu frecvența 
şi amplitudinea sunetului respectiv. 

Pe cale experimentală, durata minimă de percepere auditivă este 
evaluată la 3-4 perioade de oscilație pentru un sunet cu frecvenţa de 
1.000Hz şi de intensitate medie, limită sub care auzul nostru nu 
percepe o senzaţie de sunet, ci una de pocnet. 

Pentru celălalt pol al permeabilităţii fiziologice a duratelor (durata 
maximă) în mod firesc nu există limite precise, acestea diferind de la 
individ la individ. 

S-a constatat totuşi că orice prelungire excesivă a unui acelaşi 
sunet sau acord peste o anumită limită fiziologică provoacă oboseala 
auzului, slăbindu-i capacitatea de concentrare şi atenţie. 


c. Limita audibilă determinată de intensitatea sonoră 

Intensitatea sonoră suportabilă auzului omenesc variază între un 
prag inferior însemnat prin zero foni (decibeli) dedesubtul căruia 
sunetele nu se mai aud şi altul superior, de circa 140 foni (decibeli), 
dincolo de care sunetele nu mai pot fi auzite corect, deoarece volumul 
mare de intensitate distorsionează perceperea auditivă, producând 
chiar senzaţii auditive dureroase (pragul durerii). 

Până la urmă, supradimensionarea intensității unor sunete sau 
zgomote peste limitele fiziologice admise (trecerea dincolo de pragul 
durerii), are drept consecință deteriorarea şi compromiterea aparatului 
auditiv — organul prin care omul îşi formează conştiinţa despre lumea 
sonoră înconjurătoare. 

O oboseală periculoasă a auzului — ducând chiar la deteriorarea 
şi distrugerea capacităţii auditive — intervine în cazul folosirii excesive 
a intensităților maxime, mai ales pe calea aparatelor electro-acustice 
(radio, disc, bandă magnetică). 

O muzică tratată de această manieră nu constituie altceva decât 
un alt tip de poluare sonoră, la fel de primejdios ca şi cel provocat de 
zgomotele excesive din mediul înconjurător. 

Auzul, spre deosebire de alte organe ale simțurilor, este mult 
mai expus şi foarte sensibil. 

Ochii pot fi închişi — spre exemplu — după dorinţă, pe când 
urechile nu, ele nu au pleoape. 

Din punct de vedere biologic, supunând mai mult timp organul 
auditiv acțiunii obositoare a unor excitații sonore, apar cu siguranță 
fenomene patologice care duc la surzenie, aşa cum se întâmplă cu 
persoanele care depun o activitate îndelungată în medii sonore puternice, 
uneori chiar şi cu instrumentiştii unei orchestre. 

La fel, fenomenul slăbirii capacităţii auditive se înregistrează la 
mulți dintre cei ce frecventează discotecile şi reuniunile lipsite de 
control artistic şi lăsate în voia reverberării intensive maxime a 
sonorităților de pe disc sau bandă magnetică, supunând aparatul 
auditiv presiunii nocive a multor decibeli ce n-au nici o legătură cu 
satisfacțiile de ordin estetic. 


4. Sunet muzical şi zgomot 

a. Un sunet se consideră muzical dacă are frecvența (înălțimea) 
determinabilă, adică o înălțime precisă, fiind efectul vibraţiilor repezi 
şi periodice (isocrone) ale corpurilor sonore. 

După numărul vibraţiilor de care este produs, sunetul muzical se 
prezintă sub două forme: simplu (pur) şi compus (timbrat). 

Sunetul muzical simplu rezultă dintr-o vibraţie unică — fără 
armonice — şi se poate obţine numai în laboratoare acustice prin 
aparate electronice speciale. 

El mai poartă numele de sunet sinus, deoarece în exprimarea 
grafică se redă printr-o singură linie sinusoidală. 

Sunetul muzical compus (timbrat) rezultă din concomitenţa mai 
multor sunete simple denumite armonice, aşa cum a fost descris mai 
înainte. 

Prin natura lor, toate sunetele muzicale — cu excepţia sunetelor 
sinus — sunt sunete compuse (timbrate). 

b. Un sunet se consideră zgomot în cazul în care nu are înălțimea 
precisă, fiind efectul vibraţiilor neuniforme şi periodice (neomogene). 
Expresia grafică a zgomotului. 

Muzica foloseşte — în principal — sunete cu înălțimi precise 
(muzicale), dar, pentru anumite efecte şi imagini artistice, utilizează 
expresiv şi zgomotele, în care scop şi-a făurit şi instrumente speciale 
(instrumente de percuție neacordabile). 


5. Proprietăţile (calităţile) fiziologice ale sunetului 

In contact cu facultățile auditive ale omului, calitățile fizice 
(naturale) ale vibraţiilor se transformă — aşa cum s-a mai arătat — în 
proprietăţi (mărimi) fiziologice, după cum urmează: 

— frecvenţa vibraţiilor se percepe auditiv ca înălțime sonoră; 

— continuitatea în timp a vibraţiilor se percepe auditiv ca durată; 

— amplitudinea vibraţiilor se percepe auditiv ca intensitate; 

— forma spectrală a vibraţiilor (compoziția în armonice) se 
percepe auditiv ca timbru. 

Aceste patru proprietăți naturale determină, deci, pe plan fiziologic, 
ceea ce numim şi percepem obişnuit, ca sunet muzical. 

În condiţiile dezvoltării remarcabile a tehnologiei electroacustice 
din zilele noastre, putem adăuga — în studiul fiziologiei sonore — şi 
spaţialitatea, o nouă dimensiune a sonorităților ce se află în curs de 
valorificare din ce în ce mai eficientă în arta muzicală. 


a. Înălțimea sonoră 

Prin înălțime sonoră se înțelege — în fiziologie — senzaţia pe care 
frecvenţa vibraţiilor o produce asupra simțului nostru auditiv. 

Datorită înălțimii, un sunet oarecare ne apare mai acut sau mai 
grav faţă de alte sunete, de aceea, înălțimea este criteriul principal de 
organizare şi folosire a spațiului sonor pe plan intonaţional. 

Din punct de vedere muzical, înălțimea stă la baza evoluţiei şi 
dezvoltării artei sunetelor, din jocul variat de înălțimi sonore rezultând 
în muzică cele trei principale forme ale expresiei intonaţionale: 
melodia, armonia şi polifonia. 

Melodia — mijlocul primordial de expresie al artei sonore — se 
compune din succesiuni de sunete de diferite înălțimi, dispuse într-o 
ordine succesivă (diacronică). 

Armonia — se compune, de asemenea, din sunete de înălțimi 
diferite, dar dispuse într-o ordine sincronică de realizare (suprapuneri 
de acorduri). 

Polifonia — arta îmbinării şi suprapunerii mai multor melodii — 
foloseşte, de asemenea, înălțimi sonore în ambele sensuri ale realizării 
artistice: linii melodice (plan orizontal) şi suprapuneri acordice (plan 
vertical). 

De altfel, toate sistemele muzicale intonaţionale melodice, armo- 
nice şi polifonice — începând cu cele simple şi primitive până la cele 
complexe utilizate în creaţia contemporană — pleacă de la condiţiile 
fiziologice ale perceperii înălțimii sunetelor şi de la organizarea 
artistică a materialului sonor după acest criteriu. 

Originea tuturor sistemelor intonaționale rezidă, aşadar, în 
posibilitatea fiziologică a omului de a percepe complexul de sunete de 
diferite înălțimi şi de a le conferi — prin mijlocirea muzicii — un sens 
estetico-emoţional bine definit. 

b. Durata sunetului 

Privită sub aspect fiziologic, prin durată se înţelege senzația 
scurgerii (desfăşurării) în timp a oricărui fenomen, deci şi a celui sonor. 

Ca dimensiune de ordin muzical, durata reprezintă axa pe care 
evoluează şi se desfăşoară în timp toate componentele muzicii, ea fiind 
elementul care configurează ritmul, factorul de impuls, de mişcare şi 
propulsie al întregii arte sonore. 

Într-adevăr, variatele posibilităţi de combinare a duratelor 
muzicale exprimate prin valori auditive (sunete) şi neauditive (pauze) 
duc la conturarea ritmului în forme structurale infinite: de la ritmurile 
simple primare, până la cele mai complexe, aşa cum se prezintă în 
creaţia contemporană. 


c. Intensitatea sonoră 

Prin intensitate sonoră — în sens fiziologic — se înţelege senzația 
pe care o produce asupra organului nostru auditiv amplitudinea 
(volumul vibrației). 

Cu cât presiunea acustică — în speţă amplitudinea vibraţiilor — 
este mai mare, cu atât creşte şi intensitatea sunetului rezultat, şi 
viceversa: cu cât presiunea acustică este mai mică, în aceeaşi măsură 
intensitatea sunetului descreşte. 

Limbajul muzical este unicul mijloc prin care se conferă 
intensității sonore sensuri şi valenţe expresive, emoţionale, ce vin să 
se adauge celor obţinute pe plan intonațional şi ritmic. 

Şirul nesfârşit de nuanţe muzicale — cu infinitele lor posibilități 
de gradare — îşi are pornirea de la intensitatea sunetelor care generează 
dinamica muzicală — arta de a reda discursul muzical în nuanțele şi cu 
accentele cele mai expresive. 


d. Timbrul sonor 

În procesul auditiv, forma complexă (spectrală) a vibraţiilor, din 
care rezultă armonicele, se percepe ca timbru — calitatea fiziologică ce 
distinge sunetul după sursa care l-a produs (coardă, coloană de aer, mem- 
brană, bară metalică sau din lemn, generatorul electronic, vocea etc.). 

Explicaţia ştiinţifică a existenţei acestei calităţi în fiecare sunet 
muzical o constituie — după cum s-a mai arătat — fenomenul rezonanței 
naturale (principiul armonicelor). 

Timbrul sonor poate fi variat ca expresie: luminos, deschis, 
strălucitor, tăios, pătrunzător, catifelat, moale; ori întunecat, închis, 
strident, dur, metalic, sumbru, mat etc. 

Pentru muzică folosirea cu măiestrie a timbrurilor vocale şi 
instrumentale constituie una din condiţiile acestei arte. 

Prin structura ei o melodie poate suna — mai bine la trompetă şi 
mai nesemnificativ la pian; la fel şi în cazul realizărilor armonice şi 
polifonice. 

Varietatea coloristică ce se obţine prin diferite îmbinări de voci 
şi instrumente — imagistica sonoră — are punctul de plecare în jocul 
timbrurilor. 

Întocmai ca în pictură, diferitele îmbinări de timbruri sonore 
(paleta componistică) sugerează, în compoziţie, plasticitatea, pregnanța 
şi expresivitatea imaginii artistice. 

Vom consemna mai Jos, într-o diagramă — pentru a ne fi mai 
evidente — relaţiile ce se statornicesc între fenomenul sonor natural şi 
cel muzical — expresiv, pe baza celor patru proprietăți ale acestuia, care 
constituie, totodată, marile dimensiuni de organizare artistică ale muzicii. 


Fenomenul sonor natural Fenomenul artistic corespunzător 
Fizic Fiziologic 
1. | Frecvenţă = înălțime melodie, armonie, polifonie 
2. | Continuitate în timp = durată ritm, măsură, tempo 
3. | Amplitudine = intensitate |dinamica muzicală 
4. | Forma spectrală a vibraţiilor | = timbru coloristică timbrală 


Organizarea acustico — muzicală a materialului sonor 


Formele de bază ale acestei organizări 

Studiul primelor forme de organizare acustico — muzicală a 
materialului sonor are în vedere scara generală, registrele sonore, 
sistemul de octave, intervalele primare ton-semiton. 

Se studiază, de asemenea, intonaţia naturală (netemperată) şi cea 
convenţională (temperată), precum şi principiile enarmoniei sonore. 

Prin asemenea forme de organizare şi analiză a materiei sonore 
se face, de fapt, legătura dintre ştiinţa despre sunet (acustică) şi arta 
muzicală, noţiunile folosindu-se deopotrivă în ambele domenii. 


]. Scara generală sonoră 

Întregul material sonor utilizat în practica acustico-muzicală, 
aşezat într-o succesiune treptată — de la sunetul cel mai grav până la 
cel mai acut — poartă numele de scară generală. 

Instrumentele muzicale clasice, fiind construite după necesitățile 
creației europene de până acum, nu pot reda succesiunile microintervalice 
(sunetele cu frecvențele cele mai apropiate), nici pe cele din regiunea 
extrem — acută a scării generale. 

Singurul „instrument” muzical, care poate reda toate sunetele 
existente în natură, este generatorul electronic utilizat azi şi în creaţie. 
Identificarea sunetelor în scara generală sonoră se face prin trei 
sisteme: acustic, matematic şi muzical. 

a. Sistemul acustic de identificare constă din reprezentarea 
fiecărui sunet prin frecvența sa în Hz. 

De exemplu: la = 440 Hz (la din octava 1 având o frecvenţă de 
440 hertzi.) 

b. Sistemul matematic de identificare foloseşte reprezentarea 
sunetelor prin simboluri (coduri) matematice pentru a se putea lucra 
prin calcule şi operațiuni specifice acestui domeniu. 

c. Sistemul muzical de identificare a sunetelor utilizează două 
denumiri: 

— denumirea silabică (franco-italiană) 

— denumirea alfabetică (anglo-germană). 


— nominalizare silabică 


co l2 S (A) 
ie | 
z 2 h íc} 


Pentru sunetele intermediare se folosesc, în sistemul silabic 
diezii şi bemolii (semne specifice de alterații ale sunetelor naturale); 
iar în cel alfabetic (literal), terminațiile echivalente acestora. 


á eR CSI ds dat e 

2. Registrele sonore 
Scara muzicală generală se împarte, din punct de vedere al 
acuității sunetelor, în trei mari regiuni denumite registre: registrul 

grav, mediu şi acut. Sunetele din regiunea de jos a scării generale 
(circa 1/3) formează registrul sonor grav; urmează seria de sunete care 
alcătuiesc registrul sonor mediu; iar apoi o altă serie de sunete care 
compun registrul sonor acut. Limitele fiecărui registru sonor nu sunt 
de o rigoare absolută. 


registru 
3 ` ecut 
registru mediu bc N 
i ri pen 

registru grav 


Datorită naturii şi construcţiei lor specifice, instrumentele, 
precum şi vocile omeneşti, emit numai o parte din sunetele scării 
generale muzicale, de aceea, pentru fiecare voce sau instrument, 
registrul grav, mediu sau acut variază în funcţie de sunetele care îi 
sunt accesibile din scara generală. Totalitatea sunetelor accesibile ca 
întindere a unei voci sau unui instrument muzical oarecare, poartă 
numele de diapason. 


3. Sistemul octavelor 

Octava se defineşte în acustică drept interval cuprins între un 
sunet şi dublul frecvenţei lui. 

Pornindu-se de la constatarea că, prin dublarea vibraţiilor 
sunetele dintr-o octavă, se reproduc de mai multe ori pe toată 
lungimea scării generale, întregul spaţiu sonor a fost secționat în mai 
multe octave, fiecare începând cu sunetul Do şi terminându-se cu 
sunetul Si. Apariţia unui nou sunet Do marchează începutul unei noi 
octave. Pentru a se deosebi unele de altele, notarea sunetelor se face 
separat în fiecare octavă, prin litere — majuscule sau minuscule — la 
care se adaugă cifre, astfel: 

— sunetele din subcontraoctavă şi contraoctavă se notează cu 
litere majuscule, adăugându-se la dreapta jos, pentru cele din 
subcontraoctavă cifra — 2, iar pentru cele din contraoctavă cifra — 1; 

— sunetele din octava mare se notează cu litere majuscule fără 
nici o cifră; 

— sunetele din octava mică se notează cu litere minuscule fără 
nici o cifră; 

— sunetele din octavele 1, 2, 3, 4 şi 5 se notează cu literele mi- 
nuscule, adăugându-se, la dreapta sus, cifrele respective (1, 2, 3, 4, 5). 

Codificarea 
muzicală 


Coresponderţa grafică 


Do- 2 — Si -2 
sau 
(c -2 —H -2) 


Do- 1 —Si-1 
(Cc -1—H-1) 


Octava 2 


Octava 3 


Dacă notăm un sunet prin semnele octavei din care face parte, 
înseamnă că am redat locul şi înălțimea exactă a acestuia în scara 
generală muzicală, iar dacă luăm în considerare şi frecvenţa lui 
(numărul de vibrații pe secundă de care este produs), am redat 
înălțimea absolută a sunetului respectiv, adică înălțimea lui generată în 
procesul de producere a fenomenului sonor din natură. 

4. Intervalele fundamentale ton-semiton 

Prin interval, în sens acustic, se înţelege raportul de înălțime 
dintre un sunet şi altul cu frecvenţă diferită. În scara muzicală, acest 
raport se concretizează prin diferența de înălțime dintre două trepte ale 
acesteia. Două sunt intervalele fundamentale ce se formează între 
treptele alăturate ale scării muzicale octaviante: tonul şi semitonul. 

Prin ele se măsoară toate celelalte intervale, conţinutul în tonuri 
şi semitonuri determinând spaţiul sonor concret al fiecărui interval 
(intervale perfecte, mari, mici, mărite şi micşorate). Locul tonului şi 
semitonului în scara naturală octaviantă cu tonica pe sunetul Do, este 
următorul: 

— Tonul între treptele I-H; H-II; IV-V; V-VI, VI-VII; 

— Semitonul între treptele III-IV şi VII-VIII. 

Prin modificarea treptelor naturale cu ajutorul alterațiilor (diezi, 
bemoli, dubli-diezi, dubli-bemoli) se poate opţiune şi altă ordine a 
tonurilor şi semitonurilor în aceeaşi scară. 


Tonuri şi semitonuri diatonice şi cromatice 


Atât tonurile, cât şi semitonurile se consideră diatonice în cazul 
că se formează între două trepte alăturate, având numiri diferite. 


Tonurile şi semitonurile se consideră cromatice în cazul că se 
formează pe aceeaşi treaptă, prin mijlocirea alteraţiilor. 

În cadrul unei octave sunt posibile 12 sunete (trepte) diferite 
orânduite la intervale de semiton. 


5. Intonaţia muzicală netemperată (naturală) 

Din cauza construcţiei lor specifice, instrumentele muzicale fo- 
losesc două feluri de intonaţie: netemperată sau naturală şi temperată. 

Intonaţia netemperată cuprinde sunetele ce rezultă din însăşi 
rezonanţa fizică (naturală) a sursei sau instrumentului care le produce. 

Datorită acestui fapt, sistemul conţine şi intervale mai mici decât 
semitonul, adică microintervale de dimensiuni variate (come, savarți, 
centisunete). 

Instrumentele muzicale capabile să emită sunete netemperate 
(naturale) sunt: vocea, instrumentele cu coarde şi arcuş, instrumentele 
de suflat din lemn şi alamă, precum şi generatoarele electronice care 
emit întreaga scară de sunete posibile fiziceşte. 


6. Intonaţia muzicală temperată (convenţională) 

Pentru a se putea utiliza intonaţia la instrumentele cu sunete fixe 
a fost nevoie de temperarea (ajustarea) intonației naturale, divizându- 
se, convenţional, octava în 12 semitonuri de mărime acustică egală, 
denumite, din această cauză, semitonuri temperate. 

În sistem dispare, în acest fel, orice interval mai mic decât 
semitonul, toate sunetele acestuia — şi implicit intervalele lui — fiind 
puţin false faţă de cele naturale, dar acceptate ca atare de auzul nostru. 
Instrumentele muzicale care emit sunete temperate (convenţionale) 
sunt: pianul, orga, clavecinul şi orice alt instrument cu claviatură; apoi 
harpa, instrumentele din familia chitarei şi celelalte instrumente cu 
grifură fixă. 


7. Enarmonia sonoră 

Se consideră enarmonice două sau mai multe sunete care 
exprimă acelaşi punct de intonaţie din scara muzicală — auzindu-se la 
unison —, dar posedând denumiri şi expresii grafice diferite. În acest 
sens, fiecare sunet din cele 12 ale octavei, cu excepția lui sol diez şi la 
bemol, poate avea două sunete enarmonice, dacă nu se folosesc şi 
triple alteraţii. 


Enarmonia se consideră absolută numai în sistemul temperat de 
intonaţie (aici do diez — spre exemplu — identic ca înălțime cu re 
bemol). Enarmonia se consideră relativă în sistemul netemperat de 

intonaţie (aici do diez este mai acut decât re bemol, diferența 
măsurându-se în microintervale de dimensiuni variate). 


8. Clasificarea generală a vocilor 

După natura lor, vocile sunt de două feluri: feminine — având 
caracteristici timbrale comune cu ale celor de copii — şi bărbăteşti. 

Vocile de femei şi de copii intonează cu o octavă mai acut decât 
cele bărbăteşti, caracteristică observată şi în vorbire. 

Prin elemente de timbru, vocile se diversifică în patru categorii 
(familii), şi anume: 

Voci feminine şi de copii: 

— sopran = vocea cea mai înaltă; 

— alto = vocea de jos feminină şi de copii. 

Voci bărbăteşti: 

— tenor = vocea cea mai înaltă la bărbaţi; 

— bas = vocea de jos bărbătească (cea mai gravă) 

Celelalte voci care mai apar în partitură (sopran II, alto II, 
contralto; tenor II, bas I (bariton) nu sunt decât divizări ale celor patru 
categorii principale menţionate mai înainte. 

Intinderile vocilor feminine şi bărbăteşti obişnuite — necultivate 
în şcolile speciale de canto — cuprind fiecare spaţiul aproximativ a 
două octave. 


9. Formaţiuni şi ansambluri corale 

Reunirea vocilor în vederea interpretării colective a unei piese 
muzicale — fie la unison, fie armonic ori polifonic — formează 
ansamblul coral (corul). După dispunerea şi numărul partidelor ce 
compun corul, distingem: 

— corul la unison pentru piese la unison şi octavă 

— corul de voci egale, alcătuit fie numai din voci feminine sau 
de copii, fie numai din voci bărbăteşti —, poate executa piese muzicale 
pe două şi mai multe voci; 

— corul mixt cuprinde partide de voci feminine (soprane şi 
altiste) îmbinate cu cele bărbăteşti (tenori şi başi); execută şi piese, de 
regulă, la 4 voci, dar s-au scris multe pagini şi pentru 5, 6 etc. voci, 
ajungându-se la corurile duble din marile compoziţii vocal-simfonice: 
oratorii, cantate, opere etc. 

Pentru muzica de cameră, cu vocile se pot realiza următoarele 
formaţiuni: duetul, terţetul, cvintetul, cvartetul, sextetul, septetul, 
octetul etc. 

TEMPOUL MUZICAL 


Gradul de mişcare sau viteza în care se desfăşoară orice piesă 
muzicală a primit numele de tempo. El reprezintă unul din factorii de 
o importanță deosebită, căci nimic nu denaturează interpretarea unei 
piese muzicale ca un tempo greşit, în neconcordanță cu concepția 
compozitorului sau cu caracterul acesteia. 

Tempoul muzical se redă în scris prin mijlocirea unor termeni 
provenind din limba italiană şi având o răspândire universală, al căror 
efect este de două feluri: 

— termeni indicând o mişcare constantă, 

— termeni indicând o mişcare variabilă, 


1. Termenii principali indicând o mişcare constantă 


{e$} 


. Mişcările rare 
Largo (M.M. 40-46) — larg, foarte rar 
— Lento (M.M. 46-52) — lent, lin, domol 
— Adagio (M.M. 52-56) — rar, aşezat, liniştit, comod 
— Larghetto (M.M. 56-63) — rărişor 
b. Mişcările mijlocii 
— Andante (M.M. 63-66) — „„mergând”, potrivit de rar, liniştit 
— Andantino (M.M. 66-72) — ceva mai repede decât Andante 
— Moderato (M.M. 80-92) —moderat, potrivit 
— Allegretto (M.M. 104-112) — repejor, puţin mai rar decât Allegro. 


c. Mişcările repezi 

— Allegro (M.M. 120-138) — repede 

— Vivace (M.M. 152 — 168) — iute, viu 

— Presto (M.M. 176-192) — foarte repede 

— Prestissimo (M.M. 200-208) — cât se poate de repede 


2. Termenii indicând mişcările gradate sau progresive (cu 
utilizarea cea mai răspândită) 


a. Pentru rărirea treptată a mişcării 

— rallentando (rall) — rărind din ce în ce mai mult, încetinind 
mişcarea; 

— ritardando (ritard) — întârziind, rărind; 

— ritenut (rit) — reținând, încetinind mişcarea 

— slargando (slarg) — lărgind, rărind 


34 


b. Pentru accelerarea treptată a mişcării: 
— accelerando (accel) — accelerând, iuţind din ce în ce mai mult; 
— affrettando (affret) — grăbind; 
— incalzando — zorind, însufleţind mişcarea; 
— precipitando — precipitând, grăbind; 
— stretto — îngustând, strâmtând, iuţind; 
— stringendo — strângând, grăbind mişcarea; 
c. Pentru revenirea la tempoul inițial 
— a tempo 
— tempo primo (tempol) 
— come prima 
— al rigore del tempo 
In cazul că o lucrare trebuie să se execute într-o mişcare liberă, 
ce se lasă la aprecierea interpretului, se utilizează expresiile: 
— senza tempo — fără tempo precis 
— a piacere — după plăcere 
— ad libitum — după voie, liber 
— rubato — tempo liber 
Efectul tuturor gradelor de mişcare poate fi augmentat sau di- 
minuat prin expresiile următoare: 
— assai — foarte (Allegro assai = foarte repede) 
— molto — mult 
meno — mai puțin 
— un poco — cu puţin 
— poco a poco — puţin câte puţin 
troppo — foarte 
— non tropo — nu prea mult 
— piu — mai 


NOTAȚIA MUZICALĂ 


Notaţia sau semiografia muzicală constituie sistemul de comu- 
nicare pe calea scrisului a operelor de artă. Ea se compune dintr-un 
repertoriu de semne convenționale grafice prin care se redau elementele 
componente ale limbajului muzical, precum şi relaţiile ce se produc 
între acestea în cadrul operei de artă. 

Studiul notației muzicale începe prin cunoaşterea reprezentării 
grafice a celor patru însuşiri naturale ale sunetului: înălțimea, durata, 
intensitatea şi timbrul, fiecare dintre acestea notându-se prin semne 
speciale. 

1. Notaţia înălțimii 

Reprezentarea grafică a înălțimilor sonore se face prin 
următoarele elemente: note, portativ, chei, semnul de mutare la octavă 
şi alterații. 


a. O notă, în funcţie de cheia folosită şi de locul pe care-l ocupă 
pe portativ, sau în afara lui, redă un anumit sunet din scara generală 
muzicală, deci înălțimea acestuia. 


b. Pe portativ se înscriu principalele semne ale notaţiei muzicale: 
cheile cu armurile respective, măsurile, valorile de note şi pauze, 
alteraţiile. 

In afara portativului şi în funcție de acesta se notează toate 
celelalte indicații ajutătoare privind tempoul, nuanțele, semnele de 
expresie şi de interpretare, textul literar etc. 

După modul de întrebuințare, portativul muzical se foloseşte în 
trei aspecte: 

e portativul simplu utilizat pentru muzica la o voce; 

e portativul dublu întâlnit în literatura pentru pian, orgă, clavecin, 
harpă şi, în genere, în redarea muzicii pe mai multe voci în scriitura 
armonică şi polifonică; 

e portativul complex, alcătuind partitura generală pentru orchestra 
simfonică şi cea destinată a fi interpretată de un ansamblu întreg de 
instrumente şi voci. 


c. Cheia muzicală reprezintă grafic trei sunete din scara acustică: 


cheia sol! 


R cheia do! 


Pk cheia fa 


In funcţie de utilizarea uneia sau alteia dintre cele trei chei, şi a 
locului fiecăruia pe portativ, se determină poziția celorlalte sunete pe 
baza succesiunii lor în scara muzicală. De exemplu: 

Literatura muzicală veche întrebuinţează cheile sol, do şi fa, 
distribuite pe portativ, astfel: 

— sol pe linia II (cheia de violină); 

— do pe linia I (cheia de sopran); 

— do pe linia II (cheia de mezzosopran); 

— do pe linia III (cheia de alto); 

— do pe linia IV (cheia de tenor); 

— fa pe linia III (cheia de bariton); 

— fa pe linia IV (cheia de bas). 

e Cheia de violină (sol pe linia a doua a portativului) se între- 
buinţează la notarea partiturii pentru vocile feminine (sopran-alto) şi 
vocile acute bărbăteşti (tenori). În acest din urmă caz, notele trebuie 
gândite cu o octavă mai jos decât cele reale reprezentate prin cheie. Cele 
mai multe instrumente muzicale folosesc, de asemenea, această cheie: 
vioară, apoi violă şi violoncel (pentru registrele lor acute), flaut, oboi, 

clarinet, corn, trompetă, instrumente cu claviatură (pentru portativul 
superior) etc. 

Cheia de bas (fa pe linia a patra a portativului) se întrebuinţează 
la notarea partiturii pentru vocile grave bărbăteşti (bariton-bas), precum 
şi pentru instrumentele destinate a reda registrele grave ale sonorităților: 
violoncel, contrabas, fagot şi contrafagot, trombon, tubă, timpani. Se 
întrebuinţează, de asemenea, pentru portativul inferior la instrumentele 
cu claviatură. 

e Cheia de alto (do pe linia a treia a portativului) se întrebuinţează 
la notarea partiturii pentru violă şi trombon alto. 

e Cheia de tenor (do pe linia a patra a portativului) se între- 
buinţează drept cheie secundară la notarea partiturii pentru violoncel, 
fagot, trombon-tenor. 

e Celelalte trei chei — do I, do II şi fa III se întrebuinţează numai 
în transpoziţie (pentru citirea partiturii la instrumentele transpozitorii). 


d. Semnul de transpunere la octavă 
Pentru evitarea folosirii prea multor linii suplimentare deasupra 
sau dedesubtul portativului se folosesc semnele: 


3 NP — mi mm m a — i : 

— octava alta 8 ! = transpune textul muzical 
la octava superioară 

— octava bassa 8 B----------- i = transpune textul muzical 


la octava inferioară 
În cazuri mai rare, se utilizează şi transpunerea textului muzical 
la două octave — superioare sau inferioare: 


— cvintdecima alta 15 7⁄5 = transpune la două 


octave superioare 


— cvintdecima bassa 15 8------------- = transpune la două 
octave inferioare 

e. Alteraţiile 

Semnele prin care se modifică, ascendent sau descendent, înălțimea 
treptelor (sunetelor) înaintea cărora sunt puse, se numesc alterații. 

Ele sunt în număr de cinci şi respectă regulile următoare: 

— diezul urcă intonaţia cu un semiton; 

— dublu-diezul urcă intonaţia cu un ton, iar dacă urmează după o 
notă cu diez urcă intonația numai cu un semiton; 

— bemolul coboară intonaţia cu un semiton; 

— dublu-bemolul coboară intonaţia cu un ton, iar dacă urmează 
după o notă cu bemol, coboară intonaţia numai cu un semiton; 

— becarul anulează efectul oricărora dintre alteraţiile de mai sus, 
readucând intonaţia sunetelor (treptelor) la înălțimea inițială. 

Ca funcție, în sistemul de notație, alteraţiile pot fi de trei feluri: 
accidentale, constitutive şi de precauţie. 

Alteraţiile accidentale (accidenţii) au efect numai asupra aceloraşi 
note până la bara de măsură care urmează: 


— cazul 1 


— cazul 2 


Dacă se foloseşte legato-ul de prelungire a unei durate, efectul 
alterației accidentale se extinde şi în măsura următoare. Orice alteraţie 
accidentală nouă anulează efectul alterației precedente. 

Alterațiile constitutive se notează la cheie formând armura unei 
tonalități oarecare, ca unele ce reprezintă elemente sonore constitutive 
ale tonalității respective. 

Efectul alteraţiilor constitutive se extinde asupra tuturor notelor cu 
acelaşi nume din toate octavele, putând fi modificat numai temporar 
prin alteraţii accidentale. 

Ordinea alterațiilor constitutive la armură este din cvintă în cvintă 
perfectă, în conformitate cu apariţia lor în constituirea tonalităților: 

Alterațiile de precauţie servesc pentru reamintirea valabilităţii 
sau nevalabilităţii unor alterații întâlnite mai înainte în textul muzical: 


1. Notaţia duratei 

Durata sunetelor — respectiv combinările dintre durate în alcătuirea 
ritmului muzical — se reprezintă în scris prin următoarele elemente: 
valorile de note cu pauzele corespunzătoare, punctul, legato-ul ritmic şi 
coroana (fermata). 


a. Valori de note şi pauze 

In redarea grafică a diferitelor durate ce compun ritmul muzical 
se folosesc două sisteme de valori de note cu pauzele corespunzătoare: 

— sistemul valorilor binare (organizate după principiul divizării 
lor binare); 

— sistemul valorilor ternare (organizate după principiul divizării 
lor ternare). 

Fiecare din aceste sisteme pleacă de la şapte valori de note cu 
pauzele corespunzătoare: 


Valori binare Valori ternare (valori cu punct) 
(divizibile cu 2, 4, 6, 8, 16 etc.) (divizibile cu 3, 6, 12 etc.) 
Note:  Pauzele corespunzătoare Note: Pauzele corespunzătoare 

Sistemul de divizare normală a valorilor binare 
(serveşte la redarea grafică a ritmului binar) 


A div. cu 2 cu 4 cu 8 etc. 
| | 

d îi i e e A de de da 

PI) II) 


d 


Sistemul de divizare normală a valorilor ternare 
(serveşte la redarea grafică a ritmului ternar) 


A div. cu 3 cu 6 cu 12 etc. 

Pentru redarea ritmului de factură eterogenă nu este nevoie de 
un sistem special de valori de note, utilizându-se cele ale sistemului 
binar în grupări de 2+3. 


b. Punctul ritmic 

Un punct adăugat la dreapta unei valori de note sau pauze 
prelungeşte cu jumătate durata acestora. 

Prin utilizarea punctului ritmic, toate valorile binare cunoscute — 
note şi pauze — devin valori ternare, deci divizibile cu 3,6,12 (punct 
constitutiv). 

În alte situații, punctul ritmic înlocuiește efectul legato-ului de 
prelungire (punct augmentativ): 

— punct constitutiv = © = d d 

c. Legato-ul ritmic 

Prin semnul legato pot fi reunite într-o valoare ritmică unitară, 
două sau mai multe note de aceeaşi înălțime, prelungindu-le în mod 
corespunzător durata: 


— cumul de valori ritmice egale 


— cumul de valori ritmice în lanţ 

d. Coroana (fermata) 
Semnul grafic denumit „coroană” augmentează pentru o durată 
nedefinită (nemăsurată) valorile de note şi pauze pe care este înscrisă: 


eh 

o = o 
(N 

d = d 
d = d 

AN 


În practică — fără a constitui o regulă strictă totul fiind în funcție 
de stilul, caracterul pieselor, tempoul acestora etc. — coroana dublează 
durata notelor şi pauzelor pe care este înscrisă. 


2. Notaţia intensității 

Ansamblul variaților de intensitate utilizate în muzică alcătuiesc 
dinamica acestei arte. Ea se exprimă grafic prin trei modalităţi: 

— prin litere reprezentând inițialele unor termeni italieneşti de 
specialitate 

— prin cuvinte, exprimând grade diferite ale ordinii dinamice 

— prin semne grafice sugerând, de asemenea, un grad sau altul 
de intensitate. 

Din punct de vedere al efectului pe care-l produc în interpretarea 
artistică, semnele dinamice alcătuiesc trei categorii: 

— semne indicând o intensitate constantă până la schimbarea 
unui semn cu altul 

— semne indicând o intensitate progresivă, prin creşteri sau 
descreşteri continue 

— accente diferite pe sunete izolate 


a. Termeni dinamici indicând o intensitate constantă 
Pentru indicarea unei intensităţi constante, se folosesc următorii 
termeni: 

pp. (pianissimo) = foarte încet 

p. (piano) = încet 

mp. (mezzopiano) = pe jumătate încet 
mf. (mezzoforte) = pe jumătate tare 

f. (forte) = tare 

ff. (fortisimo) = foarte tare 


b. Semne şi termeni dinamici indicând o intensitate progresivă 
Pentru creşterea progresivă a intensității: 
crescendo = crescând din ce în ce mai mult intensitatea 
poco a poco cresc. = crescând puţin câte puţin intensitatea 
poco a poco piu forte = puţin câte puțin mai tare 
spiengando = amplificând, dând mai mult sunet 
Pentru diminuarea (descreşterea) progresivă a intensității: 
de crescendo = descrescând din ce în ce mai mult intensitatea 
poco a poco descresc. = crescând puţin câte puţin intensitatea 
calando = potolind, slăbind din ce în ce mai mult intensitatea şi mişcarea 
mancando = pierzând din ce în ce intensitatea şi rărind mişcarea 
morendo = „murind”, descrescând intensitatea până la stingere 
perdendosi = pierzând din ce în ce intensitatea 
smorzando = descrescând, atenuând intensitatea şi domolind mişcarea 


c. Accentuările pe sunete izolate (efect loco) 
Pentru accentuările pe sunete izolate, se folosesc următoarele semne: 
>marcato = accentuare normală 
^ marcatissimo = accentuare puternică 
— portato = intensitate susținută pe toată durata sunetelor 
-__portato staccato = aceeaşi, dar detaşate scurt 
sfz. sfrorzato = apăsând puternic 
rinf. rfz. rinforzando = crescând energic, viguros intensitatea 


3. Notaţia timbrului 

Instrumentele muzicale — ca şi vocile — emit timbruri normale 
(naturale) şi excepţionale (efecte aparte, de excepție). 

Pentru timbrurile normale nu se utilizează semne grafice speciale, 
simpla trecere în partitură a instrumentelor sau vocilor respective 
însemnând alegerea de către compozitor a timbrurilor ce doreşte să le 
utilizeze în opera sa. 

Atât vocile, cât şi instrumentele sunt însă capabile de multe alte 
efecte (Jocuri) de timbruri cum sunt: 

— la voci — recitări, strigături, declamaţii ale textului vorbit, 
şoapte etc.; 

— la instrumentele cu coarde — flageolete „pizzicato”, „sulponticello”, 
„Sul tasto”, „con sordino” etc.; 

— la instrumentele de suflat — „chiuso”, „tremolo”, „con sordino” etc. 

Partitura contemporană utilizează însă o paletă coloristică foarte 
bogată şi originală cu efecte timbrale excepționale. 


TEORIA INTERVALELOR MUZICALE 


Studiul sistematic al intervalelor muzicale se face după două criterii: 

— un criteriu general acustico-muzical, folosit deci atât în ştiinţă, 
cât şi în arta sunetelor 

— un criteriu special, folosit numai în muzică, având deci la bază 
consideraţii şi criterii pur muzicale 

După primul criteriu de clasificare se studiază următoarele 
aspecte: 

e intervale simple şi compuse (criteriul octavei); 

e mărimea intervalelor după conţinutul în trepte; 

e mărimea intervalelor după conţinutul în tonuri şi semitonuri; 

e intervale complementare (rezultând din răsturnări). 

După cel de-al doilea criteriu de clasificare se studiază urmă- 
toarele aspecte: 

— intervale melodice şi armonice; 

— intervale enarmonice; 

— intervale diatonice şi cromatice; 

— intervale consonante şi disonante. 


Categoriile de intervale după criterii generale acustico-muzicale 


1. Intervale simple şi compuse 

Toate intervalele ce se formează pe spațiul unei octave sunt 
considerate intervale simple, iar cele care depăşesc cadrul octavei sunt 
considerate intervale compuse, fiind alcătuite dintr-o octavă plus un 
interval simplu oarecare. 

Categoria de intervale simple cuprinde, aşadar, întreaga serie de 
intervale începând cu prima şi terminând cu octava (1-8), iar cele 

compuse, seria de intervale începând cu nona şi terminând cu cvinta 
decima (9-15): 


e Deea ae a iii 
[ 7 
RSS 
ooo BRAA 
PREZ NORI E 
: 
aT a a E ARE, AR RI ss ţi 
4 a r atace 2 a EI SP aa sue 
| t ii W Yy Yi YH VID 


parai E ze piei 


m a asa pt ai fica 


Atât intervalele simple, cât şi cele compuse se deosebesc după 
mărimea (conținutul) în trepte şi după mărimea (conținutul) în tonuri 
şi semitonuri. 


2. Mărimea intervalelor după conţinutul în trepte 

După numărul treptelor ce conţin, intervalele simple poartă 
următoarele denumiri: primă!, secundară, terță, cvartă, cvintă, sextă, 
septimă, octavă. 

Cunoscând că un interval compus se obţine dintr-un interval 
simplu adăugat la cel de octavă, intervalele compuse — după numărul 
treptelor componente — poartă următoarele denumiri: 

— nona = secunda peste octavă 

— decima = terţa peste octavă 

— undecima = cvarta peste octavă 

— duodecima = cvinta peste octavă 

— terțiadecima = sexta peste octavă 

— cvartadecima = septima peste octavă 

— cvintadecima = octava peste octavă (dubla octavă) 


! Prima este un interval ce se formează pe aceeași treaptă prin repetare. 

3. Mărimea intervalelor după conținutul lor în tonuri şi 
semitonuri 

Atât intervalele simple, cât şi cele compuse, după conţinutul lor 
în tonuri şi semitonuri, pot fi: perfecte, mari, mici, mărite, micşorate, 
dublu-mărite şi dublu micşorate; aceste ultime două categorii fiind mai 
puţin utilizate în muzică. 

a. Din categoria intervalelor simple perfecte fac parte: prima, 
cvarta, cvinta şi octava. Ele sunt considerate perfecte întrucât au un 
singur aspect de bază — cel perfect —, de la care se obţin apoi direct 
intervale mărite şi micşorate. 

Diferenţa dintre o mărime şi alta vecină a intervalului este de un 
semiton. 


b. Din categoria intervalelor simple mari şi mici fac parte: 
secunda, terța, sexta şi septima. Ele se prezintă în dublu aspect la bază 
— mari şi mici — de la care se ajunge, prin alterarea treptelor, la 
celelalte aspecte (mărimi) mărite şi micşorate. 

Intervalele compuse (9, 10™ etc.) păstrează aceleaşi determinări 
de mărime în tonuri şi semitonuri, ca şi intervalele simple corespun- 
zătoare: 

e intervale perfecte: undecima, duodecima şi cvintadecima; 

e intervale mari şi mici: nona decima, terțiadecima şi cvartadecima. 

Toate intervalele simple şi compuse — atât cele perfecte, cât şi 
cele mari şi mici — pot deveni mărite, micşorate, dublu-mărite şi 
dublu-micşorate, folosind alteraţii corespunzătoare, afară de prima 
care nu poate fi micşorată şi dublu-micşorată. 

Un interval se determină în mod complet menționând atât 
mărimea lui în trepte (primă, secundă, terță etc.), cât şi pe cea deter- 
minată de conţinutul în tonuri şi semitonuri (perfect, mare, mic, mărit, 
micşorat etc.). 

Pentru redarea convenţională (prin simboluri) a intervalelor se 
utilizează cifre şi litere, precum şi semnele (+) şi minus (-), astfel: 

— conținutul în trepte: prima = 1; secunda = 2; terța = 3; cvarta = 4; 
cvinta = 5; sexta = 6; septima = 7; octava = 8; 

— conținutul în tonuri şi semitonuri: intervale perfecte = p; inter- 
valul mare = M; intervalul mic = m; intervalul mărit = + (semnul plus); 
intervalul micşorat = — (semnul minus); intervalul dublu-mărit = ++; 
intervalul dublu-micşorat = --. 

Dacă vrem să exprimăm pe această cale un interval oarecare, 
reunim cele două simboluri. 

Toate intervalele compuse pot fi, de asemenea, mărite şi mic- 
şorate, dublu-mărite şi dublu-micşorate, ca şi intervalele lor simple 
corespunzătoare. 


4. Intervale complementare (provenite din răsturnarea inter- 
valelor muzicale) 

Procedeul răsturnării unui interval constă din mutarea sunetului 
de la bază la octava superioară, sau a sunetului de la vârf la octava 
inferioară. 


Intervalul obținut prin răsturnare poartă numele de interval com- 
plementar, întrucât adăugându-se celui inițial, întregeşte (completează) 
cu acesta cadrul octavei. 

Prin răsturnare, mărimea în trepte se schimbă după cum urmează: 

e prima devine octavă (1-8) 

e secunda devine septimă (2-7) 

e terța devină sextă (3-6) 

e cvarta devine cvintă (4-5) 

e cvinta devine cvartă (5-4) 

e sexta devine terță (6-3) 

e septima devine secundă (7-2) 

e octava devine primă (8-1) 

e Prin răsturnare, mărimea în tonuri şi semitonuri se schimbă 
după cum urmează: 

e intervalele perfecte rămân tot perfecte 

e intervalele mari devin mici 

e intervalele mici devin mari 

e intervalele mărite devin micşorate 

e intervalele micşorate devin mărite 

Categoriile de intervale după criterii strict muzicale 


1. Intervale melodice şi armonice 

Un interval se consideră melodic în cazul că cele două sunete 
componente sunt emise şi se aud succesiv (desfăşurare orizontală) din 
înşiruirea mai multor intervale generând melodia. 


Un interval se consideră armonic în cazul că cele două sunete 
componente sunt emise şi se aud simultan (desfăşurate vertical) din 
succesiunea cărora generează armonia. 


2. Intervale enarmonice 

Două sau mai multe intervale se consideră enarmonice întrucât 
reprezintă acelaşi spațiu sonor (se aud la fel), deosebindu-se numai 
grafic prin numele sunetelor componente. 


În practică, se folosesc numai intervale enarmonice uzuale, cum 
ar fi în cazul de mai sus: cvartele micşorate de la punctele 2,4 şi cele 
de terțe mari de la punctele 6,8. 


3. Intervale diatonice şi cromatice 

Un interval oarecare se consideră diatonic în toate acele sisteme 
tonale şi modale (diatonice) în care apare ca interval constitutiv, şi se 
consideră cromatic în cazul că în respectivele formaţiuni tonale şi 
modale nu este interval constitutiv. 

Să analizăm, din acest punct de vedere, intervalul de cvintă 
perfectă do-sol. Acesta este: 

— interval diatonic: 


În cazul că o tonalitate sau un mod oarecare sunt în întregime 
diatonice şi n-au în cuprinsul lor vreun element cromatic, intervalele 
dintre treptele acestora sunt toate diatonice. 

Dacă însă apare un element cromatic în ordinea diatonică a 
tonalității sau modului respectiv, intervalele ce se formează cu acest 
element (cromatic) devin implicit cromatice. 


4. Intervale consonante şi disonante 

a. După principiile armoniei tonale clasice, un interval se 
consideră consonant în cazul că cele două sunete componente — auzite 
simultan — produc impresia auditivă de contopire şi ataşare reciprocă. 

În funcţie de puterea de contopire şi ataşare mai mare sau mai 
mică a celor două sunete, se disting două feluri de intervale 
consonante: perfecte şi imperfecte. 

Ca intervale consonante perfecte sunt considerate: prima, octava, 
cvinta şi cvarta; iar consonante imperfecte: terțele şi sextele mari şi mici: 


1 8 5 4 3M 3m 6M 6m 
pisima, manman 7 
=== === = 
e - 2 & 
l consonante perfecte | consonante imperfecte | 


b. In opoziție cu cel consonant, un interval se consideră 
disonant în cazul că sunetele sale componente — auzite simultan — 
produc impresia auditivă de respingere reciprocă. 

In conceptul armoniei clasice sunt considerate disonante: 
secundele şi septimele mari şi mici, precum şi toate intervalele mărite 
şi micşorate: 


mari Si mici mărite ŞI FUEGOrIre dybio mărite i 
bl: euroserafe 


Orice interval disonant provoacă, atât în melodie, cât şi în 
armonie, o anumită tensiune şi instabilitate care se cer rezolvate 
(liniştite) într-un interval consonant. Este principiul de bază al lucrului 
componistic în armonia tonală clasică, ce se aplică şi în ceea ce 
priveşte rezolvarea acordurilor disonante şi cele consonante. 

Intervalele compuse — deci mai mari decât octava — păstrează 
aceeaşi calitate de consonanţă ori disonanță ca şi intervalele lor simple 
corespunzătoare. De exemplu: 

— nonele mari şi mici sunt disonante ca şi secundele mari şi mici: 

— undecima perfectă este consonantă ca şi cvarta perfectă etc. 


RITMUL MUZICAL 


1. Definirea noţiunii 

În redarea operelor sale, muzica utilizează variate intonaţii, 
nuanţe şi culori timbrate — toate impulsionate însă şi puse în mişcare 
de către ritm, element de expresie fundamental prezent în mod 
obligatoriu în orice compoziție melodică, armonică sau polifonică. 

Din punct de vedere teoretic, ritmul constituie succesiunea 
organizată pe plan artistic superior — creator, estetic, emoţional — a 
duratelor (sonorități şi pauze) în compoziția muzicală. 

Subzistând organic în orice creaţie muzicală — care nu poate 
exista fără ritm — el concură, cu celelalte mijloace specifice muzici, la 
alcătuirea imaginii şi mesajului artistic purtător de sentimente, idei şi 
expresii ce fac să emoţioneze ființa umană. 


2. Ritm, metru (măsură) tempo 

Noţiunea generală de ritm muzical cuprinde în ea trei elemente: 
e ritmul propriu-zis 

e metrul (măsura) 

e tempoul 

Studiul formelor de structură ale ritmului propriu-zis poartă 
numele de ritmică, iar cel al măsurilor, pe cadrul cărora se desfăşoară 
ritmul, se numeşte metrică. 

Ritmica şi metrica muzicală se completează cu gradele de viteză 
— într-un cuvânt cu tempoul — în care se derulează ritmul muzical şi 
metrica sa. 

Vom analiza, în continuare, componentele principale ale ritmicii, 
metricii şi tempoul muzical. 


A. RITMICA 


În arta muzicală există trei mari categorii de ritmuri de la care se 
porneşte în dezvoltarea oricăror forme ritmice, fie cât de complexe: 
ritmul binar, ternar şi eterogen. 

Există şi o a patra categorie denumită a ritmului liber, provenind 
din muzica populară, ale cărei forme — prin definiţie — nu se aşează în 
tipare precise. 


a. Ritmul binar 

Formele ritmului binar pornesc de la o protocelulă alcătuită din 
două durate unitare (egale), dintre care una deţine accentul ritmic, 
denumit în teorie şi ictus: 


e a ta ad al e i sala d PE e 
Prin augmentări şi subdivizări ale valorilor, apoi prin folosirea 


pauzelor, a punctului şi legato-ului ritmic, se pot obţine alte şi alte 
forme ritmice de factură binară. 


b. Ritmul ternar 
Formele ritmului ternar pornesc de la o protocelulă alcătuită din 
trei durate (egale), dintre care una deţine accentul ritmic”: 


TER TEF SIU P 


Ya. 


? Se foloseşte protocelula de trei optimi pentru a se observa mai bine 
gruparea de tip ternar. 

Prin augmentări, divizări şi subdivizări ale valorilor, apoi prin 
folosirea celorlalte mijloace (pauze, punct, legato-ul ritmic etc.) se pot 
obține infinite formule ritmice de factură ternară. 


c. Ritmul eterogen 
O formulă de ritm eterogen (asimetric) are accentul provenind 
din combinaţia organică de binar cu ternar (2+3), în diferite aspecte: 


— varianta 1 pam j J (2+3) 
3 povasmnp à 4 
— varianta 2 g J d P. d (8t) 


Şi aici, prin augmentări, divizări şi subdivizări ale valorilor, apoi 
prin folosirea celorlalte mijloace (pauze, punct, legato-ul ritmic etc.) 
se pot obține infinite formule ritmice de factură eterogenă. 


Formule ritmice de structuri speciale (tipice) 
Sincopa şi contratimpul 


1. Ritmul sincopat 

O formulă ritmică de un efect aparte în discursul muzical este 
sincopa. 

Cum se realizează ritmul sincopat? 

După cum s-a arătat mai înainte, ritmurile binare, ternare şi 
eterogene, în forma lor simplă adică atunci când sunt alcătuite din 
valori egale — posedă o regularitate (isocronie) în apariţia accentelor: 

— ritmul binar are accentele din două în două elemente; 

— ritmul ternar are accentele din trei în trei elemente; 

— ritmul eterogen are accentele rezultând din combinaţia de binar 
şi ternar (2+3). 

În această distribuție de accente ritmice, observăm că fiecare 
valoare ritmică accentuată este precedată de o valoare neaccentuată. 

Dacă vom uni prin „legato” oricare din valorile accentuate cu 
cea precedentă neaccentuată — reprezentând, desigur, sunete de aceeaşi 
înălțime — obținem o deplasare de accent contrară ordinii normale de 
distribuire a accentelor ritmice după structura binară, ternară sau 
eterogenă, denumită sugestiv sincopă. 


? În limba greacă: sincopi = şoc, coliziune. 

a. ritm binar: 


PE pi. a 
$ | o — —— 
accentuări normale i 

ale sd ss ddd] 


it singonat pu Ti “me Ti N 
ritm si LEI J ] |] J J p ssi Pe d 
b. ritm ternar (cu accentuări normale): 


accentuat normale £ i z d J d 7 
ritm sincogat F d a CE j 5 PR J A] ʻi 


(A n 
Q 
- 


c. ritm eterogen: 


accentuări normale JJ a J] JT] 
ritm sincopal Fd J) J] TJ sw Ad AJ) ip 


Sincopele se formează — după modelul de mai sus — cu orice fel 
de valori ritmice, fie mai mari decât pătrimea, fie mai mici decât 
aceasta. 

Cât priveşte structura, sincopele sunt de două feluri: egale sau 
omogene şi inegale sau neomogene. 

Sincopele egale se obţin prin contopirea unor valori ritmice de 
aceeaşi durată (doimi cu doimi, pătrimi cu pătrimi etc.): 


Edek E NR 


Pl ia ea. 

Sincopele inegale (neomogene) rezultă din contopirea unor valori 
ritmice de durate diferite (doimi cu pătrimi, pătrimi cu optimi etc.) 


- ; í 

e e tj sīu i 2 
x | > 

o o ó su d d 
> w” - 

J e 0 e da 
pe - 


Orice sincopă — omogenă sau neomogenă — poate fi distribuită 
pe timpii măsurilor sau pe părți ale timpilor. 


2. Ritmul în contratimpi 

O formulă ritmică aparte se obţine prin eliminarea din desenul 
ritmic a valorilor periodic accentuate (ictusurilor) şi înlocuirea lor cu 
pauze, ce a primit numele de ritm în contratimpi: 

e contratimp în ritm binar 


— formulă ritmică binară PP) 

SR à d 3 d d d dsl 

— eliminarea valorilor Toe 3 pă 
. = f f A LA f 

periodic accentuate p f pif 


* contratimp în ritm ternar 
4 ă ritmică ă PT 
formulă ritmică ternară ze RI ) | ) 
— eliminarea valorilor i 
periodic accentuate (_i 
* contratimp în ritm eterogen 


— formulă de ritm eterogen [7] 00 U IN pie 


= eliminarea valorilor sezer? 3 
periodic accentuate p Lone ET À 
Pentru obținerea unui ritm în contratimpi se cer, aşadar, două 
condiţii: 
— înlocuirea prin pauze a valorilor accentuate să se facă periodic 
(isocron); 
— înlocuirea să se facă de mai multe ori (de cel puţin două ori) 
pentru a nu se confunda cu altă formulă ritmică (anacruza). 
Ca şi sincopele, formula de contratimpi poate fi repartizată pe 
timpii măsurii sau pe părți ale acestora. 

Uneori se pot reuni, într-un efect expresiv aparte, contratimpul şi 
sincopa (contratimpul sincopat). De exemplu: 


Atât sincopa, cât şi contratimpul se întâlnesc în muzica de diferite 
stiluri şi genuri a tuturor timpurilor, cu precădere însă ambele formule 
ritmice se utilizează ca elemente expresive principale în muzica de jazz 
din care sunt nelipsite. 


B. METRICA 


Metrica este o parte complementară a ritmicii muzicale, cuprinzând 
principiile de desfăşurare şi încadrare a ritmului pe un anumit calapod 
metric definit prin două elemente: timpul şi măsura. 


a. Timpul constituie elementul metric principal, pe baza lui dife- 
ritele valori ritmice pot fi comparate unele cu altele ca durată şi ca 
reper pentru desfăşurarea acestora în cadrul operei de artă. 

După importanţa şi locul pe care-l ocupă în desfăşurarea 
metrică, timpul este de două feluri: accentuat şi neaccentuat. 

Unui timp accentuat îi urmează unul sau mai mulți timpi 
neaccentuaţi într-o periodicitate infinită: 


Lii RR 


| 
Li 
= = = = = = 


De reținut că accentuarea timpilor metrici rămâne doar virtuală 
(presupusă), servind numai ca reper în execuția muzicală. 


b. Măsura, cel de-al doilea element al metricii muzicale, se 
compune dintr-un grup de timpi accentuați şi neaccentuați ce se 
succed periodic, o măsură cuprinzând desenul ritmic dintre un timp 
accentuat şi următorul timp la fel de accentuat. 

Din punct de vedere grafic, spațiul unei măsuri se delimitează 
prin bare verticale, denumite pentru rolul lor, bare de măsură. 

Felul măsurii (structura ei) se redă la începutul piesei muzicale 
printr-o relație cifrică în care numărătorul indică numărul timpilor ce 

conține măsura respectivă, iar numitorul valoarea ritmică ce se 
execută la un timp. 
De exemplu: 
2 
= măsura de 2 timpi, la fiecare timp se execută o pătrime; 
4 


6 
= măsura de 6 timpi, la fiecare timp se execută o optime. 
8 


1. Clasificarea măsurilor muzicale 

După cum servesc drept cadru pentru ritmul de o categorie sau 
alta, măsurile utilizate în muzică pot fi: 

— măsuri pentru ritmurile binare (de 2 şi 4 timpi) 

— măsuri pentru ritmurile ternare (de 3,6,9 şi 12 timpi) 

— măsuri pentru ritmurile eterogene (de 5,7,8,9 şi 10 etc. timpi). 

O altă clasificare a măsurilor se face după numărul timpilor 
accentuați din componenţa lor, în care caz pot fi: 

— măsuri simple, cele care posedă un singur timp accentuat 
(măsurile de 2 şi 3 timpi) 

— măsuri compuse, cele care posedă doi sau mai mulţi timpi 
accentuaţi, fiind rezultatul reuniunii a două sau mai multor măsuri 
simple (măsurile de 4,5,6,7 etc. timpi). 

Acestea din urmă se divid la rândul lor în: 

— măsuri compuse omogen (cele de 4,6,9 şi 12 timpi); 

— măsuri compuse eterogen (cele de 5,7,9,10,11 etc. timpi); 

Ritmurile binare şi ternare se desfăşoară pe cadrul măsurilor 
simple şi cele compuse omogen, iar cele eterogene pe cadrul măsurilor 
compuse eterogen. 


2. Metrica ritmurilor binare 

Ritmurile de factură binară folosesc măsurile de 2 şi 4 timpi, mai 
răspândite în creaţie fiind cele care au ca unitate de timp: doimea 
pătrimea şi optimea. 

Măsurile de 2 timpi posedă un singur timp accentuat (primul) 


îs o 3d d zid sd 

Măsurile de 4 timpi posedă doi timpi accentuaţi (1 şi 3), dintre 
care primul deţine accentul metric principal: 


4] d dd 41 Ph add 


a. Tactarea măsurilor de 2 timpi: 


2 
— în tempourile moderate, 
tactare normală 
cu toți timpii: 
1 
22 


tactare excepțională 


— în tempourile foarte lente, t 
cu timpi divizați: 
1 


tactare excepţională 
cu timpii concentrați 


1 
— în tempourile foarte repezi, 
într-o singură mişcare 


„In uno”): 


b. Tactarea măsurilor de 4 timpi 


— în tempourile moderate 


12 
[A 
şi repezi, tactare normală 2 
cu toți timpii: is 

1 

AA 
A 

oS Pia 


3 

— în tempourile foarte lente, 
tactare excepțională > 3 
cu timpii divizați: 2 3 

3. Metrica ritmurilor ternare 


Ritmurile de factură ternară folosesc măsurile de 3, 6,9 şi 12 
timpi, mai răspândite în creaţie fiind cele care au ca unitate de timp: 


doimea, pătrimea şi mai ales optimea. 


Tactarea măsurilor de factură ternară 


a. Măsurile de 3 timpi 


— în tempourile moderate, 
tactare normală 
cu toți timpii: 


— în tempourile foarte lente, 
tactare excepțională 
cu timpii divizați: 


— în tempourile foarte repezi, 
tactare excepţională cu 
timpii concentrați într-o 

singură bătaie („in uno”). 


b. Măsurile de 6 timpi 


— în tempourile lente, 
tactare normală 
cu toți timpii; 


— în tempourile moderate 
şi repezi, tactare excepţională 
cu timpii concentrați în două 

bătăi („in due battute”). 


pa 
> 


= 
a 


11 


1,23 
59 


c. Măsurile de 9 timpi: 


— în tempourile lente, 
tactare normală 
cu toți timpii; 


— în tempourile moderate 
şi repezi, tactare excepțională 
cu timpii concentrați în trei 
bătăi („in tre battute”). 


d. Măsurile de 12 timpi: 


— în tempourile lente, 
tactare normală 
cu toți timpii; 


— în tempourile moderate 
şi repezi, tactare excepţională 
cu timpii concentrați în patru 
bătăi („in quattro battute”). 


4. Metrica ritmurilor eterogene 


Ritmurile eterogene (asimetrice) se dezvoltă pe calapodul măsurilor 
de 5,7,8,9,10,11,12,13 etc. timpi, deci posedă o mare varietate metrică. 

În creaţie, cele mai răspândite dintre măsurile eterogene sunt 
măsurile de 5 şi 7 timpi, în aspectele următoare: 


geed 43] JJ] s c+2JI] J] 
SI | am bi air 
geren JISIT) sro JI II JJei SIR 

a. Măsurile de 5 timpi 
— în tempourile moderate şi lente, tactare normală cu toți timpii; 


2 5 3 5 

| Nae > 

Varianta 2+3 | g Varianta 3+2 pa 
1 3 


3 [A 


— în tempourile repezi, tactare excepţională cu timpii concentrați 
în două bătăi una dintre aceasta fiind alungită (cea care reprezintă 


metrul ternar). 
a 4 5 


E 
ptr, 
1 
í 


venante 2-3 f! varianta 3+2 


b. Măsurile de 7 timpi 
— în tempourile lente, tactare normală cu toți timpii; 

Rn 
varianta 24+2+3 | 6 
1 32 / 
2 5 7 
varianta 2+3+4-2 | N | 
1 


= 
E 


6l 


— în tempourile moderate şi repezi, tactare excepţională cu timpii 
concentrați în trei bătăi dintre care una alungită (cea care reprezintă 
metrul ternar). 


varianta 2+2- 3 N 


1,2 
5,7 
varianta 24342 a | 
Pai 3,4,5 
/ 
1,2 
6.7 
e 
5 
varianta 3— 2-2 | 4,5 
1,2,3 
TONALITATEA 


Tonalitatea constituie un concept specific de creație elaborat şi 
promovat de către arta muzicală cultă. Ea determină apariția unor 
opere de o inestimabilă valoare artistică, găsindu-şi expresia în 
lucrările maeştrilor artei preclasice, clasice, romantice, ai diverselor 
şcoli naționale de compoziție — întinzându-se, peste secole, până în 
contemporaneitate. 

Bach, Haendel, Haydn, Mozart, Beethoven, Schubert, Schumann, 
Chopin, Berlioz, Liszt, Ceaikovski, Wagner, Hindemith, Prokofiev, 
Stravinski, Enescu, Bartok etc. au creat opere nepieritoare având la bază 
principiul tonal de lucru. 

Ca sistem şi concept specific de creație, tonalitatea se defineşte 
prin următoarele noţiuni fundamentale în teoria muzicii: tonalitatea 
propriu-zisă, gamă, mod, acord. 


a) Ce este tonalitatea? 
Tonalitatea constituie un ansamblu specific de funcţii şi relaţii 
componistice bazate pe centrarea (gravitarea) sunetelor față de o 

tonică şi de subordonarea lor triadei armonice fundamentale: tonică, 
dominantă şi subdominantă (triada tonală). 

Schematic, relaţiile de centrare şi subordonare a sunetelor în 
tonalitate, se prezintă astfel (exemplificare pe tonica do): 


enirere melodieco LERTE armon Ca 
f 2 
e 2-2 z E 
e To Ty A 
E t e-aj ge sin eat 
fsa ES ei a az ee ai ce : 
ma e e SI a a 
SI j DA 
osatu tonai dalak SVEN, POSi Crama 


Funcţia de tonică (centrul gravitațional) poate fi îndeplinită, după caz, 
de oricare dintre sunetele naturale sau modificate prin alterații ale scării 
muzicale, de unde şi varietatea tonalităților utilizate în creația muzicală. 

Tonalitatea este de esență armonică, generând din relațiile 
acordice (în armonie), dar principiile ei se extind şi asupra realizării 
melodice, melodia tonală fiind proiectarea la o singură voce a 
structurii şi relaţiilor armonice specifice. 


Funcţiile sunetelor în tonalitate 

Faţă de tonică, sunetul cu funcţia care se află totdeauna pe 
treapta I a gamei tonalităţii, toate celelalte sunete îndeplinind funcţii 
subordonate acesteia şi dependente de ea, după cum urmează: 

Treapta I = tonica (centru gravitațional); 

Treapta II = contradominanta sau dominanta dominantei; 

Treapta III = mediantă superioară“; 

Treapta IV = subdominanta (dominanta inferioară); 

Treapta V = dominanta (dominanta superioară); 

Treapta VI = mediantă (inferioară); 

Treapta VII = sensibila. 


* Numele de mediantă (superioară) provine din situaţia acestei trepte în 
acordul treptei I a tonalității unde ea stă la mijlocul sunetelor componente ale 
acestui acord (de exemplu: do-mi-sol, în tonalitatea Do — major). 

5 Cealaltă mediantă (inferioară) îndeplineşte acelaşi rol în acordul 
subdominantei sau dominantei inferioare (de exemplu: fa-la-do, pentru tona- 
litatea Do — major). 

Toate funcţiile tonale decurg din relațiile armonice dintre trepte 
(se ştie că tonalitatea ca principiu componistic se impune o dată cu afir- 
marea stilului armonic în creație), de aceea orice alte denumiri, care nu 
țin seama de substratul armonic al acestor funcții, nu au bază ştiinţifică. 


b) Ce este gama ? 

Orânduirea treptată — ascendentă şi descendentă — a sunetelor ce 
compun o tonalitate, începând cu primul sunet (tonica) şi terminând cu 
repetarea lui ca octavă, poartă numele de gamă. 

Ea reprezintă una din formele de abstractizare (generalizare) a 
relaţiilor ce se petrec în cadrul tonalităţii, de aceea, o tonalitate 
oarecare se studiază şi cercetează prin gama ei. 

În gamă, sunetele tonalității respectă ordinea înălțimii, drept 
care, gama constituie sinteza melodică a tonalității“: 


Gama tonalităţii do major 
ascendenta 


descendenta 


Gama tonalității la minor 


escena 


Sunetele ce compun tonalitatea, când sunt dispuse în gamă, 
poartă numele de trepte, în teorie ordinea lor fiind socotită totdeauna 
în sens ascendent. 


Treptele principale şi secundare în tonalitate 

Sunt considerate ca trepte principale, pe care se reazemă întreaga 
construcție armonică a tonalității, treptele: I (tonica); V (dominanta) şi IV 
(subdominanta), iar celelalte trepte (II, II, VI şi VII) rămân trepte 
secundare ale tonalității, având o importanță mai mică în sistem: 


é Acordul constituie sinteza armonică a tonalității, deci o a doua formă 
de abstractizare a relaţiilor tonale. 

c) Ce este modul? 

Relațiile intervalice în care se află sunetele (treptele) unei tonalități 
față de tonică — punctul său central — determină modul acesteia. 

Din aceste relaţii ale treptelor faţă de tonică rezultă un anumit fel 
de organizare internă a sunetelor în tonalitate, concretizat în cele din 
urmă, prin ordinea în care se succed tonurile şi semitonurile în sistem. 

În tonalitate se statornicesc două tipuri de relaţii modale între 
sunete: relaţii de mod major şi relaţii de mod minor, determinate fiind 
de poziţia treptei a III-a față de tonică — numită din această cauză 
treaptă modală principală. 

Dacă treapta a II-a se află la interval de terță mare faţă de 
tonică, modul este major, iar dacă aceeaşi treaptă se află la interval de 
terță mică faţă de tonică, modul este minor. 


Tonalitatea Do major 


Prin poziţia treptelor VI şi VII faţă de tonică se stabilesc apoi 
celelalte două variante ale majorului şi minorului tonal, adică majorul 
respectiv minorul armonic şi melodic, motiv pentru care aceste trepte 
(Vi şi VII), se consideră trepte modale secundare. 

În tonalitate deci, modul major sau minor se prezintă sub trei 
aspecte (forme): 

e majorul natural, armonic, melodic; 

e minorul natural, armonic, melodic. 


Majorul natural 
Bi 2i 


Majorul melodic 

Minorul natural 

Minorul armonic 


3m 
= = 
a 

Minorul melodic 


descendent 

Prescurtat tonalitățile de mod major se notează prin litere majuscule, 
iar tonalităţile de mod minor, prin litere minuscule. De exemplu: 

° Tonalitatea Do (C) = do major; 

e Tonalitatea do (c) = do minor; 

e Tonalitatea Sol (G) = sol major; 

e Tonalitatea sol (g) = sol minor. 


Dintre variantele modului major şi minor, compoziţia cultă 
utilizează majorul natural, minorul armonic şi minorul melodic, restul 
variantelor întâlnindu-se mai mult în creația populară sau în lucrări ce- 
şi trag seva din cântul popular. 

Atât tonalitatea aleasă, cât şi modul de organizare interioară a 
sunetelor în cadrul acesteia au o influență evidentă asupra caracterului 
şi etosului creaţiei muzicale, de aceea ele fac parte din mijloacele de 
expresie la care apelează compozitorul pentru a reda, în chipul cel mai 
potrivit, ideile şi sentimentele ce doreşte să le exprime. Numai gama 
rămâne doar ca o reprezentare schematică a tonalităţii fără a avea 
vreun sens artistic oarecare. 


Tetracordul 

Analizând structural gamele majorului şi minorului tonal, vom 
întâlni tetracordurile următoare”: 

— tetracordul major (1.1.1/2) 


fetrecord inferior felracord superior 


2> 
r 3D D 7 

Se întâlneşte în gamele majore naturale, armonice şi melodice, 
precum şi în gamele minore melodice 

— tetracordul minor (1.1/2 1.) 


e! 


7 Intervalele din componenţa tetracordurilor vor fi însemnate astfel: 
tonurile prin cifra 1, iar semitonurile prin 1/2. 

Se întâlneşte în gamele minore naturale, armonice şi melodice, 
precum şi în gamele majore melodice 
— tetracordul frigic (1/2 1.1.) 


3m 


yA 7 7 


Se întâlneşte în gamele minore naturale şi majore melodice 
— tetracordul armonic (1/2 11/2 1/2) 


3M 
7 A 
Se întâlneşte în gamele minore armonice şi majore armonice 


Din combinaţiile acestor patru feluri de tetracorduri se obţin 
toate gamele sistemului tonal — major şi minor — cu variantele lor. 


Ordinea reală şi cea aparentă a sunetelor în tonalitate 

Funcţiile sunetelor în tonalitate — aşa cum au fost descrise mai 
înainte — sunt, într-un anumit sens, funcții (relaţii) de lucru în compoziţie. 

Pe alt plan al consideraţiilor muzicale însă, descifrăm în tonalitate 
o funcționalitate cu implicaţii mai adânci, de ordin teoretic, estetic, 
filosofic şi chiar matematic, bazată pe succesiunea sunetelor din cvintă 
în cvintă perfectă (succesiunea pytagoriciană). 

Pentru determinarea unor asemenea raporturi mai complexe şi, 
totodată, mai subtile, se studiază ordinea reală şi cea aparentă a 
sunetelor în tonalitate. 

Se consideră ordine reală a sunetelor tonalităţii în cazul că le 
gândim în succesiunea lor naturală (din cvintă în cvintă perfectă). Ea 
corespunde principiului fizic (natural) al producerii sunetelor, fiecare 
sunet fiind cvinta celui precedent. 

Ordinea reală a sunetelor în tonalitatea Do major. 


sD r DI = 7 

Se consideră ordine aparentă a sunetelor tonalităţii în cazul că le 
gândim în cele mai apropiate raporturi de înălțime (prin tonuri şi 
semitonuri). În realitate însă, o asemenea succesiune a sunetelor 
reflectă tot ordinea lor prin cvinte (ordinea reală). 

Ordinea aparentă a sunetelor în tonalitatea Do major. 


Ordinea funcțională reală şi transpunerea ei în cea aparentă ne 
demonstrează că, în fapt, sistemul tonal — ca de altfel şi alte sisteme 
funcţionale — este alcătuit dintr-o succesiune de dominante superioare 
şi inferioare raportate — în totalitate — unui sunet central (tonicii). 

Un asemenea principiu al dominantelor acţionează în întreaga 
teorie a tonalității, prin el explicându-se fenomene şi procese importante, 
cum sunt: relația tonală fundamentală T-D-SD, gradul de apropiere şi 
depărtare dintre tonalități, modulaţia, formele componistice pe baza 
tonală, consideraţiile estetice şi de etos cu privire la tonalitate etc. 


Intervalul de cvintă şi importanţa lui în tonalitate 

Ordinea în care apar tonalităţile majore şi minore este din cvintă 
în cvintă perfectă, acest interval stând la baza organizării întregului 
sistem tonal. 

Intervalul de cvintă perfectă are un rol important şi în sistemul 
funcțional al sunetelor ce compun tonalitate, determinând relația tonală 
fundamentală (triada tonală): tonica, dominanta şi subdominanta. 

Celelalte sunete, componente ale tonalităţii sunt situate, din punct 
de vedere funcţional, unele în zona dominantei, iar altele în zona subdo- 
minantei, urmând tot criteriul cvintei perfecte, interval care generează şi 
explică ştiinţific apariția sunetelor noi în procesul rezonanţei naturale; în 
tonalitate cvinta perfectă determină sistemul de funcțiuni tonale, succe- 
siunea tonalităților, ordinea alteraţiilor constitutive în armură, relațiile 
de apropiere şi depărtare dintre tonalități etc. 


Procedee de construire a tonalităţilor pe alte sunete 

Gamele tonalităților majore şi minore se pot construi pe oricare 
din sunetele scării muzicale, utilizându-se obişnuit două procedee: 

— transpunerea fidelă a gamelor — considerate drept model — 
Do major şi la minor pe noile centre tonale; 

— construcţia prin tetracorduri identice. 

Construcţia prin transpunerea gamelor model 

Pentru a obține tonalități pe alte sunete se construiesc scări de 
structuri identice cu acestea, pornindu-se de la noua tonică şi res- 
pectându-se ordinea intervalelor din gamele model. Alterațiile care apar 
în construcția noilor tonalități vor forma armura acestora tonalități. 


Construcţia prin tetracorduri 

Acest procedeu se referă la transpunerea exactă a tetracordului 
superior sau inferior din gamele model pe o nouă tonică, avându-se 
grijă să se realizeze structuri tetracordice identice. 


Acordul 

Acordul reprezintă sinteza armonică a tonalității, respectiv a 
relaţiilor tonale în viziune (proiecţie) verticală. În sens larg, acordul 
semnifică efectul sonor produs de mai multe sunete emise simultan. În 
sens mai restrâns (în conceptul dedus din tonalitate), acordul este o 
organizare armonică (verticală), constând din suprapunerea a cel puțin 
trei sunete diferite aşezate la intervale de terțe. 

Intervalul organizator al acordurilor tonale este terța mare şi 
mică, pe baza căruia se pot forma acorduri de 3, 4, 5, 6, 7 sunete. 

Acordul de trei sunete (trisonul) este alcătuit din sunetul 
fundamental, terța şi cvinta acestuia, putând fi: major, minor, mărit şi 
micşorat. Fiecare din aceste acorduri poate fi utilizat în trei aspecte: 
starea directă (sunetul fundamental în bas), răsturnarea I (terța în bas) 
şi răsturnarea a II a (cvinta în bas). 

Acordul de patru sunete (acordul de septimă) este alcătuit din 
sunetul fundamental, terța, cvinta şi septima acestuia. Structura acestui 
acord este determinată în funcție de trisonul de la baza lui şi în funcţie 
de septimă (mare, mică şi micşorată). Acordul de septimă se foloseşte 
în patru stări: stare directă şi răsturnările I, II, HI 

Acordul de cinci sunete (acordul de nonă) este alcătuit din 
sunetul fundamental, terta, cvinta, septima şi nona acestuia. Structura 
acordului de nonă este determinată prin mărimea trisonului, septimei 
şi a nonei. 

Cel mai frecvent întrebuințat în tonalitate este acordul de nonă 
de dominantă, alcătuit din trison major, septimă mică şi nonă mare — 
pentru tonalitatea majoră — şi trison major, septimă mică şi nonă mică 
pentru tonalitatea minoră. 


Diatonism şi cromatism 


Gama diatonică 

Se consideră gamă diatonică cea în care cele şapte sunete ce o 
compun se succed prin tonuri şi semitonuri diatonice. 

Verificarea diatonismului unei game se face aşezând sunetele 
acesteia în ordinea reală, adică din cvintă perfectă în cvintă perfectă. 

Gama cromatică 

O gamă se consideră cromatică când sunetele sale componente 
se succed numai prin semitonuri (diatonice şi cromatice) 


Cromatizarea — ortografie 

Folosind cele 12 sunete posibile din cadrul octavei, în cadrul 
gamei cromatice apar 7 semitonuri diatonice şi 5 semitonuri cromatice. 

Ca ortografie în cromatizarea gamelor se utilizează în urcare ele- 
mente cromatice suitoare, iar în coborâre elemente cromatice coborâtoare. 

Insă pentru a se păstra unitatea tonală a sistemului această regulă 
are câteva excepţii: 

— la gamele majore, în suire, în locul urcării treptei a VI-a, cea 
aduce un element cromatic dintr-o tonalitate depărtată se coboară 
treapta a VII-a — element cromatic dintr-o tonalitate apropiată; 


— la gamele majore, în coborâre din acelaşi raționament în locul 
coborârii treptei a V-a se alterează suitor treapta a IV-a; 


Do (armonic) 
/ larmonie) 
Fa (armonic) 

— în cromatizarea gamelor minore în suire, în locul treptei I se 
coboară treapta a II-a; 

— în cromatizarea gamelor minore în coborâre există două variante: 
a. se păstrează aceleaşi elemente cromatice utilizate în urcare 
(varianta după omonimă); 
b. se iau elemente cromatice din relativa majoră (varianta după 
relativă). 

ARMONIE 


Lector univ.drd. VALENTIN PETCULESCU 


I. INTRODUCERE 


Istoria muzicii culte, de la începuturile ei şi până azi, este istoria 
cântărilor pe mai multe voci. 

Toate tipurile de sintaxă aparţinând acestui spațiu (polifonia, 
omofonia şi, în modernitate, heterofonia) sunt mai mult sau mai puțin 
legate de dimensiunea verticală a muzicii (armonia modală, tonală, 
serială, neomodală etc.). 

Clasicismul, perioada cea mai fecundă a creaţiei muzicale 
universale are drept concept cheie — funcționalitatea, implicit armonia 
clasică fără de care nu pot fi concepute şi înțelese marile forme 
muzicale (sonata, rondoul, liedul etc.). 

Auzul armonic conştient este indispensabil unei orientări în 
orice tip de ansamblu (coral, cameral, simfonic etc.), iar implicaţiile 
disciplinei Armonie, în structura formală şi dramaturgică a operelor 
muzicale este echivalentă, la fel ca şi dimensiunea practică a materiei 
anului IV — Aranjamente corale. 


II. LISTA OBIECTIVELOR CADRU 


Parcurgerea armoniei tonale, modale şi moderne în paralel cu 
dezvoltarea auzului specific fiecărui tip. 

Rezolvarea temelor de manual şi a unor teme libere (bas cifrat, 
necifrat şi sopran). 

Analizarea unor fragmente din repertoriul coral clasic şi modern 
şi rezolvarea unor aranjamente corale pentru ansambluri şcolare. 

Definită într-un sens mai larg, Armonia are aceeaşi venerabilă vârstă 
ca şi Muzica însăşi. Monodia, prin fenomenul rezonanţei naturale, este 
însoțită de armonice, de acorduri, deci. O pagină de polifonie, indiferent de 
perioada căreia îi aparține are şi o dimensiune verticală, armonică. 

În sensul strict al Armoniei tonal-funcţionale, putem vorbi 
despre o disciplină propriu-zisă, doar din 1722, anul în care apare primul 
tratat de Armonie de Jean Philippe Rameau. 

Sintetizând complexa definiţie a lui Alexandru Paşcanu, din 
Armonia sa, putem spune că ştiinţa armoniei tonale studiază: 

— acordul 

— înlănţuirile acordurilor 

— raportul acord — melodie 

Materie primă a amintitei discipline, acordul este un complex 
sonor, format din mai multe sunete emise simultan şi aflate în nişte 
raporturi bine definite. 

Viabilitatea şi logica acestor constructe reiese din analiza 
fenomenului rezonanței naturale, prin care, armonicele unui sunet dau naştere, în 
partea de jos a spectrului, unui acord perfect major. 

Acordul de tip clasic-tonal se formează prin suprapunerea a două sau 
mai multe terțe. 


Clasificarea acordurilor de trei sunete (trison) 


După calitatea terţelor suprapuse (mari sau mici) avem patru 
tipuri de trison: 

— major (terță mare la bază, terță mică la vârf) 

— minor (terță mică la bază, terță mare la vârf) 

— micşorat (două terţe mici suprapuse) 

— mărit (două terţe mari suprapuse) 


Ex. 1 
az Pa Talog 
Kai: ES SI rm YI ga 


Observaţie 


Simbolurile pentru tipurile de acord amintite sunt: 
— 3 M pentru terța mare 
— 3 m pentru terţa mică 


În această configuraţie (stare directă) elementele acordului se numesc: 

— fundamentală (DO) 

— terță (MI — MI bemol) 

— cvinta (SOL-SOL bemol, SOL diez) 

— Cifrajul 5/3 măsoară, în intervale simple, distanţele vocilor 
superioare (sopran. alto, tenor), față de nota din BAS. 

Observaţie 


Ordinea în care sunt plasate sunetele vocilor superioare nu 
influenţează starea acordului. 


Ex. 2 


Dacă în BAS plasăm terfa acordului obţinem Răsturnarea L-a 
(cifraj 6, simplificat 6). 


Ex. 3 


Dacă Basul intonează cvinta, acordul este în Răsturnarea a I-a 
(cifraj 6). 
Ex. 4 


III. ARMONIA LA PATRU VOCI 


Corecta construire a unui acord (pentru ansamblul cor mixt), 
trebuie să ţină cont de 3 aspecte: 
1. ambitus (întinderea vocilor) 
2. dublări de voci 
3. distanţe între voci 

1. Ambitusul vocilor 
EX. 5 


Obs.: Ambitusul fiecărei voci are trei registre: grav, mediu, acut. 


Registrele extreme (grav, acut) sunt folosite mai rar şi cu 
prudență pentru a nu solicita excesiv vocile. În cazul unor aranjamente 
corale pentru un anume ansamblu, trebuie să se ţină cont şi de 
performanţele sale vocale. 


2. Dublări de voci 


În prima fază a exerciţiilor de armonie, cu Bas dat sau Sopran, 
se folosesc doar trisonurile treptelor principale (1, IV, V) cele patru 
partide ale corului mixt impun dublarea unuia dintre elementele 
acordului. În ordine preferenţială, se vor dubla fundamentala, cvinta 
sau, mai rar, terfa acordului. 


Ex. 6 


ze „e OBSESII : 
Îi ea Š 


Observaţie 


Nu se dublează terfa treptei a V-a — sensibila. 

Alegerea unei dublări sau a alteia se face, în principal, în funcție 
de opţiuni melodice. 

Singurul element care poate fi eliminat din acord (cel mai 
adesea, în final de temă) este cvinta, caz în care se triplează 

fundamentala. Pe parcursul Temei, triplările pot fi făcute pe timpi 
slabi sau părţi slabe de timp. 


3. Distanțe între voci 


Pentru a obţine o sonoritate „rotundă”, echilibrată, distanţele 
între voci trebuie să fie moderate, evitându-se extremele. 

— între sopran şi alto distanţele evoluează de la unison la octavă 
(decima reprezentând o excepţie). 

— între alto şi tenor — de la secundă (în cazul acordurilor cu 
septimă) la sextă (rar o octavă). 


Ex. 7 


wa -e— 9y za 


Observaţie 


Între vocile interne (A-T) poate fi o octavă dacă vocile externe 
sunt în poziţie strânsă. 


Ex. 8 


— între tenor şi bas, distanţele pot fi de la unison la octavă. Sunt 
posibile şi intervalele mai mari (decima, undecima, duodecima), basul, 
prin bogăţia armonicelor, acoperind spaţiul respectiv. 


Poziţia melodică a acordului 


Prin cifrele (3) (5) (8) etc. se indică elementul din acord care 
este plasat la sopran (terţa, cvinta sau octava), într-o temă cu bas dat. 
Reamintim că intervalele redate, pentru simplificare, ca fiind simple, 
pot fi intervale compuse. 

Ex.9 


Poziţia armonică a acordului 


În funcţie de distanţele dintre voci, un acord poate avea trei 
poziţii melodice: 

— poziţie strânsă (p. str.) 

— poziţie largă (p. l) 

— poziție mixtă (p. m.) 


Ex. 10 


A AE S N 2 REESI e SEA E o 
ÎI ana 


Observaţie 


În exemplul al doilea, acordul este considerat a fi tot în poziţie 
strânsă, dat cu bas detaşat. 

În poziție strânsă, între voci apropiate nu mai pot fi intercalate 
alte sunete ale acordului. 

In poziție largă, între voci apropiate pot fi intercalate alte sunete 
din acord. 

Poziţia mixtă este o combinaţie a primelor două poziţii. 


IV. MIŞCĂRILE MELODICE ALE VOCILOR 


O bună parte a regulilor privind dimensiunea orizontală a 
discursului muzical provine din mai vechea ştiinţă a contrapunc- 
tului, cu precizarea că, în stilul omofon (în armonie), ele sunt mai 
puţin rigide: 

— caracteristica vocalităţii impune mersuri preponderent treptate 
— salturile mari (sexte, septime, octave) sunt urmate, în genere, 
de mersuri contrare 
— nu se vor folosi intervale mărite, iar cele micşorate vor fi 
folosite rar, cu excepţia celor în care sunetul al doilea este o sensibilă 
ce se rezolvă la tonică 


Ex. 11 


— nu sunt acceptate (ca fiind nevocale) succesiuni de cvarte sau 
cvinte în aceeaşi direcţie 


— sunt folosite, în schimb, succesiuni de cvartă-cvintă 
Ex. 12 


— septimele (în special cele mari) şi nonele vor fie evitate, chiar 
dacă mai conţin şi un sunet intermediar. 


Mişcările armonice ale vocilor 


În plan armonic (între două voci) se disting următoarele tipuri de 
mişcări: 


— mişcare directă (în aceeaşi direcţie — ascendent sau descendent) 
Ex. 13 


— mişcare paralelă (în aceeaşi direcţie, dar cu distanţele constante, 
la acelaşi interval) 

Ex. 15 


— mişcare contrară (vocile evoluează în mers contrar, convergent 
sau divergent) 


Ex. 16 


— mişcare contra paralelă (o combinaţie între mersul contrar şi 
cel paralel- unui interval simplu îi urmează acelaşi interval, compus, 
sau invers 

Ex. 17 


Pentru fiecare categorie de mişcare există unele interdicții: 
1. nu sunt admise cvintele şi octavele directe cu salt la sopran, 
între bas şi sopran 


Ex. 18 

2. nu este admisă părăsirea sau aducerea unisonului prin mers 
direct, pentru a se evita depăşirea de voci. Este admisă o astfel de 
mişcare, spre unison, între tenor şi bas, tenorul mergând semitonal 


Ex. 19 


3. nu sunt admise unisonurile, cvintele şi octavele paralele 


Ex. 20 


i pl wu akit 3) Nu inul 5) Na 


Observaţie 


Prin mersul paralel de unisonuri sau octave, practic, o voce ar dispărea. 
V. ÎNLĂÄNȚUIRILE TREPTELOR PRINCIPALE 


Combinarea înlănțuirilor: 


1. tonică- dominantă (I-V) 

2. dominantă-tonică (V-I) 

3. tonică-subdominantă (I-IV) 

4. subdominantă — tonică (IV-I) 

5. subdominantă- dominantă (IV-V) 
6. dominantă- subdominantă (V-IV) 


Observaţie 


Ultima combinație, foarte rar folosită, poate apare în următoarele 
situaţii: 

— în relaţia V-IV 6- V, în care treapta a IV a apare pe timp slab 
sau parte slabă de timp, iar vocile se deplasează prin broderii 


sl 


— treapta a IV-a poate urma treptei a V a după semicadenţă 
(între două fraze muzicale) 


Înlănțuiri acordice în major 
A. I-V / V-I 
Ex. 21 


Obs. Exemplul 1 este cel mai tipic, două voci merg treptat în 
terțe sau sexte paralele, iar vocea comună stă pe loc asigurând o mai 
bună legătură între acorduri. 

Sensibila plasată la o voce exterioară (sopran sau bas) trebuie să 
se rezolve la tonică. La voci interne (alto sau tenor) ia poate sări o 
terță descendent sau o cvartă ascendent. 


Ex. 22 


B. I.—IV/ IV -I 
Ex. 23 

Observaţie 


Exemplul 1) este similar celui din relaţia I-V (exemplu 1). Două 
voci merg treptat (dar ascendent) în terțe sau sexte paralele, iar sunetul 
comun rămâne pe loc (la aceeaşi voce). 

In funcţie de alte dublări din primul acord (cvintă sau terță) 
numărul posibilelor înlănțuiri creşte. 


Ex. 24 


C. IV- V / V-IV- V 
Ex. 25 


Observaţie 


Spre deosebire de celelalte relaţii în care acordurile aveau câte un 
sunet comun, în relaţia IV— V există, practic, o singură înlănţuire viabilă. 

Cea de-a doua este mai puţin recomandabilă, pentru că ascunde 
între vocile externe o cvartă mărită (fa-si). 


VI. ÎNLĂNȚUIRI ÎN MINORUL ARMONIC 


Având aceleaşi combinaţii posibile ca în major, înlănțuirile în 
minorul armonic sunt asemănătoare, cu observaţia că acordurile 
treptelor I şi IV sunt minore. 

În plus, prezența mai multor intervale mărite şi micşorate, 
impune o mai mare atenţie în conducerea vocilor. 

A. I-V/ V-I 
Ex. 26 


IV OV IV 
E 1 + 
Observaţie 


Alteraţia care apare sub treapta a V-a se referă la terța față de 
nota din bas (sol diez). 


B. I-IV / IV-I 
Ex. 27 


Observație 


Exemplul 1 este similar celui din relația I-V. Două voci merg 
treptat (dar ascendent) în terțe sau sexte paralele şi sunetul comun 
rămâne pe loc la aceeaşi voce. 


C. IV-V/ V-IV-V 
Ex. 28 


= = 
IV-V V-/⁄-Y -y 
# g 

Armonizarea unui bas dat în major 


Armonizarea unui bas dat nu reprezintă altceva decât extensia (în 
timp), pe parcursul a opt măsuri, de obicei, a relaţiilor studiate anterior, cu 
observația că, dacă primul acord este obligat (i se precizează poziția 
armonică şi cea melodică ), înlănţuirile ce îi urmează trebuie: 

— să contureze un sopran viabil din punct de vedere muzical 

-să respecte interdicțiile amintite la capitolul Mersurile 
armonice ale vocilor 

Ordinea operaţiilor este următoarea: 

— se stabilesc treptele (basul intonează doar fundamentalele 
celor trei trepte principale I-IV-V 

— se completează primul acord potrivit indicațiilor autorului. 

— se avansează din acord în acord completând mai întâi sopranul 
şi apoi vocile interne 

Într-un stadiu mai avansat, studentul poate face mai întâi 
sopranul şi apoi să completeze vocile interne. În acest fel, are un mai 
bun control asupra calităţii melodice a sopranului. 


Ex.29 


r 


/ 
Te ma piara 

Armonizarea unui sopran dat în major 


Ordinea operațiilor este următoarea: 

— se stabilesc treptele. Atenţie, unele sunete fac parte din două trepte. 
Exemplu: DO este fundamentală în treapta I-a şi cvintă în a V-a. Vom 
alege treapta care ni se pare mai potrivită din punct de vedere muzical şi 
care nu contrazice regulile enunțate anterior. Ultimul sunet aparţine tonicii. 

In succesiunea Sol-Fa-Mi, sunetul sol aparţine treptelor I şi V. Nu 
putem opta pentru treapta a V-a, deoarece îi urmează sunetul Fa, ceea ce 
ar conduce la o relaţie greşită, V-IV. Aşadar, treptele vor fi I-IV — I. 


Ex. 30 


— se plasează în bas fundamentalele celor trei trepte, optând, în 
pofida „sărăciei” materialului, pentru o oarecare varietate a registrelor 
şi pentru evitarea dificultăților de intonaţie 

— se completează vocile interne, având în vedere aceleaşi reguli 
anunţate anterior şi o mişcare melodică a vocilor lină, treptată 


Ex. 31 


Ex. 31 MOEL - TEMA DATA 


TUI AP VO PA 7 


pE pa pe a 


| 
| 
| 


Ivy y i— - I— iV = 

Observaţie 


Se va evita plasarea pe timp tare a aceluiaşi acord care se află pe 
timpul slab anterior. 

Dacă sopranul are un salt între timpul tare şi cel slab, ulterior, de 
regulă, dacă este posibil, ambele sunete sunt armonizate cu acelaşi acord. 


Ex. 32 


1— IV Y j— V 
wa 


Cadenţe 


Ca şi discursul literar, limbajul muzical este şi el organizat în 
propoziții, fraze muzicale despărțite de cezuri, respiraţii (analoage 
virgulelor). 

Modelul clasic (cel mai frecvent întâlnit) este cel de tip pătrat. 
Fraza întâia 

(4 măsuri) + fraza a doua (4 măsuri) = o perioadă muzicală, adică o 
idee muzicală completă. 

Relaţia acordică de la sfârşitul frazei 1 este o semicadenţă ce se 
opreşte, de obicei, pe treapta a cincea, iar relaţia finală este cadența. 

— cadență perfectă sau autentică este relaţia V — I, în care 
ambele acorduri sunt în stare directă 


Ex. 33 


— cadență imperfectă este relația V- I 6, în care treapta I este în 
răsturnarea întâia 

Ex. 34 


— cadenţa autentic compusă (IV— V-I ) este mai categorică, mai 
conclusivă. 


Ex. 35 


Observaţie 
Cadenţele autentice (simple sau compuse) sunt tipic tonale. 
Cadenţa IV-I (plagală), mai rar folosită, are o tentă modală. 
VII. RĂSTURNAREA I ACORDURILOR PRINCIPALE 
În R I, basul intonează terţa acordului. Cifrajul este 6, simplificat 6. 
Ex. 36 


Din exemplele de mai sus, se poate observa că în R I se dublează, în 
genere, nota din sopran (cvinta sau fundamentala acordului). Se poate 
dubla, în octavă, şi sunetul de la tenor/ alto (ultimul exemplu), cu condiția 
ca vocile externe să fie în poziție strânsă. 

Acordurile în R I vor alterna cu cele în stare directă, nefiind 
recomandabile mai mult de două sau trei acorduri în 6 succesiv; 
Recomandarea ţine cont de faptul că acordurile în R I sunt instabile faţă de 
cele în stare directă. 

Opţiunea, în cazul unui sopran dat, pentru o stare sau alta a 
acordului, va ţine cont de variantele cele mai convenabile din punct de 
vedere melodic. 


Inlănţuiri acordice 


Prin folosirea, alături de starea directă, a acordurilor în R I, se 
măreşte numărul combinațiilor posibile. 


Ex. 37 


VIII. RĂSTURNAREA A II-A A ACORDURILOR PRINCIPALE 
În R II (cifraj 6), basul intonează cvinta acordului care se şi dublează. 
Ex. 38 

Deşi intervale consonante, sexta are o tendinţă de deplasare spre 
cvintă (intervalul cel mai stabil), iar cvarta spre terță. Pe ansamblu, 
acordurile în R II sunt cele mai instabile, necesită rezolvări (deplasări 
treptate la acorduri în stare directă sau R I) şi se plasează, cu o singură 
excepție, pe timpi slabi sau părți slabe de timp. 

In funcţie de profilul desenului melodic pe care-l configurează for- 
mulele de 6, întâlnim, potrivit schemei lui Al. Paşcanu, următoarele tipuri: 

— consonante 
(pe armonie ținută, prin arpegiu) 


Acorduri în R II  —aparent disonante — de întârziere 
(cu note vecine) — de apogiatură 
— de broderie 
— de pasaj (trecere) 
— de echappee etc. 


Acorduri în R II prin arpegiu 
Ex. 39. 


De observat că dacă acordul în R II este încadrat de alte stări are 
aceluiaşi acord, el poate evolua prin salturi. Dacă îi urmează un alt 
acord (ex. 39-2), deplasarea trebuie să se facă treptat. 

Acorduri în R II prin întârziere (suspensie) 


Ex. 40 


90 


Sexta şi cvarta (Fa-La), fiind note de întârziere şi Mi-Sol (note 
de rezolvare) treptată, putem spune că avem o formulă în trei timpi: 

A — pregătirea 

B — întârzierea 

C — rezolvarea 


Observaţie 


Este singurul acord în R II plasat pe timp tare sau parte tare de 
timp. Cifrajul indică faptul că în măsura a doua avem două acorduri, 
dar o singură funcţie, cea a treptei stabile, în stare directă. Treapta de 
întârziere poate fi notată în paranteză. 

Liniuţa din cifraj (6-5) indică mers treptat, de la sextă spre 
cvintă 

Sexta şi cvarta, fiind elemente cu mers obligat (trebuie să se 
rezolve), nu vor fi dublate, fapt valabil pentru toate tipurile de acorduri 
în R I. 

Întârzierile semipregătite conțin notele de întârziere în acordul 
anterior dar la alte voci. 

Întârzierile nepregătite (sexta şi cvarta nu se regăsesc în acordul 
anterior) sunt considerate apogiaturi. 


Ex. 41 


EFs MIMI | E E E IP a Ma IE 
g. = a 
I AI: 22" D A ML, + II 2 A 


Observaţie 


În Ex. 23 relaţia V- (IV) este posibilă pentru că treapta a IV-a 
are doar un rol melodic. In realitate, avem o relaţie V- I. 


Acorduri în R II de dublă broderie 


Se realizează prin brodarea superioară a terţei şi cvintei unui 
acord în stare directă. 

Observaţie 
Ca şi la celelalte formule în care este implicat acordul în R II, la so- 
pran se plasează, de obicei, una din vocile care se mişcă (sexta sau cvarta). 


Acorduri în R II prin brodarea basului 
Ex. 43 


Faţă de formula anterioară, este mai dinamică şi are o structură 
mai complexă: două broderii inferioare şi una superioară. 


Acorduri în R II de pasaj (trecere) 
În acest stadiu formula va fi folosită pornind doar de la treapta I. 
Ex. 44 


Ea aa e EEE E E CEE e | 
A e CF 
j o y i. E 

Acorduri în R II de pasaj şi broderie 


Ex. 45 
da t m~~ Be dei 
=j Era Si RR ee ==- 
lasa E ASE PA 
Ie 2 


j VĂ jE VĂ l 

Este una din formulele cele mai folosite pentru dinamica şi 
melodicitatea sa. Două voci se deplasează prin pasaj contrar, o voce 
are o broderie inferioară, iar nota comună celor trei acorduri (sunetul 
ținut) asigură un plus de coerență. 


Acorduri în R H de anticipație 


Se folosesc, mai ales, în formulele cadențiale (finale), sexta şi cvarta 
acordului în R II anticipând fundamentala şi terta acordului final. 


Ex. 46 


pf y4 / 
În afara acestui tip de anticipație (directă), putem avea şi 
anticipație indirectă sau echappee. Sexta şi cvarta anticipează aceleaşi 


elemente ale acordului final, dar care sunt plasate la alte voci. Este 
singurul acord în R II care se rezolvă prin salt. 


Ex. 47 

VIII. SEPTIMA PE DOMINANTĂ 


Prin adăugarea unei a treia terțe deasupra celor două din trisonul 
treptei a V- a, se obţine un acord cu septimă mică (septima pe dominantă). 

Este un acord disonant, instabil (are două intervale disonante — 
septima mică şi cvinta micşorată) ce necesită o rezolvare la treapta I. 


Cifraje: 
Ex. 48 
t oldre Ri Ri Ry Dath Ri ki [ZA 
DR D= N 
| gal 
arrn oT 
Ve ee VP pi 


Rezolvările acordului de septimă pe dominantă 
— rezolvare treptat descendentă: 


Ex. 49 


„O AT eee | 
7 a EB ICANN 2 li 
qra E) 


Ex. 50 

— septima rămâne pe loc în cadrul treptei a IV-a, căreia trebuie 


să-i urmeze din nou treapta a V-a 
Ex. 51 


# 


— septima poate sări pe o notă din acelaşi acord: 


# 


Ex. 52 


Ex. 53 

Observaţie 


Acordul de septimă se foloseşte complet, cu toate elementele 
sale (fundamentală, terță, cvintă şi septimă), în stare directă poate fi 
eliminată cvinta şi dublată fundamentala. 


Ex. 54 


Septima, ca orice element cu mers obligat (ce trebuie să se 
rezolve), nu se dublează. 

Schimbările de poziţie, în cadrul aceluiaşi acord, nu anulează 
cvintele sau octavele paralele, chiar dacă le ascunde. 


Ex. 55 


Septima se poate rezolva şi figurat (ocolit), prin intercalarea 
unui alt sunet, tot din acordul treptei a V-a. 


Ex. 56 

IX. NONA PE DOMINANTĂ 


O nouă terță (a patra), adăugată acordului cu septimă, formează 


acordul de nonă pe dominantă. 


În armonia la patru voci se elimină cvinta, sensibila şi septima 


conferind acordului un plus de tensiune dominantică. 


Principala caracteristică a nonei este aceea că se plasează 


deasupra fundamentalei şi la distanță de cel puțin o nonă. 


Cifraje: 
Ex. 57 


Rin 


o! 
a AUR s en Ri E) Ar Pi RU RU 


E aaa ca 


2 pe AT 200) 39 dA ar 
7 315 5 2 


Rezolvările nonei 
— nona coboară treptat la cvinta treptei I 


Ex. 58 


— nona rămâne pe loc în cadrul altei trepte (a IV-a), după care 


trebuie să revină la a V-a, în aceeaşi configuraţie. 

Ex. 59 


— nona urcă treptat la terta acordului, ca întârziere: 
Ex. 60 


— nona sare pe o notă din acelaşi acord: 


Ex. 61 


— nona ca notă melodică (pasaj, broderie etc.): 
Ex. 62 


În minor: 


Ex. 63 


Ex. 64 
£ ' 


nE] 

-r T) 

fae ii dd ij 
& 


i FRA "77, a B 
Peg pa Bn amant 
i fpe = 

v Y 

a. rezolvare obişnuită 

b, c, d — rezolvări posibile la voci interne 

e, f, h, i — sensibila, ca notă melodică (pasaj, întârziere, poate 
cobori treptat) 

j, k — rezolvare figurată (ocolită) 

d, e, f, g, h, i — rezolvări posibile doar în major 

f, g — mersuri ale sensibilei plasate pe treapta a III-a 

CONTRAPUNCT ŞI FUGĂ 


Conf.univ.dr. SORIN LERESCU 


Obiective 


1. Asimilarea şi aprofundarea etapelor istorice din domeniul 
creaţiei polifonice. 

2. Formarea şi dezvoltarea spiritului creator muzical ca premisă 
şi condiţie a însuşirii tehnicii contrapunctice. 

3. Cultivarea unei concepţii estetice marcate de rigoare şi 
acuratețe a detaliului, în procesul de creaţie muzicală şi de analiză a 
materiei muzicale în consubstanţialitatea sa. 

Ca obiectiv de referință pentru anul I, cursul îşi propune să-i 
introducă pe studenți în domeniul atât de riguros şi de complex al 
scriiturii polifonice, specifice stilului palestrinian. 


PRELIMINARII ISTORICE. 
CRISTALIZAREA STILULUI POLIFONIC 


Polifonia (grec. poli = mai multe, phone = voce) s-a dezvoltat 
din cântul monodic (cântarea la o singură voce) (grec. monos = singur, 
ode = cântec). Primele forme de polifonie au fost reprezentate de: 
organum (intonare la unison, cântare în cvarte şi cvinte paralele, 
revenire la unison — sec. IX, X, XI), cantus gemmellus (cântare în terţe 
paralele — sec. XI, XII) şi, mai apoi, de faux bourdon (cântare la trei 
voci, în terțe şi sexte paralele). 

Suprapunerea a două sau mai multe linii melodice, în varii 
ipostaze temporale — valori de durate şi configurații ritmice — a dus, în 
decursul timpului, la conturarea unor forme şi genuri complexe 
reprezentate de: motet, madrigal, ricercar, variaţiunile pe coral — în 
epoca Polifoniei vocale a Renaşterii, sau de fugă şi variațiunile pe 
basso ostinato — în epoca Barocului muzical. 

Sursa polifoniei a reprezentat-o coralul gregorian (din Biserica 
romano-catolică) alături de cântarea monodică bizantină specifică, de 
altfel, şi folclorului românesc. 

Prin cântare polifonică se înţelege, deci, simultaneitatea a cel 
puţin două linii melodice, diferite ca structură melodico-ritmică. 

Contrapunctul (lat. punctus contra punctum = notă contra notă) este 
tehnica prin care putem să combinăm liniile melodice după anumite reguli 
— la început severe, mai târziu din ce în ce mai permisive. 

Polifonia — care nu trebuie asimilată contrapunctului, 
accepțiunea sa fiind mult mai largă (stilul polifonic) — a reprezentat 
mai întâi un mod de a concepe muzica după canoanele severe impuse, 
cu autoritatea şefului de şcoală, de Giovanni Pierluigi da Palestrina. 
Dar până la cel care a marcat cu numele său un stil dedicat exclusiv 
cântului vocal — rămas în istoria muzicii sub denumirea de 
Contrapunctul vocal al Renaşterii — au existat momente importante în 
cristalizarea polifoniei şi a tehnicii contrapunctice cum au fost: Ars 
antiqua şi Ars nova (sau Renaşterea timpurie). 

Un al doilea moment de răscruce în conturarea stilului polifonic 
din muzica cultă a fost reprezentat de Johann Sebastian Bach, cel care 
a sintetizat şi dezvoltat ca nimeni altul un stil polifonic complex, 
articulat măiestrit în canoanele de evoluţie ale vremii sale. 
Contrapunctul instrumental al Barocului a culminat cu apariţia formei 
de fugă prezentă şi astăzi în creaţiile cele mai diverse, ca expresie a 
continuității ideilor de dezvoltare ale materialului sonor, ale sintezelor 
celor mai novatoare din acest domeniu al artei muzicale. 


Ars antiqua 


Situată în timp în secolul XII — începutul secolului XIII, Ars 
antiqua (în latină: arta veche) are ca premise arta cavalerilor (sec. XII- 
XIII), avându-și originea în muzica laică, poeții marcanţi din această 
epocă numindu-se: trubaduri în sudul Franţei, truveri în nordul 
Franţei sau minesângeri în părţile germanice. Cântecele lor se 
deosebeau de cântul liturgic prin faptul că aveau o mai strânsă legătură 
cu muzica populară, arta cavalerească fiind în esenţă o artă laică. Erau 
folosite texte laice, muzica ieşind din tiparele gregorianului. 

Cântecele trubadureşti nu mai erau melopee continue. Puteau fi 
împărţite în măsuri pe baza accentelor periodice, rezultatul fiind, deci, 
o muzică măsurată (de regulă, în grupări ternare). 

Muzica trubadurească ţinea cont de structura versului şi prefera 
două dintre modurile ocolite de biserică: modul cu finala pe do şi cel 
cu finala pe Ja. Poezia era strofică, melodia însoţind poezia. Printre 
trubaduri erau personalități de seamă ca aceea a francezului Adam de 
la Halle, cel care a compus Jocul lui Roben şi al lui Marion — operă 
jucată la curţi princiare din Italia — celebrul trubadur francez unind 

scenariul cu muzica, în ceea ce ar putea fi considerat momentul de 
început al operei franceze. 

Apărută în Franţa, Ars antiqua a însemnat în evoluția artei 
muzicale impunerea unor reguli stricte în ceea ce priveşte construcţia 
melodică şi intervalică. Aşa de pildă, nu erau permise disonanţele pe 
timp tare sau cvarta mărită, fiind acceptată numai cântarea în cvinte 
sau cvarte paralele în aşa-numitul organum. Scrierile călugărilor 
muzicanți descriau mai toate relația dintre muzica de biserică şi cea 
populară. Aflăm astfel că o muzică populară, vocală şi instrumentală, 
exista în paralel cu coralul gregorian. Lupta călugărilor pentru a stăvili 
pătrunderea muzicii populare în lăcăşele de cult a dus şi la apariţia 
unei notații muzicale, cu rolul de a impune regulile scolastice de 
construcţie melodică. 

Tot în această perioadă, la catedrala Notre-Dame din Paris, s-au 
remarcat doi mari muzicieni: Léonin şi Perotin. Au fost printre primii 
compozitori care au creat o artă concepută şi reprezentată grafic. În 
lucrările lor au aplicat reguli care vor deveni, mai târziu, adevărate 
principii de creaţie. Utilizau valorile mari de durate ale coralului 
gregorian (cantus firmus) peste care se înscria vocea care înflorea în 
valori mult mai mici. Léonin o numea Organum duplum. Tipurile de 
organum, create de Perotin, ajungeau la 3 şi 4 voci. Peste coralul 
gregorian pe valori mari se suprapuneau 2 sau 3 voci. Perotin are şi 
meritul de a fi fost cel care a creat conductus-ul (formă de legătură 
între organum şi motet). 

În această epocă, Ars antiqua, muzica iese pentru prima dată de 
sub influența muzicii bisericeşti. Tot acum apare şi motetul — formă 
polifonică vocală, cu texte religioase şi laice, mai liberă din punct de 
vedere al cantus firmus-ului. 


Ars nova 


Ars nova (sec. XIV) reprezintă o etapă de sinteză, un moment de 
răscruce în întreaga activitate umană atât în latura socială, cât şi 
ştiinţifică, culturală şi artistică. Premisele apariţiei ei au fost multiple. 
În primul rând, stadiul la care au ajuns gândirea şi sensibilitatea 
umană, ca şi schimbările de ordin social ale diferitelor grupuri umane. 

Primele forme de manifestare în domeniul artei s-au datorat unor 
creatori de geniu din cultura universală: Dante, Bocaccio, Petrarca (în 
literatură), Giotto (în pictură), Andrea şi Giovanni Pisano (în 
sculptură). Pe lângă ei se înscriu şi numele unor compozitori de seamă 

ca: Philippe de Vitry, Johannes de Muris, Guillaume de Machaut, 
Francesco Landino, John Dunstable. 

În domeniul muzicii remarcăm aceeaşi tendință de laicizare ca şi 
în epoca precedentă. 

Philippe de Vitry — figură reprezentativă a acestei epoci — era 
episcop dar şi un rafinat muzician. În tratatul său, Ars nova, face unele 
constatări privind muzica din vremea sa. 

Porneşte de la ideea că intervalele se împart în consonante şi 
disonante. Consonanţe perfecte erau: cvinta, cvarta şi octava, iar 
imperfecte: terfa şi sexta. În concepția lui Vitry consonanţa avea un 
rol important. O creaţie muzicală trebuia să înceapă şi să se termine 
cu o consonanță. Dar tot Vitry scria că două consonanțe, una după 
alta, sună gol. Consonanţele trebuiau îmbinate cu disonanțele şi apoi 
„dezlegate” (rezolvate), nu lăsate în suspensie. 

Vitry se referea în lucrarea sa şi la o anumită împărţire a 
duratelor muzicale. 

Caracteristice epocii Ars nova erau: 
mutarea melodiei la sopran. 
ruperea melodiei prin accente melodice şi măsură. 
preferința pentru modurile ocolite de biserică. 
folosirea intonaţiilor şi ritmurilor din cântecele populare. 
preferința pentru mişcarea contrară în conducerea vocilor. 
folosirea alteraţiilor şi acordurilor construite prin terţe suprapuse. 


GIOVANNI PIERLUIGI DA PALESTRINA 
ŞI POLIFONIA VOCALĂ A RENAȘTERII 


Trăsăturile caracteristice ale stilului palestrinian 


Creaţia vocală a lui Giovanni Pierluigi da Palestrina (1525- 
1594) şi a discipolilor săi — mulţi dintre ei la fel de celebri ca şi cel 
care a pus bazele contrapunctului sever — se regăseşte în multe analize 
şi lucrări de specialitate, cea mai cunoscută fiind Gradus ad 
Parnassum de J. Fux (1660-1741), tratat apărut în 1725. 

Claudio Monteverdi, Josquin des Pres, Orlando di Lasso (di 
Lassus, în lat.), Gesualdo da Venosa, Luca Marenzio, Guillaume 
Dufay, Jacob Obrecht, Johannes Ockeghem au creat misse, motete, 
cântece laice şi liturgice folosind o tehnică contrapunctică de mare 
complexitate şi rafinament artistic. 

Melodia (intervale) 


Stilul palestrinian atribuia melodiei un rol primordial. 
Configuraţia melodică trebuia să urmeze o traiectorie ascendent- 
descendentă, aidoma unei sinusoide, mersul treptat într-o anumită 
direcție alternând cu salturi melodice de sens contrar. Se crea astfel o 
linie melodică echilibrată, desfăşurată pe un interval nu mai mare de 
sextă, ascendentă sau descendentă. Mai târziu, melodia va putea fi 
desfăşurată pe aproape întreg modul în care era construită. (ex. 1) 


Ex. 1 


5. 


s n E ae aia i = | 
Ambitusul era cel al vocilor din ansamblurile corale şi nu cel al 
soliştilor. (ex. 2) 


EX. 2 
Sopran ($.) Alto (A.) Tenor (I.) Bas (B.) P 
= | 
e > = Fs n 

Salturile melodice țineau seama de regulile privitoare la 
intervalele permise: terfa mică şi mare ascendentă şi descendentă, 
cvarta perfectă ascendentă şi descendentă, cvinta perfectă ascendentă 
şi descendentă, numai sexta mică ascendentă şi octava perfectă 
ascendentă şi descendentă. 

Melodia în stil palestrinian se încheia, în toate modurile — mai 
puţin în cel frigic — , cu finala modului, la care se ajungea fie prin 
treapta a Il-a, fie prin treapta a VII-a sub formă de sensibilă. În cazul 
modului eolic treapta a VI-a trebuia alterată suitor pentru a se evita 
secunda mărită dintre treptele VI-VII. (ex. 3, 4) 


EX. 3 
l pig 
pe | 
EX. 4 
SII 
A Ea a H >= | 
E a or Fa SS [i je iz 


Erau interzise: semitonul cromatic, sexta mică descendentă, 
sexta mare ascendentă şi descendentă, septima mare ascendentă şi 
descendentă, intervalele mărite şi micşorate, intervalele peste 
octavă. 

Salturile simple de un anumit sens, intonate de vocile de 
sopran, alto sau tenor, erau urmate de mers treptat contrar, apărând în 
cuprinsul melodiei fie la început, fie la sfârşit. În cazul vocii de bas 
puteau să apară şi la sfârşitul melodiei. (ex. 5, 6) 


EX. 5 


sg ES a ===> ie | 


Ex. 6 
EEE a === 25 


Salturile duble erau formate din două salturi simple de mers 
contrar, fiind plasate la începutul sau la mijlocul melodiei. (ex. 7) 


Ex. 7 


"d E x 


Modurile 


Modurile folosite în Contrapunctul vocal al Renaşterii îşi 
aveau originea în modurile antice greceşti fiind folosite în 
muzica destinată slujbelor religioase, de unde şi numele de 
moduri bisericeşti (medievale): doric (cu finala pe re), frigic (cu 
finala pe mi), lidic (cu finala pe fa), mixolidic (cu finala pe sol). La 
acestea s-au adăugat modurile de sorginte laică: ionic (cu finala pe 
do) şi eolic (cu finala pe la). Forma lor naturală era completată de 
cea transpusă, prin urcarea cu o cvartă perfectă a finalei modului 
natural şi apariția unui si bemol la cheie. Se respecta astfel 
structura de tonuri şi semitonuri a modului originar. (ex. 8) 

Ex. 8 


4 Doric natural Doric transpus š 
pi 
sF 

Frigic natural Frigic transpus „e * 
4 = = =; - a - 
e i 
Sa 
Lidic natural Lidic transpus =. > 2 
A F a- y P = = = 
[3 
4 Mixolidic natural P Mixolidic transpus 
„F 
= p #_ T p 3 r r 
© CRAG == 
Tonic natural Tonic transpus a 

Eolic natural Eolic transpus 

Durate şi configurații ritmice 


În Contrapunctul vocal al Renaşterii erau utilizate durate mari 
de sunete: nota brevis, nota întreagă. Doimea era unitatea centrală de 
timp, predominând în cuvrinsul melodiei. Se folosea în acest sens 
măsura de 4/2, notată cu ¢ (alla breve mare). (ex. 9) 


Ex. 9 


= = o + o 


PAN 
AA sale 


Nota brevis era formată din două note întregi, fiind plasată la 
începutul şi la sfârşitul melodiei în stil palestrinian. 

Nota întreagă, formată din două doimi, se întâlnea, în general, la 
începutul melodiei, după nota brevis, sau la sfârşitul melodiei, înainte 
de nota brevis (ex. 10). 

Nota întreagă mai putea să apară în cadrul melodiei în diferite 
combinaţii cu doimi de tipul (ex. 11): 


Ex. 11 


CaN e E MA ae 


Doimea — cea mai des folosită valoare de durată în melodia în 
stil palestrinian — putea să apară pe oricare dintre cei patru 4 timpi ai 
măsurii, doimile de pe timpii 1 şi 3 fiind accentuate, iar cele de pe 
timpii 2 şi 4 neaccentuate. 

Existau şi durate prelungite cu jumătate din valoarea lor, prin 
folosirea legato-ului de prelungire peste bara de măsură sau în cadrul 
măsurii, cu valori legate pe diferiți timpi. Se crea astfel o mai mare varietate 
ritmică, duratele contribuind la realizarea unui echilibru al construcţiei 
melodice, pornindu-se de la durate mai lungi, ajungându-se treptat la valori 
mai scurte ca, în final, să se revină la valorile lungi de durate. (ex. 12) 


Ex. 12 

Apăreau şi pătrimi, în diferite combinaţii ritmice: izolate, câte 
două (perechea de pătrimi) sau mai multe (şirul de pătrimi), ca şi 
optimi (perechea de optimi), însă mult mai rar, în special în formule 
ornamentale de încheiere (broderie sau notă de pasaj). (ex. 13, 14) 


Ex. 13 
= CN II SR A UE 7. 77 Rr er ae- 
B DE go pi Fe Je Jæ e Feto =] 
EX. 14 
„LE = = 
= => NME Aa aie si ES 3 = = | 


Pentru a scoate în evidenţă asimetria formulelor ritmice ale 
melodiei în stil palestrinian, în care se regăsesc deopotrivă formule 
ritmice binare şi ternare, în diferite succesiuni, se folosesc aşa- 
numitele bare de măsură punctate. Acestea sunt de două tipuri: 
complete, când înlocuiesc barele de măsură obişnuite (ex. 15 a, b), 
sau incomplete atunci când o durată este prelungită peste bara de 
măsură, în acest caz scriindu-se doar valoarea însumată a duratelor 
respective. 


Ex. 15a 

Barele de măsură incomplete pot fi de trei tipuri, în funcție de 
zona de pe portativ în care apare legato-ul de prelungire. (ex. 16a, b) 


Ex. 16a 
- E 13 2 aaa 
Z= 5 aZ phe j Jea ei 
& Pas 
PM ai d ză =! 

Ex.16b 

Contrapunctul la două voci cu cantus firmus 


Contrapunctul cu cantus firmus reprezintă o primă etapă în 
studiul contrapunctului la două voci. 

Cantus firmus-ul este o melodie cu durate mari de sunete (note 
brevis), de 8-12 măsuri, deasupra sau dedesubtul căreia evoluează 
melodia contrapunctică (contrapunctul propriu-zis). 

Cantus firmus-ul respectă întru totul regulile de construire ale 
melodiei în stil palestrinian. (ex. 17) 


Ex. 17 


e AEZ 
Sp = a: | 


cantus firmus (Cf) 


T 


Contrapunctul este o linie melodică care se află deasupra sau 
dedesubtul cantus firmus-ului, fiind formată din valori de durate 
diferite. (ex. 18) 


Ex. 18 


ie = = 


Prin utilizarea cantus firmus-ului apar, în afară de intervalele 
melodice (pe orizontală), şi cele armonice (pe verticală). 

Distanțele dintre voci nu trebuie să depăşească o octavă, 
maximum o decimă. Se asigură astfel o bună sonoritate de ansamblu, 
evitându-se dezechilibrele timbrale. 

Intervalele armonice (intervalele care iau naştere pe verticală) pot fi 
consonante şi disonante. Din prima categorie fac parte: prima, octava şi 
cvinta, perfecte (consonante perfecte) şi terfa, sexta şi decima, mari şi 
mici (consonanţe imperfecte), din a doua categorie: secunda, septima, 
decima, mari şi mici, ca şi intervalele mărite şi micşorate. 

Intervalele armonice consonante pot apărea atât pe timpi tari şi 
fracțiuni tari de timp, cât şi pe timpi slabi sau fracțiuni slabe de timp, 
spre deosebire de intervalele armonice disonante, care nu pot apărea 
decât pe timpi slabi sau fracțiuni slabe de timp. 

În contrapunctul la două voci cu cantus firmus mişcările vocilor 
sunt importante pentru o bună echilibrare a construcţiei polifonice. 

Atunci când două voci merg în aceeaşi direcţie, ascendentă sau 
descendentă, la intervale diferite, se realizează o mişcare directă. 
Primele, octavele şi cvintele, care iau naştere din mişcarea directă a 
vocilor, sunt interzise. (ex. 19) 


EX. 19 mişcare directă 


Când două voci merg în acelaşi sens, ascendent sau descendent, la 
acelaşi interval, se utilizează mişcarea paralelă. Sunt interzise primele, 
octavele şi cvintele care provin dintr-o mişcare paralelă a vocilor. (ex. 20) 


Ex. 20 mişcare paralelă 


Când o voce stă pe loc iar cealaltă urcă sau coboară se foloseşte 
mişcarea oblică. (ex. 21) 


EX. 21 mişcare oblică 

Când o voce urcă iar cealaltă coboară ne referim la o mişcare 
contrară. (ex. 22) 


Ex. 22 mişcare contrară 


Mişcarea care predomină în contrapunctul cu cantus firmus este 
mişcarea oblică, care nu pune, de altfel, nici un fel de probleme în 
privinţa intervalelor interzise. Mişcarea contrară este, de asemenea, 
utilizată în scriitura contrapunctică pentru aceleaşi considerente. 

Vocile pot ajunge la un moment dat şi la unison sau să fie 
încrucișate. În acest din urmă caz sunt aduse treptat, prin mişcare 
contrară şi pentru scurt timp, după care se revine la dispunerea 
normală a vocilor, în funcţie de registrul fiecăreia. (ex. 23) 


Ex. 23 

Notele melodico-ornamentale disonante 


Melodia contrapunctică poate fi îmbogățită, în contrapunctul la 
două voci cu cantus firmus, prin folosirea notelor melodico- 
ornamentale. Valorile de durate mari vor fi folosite la început, pentru 
o mai bună înțelegere a relațiilor care se stabilesc între cele două voci 

polifonice, atât pe orizontală cât şi pe verticală. Notele melodico- 
ornamentale sunt aduse şi se rezolvă treptat. Pe cele disonante le 
marcăm cu un x, celelalte, consonante, fiind marcate cu un x în 
paranteză. 


Nota de pasaj 


Doimea de pasaj disonantă este mai rar folosită în contrapunctul 
vocal. Este situată întotdeauna pe timpi slabi, fiind încadrată de două 
note consonante. (ex. 24) 


Ex. 24 
x 

Doimile pot fi şi consonante în care caz pot apărea atât pe timpi 
tari, cât şi pe timpi slabi. 

Pătrimea de pasaj disonantă, este mai des folosită decât doimea 
de pasaj. Este plasată pe timp slab, fiind a doua pătrime dintr-o 
pereche de pătrimi sau dintr-un şir de pătrimi. (ex. 25) 


Ex. 25 


T: ta 
ef 


În melodia în stil palestrinian pătrimea de pasaj se întâlneşte şi 
sub formă de consonanță. 

Optimea de pasaj poate fi disonantă sau consonantă. Ca 
disonanță apare mai rar în melodia contrapunctică vocală, fiind 
plasată, în general a doua, în cadrul perechii de optimi. (ex. 26) 

Ex. 26 


T. AE 2 2E 
y 
B. [P 
cJ. 


Broderia (nota de schimb) 


Pătrimea de schimb disonantă este plasată pe timpi slabi, în mişcare 
întotdeauna coborâtoare. Apare, în melodia în stil palestrinian, ca pătrime 
izolată, a doua în perechea de pătrimi şi ca pătrime slabă în şirul de 
pătrimi. Este încadrată de două note consonante de la care porneşte 
ascendent sau descendent revenind la nota iniţială. Notele care încadrează 
pătrimea de pasaj pot fi, ca durată, egale sau mai mari decât ea. (ex. 27) 


Ex. 27 
X 

Optimea de schimb disonantă are o configurație descendentă- 
ascendentă, fiind a doua în perechea de optimi. Apare în special în 
formulele de încheiere ale liniei melodice. (ex. 28) 


Ex. 28 
x 

Optimea de schimb poate fi şi consonantă aidoma pătrimii de 
schimb. (ex. 29) 


Ex. 29 


1 (2) (2) 
ri z 7 7 5 x za 

Nota cambiata 


Nota cambiata disonantă este a doua dintr-o formulă melodică a 
cambiatei formată din patru sunete. Se porneşte treptat coborâtor, apoi 
se face un salt de terță, de asemenea coborâtor, urmat de un mers 
treptat ascendent. Nota cambiata este plasată întotdeauna pe o 
fracțiune slabă a diferiților timpi ai măsurii. Are valoare de pătrime, 
celelalte note ale formulei melodice a cambiatei putând avea valori de 
durate diferite. 

Ca intervale armonice: prima notă a formulei melodice a 
cambiatei este o consonanţă, a doua, o disonanţă, a treia, consonanţă, 
a patra fiind consonanță sau disonanță. (ex. 30) 


Ex. 30 


Anticipația 


Nota care anticipă nota următoare se numeşte anticipație. Se 
întâlneşte în contrapunctul vocal ca pătrime slabă, adusă printr-o 
mişcare descendentă spre nota imediat următoare. Este de aceeaşi 
durată cu ea sau chiar mai mare decât ea. Formula melodică a 
anticipației este formată din trei note, anticipația propriu-zisă fiind 

consonantă sau disonantă. Este plasată între două note care sunt 
întotdeauna consonante. (ex. 31, 32) 


Ex. 31 
7) (=) 
5. e t 2 2 E f} i = I 
A t — 
e = = 

Disonanţele prin întârziere (expresive) 


Disonanţele prin întârziere se deosebesc de celelalte note 
melodico-ornamentale prin faptul că utilizează valori de durate mai 
mari. Cele trei momente ale unei disonanțe prin întârziere sunt 
reprezentate de: pregătire (a) (consonanță pe timp slab), 
întârziere (b) (disonanţă pe timp tare) şi rezolvare (c) (consonanţă 
pe timp slab). Din punct de vedere tehnic, disonanţa prin întârziere 
se realizează prin legarea doimii de pe timp slab, prin legato de 
prelungire (peste bara de măsură sau în cadrul măsurii), de doimea 
tare (din măsura următoare sau din cadrul aceleaşi măsuri), după 
care urmează o doime slabă. 

Rezolvarea disonanțelor prin întârziere se face întotdeauna 
treptat, la consonanţe imperfecte: terțe, sexte, decime. 

La vocea superioară se realizează prin mers treptat descendent, 
la consonanţe imperfecte de tipul: 4-3 sau 7-6, sau la vocea inferioară 
de tipul: 2-3 sau 9-10. (ex. 33, 34) 

Ex. 33 întârziere disonantă 


Ex. 34 întârziere disonantă 


Există şi întârzieri consonante în care caz rezolvarea la vocea 
superioară se face la o consonanţă de tipul 6-5, sau 5-6 la vocea 
inferioară. (ex. 35) 


Ex. 35 întârziere consonantă 


a b c 

5. co ze === 

zi 5-5 


Rezolvarea întârzierii consonante poate fi şi o consonanță 
ascendentă, nu numai descendentă, sau poate fi continuată printr-un 
salt, întotdeauna la o consonanţă. (ex. 36, 37) 

Ex. 36 


Pregătirea întârzierii poate avea o durată egală cu întârzierea 
sau mai lungă. 

Întârzierea nu poate fi prelungită faţă de durata sa iniţială, 
plasată pe timp tare. Poate fi însă scurtată prin folosirea notelor 
melodico-ornamentale. 

Rezolvarea întârzierii poate avea aceeaşi durată cu întârzierea 
sau mai lungă, prin legarea de o durată de aceeaşi înălțime. 

În cazul notaţiei cu bare de măsură punctate, formula melodică a 
întârzierii evidențiază, o dată în plus, caracterul asimetric al melodiei 
renascentiste ca şi complexitatea scriiturii polifonice. (ex.38) 


EX. 38 

Disonanța prin întârziere ornamentată 


Disonanţele prin întârziere pot fi ornamentate, conturul melodic 
contrapunctic devenind mai complex din punct de vedere expresiv. 
Ornamentarea se produce la nivelul celei de-a doua părți a formulei 
melodice a întârzierii. 

Modalităţile de realizare a ornamentării întârzierii constau în: 

e scurtarea duratei întârzierii la o pătrime, a doua pătrime 
devenind anticipația rezolvării întârzierii. (ex. 39a) 


Ex. 39a 


EJ 7-6-6 


e ornamentarea anticipației cu o broderie inferioară (ex. 39b) 
Ex. 39b 


ef 7- 6-5-6 


Contrapunctul liber 


A doua etapă în studiul contrapunctului vocal al Renaşterii este 
reprezentată de suprapunerea a două melodii individualizate ca 
structură ritmică. Fiecare melodie în parte este construită ținând seama 
de regulile stricte ale stilului palestrinian. Diferența este dată însă de 
intervalele pe verticală care iau naştere în urma superpoziției celor 

două melodii contrapunctice. Din acest punct de vedere capătă o 
importanță deosebită modul în care tratăm disonanţele şi, în general, 
timbrurile vocale care constituie substanţa polifonică ca atare. 

Contrapunctul liber, cum mai este numit contrapunctul fără 
cantus firmus, presupune o atenţie sporită în construcţia celor două linii 
melodice, atât în ceea ce priveşte orizontalitatea lor (intervalica folosită şi 
combinațiile de durate impuse de scolastica muzicală a vremii), cât şi 
verticalitatea (intervalele armonice, al căror regim de folosire trebuie să-l 
respectăm întocmai). De fapt, contrapunctul liber constituie începutul 
procesului de cristalizare a unei tehnici contrapunctice extrem de 
complexe, care a dat naştere unor opus-uri definitorii pentru ceea ce a 
însemnat spiritul renascentist în muzica cultă. 

Arcul melodic  ascendent-descendent rămâne principalul 
element în configurația propriu-zisă a desenului muzical, asigurând 
acea specificitate modală şi expresivă a stilului creat de Giovanni 
Pierluigi da Palestrina şi de discipolii săi. 

In privinţa suprapunerilor ritmice stilul palestrinian aplică un 
principiu de construcţie, care depăşeşte ca valoare de semnificaţie 
cadrul tehnicii contrapunctice: valorilor de durate mari de la o voce li 
se opun, la cealaltă voce, valori de durate mai mici, în ideea realizării 
unui echilibru melodico-ritmic între cele două linii melodice, dar şi ca 
subliniere a individualităţii fiecăreia în contextul polifonic. Vocile pot 
evolua simultan şi prin durate identice, dar nu mai mult de trei timpi ai 
măsurii. In general, predomină duratele diferite care diferenţiză 
traiectele melodice contrapunctice. 

Mişcările vocilor sunt folosite în cadrul contrapunctului liber 
cu grija de a se evita intervalele armonice provenind dintr-o mişcare 
directă sau paralelă a vocilor: unisonuri, octave şi cvinte. Cele mai 
eficiente mişcări sunt, ca şi până acum, mişcarea oblică şi contrară. Se 
pot folosi însă, cu precauţie, mişcarea paralelă (ere şi sexte paralele, 
dar nu în exces) ca şi mişcarea directă a vocilor. 

Melodia de la vocea superioară poate începe la unison, octavă 
sau cvintă, vocea inferioară începând de regulă cu treapta I a modului 
(finala). Cele două voci se întâlnesc la încheierea melodiei 
palestriniene pe treapta I, fie la unison, fie la octavă. 

Vocile se pot încrucişa trecând pentru puţin timp în registrul 
celeilalte, dar revenind treptat în registrul inițial. 

Cele două melodii contrapunctice se pot suprapune şi în cadrul 
unor voci de aceeaşi înălțime: Sopran 1 (S. 1), Sopran 2 (S. 2), Alto 1 
(A. 1), Alto 2 (A. 2) etc. (ex.40) 

Ex. 40 încrucişare 


A1 o i E r f - H 
Ge 5 ©- 7 o r! sad e HP EREI 
1 funison) D= 
I SI t I T T 
A2 E r ; i i 
S XF = III A i „o “a. La Je La] F= Dammi 
Disonanţele 


Disonanţele, care provin din suprapunerea celor două linii 
melodice contrapunctice, trebuie tratate pornind de la raportarea în 
dublu sens, ascendent-descendent şi invers, a relaţiilor armonice. Nota 
de pasaj, nota de schimb (broderia), cambiata sau anticipaţia pot 
apărea alternativ la cele două voci după principiul, pe care l-am 
menţionat deja, al echilibrului dintre valorile de durate mari şi mici, ca 
o consecință a prezenţei iniţiale a cantus firmus-ului. Fiecare dintre 
cele două voci încearcă astfel să se substituie cantus firmus-ului prin 
duratele mai lungi ale conturului melodic. 

Intervalele armonice, provenite din suprapunerea vocilor, pot fi 
consonante şi disonante. De aici, rezultă o tratare diferențiată a notelor 
melodico-ornamentale, în funcţie de timpii accentuaţi sau neaccentuaţi 
din măsură, de configurația ritmică şi de mişcarea vocilor folosită în 
contrapunctul liber la două voci. Aşa de pildă, notele melodico- 
ornamentale se pot combina, în diferite ipostaze ritmice, intervalele 
armonice raportându-se reciproc la cele două voci. (ex.71) 


Ex. 41 
= T 
S. i 
e | ; 
X 
A. 
Py 7 TIP Pr 


Întârzieri simple şi ornamentate 


În contrapunctul la două voci fără cantus firmus întârzierea 
poate apărea şi în cadrul măsurii, atât la vocea superioară, cât şi la cea 
inferioară. (ex. 42 a, b, c) 


121 


Ex. 42a întârziere simplă 


A. 
T. 
Ex. 42b întârziere ornamentată prin anticipație 
a b c 
A. 
Œ) | 
T. 
4 Soe ea 
Ex. 42c întârziere ornamentată prin broderie 


Combinații între întârzieri şi note melodico-ornamentale 


Pot exista diferite combinații între întârzieri şi celelalte note 
melodico-ornamentale: nota de pasaj, broderia, anticipația, cambiata, 
în special în formulele de încheiere la două voci. Melodia câştigă 
astfel în plan expresiv ca de altfel şi ansamblul polifonic. (ex. 43) 

Ex. 43 combinație între întârziere şi broderie 


a b c 
3. ¢ a 


e == = 


Imitaţia şi Canonul 


Muzica renascentistă a avut în principiul imitativ unul dintre 
elementele structurale cele mai importante, cu consecinţe în planul formei 
şi al expresiei sale specifice. Prin procedeele imitative compozitorii 
renascentişti au creat lucrări polifonice de o complexitate, care a 
prefigurat texturile de mai târziu, din epoca contemporană. 

A expune un fragment tematic, cu un potențial imitativ real, este 
primul pas spre construirea unui contrapunct imitativ la două voci. 

Reluarea la cealaltă voce — la acelaşi interval sau la intervale 
diferite — a incipitului tematic, în timp ce la vocea care a expus prima 
materialul imitativ este contrapunctată o linie melodică cu durate 
diferite, se numeşte imitație. 


Imitația se realizează în contrapunctul vocal al Renaşterii 
îndeosebi la unison, cvintă sau octavă, mai rar la alte intervale din 
cauza dificultăților care apar în privința tratării disonanţelor dar şi a 
prezervării intervalicii temei inițiale pe alte trepte ale modului. 

Distanţa dintre vocile care realizează imitaţia poate fi variabilă. 
Imitaţia este simplă în cazul în care se face doar la începutul lucrării 
polifonice, pe durata câtorva măsuri (4-6 măsuri). În rest, avem de-a 
face cu un contrapunct liber la două voci. (ex. 44) 


Ex. 44 material tematic iniţial 


= o 0 
[e Pa z zep F Pir o = 
i i i 
x (2) 
„| z i I — 
S xy z P E > BI MI „ad ss ja te == 


L J 
imitație la cvartă (inferioară) 

Canonul este un tip de imitație continuă, materialul tematic 
inițial cât şi contrapunctul care îl însoţeşte, fiind imitate pe rând de 
către fiecare voce în parte. Prin acest proces continuu de imitare 
fragmentul imitat este preluat de cealaltă voce şi contrapunctat printr- 
un fragment melodic nou. Întrerupându-se procesul imitativ, canonul 
se încheie la o singură voce, cu repetarea ultimului fragment, sau la 
cele două voci printr-o cadență melodică. (ex. 45) 


Ex. 45 configurație melodică inițială contrapunct 1 


* o a E) x 

s SE LE E SE a pp Pad depre 
= : 

x) a xX 

ree E = ză P E Ei PF Popa. 
¥ L T 


canon la octavă (inferioară) contrapunct I imitat 


contrapunct II 


&) x 


ES SE SE: E SEE 


rp r ® -f Perey ra ®© -n 


$ 
&) x 
$ 


contrapunct lI imitat 


Contrapunctul la mai multe voci 


Legile de construcție ale contrapunctului la două voci cu cantus 
firmus şi, mai apoi, ale contrapunctului liber se aplică şi în 
suprapunerea mai multor voci, cu diferența că intervalele armonice 
devin mai complicate pentru ansamblul polifonic, trebuind să se țină 
seama de constrângerile impuse de rigoarea stilului palestrinian. 

Elementul de bază în acest sens îl reprezintă acordurile 
consonante, ca puncte de sprijin în ansamblul polifonic de 3, 4 sau 
chiar mai multe voci. 

Acordurile consonante sunt reprezentate de: 

e acordurile majore şi minore în stare directă şi în răsturnarea I 

e acordurile mărite şi micşorate în răsturnarea I 

Acordurile consonante pot fi eliptice de unele din sunetele lor 
componente sau, dimpotrivă, acestea pot fi dublate în funcție de 
necesitățile construcției polifonice. (ex. 46, 47) 


Ex. 46 contrapunct la 3 voci 


zX qP- 

x | x x 

Motetul 


Toate acumulările epocii renascentiste, în domeniul tehnicii 
contrapunctice şi al legilor de construcţie melodică şi ritmică 
specifice, au dus la apariția unei forme polifonice extrem de 
complexe, care a sintetizat spiritul muzical al vremii: motetul. 

La baza acestei piese polifonice — alcătuită din fraze imitative 
expuse de diferite voci, sau chiar de voci de acelaşi fel divizate — era 
un text religios în limba latină, mai târziu fiind folosite şi texte laice. 
Apărut în Franţa secolelor XIII şi XIV, motetul era scris pentru un 
număr variabil de voci. 

Giovanni Pierluigi da Palestrina ca şi alți compozitori din epoca 
Renaşterii: Orlando di Lasso, Guillaume Dufay, Josquin des Pres, au 

compus motete în care tehnicile contrapunctice au ajuns la un 
rafinament greu de egalat şi astăzi. 

Structura motetului — de două sau trei părți — era determinată de 
configurația textului. Se cânta a cappella, imitația fiind principalul 
element de construcţie al formei muzicale. 

Fiecărui cuvânt îi corespundea un motiv tematic, care era expus 
succesiv de celelalte voci şi transformat apoi prin diferite procedee 
polifonice. 

Încheierile succesiunilor de fraze imitative, care constituiau 
substanța muzicală propriu-zisă, se puteau face şi pe alte trepte decât 
treapta I a modului, prin cadențe melodice cu folosirea sensibilelor 
respective. Se revenea însă, în finalul motetului, la modul iniţial. 

Forma de motet a evoluat în secolele următoare ajungând şi la 
ipostaza sa concertantă, în muzica din vestul şi centrul Europei: în 
Anglia, Germania, Austria. Johann Sebastian Bach, Joseph Haydn, 
Wolfgang Amadeus Mozart, Franz Liszt, Johannes Brahms, Max 
Reger sau Anton Bruckner au compus motete pentru cor căruia i-au 
adăugat solişti şi ansambluri instrumentale. 

Epoca contemporană a pus accentul pe genurile vocal-simfonice, ca 
oratoriul şi cantata, în ideea diversificării mijloacelor de expresie muzicale. 

Sonoritățile motetului renascentist — riguros construit în datele 
sale fundamentale de structură — scot în evidenţă şi astăzi valoarea sa 
strict muzicală şi de semnificaţie. (ex. 48, 49) 


Ex. 48 Palestrina: Missa virtute magna (Benedictus)(fragment) * 

* Liviu Comes, Doina Rotaru, Tratat de contrapunct vocal şi instrumental, 1986, p. 265 

Ex.49 motetpalestrinian la 4 voci (fragment) ** 


—— 
D : = s 2 T PP er i 
[3] 
su = per san-ciu - a = ri — 
4 = = 

Y 

a - rium tu a = x um 


** Liviu Comes, Doina Rotaru, Tratat de contrapunct vocal şi instrumental, 
1986, p. 295 

ISTORIA MUZICII UNIVERSALE 


Conf.univ.dr. MIHAELA MARINESCU 
Lector univ.dr. OTILIA POP MICULI 


Obiective 


Cursul îşi propune iniţierea studenților în problematica specifică 
disciplinei, urmărind cronologia evenimentelor muzicale, periodizarea 
lor în funcție de trăsăturile caracteristice fiecărei epoci, stabilirea 
legităţilor care au determinat în timp evoluţia artei muzicale într-o 
direcție sau alta etc. 

Obiectivele sunt urmările prin cercetarea centrelor cultural- 
muzicale cele mai importante, care au avut un cuvânt de spus pentru 
direcționarea artei sunetelor în diverse epoci, a factorilor care au stat 
la baza formării acestor fundamentări estetice şi stilistice în gândirea 
muzicală, a personalităţilor muzicale şi a creației acestora, pe care se 
structurează eşafodajul evolutiv al muzicii universale. 

De o mare importanţă în cunoaşterea şi consolidarea noțiunilor şi 
fenomenelor muzicale este studiul aprofundat al celor mai importante 
lucrări muzicale, audierea şi analiza partiturilor recomandate. 


I. INTRODUCERE ÎN ISTORIA MUZICII UNIVERSALE 
1. Obiectul şi studiul istoriei muzicii 


Istoria muzicii universale face parte din muzicologie, ca un domeniu 
de cercetare distinct, alături de teoria muzicii, etnomuzicologie, critică 
şi estetică muzicală. Domeniul istoriei muzicii urmăreşte dezvoltarea 
cronologică a culturii muzicale, a practicii acesteia, prin interpretare 
vocală şi instrumentală, compoziţie, precum şi a teoriei sistemelor 
muzicale, acusticii, notației muzicale etc. Toate acestea sunt puse în 
relație permanentă cu dezvoltarea concepțiilor estetice şi filosofice 
aplicate la arta sunetelor. 

Din necesitatea de a clarifica problematica de cultură muzicală, 
în diversele epoci, au apărut discipline ajutătoare precum geografia 
artelor, paleografia, arheologia, iconografia muzicală, etnografia şi 
folcloristica. 

În studiul istoriei muzicii sunt urmărite izvoare documentare, care 
pot fi: a) izvoare nescrise — reprezentate de materiale iconografice şi 
arheologice şi materiale etnografice şi folclorice (necesare mai ales în 
studiul şi elucidarea unor elemente de istoria muzicii din epocile 
străvechi) şi b) izvoare scrise — reprezentate prin manuscrise şi tipărituri, 
partituri muzicale, documente de epocă etc. 


2. Periodizarea istoriei muzicii 

Elementele de cultură muzicală universală sunt sistematizate în 
conformitate cu următoarele perioade, ce corespund în mare măsură 
cu cele ale istoriei universale. Acestea sunt: 

— Cultura muzicală în preistorie — corespunde apariției primelor 
elemente de limbaj muzical; 

— Cultura muzicală în Antichitate — corespunde formării şi 
dezvoltării celor două tipuri de cultură, orientală şi mediteraneană; 

— Cultura muzicală a Evului Mediu — se identifică şi se 
urmăreşte pe parcursul a trei mari perioade: 

a) Evul Mediu timpuriu (sec. V-XI), caracterizat prin dominarea 
omofoniei şi apariţia primelor elemente de polifonie; 

b) Evul Mediu dezvoltat (sec. XII-XIV), caracterizat prin existenţa 
polifoniei în muzica de cult, apariția şi dezvoltarea muzicii laice, apariția 
noţiunii de Ars Antiqua (artă veche) şi de Ars Nova (artă nouă) 

c) Evul Mediu târziu - Renaşterea (sec. XV — XVI) etapă de 
vârf a polifoniei vocale apusene, Renaşterea s-a manifestat prin 
accentul pus pe elementul laic. 

— Cultura muzicală în epoca modernă (sec. XVII-XIX) cuprinde: 

a) Barocul muzical (1600-1750) — ca etapă de pregătire a 
clasicismului muzical, cunoscută în muzică şi sub denumirea de 
preclasicism, 

b) Clasicismul muzical (1750-1830), pe ultimele decenii făcându-se 
trecerea spre Romantism; 

c) Romantismul muzical (1830-1890), împărţit de muzicologi în: 
etapa Romantismului pur, curentul şcolilor muzicale naţionale şi 
curentul postromantic. 

— Cultura muzicală contemporană (sec. XX-XXI), caracterizată 
prin apariția unor noi curente muzicale: impresionism, expresionism, 
serialism, aleatorism, muzică concretă, muzică electronică etc. Pentru 
etapa actuală a istoriei muzicii (şi a culturii în general) se foloseşte 
uneori denumirea de postmodernism. 

3. Teorii referitoare la originea muzicii 

În decursul timpului, diferiți muzicologi au emis mai multe 
teorii privitoare la originea fenomenului muzical, întemeiate pe datele 
oferite de practica muzicală. În acest context amintim teoriile emise de 
Charles Darwin (teoria evoluționistă), Karl Bucher (teoria ritmicității 
apărute în procesul muncii), Karl Stumpf (muzica apărută din nece- 
sități de comunicare), Jules Combarieu (muzica legată de practicile 
magice) ş.a. 


II. CULTURA MUZICALĂ ÎN PREISTORIE 


1. Trăsături generale 

În prima etapă de dezvoltare a societăţii, oamenii au cântat după 
felul lor de a gândi, raportat la existenţa lor individuală şi colectivă. 
Este greu de stabilit o dată precisă a începuturilor muzicale ale 
omenirii, cu toate că mărturiile arheologice descoperite în grota de la 
Ariège (Franţa) înfăţişează o scenă de muzică datată cu aproximaţie la 
sfârşitul perioadei paleolitice. 

Primul element muzical care apare este ritmul, fapt demonstrat 
şi de instrumentele muzicale de percuție găsite în diferite grote. 
Organizarea lui în cadrul muzicii primitive a fost făcută treptat prin 
subordonarea la mișcările line, armonioase sau extatice ale ritualurilor, 
însoțite treptat şi de sunete mai mult sau mai puţin muzicale. 

În următoarea etapă se presupune că s-a dezvoltat melodia, care 
a asociat un număr redus de sunete (între 2 şi 4) la intervale mici 
(secundă, terță), izvorâte din şirul armonicelor naturale ale sunetului. 
Încă de la începuturi, melodia nu apare cu structură omofonă la toate 
popoarele, unele dintre ele practicând cântatul pe mai multe voci, 
element ce corespunde diferenţierii registrelor pe voci bărbăteşti, 
feminine şi de copil. 

Treptat vor apărea şi instrumentele ce vor fi capabile să intoneze 
melodii (instrumentele de suflat şi cele de coarde). Prin angajarea în 
cântul colectiv s-a născut eterofonia, iar din insistența asupra unui 
sunet prelungit a rezultat isonul (pedala), primele forme ale cântului 
polifonic. 

La dezvoltarea acestor elemente au mai contribuit şi diferitele 
forme ale ritualurilor magice şi religiilor primitive, prin care omul 
căuta să îmbuneze spiritele duşmănoase, presupuse că ar exista în 
natură. S-au născut în acces fel cântecele de ploaie şi alte cântece de 

vrajă, menite să ferească oamenii şi animalele domestice de rău. În 
Europa, un număr foarte mic de asemenea melodii primitive s-au 
păstrat, transmiţându-se prin tradiţie orală; acestea se desfăşoară pe 2- 
3 trepte alăturate. 

La unele triburi din Africa Centrală, precum şi din unele insule 
ale Oceanului Pacific care au rămas într-o stare primitivă, s-a păstrat 
foarte bine acest tip de cântece, fapt ce a permis specialiştilor, ca prin 
analogie, să tragă unele concluzii în privința procesului de dezvoltare 
a elementelor de limbaj muzical, în diferitele epoci îndepărtate ale 
omenirii. 

O dată ce elementele de bază ale limbajului muzical au apărut, s- 
a creat posibilitatea naşterii altor forme de artă, dând astfel omului 
primitiv posibilitatea cunoaşterii sale mai profunde. Dacă la început 
practicile muzicale ale omului primitiv au fost legate de magie, treptat 
ele s-au detaşat de aceasta, devenind manifestări independente, din 
acest moment putându-se vorbi despre muzică, în sensul unei arte 
integrate în marele spectacol sincretic al culturii preistorice. 

Dovezi şi mărturii ce atestă existența unor practici muzicale pe 
teritoriul României. Urme certe ale elementelor primitive există şi la 
noi, încă din perioada neolitică. Din diferite surse istorice, aflăm că 
locuitorii acestor ţinuturi au folosit arta sunetelor (înglobată sincretic) 
ca mijloc de comunicare individuală şi colectivă, precum şi de 
supunere a forțelor naturii. 

Cetele de vânători foloseau instrumente idiofone (aşchii, bețe de 
lovit, pietre circulare etc.), membranofone (de tipul tobei şi al 
buhaiului), ca mai târziu să apară şi cele aerofone (de tipul fluierului), 
larg răspândite la noi, ajungându-se în acest fel la alăturarea celor 2 
elemente de bază ale limbajului muzical: ritmul şi melodia. Arheologii 
au găsit resturi de instrumente de suflat în comuna Pietrele, aparținând 
Culturii Gumelnița. 

Apariţia şi folosirea arcului cu săgeți a dus la confecționarea 
instrumentelor cordofone (arcuşul apare mai târziu). 

Un alt element important, semnalat de specialişti, este că 
limbajul muzical şi cel vorbit s-au dezvoltat concomitent, 
manifestările muzicale existente în societatea primitivă de pe teritoriul 
nostru fiind influențate de rudimentele graiului vorbit. 

Putem spune astfel că în etapa incipientă a muzicii, dominante 
erau, pe lângă ritm, înălțimea aproximativă a sunetelor, precum şi 
salturile nedeterminate acustic. Anumite formule intonaţionale şi 

ritmice, precum şi raporturile între sunete s-au cristalizat în decursul 
timpului, transmițându-se din generaţie în generaţie, făcând posibilă, 
în acest fel, naşterea unei tradiţii muzicale orale, care s-a îmbogăţit 
paralel cu evoluţia societăţii. 


III. CULTURI MUZICALE ALE ANTICHITĂȚII 


1. Caracteristici generale ale muzicii antice 

Şi în această perioadă, mult timp, la fel ca şi în cazul celorlalte 
arte, muzica a fost strâns legată de magie şi religie, anticii legând 
manifestările lor artistice de diferitele culte ale unor zeități. Abia spre 
sfârşitul perioadei antice s-a produs ruptura definitivă de aceste culte, 
prin apariţia altor doctrine impuse de naşterea monoteismului. 

Cu timpul, însă, diferitele „episoade” din cadrul desfăşurării 
cultului religios au căpătat aspectul unor „drame rituale” în care 
muzica a avut un sens estetic, pierzându-şi-l pe cel magic. Scopul 
principal al muzicii a devenit în acest fel acela de a atrage mulțimea. 
Se pare că abia în cadrul culturii greceşti adevărata artă a sunetelor a 
început să se dezvolte pe coordonate estetice. 


2. Culturile muzicale ale Orientului 

China antică. În linii mari, perioada antică, pe acest teritoriu, 
este delimitată în timp între mileniul al III-lea î.Hr., când au apărut 
primele manifestări artistice de tip antic, şi sec. al III-lea d.Hr., când a 
început procesul de lichidare al sclavagismului. 

Pe lângă monumentele de arhitectură, arta decorativă, arta 
teatrală şi diferitele spectacole sincretice, muzica alăturată celorlalte 
arte se bucura de o atenţie deosebită, atât din partea populaţiei de rând, 
cât şi din partea clasei dominante. 

Principalul document scris care a rămas este Cartea de Cântece 
(SITSIN), în care sunt cuprinse povestiri în versuri despre viața 
poporului, alături de care apar şi unele melodii notate cu ajutorul unui 
sistem propriu, bazat pe semnele scrierii naţionale, la care se adăugau 
semne pentru ritm, măsură, pauze şi chiar nuanţe de expresie. 

Tot din perioada antică ne-a rămas şi o Teorie a muzicii chineze, 
ce făcea o sistematizare a materialului sonor din melodiile chinezeşti 
tradiționale, bazată pe măsurători acustice exacte. Sistemul melodic pe 
care evaluau aceste cântece este cel pentatonic. 

În afara elementelor de teorie muzicală, vechii învăţaţi chinezi 
au elaborat şi teorii estetice, consideraţii asupra rolului social al 
muzicii, precum şi despre puterea magică a acesteia asupra forţelor 
naturii. Din relatările rămase aflăm că în China antică exista o 
deosebire netă între muzica populară (variată şi bogată melodic) şi 
muzica de cult sau cântecele executate la solemnități. Instrumentele 
muzicale folosite erau: fluiere, oboaie, gonguri, tam-tam-uri, Kin Și Ke 
(instrument de coarde, un fel de lăută cu 7 corzi), Ceng (instrument 
socotit a fi strămoşul orgii). 


India antică. Dezvoltată într-o zonă geografică ce cuprinde un 
vast teritoriu şi, din punct de vedere politic, într-un stat sclavagist 
unitar, cultura Indiei s-a manifestat pe două direcţii: prima avea la 
bază canoanele religioase impuse, iar cea de-a doua era reprezentată 
de trunchiul viguros al tradiției populare, exprimate printr-o serie de 
elemente narative, a căror tratare era cât se poate de realistă. Epoca de 
înflorire în domeniul artistic este cuprinsă, cu aproximaţie, între sec. al 
III-lea î.Hr. şi sec. al IV-lea d.Hr. 

Muzica a jucat şi ea, alături de celelalte arte, un rol important. 
Vechii indieni atribuiau „descoperirea muzicii” unor zeități precum 
Brahma, Shiva, Indra, Sarasvati şi Nereda. Cel mai vechi document al 
Culturii indiene îl constituie Veda, transmisă la început pe cale orală, 
apoi fixată în scris. Ea cuprinde texte de imnuri, cântece rituale de 
magie, melodii diverse. 

Din culegerea de povestiri şi legende Mahabharata şi din 
poemul epic al faptelor viteazului Rama (Ramaiana) au fost extrase 
fragmente care au fost ilustrate muzical, formând genul raga, ce 
caracterizează stilul muzical al Indiei în antichitate. 

Principala sursă de informare asupra muzicii indiene din 
perioada antică o constituie lucrarea savantului Soman Atha, intitulată 
Ragavibodha, datând din sec. al XVII-lea. Din această lucrare aflăm 
despre structura modurilor muzicii indiene, care se baza pe 3 categorii 
de moduri şi pe scări muzicale împărţite în 22 de sferturi de ton, 
precum şi despre instrumentele muzicale folosite, şi anume: gongul 
(împrumutat de la chinezi), toba mică (darabana), zurna (strămoşul 
oboiului), cimpoiul, harpa (care avea o întindere mare în octave). Mai 
aflăm din surse documentare că arta sunetelor a fost mult apreciată de 
acest popor, astfel că în palatele şi în templele indiene existau trupe de 
muzicanți. 

Egiptul antic. În această parte a lumii s-a dezvoltat unul dintre 
cele mai vechi şi de durată centre de cultură. Arta egipteană, la fel ca 
şi a celorlalte popoare antice orientale, s-a dezvoltat în strânsă legătură 
cu religia. O serie de ceremoniale de la curtea faraonilor s-au 
transformat, cu timpul, în adevărate spectacole în care teatrul, muzica 
şi dansul se împleteau armonios. 

Cu toate limitările impuse de religie, egiptenii au realizat o artă 
care va influența multe centre artistice ale lumii antice. Despre muzica 
vechilor egipteni aflăm din relatările unor istorici greci şi romani, 
precum Herodot şi Diodor din Sicilia. 

Alături de aceste relatări există în piramidele de pe Valea Nilului 
suficiente reprezentări ce amintesc de practicile muzicale, unele 
datând de peste 5000 de ani. Picturile şi bazoreliefurile de la Karnak şi 
de la El Baran înfăţişează, la fel ca şi desenele de pe papirusuri, diverşi 
muzicanți, împreună cu instrumentele lor, în cadrul unor serbări. 

Instrumentele muzicale ale egiptenilor aveau un sistem de 
intonaţie bazat pe sfertul de ton (cum este cazul instrumentelor de 
suflat — fluierul drept şi fluierul dublu). Instrumentele de coarde 
atestate (lira cu 3 corzi, harpa portabilă în formă de triunghi, cu 5-7 
corzi, kitara) foloseau intervalele mari. Instrumentele de percuție erau 
reprezentate prin tobe şi un instrument folosit de către femei în cadrul 
ceremonialelor de la curtea faraonilor, care producea sunetul prin 
agitarea instrumentului, numindu-se sistra. 


Babilon, Mesopotamia, Canaan. Principalul document în care 
găsim referiri la muzica din această parte a lumii antice îl constituie 
Biblia (Vechiul Testament). Geneza muzicii şi a instrumentelor este 
atribuită unor personaje din vechile legende evreieşti. Sunt menţionate 
mai multe genuri muzicale practicate de către locuitorii din aceste 
locuri. Unele dintre acestea (în special cântecele cu nuanță satirică, 
cele de dragoste şi de nuntă) apar şi în culegerea Cântarea Cântărilor. 
Celelalte genuri muzicale practicate erau cântecele religioase (din 
care mai târziu se vor dezvolta imnurile şi psalmii) şi cântecele de jale 
ale poporului. 

Instrumentele muzicale folosite se încadrează în cele 3 mari 
categorii (de suflat, cu coarde şi de percuție), sistemul muzical folosit 
fiind cel cromatic. Ca instrumente specifice menţionăm: luta, țimbalul, 
darabana şi kinore (instrument de percuție). 

Prin complexitatea manifestărilor lor, culturile orientale antice 
înfăţişează modul de viaţă, gândirea şi filosofia acestor popoare, multe 
dintre elementele lor fiind preluate de către popoarele mediteraneene, 
fie prin schimburile comerciale (aşa cum s-a întâmplat cu Grecia), fie 
prin incursiunile militare asupra lor (arta romană). Este de mult 
acreditată ideea că aceste vechi centre orientale constituie "leagănul 
cultural al omenirii”. 


3. Culturile muzicale ale bazinului mediteranean 

Grecia antică. Realizările culturii greceşti constituie o moştenire 
prețioasă pentru că ne informează asupra unei arte realiste ce va 
oglindi frumuseţea şi demnitatea umană. Aceasta s-a remarcat prin 
realizări în domeniul arhitecturii, sculpturii, picturii, teatrului, 
literaturii, filosofiei, ştiinţelor exacte şi muzicii. În arta grecească, 
omul apare sub o formă idealizată, iar în educaţia tinerei generații arta 
avea un rol important. La fel ca şi la celelalte popoare antice, exista o 
strânsă legătură între artă, religie şi mituri. 

Ştiri despre locul muzicii în viaţa oraşelor cetăţi avem din 
scrierile unor autori consacrați, precum şi din legende şi mituri. 
Geneza muzicii era atribuită de către vechii greci unor personaje 
mitice, precum Apollo, Atena, Hermes, Pan, Amphion etc. Începând 
cu mileniul al II-lea î.Hr., cultura greacă atestă manifestări coregrafice 
însoţite de muzică vocală şi instrumentală ce aveau un caracter ritual. 

Unii cercetători consideră că arta muzicală greacă poate fi 
împărțită în două mari perioade de dezvoltare: perioada preistorică 
(cu un traseu tracic- pe filiera orfică şi unul asiatic, perioadă în care s- 
a dezvoltat stilul homeric) şi perioada istorică (cu o subperioadă 
clasică şi una elenistică). După zonele geografice de unde s-a format 
şi spre care a evoluat, arta muzicală greacă este cunoscută printr-o 
cultură minoică (sau cretană), o cultură heladică ( specifică Greciei 
continentale) şi o cultură helenistică (a maximei înfloriri şi 
expansiuni, pe întregul litoral al bazinului sud-est mediteranean). 

Prima perioadă greacă începe în mileniul II î.Hr., o dată cu 
aşezarea dorienilor în Pelopones, în Grecia insulară şi în Asia Mică 
(Dorida). Această etapă cunoaşte evoluția muzicii corale născută din 
cântecele de muncă, de nuntă şi de jale. De asemenea, este remarcată o 
largă dezvoltare a cântecului individual profesionist, derivat din 
practica cântatului solistic pe la ospeţe şi petreceri. În faza culminantă 
a perioadei s-au născut cele două epopei ale lui Homer (Iliada şi 

Odiseea) — stilul homeric. Tot atunci au apărut şi concursurile 
muzicale ținute pentru prima dată la Delphy, în cinstea lui Apollo, 
denumirea lor fiind aceea de „jocuri pytice”. Între anii 760-665 î.Hr., 
Sparta a devenit centrul cultural al Greciei, aici născându-se prima 
Școală de Kitarodie (675 î.Hr.), acest moment constituind începutul 
istoric al muzicii culte greceşti. 

Perioada istorică, într-o primă etapă, cea clasică, aduce o 
maximă înflorire a jocurilor şi serbărilor în care poezia lirică 
interpretată solistic şi coral marchează un început promiţător pentru 
muzica cultă practicată în Elada. 

Supremaţia Atenei ca centru cultural al Greciei antice determină 
dezvoltarea genurilor teatrale. Atunci şi aici s-au creat locuri de 
reprezentare a acestora, precum complexele arhitectonice de pe 
Acropole. În genurile teatrale, muzica ocupa un rol destul de 
important, astfel încât în tragedia ce ţine de epoca clasică, rolul corului 
era bine conturat, revenindu-i, după cât se presupune, introducerea în 
acțiune şi comentariul acesteia. 

În ceea ce priveşte comedia, născută graţie lui Aristofan, alături 
de episoadele jucate de actori, existau şi episoade cântate coral sau 
instrumental, aulosul (instrument de suflat tipic Greciei, alcătuit din 2 
țevi, fiecare de tipul oboiului), a fost singurul instrument muzical 
folosit în teatrul antic grecesc. Arta sunetelor era reprezentată şi prin 
genul imn, cel mai cunoscut din această perioadă fiind Oda lui Pindar. 
Pindar a trăit între anii 518-446 î.Hr. 

Subperioada elenistică (320-30 î.Hr.) reprezintă ultimul moment 
important din istoria culturii greceşti, în care elementele de artă şi 
cultură se răspândesc şi în alte centre. Marile oraşe au devenit astfel 
focare de cultură reprezentativă pentru întreaga lume antică, artiştii 
acestei perioade venind în contact şi cu alte tipuri de cultură. 
Principalul document muzicale înscris în sfera genului imn, care a 
rămas până în zilele noastre, este Skolionul lui Seikilos (sec. I î.Hr.). 

Sistemul muzical şi practica muzicală. Sistemul muzical se baza 
pe o scară muzicală diatonică, ce cuprindea două octave, însumând 
patru tetracorduri. Notaţia muzicală a fost la început folosită numai 
pentru muzica instrumentală şi se baza pe semne ale scrierii feniciene, 
pentru ca mai târziu să adopte şi semnele alfabetului grecesc. Vechii 
greci nu foloseau semne pentru ritm, acesta fiind supus ritmului 
versului cântat. Practica muzicală cuprindea atât cântarul solistic, cât 
şi cel coral la unison. Instrumentele muzicale folosite de vechii greci 

erau lira (cu corp de rezonanţă bombat), kitara (cu 7-11 corzi şi corp 
de rezonanţă drept) şi aulosul. 

Dacă ar fi să concluzionăm, putem spune că în Grecia antică, 
arta avea un rol educativ pregnant, ramurile artistice contribuind la 
dezvoltarea cetățeanului de rând, iar practicarea uneia dintre ramurile 
artistice constituia o datorie de onoare pentru acesta. 


Roma antică. La baza culturii romane stau tradițiile locale 
îmbinate cu elementele de cultură grecească. În contrast cu celelalte 
culturi antice analizate, care aveau o strânsă legătură cu religia, 
specialiştii afirmă că la romani procesul de laicizare era evident. Acest 
lucru este remarcat în special în spectacolul dramatic, care era 
conceput ca o manifestare sincretică (dans, muzică, pantomimă), în 
detrimentul textului. Tematica dramatică a fost abandonată şi înlocuită 
cu cea comică, bazată pe viaţa cotidiană. Strâns legat de spectacolul 
dramatic era dansul sub formă de pantomimă, având şi caracter 
acrobatic. 

Muzica avea, la romani, un caracter mai mult laic, momentul în 
care era executată fiind acela al ospeţelor şi serbărilor fastuoase. Acest 
lucru a dus treptat la degradarea rolului ei educativ, fiind şi o mărturie 
a deposedării muzicii de valoarea sa artistică, la Roma practicându-se 
pe scară largă o artă muzicală amatoare. 

Documentele atestă existența unui filon muzical autohton, din 
care nu lipsesc cântecele de victorie, nupţiale, de petrecere, funebre, iar 
instrumentul ce le acompania era denumit tibia, fiind corespondentul 
roman al aulosului grecesc. 

Treptat, o dată cu accentuarea procesului de decădere a 
imperiului, se va dezvolta profesionalismul impus de virtuozitatea 
instrumentală, luând astfel naştere un nou gen muzical, denumit 
„concerte”, ce reunea instrumente precum harpa, kitara, tibia, 
trompeta, toba, țimbalul, lira, ţitera etc. Un instrument muzical des 
folosit în dansurile pantomimă era scabellum, care făcea parte din 
categoria instrumentelor de percuție. 

Documentele muzicale rămase de la romani datează din sec. IM- 
IV d.Hr. şi aparţin teoreticienilor Plotin şi Boetius. Plotin a elaborat o 
estetică muzicală în care este acceptat rolul major al muzicii în 
educarea tineretului. Boetius a elaborat în sec. IV d.Hr. un tratat de 
teorie, intitulat De Musica, în care elementele teoriei muzicale au fost 
prelucrate şi transmise în acest fel perioadei medievale. 

Deşi în mare parte arta şi cultura romană au fost preluate de la 
greci, fenomenul artistic roman a mers mai mult pe linia simplificării, 
apelând la genuri cu priză largă la public. In ceea ce priveşte 
fenomenul muzical, acesta va deveni element distractiv, favorizând 
noile coordonate estetico-muzicale impuse de muzica apărută în 
perioada primelor secole d. Hr. 


4. Cultura muzicală antică pe teritoriul Carpato-Danubian 

Perioada de înflorire a culturii geto-dace este plasată de către 
istorici între sec. I î.Hr. şi sec. I d.Hr., sub Burebista şi Decebal. 
Majoritatea documentelor rămase de la istorici precum Herodot, 
Strabon ş.a. afirmă că pe teritoriul locuit de geto-daci se practicau 
dansuri războinice, dansuri magice, se organizau alaiuri dionisiace şi 
spectacole însoțite de muzică. 

Aceleaşi surse documentare fac referiri la caracterul viguros, 
stilul specific de interpretare şi organizare ritmico-melodică a muzicii 
trace şi geto-dace. Istoricul grec Xenofon descrie într-una dintre 
lucrările sale două dansuri practicate pe acest teritoriu: Carpaia — dans 
magic legat de munca pământului, însoțit de muzică instrumentală 
(executată la instrumente de suflat) şi Colavrismus — dans cu caracter 
militar, executat sub formă de pantomimă, fiind caracterizat de 
elementul acrobatic. Acelaşi autor scoate în evidență că practicarea 
acestor dansuri avea drept scop dezvoltarea anumitor trăsături de 
caracter pentru practicanți. 

Muzica geto-dacilor. Din cercetările efectuate reiese faptul că 
principalele genuri muzicale practicate pe teritoriul nostru în perioada 
ante-romană erau: cântecele eroice, cântecele funebre, peanul, epodele 
şi torelli. 

Cântecele eroice erau executate în cinstea eroilor întorşi din 
luptele de apărare duse de geto-daci. Cântecele funebre erau executate 
în cadru ceremonialului funebru. Peanul era denumirea dată unui 
cântec ostăşesc, executat în timpul luptelor sau pentru proslăvirea 
faptelor de vitejie, ritmul său fiind cel asimetric. Epodele erau cântece 
cu caracter magic executate de către vraci şi preoți în vederea 
vindecării bolnavilor sau, în unele cazuri, pentru îmblânzirea 
animalelor. Torelli erau melodii de jale cântate la moartea vitejilor, 
aveau caracter vocal, fiind acompaniate de fluiere, tulnice şi, mai rar, 
de aulos. În perioada ocupaţiei romane, aceste melodii s-au 
transformat în bocete. 

Instrumentele muzicale folosite în această perioadă erau lira, 
kitara, fluierul, toba, cinelele etc. 

Muzica daco-romană. În perioada de ocupaţie romană se pare că 
au fost asimilate o serie de obiceiuri preluate de la romani. In acest 
context se înscriu „Calendele”, sărbători ce erau dedicate sosirii anului 
nou, în cadrul cărora se cânta şi se dansa. 

Ritualul funebru a cunoscut o deosebită înflorire sub ocupaţia 
romană, apărând o serie de cântece specifice, care reflectau credinţele 
despre nemurire, materialitatea sufletului etc. 

Colindele — gen muzical larg răspândit la noi, îşi au obârşia 
într-un trecut îndepărtat, în perioada menţionată ajungând la înflorire. 
Tematica lor era legată de ocupațiile de bază — agricultura, vânătoarea 
şi păstoritul. 

Instrumentele muzicale folosite erau cele aduse de romani — 
trompeta de argint, carnyxul, buciumul, lira, kitara, scabellum. 

Sistemul muzical cel mai răspândit pe teritoriul nostru era cel 
bazat pe oligocordii (bicordii, tricordii). 

Supraviețuirea unor straturi străvechi de practici muzicale şi 
caracterul sincretic al manifestărilor artistice scot în evidență 
particularitățile unei tradiții deja existente şi stadiul avansat al gândirii 
artistice al locuitorilor de pe acest teritoriu. 


IV. CULTURI MUZICALE ÎN EVUL MEDIU 


1. Caracteristici generale 

După prăbuşirea Imperiului Roman de Apus (476 d.Hr.), cultura de 
tip antic a decăzut. Prin apariţia creştinismului, întreaga cultură păgână a 
fost înlăturată. Incepând cu sec. al VIII-lea au luat ființă instituţii de 
învățământ umanist, după ce Carol cel Mare a instituit o mişcare culturală 
denumită „prima renaştere”, precum cea de la Tours (Franţa). 

Muzica primelor secole ale erei noastre este de fapt muzica erei 
creştine. Principalele genuri muzicale se leagă de muzica de cult, iar 
aceasta avea mai multe forme de manifestare şi modalităţi de 
interpretare precum: cântarea antifonică, cântarea responsorială şi cea 
melismatică. 


2. Cultura muzicală în sec. V-XI 

Specialiştii au atestat două mari tipuri de cultură muzicală 
europeană pentru această perioadă: cultura muzicală bizantină 
(răsăriteană) şi cultura muzicală occidentală (apuseană). 

Cultura muzicală bizantină. Între sec. IV şi XII, Bizanțul a 
contribuit cel mai mult la transmiterea culturii antice şi orientale 
înspre apusul Europei. În sec. XIII, din cauza frecventelor certuri între 
dinastii, a început procesul de destrămare a Imperiului Bizantin, 
lăsând loc culturii de tip apusean să se dezvolte liber. 

Rolul muzicii în viața cotidiană a Bizanțului este destul de puţin 
cunoscută. S-au păstrat, totuşi, fragmente de cântece prezente în 
ceremonialele de la curte, numite aclamații. Instrumentul care 
acompania aceste aclamații era orga, care se pare că a fost acceptată şi 
de biserică, în aşa fel încât în sec. al VIII-lea, când a fost introdusă şi 
în apusul Europei, rolul ei a devenit acela de instrument de 
acompaniament al liturghiei. 

Un alt gen muzical foarte dezvoltat în această perioadă, în 
Bizanţ, era cântecul popular cântat în limba siriană, perpetuat de 
artiştii ambulanți care circulau prin majoritatea centrelor comerciale 
din răsăritul Europei. 

Imnul bizantin avea o tematică variată şi se prezenta sub două 
tipuri: cel cromatic, de provenienţă laică, şi cel diatonic, admis în 
biserică. 

Muzica de cult, religioasă, era omofonă, vocală şi cuprindea o 
serie de melisme împrumutate din cântecul popular, cea mai mare 
parte din cântări fiind grupate pe glasuri, în cartea numită „Octoih” 
(culegere efectuată de Ioan Damaschinul între anii 700-750 d.Hr.). 

Sistemul de notație avea la bază semne ce reprezentau 
interpretarea textelor, cunoscute încă din sec. VIII, din care se vor 
dezvolta, treptat, neumele, socotite a fi începutul notației moderne 
propriu-zise. Din această notație, în sec. al XIV-lea, s-a dezvoltat 
scrierea modernă a muzicii bizantine. 

Cele opt glasuri, numite ehuri, constituind Octoih-ul, erau 
grupate în patru ehuri autentice şi patru ehuri plagale. Cele patru ehuri 
autentice erau: Ehul 1 — protos; Ehul 2 — deuteros; Ehul 3 — tritos; 
Ehul 4 — tetrartos. 

Ehurile plagale (alăturate) erau formate la o cvartă descendentă 
față de autenticul corespunzător. 

În secolul XX, bizantinologii europeni Egon Wellesz, Amedée 
Gastoué ş.a., dar şi bizantinologii români s-au aplecat cu mult interes 
asupra muzicii bizantine, aducând contribuţii însemnate la 
teoretizarea, periodizarea şi descifrarea notațiilor muzicale. Părintele 
loan D. Petrescu este unul dintre cercetătorii importanți din perioada 

interbelică. Alături de el şi-au desfăşurat activitatea şi Grigore Panţiru, 
Jon Popescu-Pasărea ş.a., care au realizat teorii ale muzicii psaltice, 
dar şi transcrieri ale acesteia în notație lineară, guidoniană. 

Unul dintre principalii teoreticieni contemporani ai muzicii 
bizantine este prof.univ.dr. Victor Giuleanu, care a realizat un foarte 
complex Tratat de Melodică bizantină. 


Cultura muzicală occidentală. Urme ale muzicii apusene avem 
din primele secole ale erei noastre, din surse iconografice ce reproduc 
chipuri de muzicanți ambulanți, asemănătoare cu cei din antichitate, ce 
aveau rolul de a înveseli petrecerile tradiționale. 

Există două tipuri de muzică practicată în occident: muzica 
populară, tip de artă despre care avem cele mai vechi ştiri începând 
abia cu sec. al XII-lea şi muzica de cult, reprezentată prin cântecul 
gregorian. Legat de acesta, este atestat deja faptul că în sec. al VI-lea, 
împăratul Justinian a înființat la Bizanţ o şcoală de cântăreţi la 
catedrala Sf. Sofia din Constantinopole. Această şcoală a fost 
frecventată şi de Grigorie cel Mare, pe vremea când era călugăr, care 
mai târziu a devenit Papă, în oraşul Roma. El a adus cu sine imnul 
bizantin, în apusul Europei, realizând în acelaşi timp şi o reformă a 
cântecului bisericesc apusean. 

De asemenea, este cunoscut faptul că încă din sec. al IV-lea, la 
Milano, episcopul Ambrozie compunea anumite cântări pentru 
oficierea liturghiilor. 

În sec. al V-lea s-a înființat prima şcoală de cântăreți bisericeşti, 
denumită Schola cantorum, reorganizată în sec. al VI-lea de Papa 
Grigorie cel Mare, care a publicat lucrarea „Antifonar”. 

Sub influența popoarelor din nord-estul Europei, imnul bizantin 
adus în Europa apuseană s-a transformat dintr-un gen onofon într-unul 
polifon. În Anglia şi Irlanda, documentele rămase atestă faptul că se 
cânta în terțe paralele, procedeu denumit frecvent cantus gemelus. 

Notaţia muzicală în această perioadă se făcea pe baza alfabetului 
latin (pentru sunetele din registrul grav erau folosite majuscule, iar 
pentru cele din registrul acut, literele mici), la care s-a adăugat semnul 
gamma pentru sunetul sol, din acest semn derivând mai târziu 
noţiunea de scară. 

Un nou sistem de notație a apărut în perioada sec. VIII-IX, 
atunci născându-se şi ideea de portativ ca o necesitate de notare a 
înălțimii sunetelor (la început a fost o singură linie, apoi 2-3 colorate 

diferit). Guido d'Arezzo (995-1050) a stabilit portativul cu 4 linii, pe 
care neumele apăreau la interval de terță, iar înălțimea sunetului inițial 
era scrisă la început de linie. 

Tot acestui călugăr îi datorăm şi un sistem pentru studiul 
intervalelor, precum şi o metodă de cânt denumită so/mizație. Potrivit 
acesteia, fiecare treaptă a scării hexacordice împrumuta numele după 
primul vers al unui imn în circulație în acea vreme. Astfel, sunetele au 
fost denumite ut-re-mi-fa-sol-la, iar mai târziu s-a adăugat şi si. Scara 
hexacordică folosită în această tehnică de cânt, era cunoscută sub trei 
forme: naturală, majoră şi minoră. 

Prin adăugarea treptei a VII-a ( si derivă din „Sancte Johannes”) 
s-a ajuns la scara heptatonică ce corespunde atât pentru melodiile de 
factură populară, cât şi pentru cele bisericeşti. 

Una dintre cele mai importante transformări aduse cântecului 
gregorian o constituie practicarea lui pe mai multe voci, element obţinut 
prin influența cântării pe mai multe voci practicate de popoarele din nordul 
Europei asupra sa. Cel mai vechi document care atestă acest tip de cântare 
este Manualul de muzică ce aparține călugărului Hoger. 

Organum este denumirea dată în această perioadă, în general, 
cântărilor pe două voci pentru ca mai târziu aceeaşi denumire să fie 
folosită şi pentru cântarea pe 3-4 voci. 

Discant era numele dat practicii de improvizație a vocii a I-a, 
deasupra melodiei inițiale. Acest sistem a fost atestat în Franţa abia în 
sec. al XII-lea, el existând însă în practica tradițională cu mult înaintea 
acestui secol. 


Fauxbourdon (it. „falsobordone”) era denumirea dată mersului în 
terţe paralele practicat de timpuriu în Anglia şi Irlanda, dar menționat de 
către teoreticieni abia în sec. al XIII-lea. Vocea a Il-a era cu o terță mai 
jos decât melodia de bază, în acest fel apărând un bas fals. 

O dată cu cântarea pe mai multe voci, s-a întocmit şi o 
clasificare a acestora, melodia gregoriană numindu-se din sec. al XII- 
lea cantus (cântec), sau tenor (it. „tenere”). 

Schematic, vocile melodiei gregoriene specifice acestei perioade 
erau: discantus (vocea superioară a cantusului) 

tenor (vocea care susţine melodia la interval superior cantusului) 

cantus (vocea principală) 

tenor bassus (vocea care susţine melodia la interval inferior 

cantusului) 

Teoreticienii nu au redat decât descrierea tehnică a stilului 
cântecului gregorian, pentru că, în practică, vocile mergeau mai mult 
improvizatoric, acest lucru ducând la emanciparea formelor muzicale 
sub influența muzicii populare, iar începând cu sec. al XII-lea, 
compozitorii vor face cunoscute pentru prima dată aceste practici. 


3. Cultura muzicală în secolele XII-XIII 

Specialiştii atestă existența a trei mari categorii de muzică 
practicate în această perioadă: cântecul popular, cântecul cavaleresc 
şi cântecul polifonic bisericesc. 

După anul 1180, mentalităţile cu privire la artistul ce practica 
muzica încep să se transforme. Rămas încă în anonimat, creatorul şi 
interpretul muzicii sale a început să fie reconsiderat în sensul că titlul 
de „musicus” era atribuit numai teoreticienilor capabili să se integreze 
prin speculaţiile lor concepțiilor filosofice oficial acceptate, practica 
muzicală, creaţia şi interpretarea acesteia fiind socotite temporare, 
deci, efemere. 

Această perioadă este socotită de către muzicologi drept o etapă 
de trecere spre cea care va duce la clarificarea unor noţiuni. O dată cu 
apariția tratatelor teoretice se va cristaliza noțiunea de Ars Antiqua 
(artă veche), noţiune ce se referea la muzica polifonică bisericească a 
sec. al XIII-lea, raportată la etapa de început a acestui tip de muzică 
din secolele anterioare, ajungându-se printre altele şi la o apreciere 
conștientă a valorilor. 

Cântecul popular este numit în această perioadă cantilena (din 
it., fr. — cântec liric sau epic executat într-o mişcare moderată). 
Denumirea a fost dată în sec. al XIV-lea de către Johannes de 
Grocheo, pentru a-l deosebi de cântecul cult. 

Cântecele populare se deosebeau după specificul local şi după 
origine. Astfel, ni s-au transmis următoarele tipuri de cântece 
populare: rondeau (rotunda), care avea structură cuplet-refren, fiind 
cântat de către tinerii din Normandia; stantipes sau ductia, cu structura 
şi modul de interpretare asemănătoare cântecului normand prezentat 
anterior, dar de origine franceză şi spaniolă; în Bretania, cântecul 
popular era alcătuit din 8 silabe, fiind denumit /ai, ulterior împrumutat 
şi de cântăreții ambulanți din ţinuturile germanice. 

Sun influența cântecelor cavalereşti, au fost împrumutate în 
repertoriul cântăreților populari imnurile, traduse din limba germană, 

franceză etc., în limba latină, precum cântecele epice care relatau 
episoade din luptele şi din viaţa cruciaților. 

Practicienii cântecelor populare erau artişti ambulanți ce 
interpretau vocal (de cele mai multe ori) sau instrumental aceste 
cântece, în târgurile şi bâlciurile vremii. După zonele cărora 
aparțineau, purtau diferite nume, precum: jongleuri în Franţa, 
spielmani în Germania, mistreli în Anglia şi menestreli în Italia. 

După unii cercetători, toţi aceşti artişti ar fi fost urmaşii mimilor 
şi a saltimbancilor orientali. De asemenea, au avut o importanță 
deosebită în vehicularea cântecelor de la un ţinut la altul. Spre sfârşitul 
sec. al XII-lea s-au unit în bresle, prima atestată fiind cea a 
jongleurilor francezi, bresle de unde marii feudali îşi recrutau 
muzicanții ce activau la curțile acestora. 

Cântecul cavaleresc. Laic prin excelență, a fost legat de 
conduita de viaţă a feudalilor, dezvoltându-se cu precădere în perioada 
sec. XI-XIV. Există suficient de multe relatări despre arta şi muzica 
din această perioadă, în special în literatură, în sculptură, în pictură, în 
relatările istorice ale vremii sau în tratatele teoretice, din care reiese 
pregnant faptul că în protocolul curților nobiliare cultivarea artelor 
constituia un semn de mare rafinament. 

Cântecele cavalereşti aveau tiparul melodic supus strofei 
melodice şi originea în cântecul şi dansul popular. Incepând cu sec. al 
XIII-lea, structura melodico-ritmică a acestor cântece a intrat şi în 
muzica polifonică compusă fie de către laici, fie prin mânăstiri. 
Interpreţii ce practicau acest gen se numeau: froubadouri în sudul 
Franţei, trouveri în nordul ei, trovatore în Italia, minnesangeri (tradus 
prin „cântăreț al dragostei”) în Germania. 

Cu timpul, s-au dezvoltat adevărate centre de creaţie poetico- 
muzicale ale cavalerilor în oraşe precum Toulouse, Poitou, Brabant, 
Aragon, Castilia, dar şi în ţinuturile engleze sau germane. Din 
documentele scrise ale acestei perioade aflăm despre cei mai vestiți 
cavaleri- cântăreți, fiind menţionaţi: Guillaume de Poitiers (sec. XI), 
Bertrand de Ventadour, regele Richard Inimă de Lau (sec.XIl), Adam de 
la Halle, Walter von der Vogelweide, Wolfram Eschenbach (sec. XIII). 


Instrumentele muzicale la care cântau aceşti cavaleri au rămas 
imobilizate în picturi celebre, o mică parte dintre ele fiind descrise şi 
în unele manuscrise ale vremii. Cele mai folosite erau instrumentele 
cu coarde: harpa şi lira, instrumente aduse din Orient în perioada de 

început a feudalismului, chrotta — instrument cu coarde şi arcuş 
provenit din Anglia şi Irlanda, fidula — instrument ce avea cutia de 
rezonanţă în formă de pară, viella, viola — aceşti adevăraţi strămoşi ai 
viorii actuale fiind cele mai uzitate instrumente cu coarde. Din 
categoria instrumentelor de suflat amintim: flautele, musetta 
(cimpoiul), trompeta, trombonul. Drept instrument de percuție era 
folosit jocul cu clopoței (fr. Carillon; gr. Glockenspiel). 

Notaţia muzicii cavalereşti s-a bazat pe cea bisericească din 
vremea respectivă, derivată din neumele folosite în perioada timpurie 
a feudalismului şi adaptată noilor cerinţe de a fixa înălțimea şi durata 
sunetului. După fizionomia semnelor, acest tip de notație s-a numit 
cvadrată. 

Semnele care notau duratele sunetelor erau: Maxima, Longa, 
Brevis, Semibrevis, Minima, Semiminima, Fusa. 

O dată cu destrămarea vieții de fast a castelanilor şi cu precădere 
a privilegiilor acestora, în sec. al XIII-lea, arta cavalerească şi cântecul 
specific acesteia au fost date uitării treptat, astfel că în perioada de 
pregătire a Renaşterii încă se mai auzeau acordurile muzicii 
cavalereşti. 

Cântecul polifonic bisericesc din această perioadă îmbină 
melodiile gregoriene cu cele laice, acest procedeu având drept rezultat 
melodii mai bogate şi mai expresive. Teoreticienii timpului au analizat 
acest procedeu, stabilind noi reguli şi un sistem polifonic de cânt. 

Francesco din Colonia (sec. XIII), în lucrarea Compendium 
discantus, propune o nouă ordine a consonanţelor şi a disonanţelor. În 
perioada sec. XII-XIII, la Paris s-a dezvoltat o şcoală de cânt 
bisericesc pe lângă catedrala Notre Dame, denumită chiar Școala de la 
Notre Dame. Concepţiile promovate în cadrul acesteia au influențat 
muzica secolelor la care facem referire, atât în Franţa, cât şi în alte 
state europene. 

În cadrul acestei şcoli au activat muzicieni englezi, germani, 
spanioli, italieni, care i-au constituit şi i-au dus faima peste tot în 
Europa. Principalii reprezentanţi ai şcolii au fost: Magister Leoninus — 
în sec. al XII-lea, Magister Perotinus, distins cu titlul de magnus — în 
sec. al XIII-lea. Genul muzical practicat de cei doi se înscrie în 
categoria organum, primul dintre aceşti compozitori realizând 
organum-ul dublu, iar cel de-al doilea organum-ul triplu şi cvadruplu. 

Magister Perotinus a compus genul de conductus, în care basul 
este sub forma unei melodii, alta decât cea gregoriană tradițională. 

Sec. al XIII-lea se remarcă prin apariția unui nou gen muzical, 
denumit motet (fr. Mot, cu sensul de „cuvânt al tenorului”). În noul 
gen, vocea a doua primeşte un text legat de cel al cantusului principal. 

Pe parcursul acestui secol, compoziţiile devin mai libere, în 
sensul în care, alături de textul religios al melodiilor principale, apar 
texte laice la celelalte voci. De asemenea sunt semnalate şi alte genuri 
muzicale la fel de libere ca motetul, precum: hoquetus, rondelli, laude, 
în fapt denumiri neliturgice. 

Cu toată această liberalizare, se menţine drama liturgică, ce 
conținea alături de imnuri religioase şi melodii laice ale căror texte 
erau în dialectele regionale de unde proveneau. 

Aşadar, sfârşitul epocii Ars Antigua a însemnat închiderea 
perioadei de cultură mânăstirească pentru Europa occidentală. Totuşi, 
muzica bisericească s-a dezvoltat în continuare, coexistând cu cea 
laică, supunându-se influențelor acesteia, la acest proces contribuind 
mult şi specificul naţional, deschizându-se astfel drumul Renaşterii. 


4. Cultura muzicală în perioada Ars Nova (sec.XIV) 

În plan general, despre cultura muzicală a acestei perioade se 
poate spune că a introdus în morfologia muzicii de cult, ce era încă 
dominantă, elemente profane, prin compoziţiile de muzică laică 
elaborate pentru prima dată acum. Această etapă, precursoare a 
Renaşterii, va fi numită de către Philippe de Vitry, într-unul dintre 
tratatele sale, Ars Nova (arta nouă). Sensul acestei denumiri, dat de 
autorul citat, este acela de creare a muzicii culte profane. Autorul va 
propune şi nişte reguli noi de compoziție, emițând judecăţi de valoare 
asupra muzicii practicate în perioada anterioară, Ars Antiqua. Din 
documentele rămase sub formă de manuscrise aflăm şi despre centrele 
principale muzicale ale acestei perioade: Franța şi Italia. 

Ars Nova în Franţa. Le roman de Fauvel, terminat în 1314 de 
către Gervais du Bus, manuscris ce are subiectul plasat în lumea 
animalelor, cuprinde pe lângă povestirile cu caracter moralizator şi 
cântece notate neumatic (motete etc.), introduse în acest document 
reprezentativ pentru această etapă a Ars Novei franceze de către 
Chaillon de Pestain. Motetele profane cuprinse aici însoțesc tematica 
textelor satirice, iar cântecele laice propriu-zise apar în apendice, sub 
formă de: rondeaux, virelais, ballades, compuse de Jehannot de 
!'Escurel, având o mare cantabilitate. 

Poetul şi compozitorul Guillaume de Machault (1300-1377) a 
fost primul compozitor care, supraveghiând copierea creaţiei sale, o va 
clasifica în genuri ce cuprind, pe lângă cele liturgice şi balade, /ais 
(cântece lumeşti), rondeaux, virelais. În acest fel, autorul este socotit a 
fi clasicul baladei culte laice, ridicând valoarea muzicii populare la 
profesionalism. Creaţia sa cuprinde: balade — care au text în limba 
franceză, conținut liric, structură cuplet-refren şi sunt construite pe 
două voci; motete pe 3-4 voci — având text în limba franceză, genul 
fiind adaptat muzicii lumeşti, cu un caracter izoritmic şi izoperiodic 
(potrivirea ritmului şi perioadei muzicale la fraza muzicală, element ce 
reprezintă primul pas spre încadrarea metrică şi frazare; missa — gen în 
care compozitorul realizează, prin melodiile libere pe care le foloseşte, 
o gradare emoțională a părţilor şi o legătură între acestea. 

Teoria muzicală din perioada Ars Novei franceze a renunţat la 
ritmica modală ce stingherea cursul continuu al melodiei, apărând 
principiul izometriei. În genurile muzicale existente, vocea superioară 
conducea, disonanţele aveau dezlegare prin mers treptat; de asemenea, 
pasajele cromatice au căpătat valoare expresivă; vechiul sistem modal 
a fost îmbogăţit prin impunerea treptată a modului major ce cadenţa pe 
treptele V — I; cantus firmus-ul gregorian nu mai era respectat; vocile 
tenorului şi contratenorului încep să fie înlocuite cu instrumente 
muzicale. 


Ars Nova în Italia. Pentru început, mişcarea muzicală nouă 
italiană a fost influențată de francezi, prin intermediul casei de Anjou. 
Oraşele care ajunseseră la o stare economică dezvoltată au înflorit şi 
din punct de vedere cultural: Florenţa, Veneţia, Genova, Verona, 
Padova, Milano. 

Practica muzicală a evoluat şi datorită competiţiei care exista 
între diferitele curți princiare. Menţiuni în care este adus un elogiu 
muzicii de la începutul sec. al XIV-lea au fost făcute de Dante 
Alighieri în Divina Comedie — Paradisul, cântul 23, vers.97-102, 127- 
129. Arta practicată de instrumentiştii ambulanți, constituiți în 
asociaţii, era una improvizatorică, parte din aceste piese muzicale 
rămânând sub formă de manuscris. 

Tipul de muzică laică cultă italiană s-a dezvoltat după modele 
proprii, iar până la jumătatea sec. al XIV-lea erau deja cunoscuţi doi 
compozitori ce făceau parte din grupul florentinilor — Jacopo da 
Bologna şi Giovanni da Cascia. Un alt compozitor cunoscut în 

Florenţa acelei perioade, instrumentist desăvârşit şi poet în acelaşi 
timp, a fost Francesco Landini. Acesta a compus genuri muzicale noi, 
precum madrigalul, Caccia şi Ballata. 

Madrigalul secolului al XIV-lea este la origine un cântec 
păstoresc. Apare sub formă de poezie cântată, având un text cu 2-3 
strofe, încheiate cu un scurt refren. Subiectele erau de obicei idilice, 
erotice sau existenţiale. La început, era scris pe două voci, cea de-a 
doua evoluând liber pe o scriere melismatică, pentru ca în a I-a parte 
a secolului să se mai adauge o voce, toate cele trei voci având un 
singur text, existând însă menționate ca excepții, madrigalele având 
texte diferite pentru cele trei voci. Landini a repartizat episoadele 
textelor alternativ pe cele trei voci. 

Caccia în secolul al XIV-lea era un cântec aristocratic, la 
început cu tematică vânătorească, care pe parcurs a intrat în genul 
cântecului orăşenesc. Din punct de vedere muzical, este un canon pe 
două voci, căruia i se alătură un tenor instrumental (bas de susținere), 
peste care apar imitații ale strigătelor de vânătoare. 

Ballata din sec. al XIV-lea derivă din cântecul de joc. Compusă 
inițial pentru 1-3 voci, într-o formă asemănătoare madrigalului, va 
deveni un cântec cu acompaniament instrumental. Pornindu-se de la 
acest gen, s-a dezvoltat o practică instrumentală legată de muzica de 
dans, care a intrat şi în colecţii (Sguacialupi Codex), tinzându-se în 
perioada următoare spre profesionalizarea acesteia. 


Muzica vocală în Anglia. Cântăreţii misionari, elevi la Schola 
Cantorum din Roma, au adus în sec. al VI-lea cântarea gregoriană, 
curând după trecerea la creştinism a populaţiei britanice, şi pe 
teritoriul englez. În secolele ce au urmat, cântările liturgice s-au 
înmulțit, dat fiind faptul că englezii, asemenea altor popoare nordice, 
au manifestat încă de timpuriu un pronunţat simţ armonic. Imnul către 
Sfântul Magnus reprezintă un document important al sec. al XII-lea, 
care demonstrează faptul că melodia de bază a căpătat înveşmântare 
armonică primitivă, prin întregirea acesteia cu o terță inferioară. 

În ţinutul Wales, primul canon cunoscut în istorie este creaţia 
probabilă a călugărilor şi se numeşte Summer is icumen. 

Un impediment în dezvoltarea muzicii vocale engleze l-a 
constituit faptul că unificarea lingvistică s-a făcut abia în epoca 
elisabetană, până atunci vorbirea făcându-se în graiuri. Imnurile erau 

creaţii foarte importante pentru şcoala engleză vocală, apropiindu-se 
de cântecele corale tradiţionale. 

Se observă din cele expuse că stilul polifonic existent pe 
teritoriul englez era unul autohton, aplicat deopotrivă atât cântecelor 
cu caracter religios, cât şi celor laice. Primul compozitor reprezentativ 
al englezilor a fost John Dunstable (1370-1453), autor de muzică 
religioasă şi laică, cunoscut matematician şi astrolog. Structura 
melodică a compozițiilor sale arată frecvenţa elementelor pentatonice, 
influența puternică a muzicii populare. Alături de Dunstable, s-a mai 
remarcat şi compozitorul Lionel Power, cei doi creând misse, motete 
etc., în sistemul Fauxbourdon, conductus, precum şi în maniera 
melodiilor melismatice şi variate ritmic. 

Ars Nova engleză se va dezvolta cu adevărat abia în sec. al XV- 
lea, sub influenţa şcolii flamande. 


5. Renaşterea - Etapa culminantă a polifoniei vocale (secolele 
XV-XVI) 

Renaşterea reprezintă perioada din istoria Europei cuprinsă în 
linii mari între sec. XV-XVI, perioadă care va aduce o răsturnare a 
concepțiilor culturale existente până atunci. Se caracterizează prin 
laicizarea conceptelor fundamentale, sporirea interesului pentru om şi 
natură, reînviindu-se tradiţiile filosofiei antice greceşti, mergând spre 
combaterea scolasticii şi dogmatismului medieval. Toate domeniile 
artistice au cunoscut transformări profunde în această perioadă. 

Cultura muzicală în Flandra (sec. XV). Cultura acestor ţinuturi 
este cunoscută sub denumirea de cultură şi artă flamandă. Aceasta a 
purtat amprenta ideilor de independenţă şi de progres. Sec. al XV-lea a 
constituit o perioadă a lărgirii sferei culturale care îmbina elementele 
de cultură celtică (Flandra), romanică (nordul Franţei) şi germanică 
(Burgundia). Arta flamandă cuprinde elemente ale Ars Novei franceze 
şi italiene, la rândul său influențând arta engleză şi spaniolă, în sec. 
XV creându-se condiţii pentru afirmarea umanismului de tip 
renascentist. Până în sec. al XVII-lea, Țările de Jos au fost socotite „O 
insulă de gândire liberă”. 

Cultura şi practica muzicală au dezvoltat, cu precădere, în 
anumite centre, muzica laică, formaţiile corale alcătuite după modelul 
de la Notre-Dame, iar în cadrul manifestărilor culturale devenite 
necesare etichetei nobiliare au promovat genuri muzicale laice 
precum: rondeaux, ballada, chanson-ul etc. Muzicanţii au excelat prin 

tehnica de interpretare a muzicii instrumentale. Din acest punct de 
vedere, acesta înlocuia de multe ori o voce, instrumentele preferate 
fiind /uth-ul, viella şi orga. 

După 1420, dovezile sunt tot mai numeroase că întreg 
repertoriul muzicii corale era acompaniat de instrumente. Este de 
remarcat şi faptul că, încet- încet, instrumentiştii îşi consolidau 
drepturile civice, pregătindu-se în acest fel trecerea spre profesionism. 

Şcoala flamandă de compoziţie. În cadrul acestei şcoli exista o 
largă preocupare pentru cultivarea muzicii laice, fapt datorat spiritului 
renascentist care direcționa cultura la acea dată. Cei mai mulți 
compozitori ai şcolii au fost de origine flamandă, dar sunt menţionaţi 
în acelaşi timp şi germani, şi italieni, şi francezi, datorită marii 
deschideri a acestei şcoli către cultura europeană. Pe parcursul sec. 
XV-XVI au existat şase generaţii de compozitori. 

În sec. al XV-lea este creată prima şcoală neerlandeză, care a 
avut principii clare de compoziţie, şi anume: 

— genurile liturgice (misse, motete) au coexistat cu genurile 
laice (chanson); 

— compozitorii neerlandezi ai acestei epoci au preluat motive cu 
structură polifonică, prelucrându-le la patru voci, introducând şi elemente 
de canon pe motivul iniţial, deschizând astfel poarta imitaţiei,; 

— se constituie şi se aplică principiul canonului - cântatul în 
canon, fiind de origine populară, a fost adaptat şi prelucrat în sistemul 
polifonic deja existent; 

— în cadrul şcolii, canonul se numea fugă şi apărea în diverse 
ipostaze: cântată de la sfârşit la început, prin răsturnarea intervalelor etc.; 

— genul preferat de compozitori era motetul, care în acest secol 
a devenit un gen vocal-instrumental pe 3-4 voci, creând astfel 
posibilitatea apariţiei rudimentelor de armonie, prin suprapunerea 
celor patru voci, grupate două câte două; 

— missa scrisă în această perioadă a fost influențată de cântecul 
popular, iar scriitura sa era polifonică; 

— chanson-ul constituia un gen practicat în care exista 
supremaţia vocii superioare, cuprindea o melodie liberă pe 2-3 voci, 
tematică literară lirică, satirică sau dramatică, înfățişând întâmplări din 
viața cotidiană sau biciuind unele moravuri; 

— reprezentanţii acestei şcoli nu dădeau importanţă elementelor 
timbrale, iar intervenţia instrumentelor era improvizatorică; 

— abia prin Josquin des Pres, muzica instrumentală s-a impus, prin 
crearea partidelor instrumentale, în conexiune cu cele vocale, în cadrul 
genurilor polifonice. Crearea muzicii instrumentale pentru clavecin, luth, 
orgă, instrumente de suflat şi coarde, a dus la crearea genului fantasia, 
special pentru instrument, inspirat din repertoriul laic. 

Reprezentanţii de seamă ai primei şcoli neerlandeze au fost: 
Guillaume Dufay — care a continuat concepţiile de compoziţie ale lui 
Machault şi Dunstable, Jan Ockeghem — elev al lui Dufay, care a 
compus misse, motete, cântece liturgice, Josquin des Pres — elev al lui 
Ockeghem, compozitor de misse, motete, corale duble, ce manifesta o 
pronunţată tendință spre omogenizarea şi egalizarea vocilor. 

În sec. al XVI-lea s-a dezvoltat o a doua şcoală neerlandeză, 
reprezentată prin Adriaen Willaert, Orlando di lasso şi Jan Pieter 
Sweelinck . 

Orlando di Lasso (1532-1594) a activat în cadrul mai multor 
curți princiare, însuşindu-şi specificul genurilor laice şi liturgice, 
creaţia sa cuprinzând 60 de volume cu diverse genuri: chanson, lied la 
4 voci, motet la 4 şi 5 voci, misse scrise pe 5-6 voci. 

Aceşti compozitori au devenit promotorii unei noi concepții, 
care tindea spre integrarea artistului în universalitate. Prin activitatea 
lor, au pus bazele noilor şcoli de compoziţie italiene, franceze, 
spaniole şi germane din acest secol. 

În Italia s-au remarcat două şcoli: şcoala romană şi cea 
venețiană. 

Şcoala romană a dezvoltat conceptul componistic italian al 
secolului renascentist, prin compozitorii săi care au transformat 
muzica polifonică în muzică monodică, fundamentând noi genuri 
laice, precum cântecul de carnaval şi madrigalul. 

Principalul reprezentant al acestei şcoli este Giovanni Pierluigi 
da Palestrina (1525-1594), care a compus atât genuri laice, cât şi 
bisericeşti, cu predilecție vocale, înlăturând  melismele din 
compoziţiile sale şi făcând trecerea de la gândirea polifonică la cea 
armonică. Renumita sa Missa Brevis a fost considerată etalon pentru 
stilul polifoniei vocale religioase, în Italia, stilul palestrinian fiind 
definitoriu pentru această epocă istorică. 

Şcoala venețiană este reprezentată în acest secol de Cipriano da 
Rore — care introduce alteraţiile în sistemul tonal, de Giovanni 
Gabrielli (1557-1612) — care, reluând o veche practică a 
instrumentelor în cântecele laice, a compus o parte introductivă la 

piesele corale, denumind-o simfonia. Tot în cadrul acestei şcoli a 
activat şi Adriaen Villaert. 

Școala franceză este reprezentată în acest secol prin Clement 
Janeguin, Clement le Jeune şi Clement Marot. Aceştia au promovat un 
stil cantabil, bazat pe cel armonic şi pe prelucrarea polifonică la 4 
voci. Au compus cântece laice, muzică instrumentală şi au făcut 
prelucrări ale unor dansuri. 

Şcoala spaniolă. Unicul reprezentant de seamă al acesteia este 
Luiz de Millan, al cărui repertoriu se bazează pe cântecul popular 
spaniol. În cadrul acestei şcoli s-au promovat genuri specifice precum 
balada şi romanţa, alături de cântecele de dans şi de petrecere. 

Şcoala germană. În cadrul ei s-a dezvoltat genul cult de lied. S-a 
adoptat o scriitură polifonică pentru creaţia laică şi bisericească, 
dezvoltându-se în acelaşi timp o şcoală de cânt şi de maeştri cântăreți, 
dintre care s-a remarcat Hans Sachs. În principalele oraşe germane 
(Nurenberg, Heidelberg etc.) au apărut colecţii de cântece care 
cuprindeau lieduri, cântece religioase, cântece şi repertorii de cântece 
protestante. Reprezentanţii acestei şcoli au fost Thomas Stolizer şi 
Hans Leo Hassler, care au promovat muzica instrumentală pentru orgă 
şi clavecin, alături de genurile vocale (madrigale, canzonete, prelucrări 
corale, variaţiuni pe teme de coral etc.). 

Şcoala engleză. În sec. al XVI-lea, în Anglia, madrigalul a fost 
genul muzical important, alături de care au apărut şi alte genuri 
muzicale precum: catch, air, song. Alături de acestea s-a compos şi 
muzică instrumentală, în special pentru virginal. Reprezentanţii de 
seamă au fost Thomas Morley, John Bull şi William Byrd. 

Muzica instrumentală. Secolul al XVI-lea aduce cu sine 
dezvoltarea unei arte instrumentale profesioniste. Piesele muzicale au 
fost create pentru orgă, clavecin, virginal, luth şi violă. Genurile noi 
car s-au dezvoltat au fost: sonata — care era de două feluri: „da 
cantare” (vocală) şi „da suonare” (instrumentală), ricercar-ul — un gen 
polifonic; suita — gen ciclic; fantasia — monotenatică; canzona — o 
prelucrare instrumentală a chanson-ului vocal. 


6. Cultura muzicală românească între secolele V-XII 

Practicile magice prezente în perioada preistorică (ritualurile 
primitive legate de obiceiurile calendaristice, obiceiurile legate de 
familie şi repertoriul păstoresc — după presupunerile istoricului 

Jordanes — în sec. VI, ar fi luat naştere cântecele epice) s-au perpetuat 
şi în perioada de început a feudalismului. 

Din punct de vedere muzical, cântecele ceremoniale menționate 
mai sus au: un caracter diatonic al melodiei; o structură ritmică 
bogată; execuţia vocală în grup, cântarea fiind alternativă sau 
antifonică, însoţită câteodată de instrumente de percuție sau 
membranofone; emisia vocală „de piept”; emisia instrumentală 
netemperată. 

In sec. al VI-lea a pătruns şi la noi creştinismul, care a fost 
instituționalizat abia în sec. X, prin organizarea centrelor de cult, unde se 
folosea limba slavonă. Cântările religioase erau prelucrări ale imnurilor 
bizantine, iar fenomenul răspândirii muzicii bizantine la noi prezintă 
particularități distincte în cele trei provincii româneşti. Gheorghe Ciobanu, 
muzicologul care a studiat acest fenomen, susţine că în Țara Românească şi 
Moldova cântarea liturgică este de origine bizantină, iar în Transilvania au 
fost aduse elemente de cântec gregorian. 

De timpuriu, cântările de cult au îmbinat influenţele bizantine cu 
elementele de cântec popular autohton, în structura modală. Cel mai 
vechi document care conţine foarte multe dintre cântările executate cu 
prilejul diferitelor ceremonii religioase este un Evangheliar datat din 
sec. VIII-IX. 

Arta de curte. Din cercetările efectuate reiese că la curţile 
voievodale exista un repertoriu de balade şi că se cânta din cimpoi, 
fluier, trâmbiţă, bucium, tobe etc. În sec. al XIII-lea sunt semnalaţi 
primii organişti la Sibiu. Tot în acest secol, este menționat faptul că 
baladele ţărăneşti şi cântecele epice ajunseseră la o mare dezvoltare. 
De asemenea, avem ştiri care se referă la prezența muzicii militare a 
oştilor ţărăneşti care foloseau tobele şi trompetele pentru îmbărbătarea 
trupelor în luptă. 

Aşadar, perioada de trecere la feudalism cunoaşte o cultură 
muzicală ce amplifică elementele anterioare, îmbogăţindu-le cu noi 
elemente de structură, în conformitate cu mentalitățile timpului. Apar, 
de asemenea, genuri noi precum cântecul epic, se vor cristaliza 
anumite obiceiuri, limba în formare jucând un rol însemnat în 
dezvoltarea repertoriului de cântece de la noi. 


7. Cultura muzicală românească între secolele XIV-XVII 
În această perioadă se remarcă înființarea centrelor culturale pe 
lângă mânăstiri, promovându-se o cultură bizantină. Curțile domneşti 

au devenit şi ele centre culturale, alături de mânăstiri. De asemenea, 
satul a ocupat un rol important în dezvoltarea culturală, în acest 
perimetru dezvoltându-se genuri precum: balada, doina, colindul, 
cântece şi dansuri păstoreşti. 

La începutul sec. al XVI-lea, a apărut şi în Ţările Române 
tiparul, element care va avea un rol important în răspândirea culturii şi 
cristalizarea limbii române. Spiritul renascentist a fost cultivat prin 
umaniştii Nicolaus Olahus şi Johannes Honterus. 

În sec. al XVII-lea, limba slavonă a fost definitiv înlocuită cu 
cea română, dezvoltându-se o serie de mişcări reformatoare în spiritul 
tradiției romanice. 

Cultura muzicală s-a aflat sub influenţa reformelor culturale, 
tendinţa generală fiind aceea de acceptare a elementelor renascentiste. 
Sunt semnalate, pentru această perioadă, o serie de manuscrise, 
prezența unor şcoli de tip latin (Şcoala din Scheii Braşovului, Şcoala 
de la Cotnari, Bistriţa etc.) şi a unor spectacole teatrale însoţite de 
muzică. Direcţiile pe care se va dezvolta muzica în această perioadă 
sunt acelea ale creaţiei folclorice şi ale creaţiei religioase, în principal, 
precum şi muzica de curte. 

Creaţia folclorică va dezvolta genul cântecului bătrânesc, a 
cântecului liric şi dialectal, doina, balada, cântecul de haiducie, 
colindul, cântecele şi dansurile păstoreşti. Este de menţionat naşterea 
în această perioadă a baladei Miorița, baladă cu caracter păstoresc ce 
cunoaşte o multitudine de variante literare şi muzicale. Doina, ca gen, 
va apărea spre sfârşitul perioadei feudale, fiind menționată de către 
Dimitrie Cantemir. Genul atrage atenția prin caracterul improvizatoric 
al melodiei, unitatea stilistică pe întreg teritoriul ţării şi prin maniera 
specifică de interpretare. Cântecele dialectale demonstrează unitatea 
sistemului muzical românesc, avându-şi originea în zone sau vetre 
folclorice. 

Muzica de curte s-a dezvoltat, după atestările pe care le avem, 
începând cu sec. al XV-lea, graţie diferiților muzicanți ce cântau la 
curțile domneşti. Tot din acest secol datează primele menţiuni asupra 
practicilor lăutăreşti, iar din sec. al XVI-lea apar măscăricii şi 
caraghiozii, ale căror producții erau însoţite de muzică şi aveau un 
pronunţat conţinut social. În afara acestui tip de muzică de curte, în 
sec. al XV-lea începe să se dezvolte o muzică orăşenească. 

Muzica de cult (religioasă) s-a manifestat cu precădere prin 
şcolile de cânt bisericesc. Astfel, în jurul anului 1500 este menționată 

existenţa primei şcoli de cânt bisericesc de tip bizantin la mânăstirea 
Putna, şcoală ce a durat aproape un secol. În 1429 este semnalat un 
Evangheliar tipărit la mânăstirea Neamţ. După 1500, numărul cărților 
religioase traduse şi tipărite în Țările Române a sporit. Cântarea în 
limba română şi greacă s-a menţinut mult timp, pe multe din 
documentele bisericeşti găsindu-se melodii populare (ex. Psaltirea lui 
Dosoftei) culese şi tipărite în sec. al XIX-lea de Anton Pann. 

Din surse iconografice aflăm despre instrumentele muzicale 
folosite de români în această perioadă (cobza, buciumul) sau despre 
dansurile executate (hora). 

Documentele muzicale care ne-au rămas sunt următoarele: 
Codex Sturdzanus (1550-1580) — în cadrul acestuia fiind relevată 
existenţa cântecului de lume; Cronica lui Sebastian Tinodi (Cluj, 
1554) — pune în valoare melodiile epice de inspirație populară. 

Dintre compozitorii epocii îi cităm pe: Valentin Bakfark — originar 
din Braşov, care a scris 10 fantezii, a transcris motete şi a creat o şcoală 
de polifonişti în Transilvania; Johannes Honterus — cărturar umanist, 
născut la Braşov, care a scris piese polifonice la 4 voci, bazate pe metrica 
antică şi ode pentru uz didactic în favoarea educării umaniste a 
tineretului; Jon Căianu — călugăr franciscan român din Transilvania, 
autor, printre altele, şi a unei antologii muzicale (Codex Caioni), ce 
cuprinde misse, imnuri religioase, motete, rocercari, dansuri valahe 
(Banul Mărăcine, Cântecul Voievodesei Lupu), Daniel Speer — a cules 
folclor românesc pe care l-a prelucrat sub formă de muzică pentru scenă, 
publicând în 1688 Wallachisch Ballet. 

Înscriindu-se în familia europeană, cultura muzicală românească din 
această perioadă a urmat în linii mari dezvoltarea generală. Formele 
muzicale instrumentale şi vocale culte s-au aflat şi ele în strânsă legătură cu 
cele omologate din Europa occidentală, iar muzica religioasă de rit ortodox 
s-a pliat pe tradiția muzicii bizantine, fapt ce demonstrează apartenența 
noastră la complexa cultură şi spiritualitate universală. 


V. CULTURA MUZICALĂ ÎN BAROC 


1. Caracteristici generale 

Derivând din francezul baroque = bizar, ciudat, perioada este 
delimitată în istoria artelor de sfârşitul Renaşterii (sec. XVII) şi 
mijlocul sec. al XVIII-lea. Suficient de mult controversat, termenul 
desemnează noul stil care a apărut în arta apuseană şi central 

europeană, artă ce a îndepărtat tradiţia şi echilibrul specific Renaşterii, 
cultivând varietatea şi grandoarea formelor, bogăţia ornamentaţiei, 
libertatea şi fantezia exprimării. 

În muzică, Barocul a dus la apariţia unor forme şi genuri noi, 
caracterizate printr-o mare libertate de expresie şi inventivitate. Din acest 
punct de vedere, muzica acestei perioade reuşeşte să ofere prima sinteză în 
cultura muzicală vocal-instrumentală, turnând în forme noi, atât experiența 
muzicii vocale (omofonia liturgică a cântecului gregorian, cântecul popular 
şi coralul protestant), cât şi experiența muzicii instrumentale culte şi 
populare, practicate în perioada renascentistă. 

Specialiştii identifică trei momente în desfăşurarea acestei 
perioade baroce: 

a) faza iniţială, caracterizată prin înlocuirea treptată a muzicii 
corale polifonice cu omofonia cântecului solistic. Im portanţa acordată 
acestei voci superioare melodice, care iese în relief, duce la apariția 
unor genuri şi forme noi, cele mai importante fiind opera, oratoriul şi 
cantata. În acelaşi timp, se produce o înflorire a muzicii instrumentale, 
ce a determinat, de asemenea, apariţia unor forme şi genuri precum 
concertul, sonata şi suita. Această primă fază se caracterizează printr-o 
muzică ce se desfăşoară pe noi coordonate tehnice, destinate să 
slujească expresivitatea. Astfel, discantul devine solist, basul — 
acompaniator — nu se mai scrie decât cifrat, armonia capătă din ce în 
ce mai multă importanță, apare o ritmică şi metrică variată, susținută 
de un tempo corespunzător, compozitorii caută gradaţii şi efecte 
orchestrale, precum şi elemente de culoare şi contrast, care să redea 
cel mai bine trăirile afective umane. Reprezentanţii cei mai cunoscuți 
ai acestei perioade sunt Claudio Monteverdi, Pietro Antonio Cesti, 
Giovanni Gabrielli, Francesco Pietro Cavalli ş.a. 

b) faza de mijloc corespunde înfloririi muzicii de operă, a 
baletului de curte şi a operei balet. Aici se înscriu cu creaţii 
reprezentative francezii Charpentier, Cambert, Couperin Lully, 
englezul Purcell. O înflorire deosebită cunoaşte şi muzica 
instrumentală, reprezentată în Germania de Pachelbel, Schutz, 
Kuhnau, iar în Italia de Vivaldi, Vitali, Alessandro şi Domenico 
Scarlatti, Corelli etc. Tot în această perioadă încep să se contureze 
formele muzicale ciclice, precum sonata (da camera şi da chiesa), 
suita, concertul instrumental (concerto grosso), care se bazează pe o 
construcţie formală monotematică, unitate intonaţională, la care se 
adaugă o bogată ornamentaţie a liniei melodice; 

c) ultima fază se desfăşoară cu aproximaţie între anii 1710-1750 
şi desemnează marea sinteză creatoare realizată de Georg Friedrich 
Handel şi Johann Sebastian Bach. În această perioadă s-a cristalizat şi 
a fost teoretizată gândirea muzicală bazată pe tonalitate, sistemul tonal 
cu modurile major şi minor. De asemenea s-a dezvoltat şi sintetizat 
teoria muzicală, polifonia şi armonia în cadrul sistemului tonal, 
lucrările teoretice cele mai însemnate aparținând lui Jean Philippe 
Rameau (Tratatul de armonie) şi J.J Fux (Gradus ad Parnassum). În 
mod practic, toate aceste elemente se regăsesc în cele două volume ale 
Clavecinului bine temperat compus de J.S.Bach. Aici este relevat noul 
tip de polifonie bazat pe funcționalitatea armonică. Tot în această 
perioadă a barocului, orchestra se dezvoltă ca un ansamblu instru- 
mental omogen, ce capătă independență, compozitorii scriind piese 
specifice pentru orchestră. Având un caracter de pregătire a epocii 
următoare, Clasicismul, această ultimă fază a barocului mai poate fi 
numită şi Preclasicism, termen inexistent în istoria celorlalte arte. 

Ca o concluzie, putem afirma că epoca barocă (preclasică) pune 
în muzică bazele evoluției sale ulterioare, depăşindu-se cadrul 
bisericesc, elementul laic devenind fundamental. 


2. Genurile muzicale vocal —instrumentale 

Cantata apare ca gen în sec. al XVII-lea, existenţa sa fiind 
menționată până pe la mijlocul sec. al XVIII-lea, când devine gen 
muzical principal în cadrul bisericii evanghelice. Este un gen vocal- 
instrumental ce va cunoaşte o mare răspândire în multe ţări europene. 
În prima fază, era destinată doar unei singure voci, acompaniate, 
căreia 1 s-a adăugat ulterior corul. Structura sa s-a amplificat treptat, 
introducându-se, alături de părțile solistice şi de cor, arii şi recitative 
acompaniate de orgă sau de formaţii instrumentale. Mişcările sunt 
diferențiate, ajungându-se la 3-4 părți. O dată cu laicizarea muzicii, 
genul va fi interpretat nu numai în biserici, ci şi în sălile de concert. În 
cele peste 200 de cantate religioase şi laice compuse de J.S.Bach se 
poate urmări evoluţia genului atât în conţinut, cât şi în formă, de la 
Gott ist mein König până la lucrarea umoristică cu subiect cotidian — 
Cantata cafelei. Au mai scris cantate: Alessandro Scarlatti, Jean 
Philippe Rameau, Dietrich Buxtehude, Georg Philipp Telemann, 
Georg Friedrich Haendel ş.a. 

Oratoriul apare cam la sfârşitul sec. al XVI-lea şi începutul sec. 
al XVII-lea, o dată cu opera, în Italia. La Roma, în 1600, E. del 
Cavaliere compune La raresentazione di anima e di corpo, din care nu 
lipsesc recitativele vorbite şi cele cântate. Multe dintre elementele 
proprii operei acelei perioade se regăsesc în oratoriul sus menționat. 
Uneori, genul a fost asemuit cu drama liturgică şi pus în scenă ca 
atare. Începând cu 1640, Giaccobbo Carissimi începe să contureze 
tipologia oratoriului, introducând alături de motete o serie de alte 
elemente ce aparţin laicului. De fapt, diferenţa dintre oratoriu şi operă 
este că opera este gen dramatic pus în scenă şi jucat de personaje, pe 
când oratoriul este interpretat în concert. Pentru perioada de care ne 
ocupăm, au mai compus oratorii Giovani Battista Pergolesi, Nicola 
Porpora, Georg Friedrich Haendel, Johann Sebastian Bach. 


3. Apariţia şi dezvoltarea operei în secolele XVII-XVIII 

Opera italiană. In jurul anului 1580, Vincenzo Galilei, Ottavio 
Rinuccini, Giullio Caccini, Jacopo Peri şi alţii, conduşi de Giovanni 
Bardi, au pus bazele unei reuniuni intelectuale umaniste denumite 
Camerata florentină, a cărei activitate muzical-teoretică şi creatoare se 
desfăşura la Florenţa. 

Prima consecință a acestei apariții a fost afirmarea monodiei 
acompaniate şi a elementelor fundamentale ale melodramei: aria şi 
recitativul. Contextul în care s-a dezvoltat această grupare era dominat 
de orientarea renascentistă către valorile culturii antice, ceea ce a 
generat interesul pentru muzica dramaturgică (tragedia ca spectacol 
sincretic) a acelei perioade antice. 

Grupul de intelectuali ce activau în cadrul Cameratei florentine 
dezbătea diferite probleme culturale ale epocii, între care la loc de 
frunte era problema înnoirii concepțiilor estetice şi a manierelor 
stilistic-compoziţionale muzicale. In acest context, grupul a militat 
pentru cultivarea monodiei acompaniate armonic cu discreţie, care să 
fie strict subordonată textului poetic. În acest sens, Galilei, unul dintre 
componenți, compune Cântul lui Ugolino şi Lamentările lui Ieremia, 
două lucrări vocale monodice acompaniate de viole. 

O nouă etapă în istoria Cameratei începe o dată cu plecarea lui 
Bardi la Roma şi cu mutarea întrunirilor în casa lui Jaccomo Corsi. 
Grupării iniţiale i s-a alăturat şi Emilio de Cavalieri, Caccini, Jacopo 
Peri, Ottavio Rinuccini, Claudio Monteverdi şi Torgquatto Tasso. 
Preocuparea predominantă a noilor veniţi era introducerea noului stil 
în melodrama pastorală, gen foarte apreciat în epocă. 

Spre sfârşitul sec. al XVI-lea au fost scrise primele opere, care 
însă nu s-au mai păstrat. Este vorba, cum notam mai înainte, despre 
Daphne pe libretul scris de Rinuccini, având muzica de Jaccomo 
Corsi. Prima operă care s-a păstrat în întregime este Euridice compusă 
în 1600 de Jacopo Peri pe un libret tot de Rinuccini. Această lucrare 
reconstituie tragedia antică cu acelaşi nume. Spectacolul era realizat 
cu mai multe personaje, cântând textul acompaniat de o mică 
orchestră, într-un cadru scenis organizat. Acesta avea să devină actul 
de naştere al noului gen muzical — opera. 

Pentru ca textul literar să fie inteligibil, se impunea căutarea 
unor formule vocale care să oscileze între vorbire şi cântare. Totodată, 
polifonia, care până atunci dominase peisajul muzical, ceda locul 
melodiei acompaniate. Prima operă care corespundea ideii de 
spectacol muzical prin dramatismul recitativelor, inspiraţia melodică, 
folosirea cu ingeniozitate a resurselor orchestrale, a corului şi a 
baletului a fost Orfeu de Claudio Monteverdi, reprezentată în 1607, la 
Roma. Acelaşi Monteverdi a compus şi opera Încoronarea Popeei, 
scrisă în 1643 şi pusă în scenă la Veneţia. Primul teatru de operă s-a 
deschis tot la Veneţia, în 1673, stilul operei venețiene răspândindu-se 
în toată Italia, Germania şi Franţa. Unul dintre cunoscuţii creatori de 
operă venețieni este şi Antonio Vivaldi. 

În prima parte a sec. al XVII-lea, şi Roma s-a afirmat ca un 
centru în care se dezvolta opera, cei mai cunoscuți compozitori care au 
activat acolo fiind Giulio Caccini, L.Rossi, St. Landini. 

Claudio Monteverdi (1567-1643) s-a născut la Cremona şi a fost 
compozitorul care a deschis drumul operei italiene, fiind în acelaşi 
timp şi un foarte apreciat madrigalist. A avut o solidă îndrumare 
componistică şi un talent înnăscut, la vârsta de numai 15 ani ajungând 
un virtuoz violonist şi autor de Cântece religioase, publicate la 
Veneţia. Tot aici a publicat şi volumul de Madrigale spirituale pe 4 
voci. Viaţa şi creația sa se împart în două perioade: I. Cea trăită la 
curtea ducelui Vincenzo Gonzaga din Mantua (1590-1613) şi II. Cea 
petrecută la Veneţia, ca maestru al capelei Catedralei San Marco 
(1613-1643). 

Anul 1607 este anul terminării operei Orfeu (o favola in 
musica), dar şi cel al morţii soţiei sale, astfel că mitul legendarului 
cântăreţ, care îmblânzea fiarele cu dulceaţa cântului său şi care făcea o 
incursiune în lumea tenebrelor pentru a-şi căuta iubita pierdută, 
Euridice, se intersectează cu însăşi viaţa şi suferința lui Monteverdi. 

Opera Orfeu a fost scrisă pe un libret de Alessandro Striggio, 
acțiunea desfăşurându-se pe parcursul a cinci acte, precedate de un 
prolog, ce glorifica puterea artei cu care era înzestrat Orfeu. Povestea 
(tavola) începe în atmosfera pastorală îndrăgită de publicul vremii şi 
se încheie prin intervenţia salvatoare a zeului Apollo. 

Monteverdi investeşte subiectul cu un impresionant dramatism 
muzical, în care recitativul are o expresivitate aparte. De asemenea, 
ariile se îmbogăţesc pe latura lirică, melodicitatea decurgând direct din 
muzicalitatea limbii italiene. Stilul arioso era perfect servit. 

Cântecul lui Orfeu este considerat drept primul exemplu de „arie 
da capo”, care se va dezvolta cu strălucire în evoluţia istoriei muzicii 
de operă italiene. 

Experienţa sa de polifonist madrigalist este folosită de 
Monteverdi în tratările corale ale operei, în care ansamblul coral este 
un personaj purtător al ideilor dramei. De asemenea, compozitorul 
foloseşte un aparat orchestral neobişnuit de amplu pentru acea epocă, 
valorificând pentru prima dată într-o operă forţa de expresie a 
instrumentelor. Astfel, opera Orfeu de Monteverdi se înscrie printre 
capodoperele literaturii muzicale universale. 

Creaţia lui Monteverdi mai cuprinde operele: Arianna — în care 
se află celebrul „lamento” Lasciate mi morire, apoi And one, 
Reîntoarcerea lui Ulisse în patrie (1641) şi Incoronarea Popeei 
(1642) — lucrare în care este concentrată întreaga sa experiență 
artistică şi vocaţie dramaturgică. 


Opera franceză se naşte o dată cu creația compozitorului Jean 
Baptiste Lully, creatorul stilului francez al genului, în care baletul 
avea un loc aparte. Lully a creat comediile balet, gen foarte gustat la 
curtea regelui Ludovic al XIV-lea. Libretele erau fie antice, fie scrise 
de Molière (Amorul doctor, Domnul de Pourceaugnac, Psyche, Acis şi 
Galathea). În sec. al XVIII-lea, urmaşul lui Lully la Versailles a fost 
Jean Philippe Rameau, care îmbogăţeşte sonorităţile orchestrale, 
folosind armonii noi, ce duc la sonorități ce caracterizează fiecare 
personaj din cadrul acţiunii. Dintre cele mai cunoscute opere rămase 
de la Rameau enumerăm: Hippolyte et Aricie, Indiile Galante, Castor 
şi Polux, Dardanus, toate acestea preluând subiecte mitologice. 


Opera engleză. Apariţia operei engleze în sec. al XVII-lea este 
legată de numele lui Henry Purcell, din a cărui creaţie dramatică ne-a 
rămas Dido şi Aeneas (1689), în care pune în evidență frumuseţea 

limbii engleze, cântecul fiind susţinut de o scriitură armonică 
deosebită. În 1728, compozitorul Pepush, urmaş al lui Purcell, iniţiază 
„Beggers Opera” (opera cerşetorilor), inspirată din viaţa oamenilor 
simpli din Londra, care valorifică cântecul popular englez, 
ridiculizând, în acelaşi timp, elementele de operă italiană. 

Se pun bazele, în această perioadă, şi ale operei buffe, care 
cunoaşte o largă şi rapidă răspândire în rândul maselor. 


Opera buffa (opera comică) are originea în intermezzo-urile 
operelor seria (serioase). Foarte muzicale, pline de umor şi de 
fantezie, operele buffe exercitau o adevărată atracţie pentru publicul 
sec. al XVIII-lea. Prima operă buffă reprezentată a fost La serva 
padrona, compusă de Pergolesi, a cărei premieră s-a produs la Paris, 
în 1752. Această premieră a dat naştere unei ciocniri de opinii 
denumită querelle des Bouffons (cearta bufonilor), în care partizanii 
operei tradiționale franceze se opuneau şi înfruntau noile apariţii. 
Polemica a luat sfârşit o dată cu cristalizarea genului operei comice, 
mai întâi din piese cu muzică, aşa cum este menţionat Ghicitorul 
satului de Jean Jacques Rousseau, sau cu operele noilor creatori ce 
apar. Ghristopf Wilibald Gluck este cel care renunță la artificialitatea 
stilului italian, căutând expresia simplă, sinceră, accentul dramatic 
natural şi profund în declamaţia muzicală, toate în scopul redării 
sentimentelor. Prin operele create (Orfeu —1762, Alcesta — 1766, 
Ifigenia în Aulida — 1774), Gluck câştigă întrecerea cu compozitorii 
italieni, punând astfel capăt unui nou conflict ivit între partizanii 
stilului italian (piccinişti) şi cei ai noului stil abordat de Gluck 
(gluckinişti). 

În Germania, opera comică îşi are originile în cântecul popular, 
denumit singspiel. După Hiller, Wolfgang Amadeus Mozart va fi cel 
care va dezvolta genul. 


4. Genuri muzicale instrumentale 

Secolul al XVI-lea aduce cu sine dezvoltarea unei arte 
instrumentale profesioniste. Piesele muzicale au fost create pentru 
orgă, clavecin, virginal, luth şi violă. 

Sonata. În sec. al XVI-lea, termenul era folosit pentru a 
diferenţia o piesă instrumentală de una vocală. În partiturile vremii, nu 
de puţine ori, întâlnim specificaţia „da cantare e suonare”, lucrarea 
urmând a fi fost cântată atât vocal, cât şi la diferite instrumente. 

În secolele următoare, coexistă două genuri muzicale sub aceeaşi 
denumire de sonată, genuri ce au pregătit afirmarea sa sub formă 
clasică. Este vorba de sonata da chiesa, interpretată în biserică şi 
sonata da camera, sau sonata de concert, ce are caracter laic, prezența 
sa fiind în diferite ocazii sau în concerte publice. Acest gen de sonată 
era compus pentru trei instrumente, structura sa cuprinzând de cele 
mai multe ori trei mişcări diferite. 

Suita. Un rol important în formarea suitei preclasice l-a avut 
dezvoltarea şi perfecţionarea instrumentelor care în sec. XIII-XIV 
îndeplineau doar rolul de acompaniament al unor lucrări vocale. În 
sec. al XVI-lea, în acompanierea dansurilor şi pieselor vocale erau 
folosite cu predilecție lăuta şi orga portativă. La fel de importantă 
pentru dezvoltarea şi cristalizarea genului suitei instrumentale a fost şi 
practica dansurilor de curte. Din acest punct de vedere trebuie 
menționat faptul că termenul de suită a apărut în sec. al XVI-lea, când 
s-au tipărit în Franța o serie de caiete pentru dans, conţinând 
succesiuni variate ca tipologie ale acestuia. 

Punctul de pornire al suitei preclasice îl constituie apariţia unor 
dansuri populare împerecheate două câte două, după criteriul 
tempoului şi al măsurii. Există astfel menţionate dansuri binare 
(pavana) şi dansuri ternare (gagliarda), desfăşurate în tempouri 
diferite. Aşadar, numărul şi ordinea acestor dansuri în suită putea să 
varieze între 4 şi 27. O dată cu J.S.Bach se ajunge la o fundamentare 
„clasică” ce cuprinde 4 dansuri de stil diferit: allemanda, couranta, 
sarabanda şi giga. 

Concertul instrumental (concerto grosso). În sec. al XVI-lea, în 
Italia, genul era prin excelență polifonic vocal, caracteristica 
principală constituind-o dialogul dintre grupele vocale, între voci şi 
formația instrumentală. Epoca aceasta este influenţată foarte mult în 
ceea ce priveşte concertul de către motet, madrigal şi basul continuu. 
Extins asupra muzicii instrumentale şi o dată cu afirmarea acesteia, 
apare şi se dezvoltă concerto grosso. La început, numărul de părți al 
acestuia era variabil (până la 5 mişcări), fiind destinat orchestrei de 
coarde, după care mişcările s-au redus la 3-4, formaţia instrumentală 
devenind mixtă prin introducerea instrumentelor de suflat. Cei mai 
cunoscuţi compozitori din această perioadă au dăruit pagini de o 
neasemuită frumuseţe acestui gen: Arcangello Corelli, Giuseppe 
Torelli, Antonio Vivaldi, Benedetto Marcello, Francesco Geminiani, 

Pietro Locatelli, Georg Philipp Telemann, Johan Sebastian Bach, 
Georg Friedrich Haendel ş.a. 


Antonio Vivaldi (1678-1741) este compozitorul care ilustrează 
cel mai fidel muzica italiană din prima jumătate a secolului al XVIII- 
lea. A fost un virtuoz violonist, „maestro di concerti” al unei renumite 
formaţii venețiene, a fost profesor de vioară şi compozitor la 
Conservatorul de la Pieta, a scris peste 50 de opere şi este, mai ales, 
autorul unei vaste şi valoroase creaţii instrumentale. 

Anul 1712 este punctul de pornire al unei epoci de fecundă 
creativitate, scrie L'Estro armonico, alcătuit din 12 concerte, unul 
dintre cele mai renumite cicluri instrumentale ale sale, apoi La 
Stravaganza şi Il cimento dell'armonia e dell'inventione (1725), în 
care sunt incluse şi cele 4 Anotimpuri, alcătuite din 4 Concerte pentru 
vioară şi orchestră de coarde (cu cembalo), având titluri şi indicaţii 
programatice: I. Primăvara; II. Vara; III. Toamna; IV. larna. Fiecare 
concert este alcătuit din trei părți, pe principiul contrastului de mişcare 
(allegro, Andante, Allegro), vioara primă contopindu-se adesea în 
masa sonoră orchestrală, dar având şi strălucite intervenţii solistice, de 
mare virtuozitate. 

Primul concert, Primăvara, începe şi cu o indicație de program: 
„A sosit primăvara!”, urmând şi altele precum: „Păsările o salută cu 
cântec vesel. Murmură izvoarele; fulgerele şi tunetele anunță furtuna; 
căprarul doarme alături de câinele credincios...” etc. Vivaldi găseşte 
modalităţile muzicale prin care să ilustreze în mod adecvat sunetele 
din natură, cântul păsărilor etc. 

Vivaldi este un inovator în domeniul concertului instrumental, 
stabilind forma tripartită a acestuia. Echilibrul şi proporţia lucrărilor 
sale instrumentale sunt recunoscute, la fel şi robusteţea ritmică, 
vitalitatea tempourilor, inventivitatea melodică şi eleganța stilului. 
Lucrările sale sunt interpretate şi astăzi în concerte, de către mari 
virtuozi, care le redau strălucirea şi vivacitatea originale. 


Domenico Scarlatti (1685-1757). Anul 1685 a fost cel al naşterii 
celor trei mari compozitori ai Barocului muzical: Georg Friedrich 
Haendel (23 februarie), Johann Sebastian Bach (21 martie) şi 
Domenico Scarlatti (26 octombrie). Compozitorul italian a rămas în 
istoria muzicii universale în special pentru cele 555 Sonate pentru 
pian , pe denumirea lor originară: „exerciții pentru gravicembalo”, 
care nu sunt nici sonate (în accepțiunea actuală a termenului), nici 

studii, nici miniaturi, ci un gen cu totul aparte, ce poate fi denumit 
scarlattian. Ele ilustrează arta barocă sub forma fluctuaţiilor şi 
modificărilor permanente ce marchează evoluţia unor forme muzicale, 
rezultate dintr-o uimitoare spontaneitate creatoare. 

Domenico Scarlatti a fost organist şi compozitor în oraşul său 
natal, Napoli. A debutat în genul creaţiei de operă în anul 1703, iar 
apoi a fost angajat la Catedrala Sf. Petru a Vaticanului, la Roma. 
Ultima parte a vieţii şi-a petrecut-o în peninsula Iberică, la Lisabona, 
Sevilla şi Madrid, unde s-a şi stins din viață. 

Deşi a scris şi alte genuri de muzică, religioasă (Miserere, 
Cantata de Crăciun), sau de operă, clavecinul a fost preferatul său, 
prin care şi-a putut esprima libertatea de creație şi inventivitatea. 
Sutele de sonate pentru clavecin pe care le-a scris sunt, fiecare în 
parte, dovada unei inepuizabile fantezii muzicale. 


Georg Friedrich Haendel (1685-1759). Compozitor german 
naturalizat în Anglia în 1726, provine din familia unui chirurg, 
dovedind de copil înclinații către muzică. A fost îndrumat spre un 
profesor din oraşul natal Halle, pentru a învăţa fuga, contrapunctul, 
compoziţia şi practica mai multor instrumente. Devine organist la 
Halle şi apoi la Hamburg în 1703, unde va fi introdus în mediile 
muzicale de către Mttheson. În 1704 scrie Patimile după Ioan, lucrare 
urmată în 1705 de reprezentarea unei opere ce nu s-a bucurat de 
succes (Nero). În anii 1710-1711 a făcut o călătorie la Londra, oraş în 
care s-a stabilit în 1712. După moartea lui Purcell, opera națională 
engleză a suferit un declin, pătrunzând foarte multe influenţe 
italieneşti. În acest context, Haendel a luptat pentru formarea unui 
auditoriu şi a unui nou tip de operă. A compus în această perioadă 
opera Rinaldo, care are un caracter de opera seria, libretul servind, ca 
şi cadrul de desfăşurare şi ariile, calităţilor vocale ale interpreţilor. 

Următoarele opere compuse în perioada londoneză au subiecte 
istorice. Pentru serbările oficiale de la curtea engleză scrie Muzica 
apelor şi Muzica focurilor de artificii, prilej cu care stilul său 
polifonic este influenţat de cel englez. În 1719 devine conducătorul 
Academiei Regale de Muzică. Sub influenţa lu Pepush şi a curentului 
generat de „Beggers Opera”, Haendel a introdus şi el în operele sale 
aria şi ansamblurile care nu depăşeau duetul sau trioul, actele 
terminându-se cu coruri. Între 1730-1740 se dedică oratoriului, 
libretele de la care porneşte dezvăluind fapte eroice, victoria şi 

dragostea pentru natură. Pentru a transpune muzical toate acestea, 
introduce arii de bravură, recitative şi o scriitură polifonică deosebită 
pentru cor. 

Principalele lucrări: Lucrările instrumentale numără concerte 
(grossi) — grupate în două cicluri; concerte pentru orgă şi orchestră; 
muzică de cameră — în forme simple, având melodii accesibile; 
Muzica apelor şi Muzica focurilor sunt compoziţii mari, destinate 
redării în aer liber, în care predomină formele de dans; muzica pentru 
clavir cuprinde suite construite din 4 dansuri de bază; muzica pentru 
orgă cuprinde 6 fugi ce au un stil armonic diferit de cel al lui Bach; 
sonatele pentru vioară amintesc de stilul lui Corelli. 

În genul operei a scris mai multe lucrări, între care Rinaldo — cea 
mai importantă, iar în genul vocal-instrumental a scris mai multe 
oratorii, între care se remarcă luda macabeul şi Messiah. 


Johann Sebastian Bach (1685-1750) este un compozitor german, 
provenind dintr-o familie de muzicieni stabiliți în Turingia în sec. al XVI- 
lea. Începe să înveţe arta sunetelor în familie, iar la 15 ani, datorită vocii 
sale frumoase, este admis într-o şcoală de cânt din Luneburg. În 1703 este 
numit organist la Neue Kirche din Arnstadt, unde începe să compună 
primele lucrări religioase (cantate) şi primele pagini pentru clavecin. În 
1708 devine organist şi muzician de cameră la curtea de la Weimar, unde 
a compus primele sale mari lucrări pentru orgă: Orgelbuchlein, Toccata şi 
Fuga în re minor, Passacaglia şi Fuga în do minor. De asemenea, 
compune piese pentru clavecin. In 1717, Bach se mută la curtea prințului 
Leopold, la Koethen. Aici compune Concertele brandemburgice, în 
primăvara anului 1721, Clavecinul bine temperat (1722). În 1723 ajunge 
la Leipzig, la biserica Sf.Toma, unde, în afara activității de organist, 
asigura şi învățământul muzical în limba latină. În 1747, ajungând la 
Postdam, lângă Berlin, Bach improvizează o fugă pe o temă dată de 
regele Friedrich al II-lea al Prusiei, după care va realiza lucrarea Ofranda 
muzicală. Ultimele lucrări scrise înaintea morţii sunt Arta fugii şi Missa în 
si minor, acestea constituind chintesența măiestriei sale contrapunctice. 

Tema Ofrandei muzicale este baza pe care Johann Sebastian 
Bach a clădit o lucrare pentru clavecin, explorând legile 
contrapunctului sever în formele canonului şi ricercarului. 

Ofranda muzicală cuprinde: Ricercar (la 3 voci); Ricercar (la 6 
voci), Canonae diversi în următoarea succesiune; 1. Canon a 2 
(Ouaerando invenietis; Voix humane ou Regal); 2. Canon a 4 (Mixtures); 

3. Canon a 2; 4. Canon a 2 în unison; 5. Canon a 2) per motum 
contrarium), 6. Canon a 2 (Per augmentationem, contrario motu); 
7. Canon a 2 (Per tonos); 8. Canone perpetuo, urmat de Fuga canonică 
(in Epidiapente) şi de o Trio-Sonată pentru flaut, oboi şi cembalo. 

Arta fugii este scrisă la sfârşitul vieţii sale şi este o sinteză 
asupra genului şi formei contrapunctice a căror maestru a fost Johann 
Sebastian bach. Lucrarea este alcătuită din 14 fugi şi 4 canoane, care 
pornesc de la o temă unică, în re minor. 

Tema este prezentată în toate ipostazele posibile: direct, în 
răsturnare, în inversare etc., iar formele de fugă variază de la fuga 
monotematică la fuga triplă şi cvadruplă. Canoanele sunt construite 
astfel: I. Per augmentationem in motu contrario, II. All 'ottava; 
III. Alla decima; IV. Alla duodecima. 

Ultima fugă a ciclului proiectat de Bach a rămas neterminată, pe 
sunetele B.A.C.H., ca o semnătură muzicală lăsată de autor. 

Deşi nu a fost un creator de forme sau genuri, Bach preluându-le 
de la predecesori, le-a lărgit pe plan structural şi expresiv, ducându-le 
la perfecţiune. Creaţia bachiană se distinge prin caracter polifonic 
evident, care îmbină în sinteză elementele germanice cu cele italiene, 
fără a uita de influențele franceze. Dintre toate genurile muzicale, 
singurul pe care Bach nu l-a abordat este opera. 

Lucrările instrumentale au fost concepute în mare parte în 
perioada de la Weimar şi Koethen. A exploatat perfecţionările tehnice 
ale viorii, violoncelului şi flautului. Concertul în stil italian l-a 
interesat în mod special, rezultatul fiind esenţa realizată în cele 6 
Concerte brandemburgice. În afara instrumentelor cu coarde şi arcuș, 
Bach a fost atras şi de clavecin, ca instrument solist, cele două caiete 
ale Clavecinului bine temperat, publicate în 1722 şi în 1744 
cuprinzând fiecare câte 24 de preludii şi fugi, în toate tonalităţile 
majore şi minore, urmărite în succesiunea sunetelor scării cromatice, 
demonstrând în acest fel interesul compozitorului pentru principiul 
temperanţei şi a impunerii sistemului tonal. 

Muzica vocală este dominată de coral. Cantata se găseşte şi ea în 
centrul atenţiei, au fost scrise peste 200 de cantate sacre şi laice, în 
care corul introductiv este construit aproape mereu pe o melodie de 
coral. A scris oratorii cu caracter religios. 

Lucrările principale: În genul vocal-instrumental a scris 224 
cantate religioase şi 25 profane, 7 motete, Missa în si minor, 
Magnificat în Re major, Pasiunile (Patimile) după Matei, după loan, 

după Luca, după Marcu, Oratoriul de Crăciun, Oratoriul de Paşti, 
corale etc. 

Muzica instrumentală cuprinde: Orgelbuchlein, Klavir Ubung, 
Suite engleze, Suite franceze, Clavecinul bine temperat, 48 de preludii 
şi fugi, Concertul italian, Variaţiunile Goldberg, 2 concerte pentru 
vioară, 1 concert pentru 2 viori, 6 Concerte brandemburgice, 7 
concerte pentru clavecin etc., la care se adaugă ofranda muzicală şi 
Arta fugii. 


VI. CULTURA MUZICALĂ ÎN CLASICISM 


1. Caracteristici generale 

Termenul desemnează în egală măsură o noțiune estetică şi o 
epocă istorică culturală. Ca noţiune estetic-muzicală, clasicismul se 
referă la perfecțiunea care implică sobrietate, echilibru, soliditate şi 
simplitate în limbajul muzical. Istoric, perioada este delimitată între 
anii 1750 şi 1830. 

Dacă în Baroc erau prefigurate unele forme şi genuri muzicale, 
se trecea la folosirea eficientă a sistemului tonal şi la monodia 
acompaniată, Clasicismul reprezintă stabilirea genurilor muzicale care 
vor deveni fundamentale pentru arta componistică: sonata (în trei 
părți, cu Allegro de sonată specific), simfonia (în patru părţi), cvartetul 
de coarde (de asemenea în patru părţi) 

In perioada Clasică, se stabileşte forma de sonată, cu 
bitematismul, triada expoziție-dezvoltare-repriză, ce va deveni bază 
pentru toate genurile camerale, simfonice şi concertante. Toată creația 
muzicală din această perioadă se desfăşoară în conformitate cu legea 
contrastului, ce acţionează la nivelul tuturor elementelor de limbaj 
muzical (melodie, ritm, armonie, instrumentaţie etc.). 

Începând cu sonatele pentru orchestră (sinfonia) create de 
Ph.Em. Bach, sonatele pentru pian de M.Clementi şi reforma efectuată 
de Ch. Gluck prin lucrarea sa Cesta, evoluţia clasicismului a cunoscut 
momente de vârf prin creaţiile marilor personalități ale şcolii vieneze: 
Joseph Haydn, Wolfgang Amadeus Mozart şi Ludwig van Beethoven. 

Forma simfoniei clasice a fost stabilită de Joseph Haydn, care i-a 
fixat şi definitivat planul arhitectonic muzical. Apoi, Wolfgang 
Amadeus Mozart a dus genul simfonic la apogeu, printr-o 
inventivitate nesecată, iar Ludwig van Beethoven a încheiat această 
evoluţie a geniilor clasice, deschizând orizonturi noi către conturarea 

spiritului romantic şi a Romantismului muzical, prin elementele 
inedite introduse în muzică. 

Pe lângă aceşti trei mari compozitori clasici vienezi, istoria 
muzicii înregistrează în această perioadă şi numele altor compozitori 
precum: Muzio Clementi, Carl Czerny, Luigi Boccherini, Giovanni 
Paisiello, Domenico Cimarosa, Gasparo Luigi Pacifico Spontini ş.a. 


Joseph Haydn (1732-1809) s-a născut în zona Rinului. Ca fiu al 
unui rotar, a beneficiat de o educaţie muzicală începută la Corul şcolii 
de cânt pentru copii de la Catedrala Sf. Ştefan din Viena. Tratatul 
Gradus ad Parnassum al lui Fux a stat la baza educaţiei sale muzicale 
ca autodidact. 

La vârsta de 19 ani a scris prima sa operă, demonstrându-şi 
talentul şi capacitățile componistice. Majoritatea vieţii sale a petrecut- 
o la curtea prinţului Esterhazy, având un statut asemănător cu al unui 
servitor, dar modestia sa l-a ajutat să-şi afle pacea şi inspiraţia, 
devenind unul dintre cei mai mari compozitori clasici ai muzicii 
universale. 

După moartea prințului, Haydn a întreprins câteva călătorii la 
Londra şi Paris, luând contact cu viața muzicală din aceste oraşe. 
Câştigându-şi o adevărată independenţă creatoare, în această perioadă 
a realizat cele mai reuşite dintre lucrările sale. Reîntors la Viena, a 
compus ultimele sale lucrări vocal-simfonice de o impresionantă 
monumentalitate: Creațiunea (1798) şi Anotimpurile (1801). 

Creaţia sa, în care sunt incluse cele 104 renumite simfonii, este 
împărțită în trei etape: 1) Între anii 1750-1770, când compune 
aproximativ 40 de simfonii, structurate în 4-5 părți, este perioada în 
care Haydn îşi caută propriul său drum creator; 2) Între anii 1770- 
1780, când compune aproximativ 30 de simfonii, structurate în 4 părți, 
prima în forma de sonată cu două teme contrastante; 3) Între anii 
1780-1800, când scrie restul simfoniilor sale, ultimele 12 (nr.93-104) 
fiind realizate în timpul călătoriilor la Londra. Forma simfoniilor este 
tot de patru părţi, dintre care una lentă. Cele mai cunoscute simfonii 
ale acestei perioade sunt: Simfonia nr.94 „Surpriza ”, în Sol major, 
Simfonia nr.100 „Militara”, în Sol major şi Simfonia nr.104 
„ Cimpoiul”, în Re major. 

În domeniul muzicii de cameră este considerat creatorul 
cvartetului de coarde, căruia îi stabileşte forma şi conţinutul muzical, 
iar în domeniul concertului instrumental a scris 20 de concerte pentru 

pian, 21 de concerte pentru instrumente de coarde ş.a. Creaţia sa a 
influențat-o pe cea a lui Mozart şi Beethoven. 


Wolfgang Amadeus Mozart (1756-1791) este descendentul unei 
familii de muzicieni din Salzburg, fiind şi unul dintre reprezentanţii de 
seamă ai Clasicismului muzical. A fost considerat copil minune, deoarece 
şi-a manifestat talentrul muzical încă de la vârsta de trei ani. Însoţit de 
tatăl său, micul Mozart a uimit asistenţa prin calităţile sale deosebite, ca 
solist interpret şi compozitor, în timpul turneelor întreprinse. 

La vârsta de 14 ani este angajat capelmeister al orchestrei 
arhiepiscopului de Salzburg. În timpul turneelor efectuate, Mozart a 
intrat în contact cu arta muzicală a timpului său, selectând şi 
sintetizând o vastă şi variată paletă componistică, italiană, franceză, 
germană. A cunoscut stilul instrumental italian, precum şi cel simfonic 
şi cameral, dar a fost atras cu deosebire şi de stilul operei seria şi 
operei buffe. În perioada pariziană a compus sub influența şcolii 
franceze, iar în ultimii ani ai vieţii s-a stabilit la Viena, fiind 
considerat unul dintre cei trei mari compozitori clasici vienezi. 

Vasta sa creație cuprinde, pe lângă operele punctuale şi 
exemplare în creaţia sa, 41 de simfonii, un Recviem, concerte 
instrumentale, muzică de cameră etc. 

Creaţia de operă. Prima operă care este scrisă cu maturitate, în 
anul 1781, este Idomeneo, re di Creta. In 1782, este reprezentată opera 
Răpirea din serai, care a suscitat o vie polemică. Nunta lui Figaro, pe 
un libret de Lorenzo da Ponte (după piesa cu acelaşi titlu a lui 
Beaumarchais), şi-a avut premiera în anul 1786 şi a fost relativ bine 
primită de public. După reprezentațiile vieneze, a fost reluată la Praga, 
în 1787, unde a repurtat un succes răsunător. Tot la Praga şi în acelaşi 
an, Mozart şi-a reprezentat şi opera Don Giovanni. Următoarea operă 
este Cosi fan tutte, o comandă a curţii imperiale vieneze, destinată 
serbărilor din carnaval şi reprezentată în 1790. În anul 1791, Mozart 
este asaltat de comenzi şi realizează opera Flautul fermecat, pentru 
teatrul lui Schikaneder, care a scris libretul şi a interpretat rolul lui 
Papageno, şi Clemenţa lui Tito, operă seria pentru serbările încoronării 
lui Leopold al II-lea ca rege al Boemiei. La redactarea recitativelor 
acestei opere a fost ajutat de un elev al său, care l-a ajutat mai apoi la 
terminarea Recviemului, ultima sa lucrare, rămasă neterminată. 

Creaţia simfonică cuprinde 41 de simfonii, ultimele trei fiind 
adevărate capodopere ale genului clasic. Simfonia nr.40, în sol minor 

este foarte cunoscută, prin formula ritmică repetată la începutul 
simfoniei, generatoarea unei stări tensionale specifice, iar Simfonia 
nr.4], în Do major, supranumită „Jupiter”, pentru măreţia şi 
grandoarea cuprinsă în forma sa monumentală. 

Creaţia concertantă cuprinde 28 de concerte pentru pian şi 
orchestră, 7 concerte pentru vioară şi orchestră şi 12 concrete pentru 
diferite instrumente şi orchestră. Rolul solistic este mult mai important în 
concertele lui Mozart decât în concertele lui Haydn, melodica bogată, 
spiritul improvizatoric, inspiraţia din cântul popular dând concertelor o 
vigoare muzicală deosebită. Mozart stabileşte şi notează în partiturile 
concertelor sale locul şi adeseori conţinutul cadențelor solistice. 

Limbajul muzical mozartian este foarte direct, cu o mare forță de 
sugestie, inspiraţia sa făcând să curgă fluxul muzical cu naturaleţe şi 
uşurinţă. Dacă muzica lui Haydn era mai mult de tip instrumental, 
Mozart şi-a aflat un mod de exprimare propriu prin teatrul liric, 
întreaga sa muzică purtând amprenta unei desfăşurări dramaturgice. 

O soartă crudă a făcut ca spiritul luminos mozartian să aibă un 
sfârşit tragic, la 5 decembrie 1791, înainte de a împlini 36 de ani, 
Mozart stingându-se din viaţă, în mizerie, bolnav, înmormântat la 
groapa comună, într-o cumplită zi de iarnă geroasă. 


Ludwig van Beethoven (1770-1827) provenea dintr-o familie de 
muzicieni de originea belgiană, stabilită la Bonn. Tatăl său, ca şi 
bunicul, au fost cântăreţi ai capelei prinţului arhiepiscop Johann. 
Primele îndrumări muzicale ale micului Ludwig au fost primite de la 
muzicieni colegi cu tatăl său. Primul profesor adevărat cu care a luat 
lecții a fost Gottlieb Neefe, progresele sale muzicale determinând 
angajarea sa ca organist al culții la vârsta de numai 12 ani. Obţinând o 
bursă de studii la Viena, Beethoven îl întâlneşte pe Mozart, în 
perioada când compunea Don Giovanni. Primele sale compoziții, 
datând din 1790, au fost remarcate de Haydn, care îl invită să facă 
studii susținute de compoziție. Astfel pleacă din nou la Viena, unde se 
stabileşte până la sfârşitul vieţii. 

În 1795 este remarcat drept un poarte bun pianist şi 
improvizator, interpretând un concert de Mozart căruia îi compune 
cadenţele pe loc. 

Creaţia sa este împărțită de unii muzicologi în trei etape: 
1) prima etapă, până în anul 1802 — este o perioadă în care se 
detectează în primul rând legătura sa cu tradiţia clasică. Aici sunt 

incluse primele două simfonii (Simfonia I, op.21 şi Simfonia a II-a, 
0p.36), primele trei concerte pentru pian (Concertul nr.1, op.15; 
nr.2, op.19 şi nr.3, op.37), cvartetele de coarde op.18, tricourile cu 
pian op.l şi op.11, sonatele pentru pian (până la op.26), Sonatele 
pentru vioară şi pian op.12, op.23 şi 0p.24, Sonatele pentru 
violoncel şi pian op.5 şi op.7; 2) etapa a doua, între anii 1802-1814, 
trecerea spre această perioadă fiind marcată de „Testamentul de la 
Heiligenstadt” şi de curentul preromantic „Sturm und Drang”. 
Reprezintă perioada de maturizare componistică beethoveniană, 
caracterizată prin aprofundarea polifoniei vizibile în arhitectonica 
muzicală, prin tendințele de programatism manifestate în lucrări 
precum Simfonia a VI-a, în Fa major „Pastorala”, sau Sonata 
pentru pian „Les Adieux”. În această perioadă se încadrează 
simfoniile sale de la a III-a la a VIII-a, ultimele concerte pentru 
pian şi orchestră (0p.58, op.73), Fantezia pentru pian, cor şi 
orchestră op.80, Concertul pentru vioară şi orchestră op.6l, 
Triplul concert pentru vioară, violoncel, pian şi orchestră op.56, 
Cvartetele de coarde op.59, op.74, op.95, Triourile cu pian 0p.70, 
op.97, 6 Melodii op.98, sonatele pentru pian (până la op.90), 
Sonata pentru vioară şi pian ,„ Kreutzer” op.47, Sonata pentru pian 
şi violoncel op.69, opera Fidelio, uverturile Coriolan şi Egmont; 
3) etapa a treia, între anii 1814-1827, care marchează apogeul 
creaţiei beethoveniene, cea care deschide drumul romantismului 
muzical. Sunt evidente acum tendinţele de diversificare a formelor 
muzicale, densificarea contrapunctului şi originalitatea armonică. 
Capodoperele finale sunt: Simfonia a IX-a op.125, cea cu solişti şi 
cor în partea finală, pe versurile poemului Oda bucuriei de 
Fr. Schiller, apoi ultimele 6 cvartete de coarde (0p.127, op.130, 
op.131, op.132, op.133, op.135), ultimele sonate pentru pian, 
Variaţiunile pentru pian Diabelli op.120, Sonatele pentru pian şi 
violoncel op.102, Missa solemnis op.123. 

Personalitate puternică, de o mare complexitate şi de o trăire 
ardentă, Beethoven face parte din epoca numită Clasică, dar având 
multe caractere ce pot fi considerate din epoca romantică, pe care o 
anticipează şi o pregăteşte, numeroase dintre inovațiile sale muzicale 
fiind preluate de compozitorii Romantismului. 

FOLCLOR MUZICAL 


Lect.univ.dr. OTILIA POP-MICULI 


Obiective 


- formarea unor competenţe de cunoaştere a morfologiei, 
sintaxei, semanticii şi esteticii melosului popular românesc, diferențiat 
pe zone folclorice; analiza şi compararea acestora; 

- formarea deprinderilor şi capacităților de a interpreta creaţia 
muzical-folclorică într-o formă autentică pe cât se poate mai apropiată 
de origini. 

Introducere 


Redescoperirea culturii tradiționale, într-un moment în care 
explozia informațională de tip scientist pare să pătrundă în toate 
domeniile cunoaşterii a determinat instituirea unei cercetări de tip 
fundamental care să-i descopere toate elementele constitutive. Tradiţia 
populară se instituie ca un factor cultural fundamental, complexitatea 
sa necesitând crearea unui sistem de referință. 

Privind folclorul muzical ca o componentă de bază a culturii 
româneşti, cursul îşi propune să scoată în evidență importanța 
cunoaşterii, practicii şi culegerii acestuia în ideea păstrării şi 
propagării tradiţiilor multimilenare ale poporului nostru. 

În actualul context de multiculturalitate, conservarea valorilor 
specifice fiecărei ţări, precum şi valorificarea creatoare a acestora 
reprezintă un deziderat comun de afirmare şi etalare a bogăției şi 
diversităţii valorilor culturale. 

Cursul de Folclor muzical doreşte să fie un îndreptar şi un 
stimulent pentru tânăra generaţie de studenţi şi pentru viitorii pedagogi 
muzicali, în cunoaşterea, analizarea, învăţarea şi transmiterea tradiției 
muzical-folclorice, a respectului şi ataşamentului față de aceste valori, 
asigurându-se în acelaşi timp continuitatea şi originalitatea culturii 
româneşti. 


173 


Probleme generale ale folclorului 
Conceptul de folclor. Trăsături generale şi specifice ale folclorului 


În ortografia originară, folklore, termenul românesc folclor a 
fost propus în anul 1846 de către arheologul englez J.W.Thoms, 
desemnând producţiile culese din popor. Etimologia sa derivă din 
cuvintele folk=popor şi lore=ştiință, înţelepciune (the lore of the 
people). De la folclor derivă: folcloric (care aparţine folclorului), 
folclorist (specialist care se studiază folclorul) şi folcloristica (ştiinţa 
care se ocupă cu studiul folclorului). Iniţial, cuvântul folclor desemna 
atât obiectul studiului, cât şi disciplina care îl studiază. Treptat însă, 
termenul s-a impus, înlocuindu-i pe cei aflați în uz: antichități 
populare (folosit de către englezi), tradiții populare (utilizat de către 
francezi, italieni şi români), volkskunde (păstrat până astăzi de către 
germani şi creat independent de termenul englez). 

În cultura românească, termenul folklore a fost folosit pentru 
prima dată de către B.P. Hasdeu care, în prefața lucrării 
Etymologicum Magnum Romanie, arată că a urmărit, alături de 
fonetica poporană şi „credințele cele mai intime ale poporului, 
obiceiurile şi apucăturile sale, suspinele şi bucuriile, tot ce se numeşte 
astăzi — în lipsă de un cuvânt mai nimerit — cu vorba engleză folklore. 
Voiam să cunosc pe român aşa cum este dânsul în toate ale lui, aşa 
cum l-a plăsmuit o dezvoltare treptată de optzeci de veacuri, aşa cum 
s-a strecurat el prin mii şi mii de înrâuriri etnice, topice şi culturale” 
(Hasdeu, B.P. - Etymologicum Magnum Romanie, Dicţionarul limbei 
istorice şi poporane a românilor, ediţie îngrijită de Gr. Brâncuş, 
Ed. Minerva, Bucureşti, 1972, p.11). 

Folcloristica este o disciplină relativ tânără. Până la definirea 
clară a obiectului său de studiu, sfera noţională a variat, cuprinzând 
când întreaga viaţă a unui popor, când limitându-se doar la literatura 
populară, credințele, obiceiurile şi superstițiile populare. Cu timpul, 
prin folclor s-a înţeles creația spirituală, transmisă pe cale orală 
(literatura, muzica şi dansul — arte înrudite prin sincretismul lor), iar 
creaţia materială revenind domeniului ernografiei. 

Faţă de creația cultă, creaţia populară are anumite trăsături 
specifice, care se întrepătrund, condiţionându-se reciproc. 

Caracterul colectiv. Noţional, termenul a fost foarte greu de 
definit, cu atât mai mult cu cât cei care cercetau folclorul erau 
familiarizați la început mai degrabă cu creaţia cultă care este 
individuală. În concepția romanticilor, folclorul era o emanaţie a 
sufletului întregului popor iar actul creaţiei era învăluit într-un mister. 
La fel ca şi în cazul creaţiei culte, actul creaţiei folclorice este 
individual, dar diferă atitudinea creatorului şi a colectivităţii din care 
acesta face parte, față de realizarea insului creator. Aceasta aparține 
grupului, posesor al unui limbaj artistic cristalizat în timp şi a cărui 
geneză şi evoluţie a fost determinata de anumiţi factori de ordin 
economic, politic, geografic, psihic, etc. Libertatea artistică a 
creatorului este, aşadar, limitată de către colectivitate, atitudinea 
acesteia fiind aceea de „cenzor” fidel tradiţiei. Această fidelitate faţă 
de tradiție duce la rezistenţa în timp a creaţiilor populare, care deşi 
nescrise, se perpetuează. Odată preluată de grup, noua creaţie devine 
bun colectiv, fiecare recunoscându-se pe sine şi comportându-se ca şi 
cum ar fi un bun propriu, îl „adaptează” pentru a-i exprima mai bine 
trăirile proprii, fără însa ca prin aceasta „originalul” să se schimbe 
prea mult. În acest fel iau naştere variantele, în fapt forme prin care 
trăiesc creaţiile folclorice. De semnalat este şi faptul că modificările 
de ordin ritmic, melodic sau de ornamentaţie sunt importante, ţinând 
cont de dimensiunile reduse ale creaţiilor populare, constituind în 
acelaşi timp şi o dovadă a rafinamentului artistic. 

Transmiterea orală (oralitatea) nu modifică esențial creaţia 
obţinută prin efortul colectiv, constituind în acelaşi timp o dovadă a 
fidelității colectivități față de bunurile spirituale moştenite. 
Schimbările mai mari apar atunci când se preia o creație din altă 
regiune sau de la un alt popor. În acest caz exemplarul preluat va fi 
adaptat stilului specific regiunii sau al celui național. „În memoria 
fiecărui membru al colectivităţii, o creație trăieşte sub o formă 
generală; ia naştere, de fiecare dată, în timpul interpretării, este 
„recreată”, aportul interpretului fiind mai mare sau mai mic, în funcţie 
de talentul şi dispoziţia sa, dar permanent în spiritul tradiţiei muzicale 
a grupului din care acesta face parte. Amprenta tradiţiei este foarte 
importantă atunci când transmiterea se face pe cale orală, ca în cazul 
folclorului” (Oprea, Gheorghe / Larisa Agapie — Folclor muzical 
românesc, Ed. Didactică şi pedagogică, Bucureşti, 1983). 

Anonimatul apare ca o consecință firească a oralităţii. Momentul 
apariției unei noi creaţii nu poate fi surprins, chiar şi în cazul în care în 
sânul unei colectivități interpreţii — creatori buni — sunt cunoscuți şi 
apreciaţi. Abia mai târziu putem cunoaşte rezultatul, în măsura în care 
noua creație este recepționată şi preluată ca atare, îşi continuă 
existența şi dă naştere variantelor. Odată preluată, creaţia va circula 
într-o formă mai mult sau mai puțin apropiată de original şi va sfârşi 
prin a fi descompusă, îmbogățită şi contaminată cu alte elemente ale 
colectivităţii ce o va prelua. 

Sincretismul constituie o caracteristică importantă a folclorului. 
La realizarea unei creaţii folclorice îşi dau concursul mai multe tipuri 
de artă care prin mijloacele specifice asigură complexitate exprimării 
trăirilor emoţionale dorite a fi transmise de către creatorul colectiv şi 
anonim. 

Caracterul naţional reprezintă o altă caracteristică fundamentală a 
folclorului. Creat într-un spaţiu geografic anume, în condiţii istorice 
specifice fiecărui popor, redând prin concepții, limbă, imagini artistice 
specifice ideile şi sentimentele proprii naţiunii a cărui produs spiritual este, 
folclorul face parte din tezaurul cultural al oricărui popor, constituind 
principala modalitate de manifestare artistică a acestuia. 


Interesul conştient pentru folclor. Privire istorică 


Primele menţiuni ale existenţei unei creaţii folclorice în spațiul 
carpato-danubiano-pontic sunt relativ târzii, dacă ţinem cont de faptul 
că întregul proces de formare şi dezvoltare al poporului român a fost 
însoţit de aceasta. Sursele istoriografice cuprind scrierile cronicarilor 
români, însemnările unor călători şi muzicieni străini, manuscrise, 
colecții, codexuri, informaţii privitoare la obiceiuri, genuri şi 
instrumente muzicale folosite în diferite epoci istorice. Tot din această 
categorie de surse referitoare la istoricul dezvoltării folclorului fac 
parte si o serie de documente notate care ne indică originea unor 
melodii tradiționale aflate astăzi în circulaţie. În acest sens vom arunca 
o privire diacronică, începând cu sec. al XVI-lea. Aşadar, în tabulatura 
lui Jan din Lublin (1540) se găsesc notate două dansuri: Haiducky şi 
Conradus. De menţionat este faptul că prima parte a melodiei 
Haiducky este o variantă a melodiei Banu Mărăcine care a avut o 
largă răspândire, întâlnindu-se şi astăzi în circulaţie în întreaga ţară, 

iar cea de-a doua melodie notată în tabulatură (Conradus) este o 
variantă a Țarinii Abrudului, întâlnită astăzi în Ţara Moților. O 
menţiune specială trebuie făcuta cu privire la executarea unor melodii 
româneşti la curţile străine în acest secol, aşa cum este cazul Dansului 
Păcurăresc, interpretat în 1572 cu ocazia încoronării împăratului 
Rudolf, fapt atestat de către poetul maghiar Balassa Balint. 

Sec. al XVII-lea aduce cu sine unele documente muzicale notate, 
iar dintre acestea cel mai important este Codex Caioni. Acesta conține 
mai multe melodii ce au caracteristici stilistice româneşti din 
Transilvania. Manuscrisul (tabulatură de orgă), a fost scris între anii 
1632-1671, început de Matyas Seregely şi continuat din 1652 de loan 
Caioni. Dintre cele 211 melodii cu structură diversă (religioasă, 
dansuri de epocă), 10 sunt melodii româneşti, publicate pentru prima 
dată de către compozitorul Marțian Negrea, cel care a studiat 
manuscrisul. Dintre cele 10 melodii menţionate, 2 au text: „Cantio 
jucunda de nuptiis Canae Galileae” şi „Cântecul voievodesei Lupu"; 
celelalte melodii sunt de dans. 

În sec. al XVIII-lea, Dimitrie Cantemir ne dezvăluie în lucrarea 
sa Descriptio Moldaviae o viziune complexă asupra vieţii spirituale a 
poporului român la acea dată, reținând şi descriind manifestări 
folclorice precum: ritualurile de nuntă, înmormântare, colindatul, 
Turca, practici magice: Căluşarii, Drăgaica, Paparuda, Chiraleisa şi 
chiar dacă nu ne transmite melodii sau texte notate, descrie balada, 
cântecul, dansul, instrumentele muzicale ce acompaniau la acea dată 
manifestările folclorice. 

O importantă contribuţie la cunoaşterea creației populare o are în 
acest secol şi F.J.Sulzer, care în vol. II al lucrării „Istoria Daciei 
Transalpine”, oferă multe informaţii etnografico-muzicale. Autorul 
mai sus menţionat notează 10 melodii româneşti (2 cântece şi 8 
jocuri), melodii a căror origine populară este socotită de către 
specialişti a fi certă, dovada fiind denumirile unor dansuri precum: 
Căluşar sau Boricean, Mocănesc sau Cătănesc, Joc de brâu. 

Sec. al XIX-lea aduce cu sine o înmulţire a documentelor ce cuprind 
melodii notate. În 1834 va apărea prima colecţie de melodii, care alături de 
melodii orientale cuprinde şi melodii culese din Moldova, a căror origini se 
plasează în mediul urban; este vorba de Francois Rouschitzki — „Musique 
orientale, 42 chansons et danses moldaves, valaques, grecs et turcs”. Dintre 

aceste cântece se remarcă: Chanson Vallaque, Cânticu lui Bujor tâlhar 
(melodie născută în mediul pastoral, care mai circulă şi astăzi), Arcanul 
(forma apropiată de variantele cunoscute astăzi în Moldova), Danse des 
berges moldaves. 

Unul dintre cei mai prolifi culegători şi popularizatori ai creaţiei 
populare în prima jumătate a sec. al XIX-lea este Anton Pann, care în 
anii 1850 şi 1852 a publicat „Spitalul amorului sau Cântătorul 
dorului”, colecţie ce cuprinde melodii care circulau pe cale orală sau 
în manuscrise publicate în notație psaltică. 

Între anii 1848-1862, odată cu începuturile şcolii noastre 
muzicale naţionale, vor fi culese, notate după auz şi strânse în colecții 
multe din melodiile populare care se aflau în circulație la acea dată. 
Printre autorii citați se afla J.4.Wachmann, Carol Miculi, Alex. 
Berdescu. O atenţie deosebită merită să-i acordăm lui 7.7.Burada, 
cărturarul care a deschis de fapt drumul studierii folclorului muzical. 
Îşi va îndrepta atenţia către muzica țărănească, obiceiurile arhaice 
precum: colindatul, steaua, vicleimul, pluguşorul, păpuşile, nunta, 
căluşul, dar şi asupra cântecului de leagăn şi dansului, legând 
melodiile publicate de contextul în care sunt cântate. Va face şi studii 
de etnografie şi de organologie populară, realizând pentru prima dată o 
cercetare monografică a cărui metodologie îmbină metoda descriptivă 
cu cea comparativă; în acest fel Burada va contribui substanţial la 
definirea unei metode de cercetare a folclorului. 

De menţionat pentru sec. al XIX-lea mai sunt şi: Dimitrie 
Vulpian, care primeşte în 1885 un premiu al Academiei Române 
pentru colecțiile sale, ce ne reliefează vechimea, evoluţia şi circulația 
unor melodii populare, precum şi influenţa muzicilor orientale şi 
occidentale asupra fondului de muzică tradițional-ţărănească şi apoi a 
celei lăutăreşti. Gavriil Musicescu este un alt nume ce a contribuit prin 
studiile şi polemicile sale la lămurirea unor probleme legate de 
modurile populare. 

Aşadar, sec. al XIX-lea va aduce un mai mare număr de colecţii 
în care textele vor fi publicate separat de melodie; la rândul lor 
melodiile sunt de origine urbană, fiind armonizate după stilul vremii 
respective, neexistând la aproape niciunul dintre cei consemnați 
(excepție face T.T Burada) preocuparea pentru consemnarea sursei de 

unde au fost culese melodiile. Cu toate aceste neajunsuri apar totuşi 
anumite teoretizări asupra folclorului. 

Sec. XX va aduce cu sine elemente noi care ţin de cercetarea 
ştiinţifică, arhivarea şi crearea unei şcoli de cercetare în domeniul 
folclorului. Apariţia fonografului şi utilizarea sa ca mijloc rapid şi 
eficient de înregistrare a melodiilor, va duce la dezvoltarea unui sistem 
de transcriere amănunţită a melodiilor. Se va cristaliza şi dezvoltă cu 
timpul o metodologie de cercetare, culegere şi arhivare a materialelor 
înregistrate pe teren. Primele înregistrări s-au efectuat în anul 1901, iar 
prima culegere astfel făcuta va fi publicată în 1908 — colecţia Pompiliu 
Pârvescu „Hora de la Cartal”, urmată în 1913 de culegerea lui Bela 
Bartok „Cântece populare româneşti din comitatul Bihor”. 

În anul 1927 se va înfiinţa Arhiva Fonogramică de pe lângă 
Ministerul Cultelor şi Artelor, care se va afla sub conducerea lui 
George Breazul, Tiberiu Brediceanu şi Sabin Drăgoi, pentru ca la 
scurt timp să se înființeze, sub conducerea lui Constantin Brăiloiu 
Arhiva Fonogramică a Societăţii Compozitorilor Români. Folosind 
întreaga experiență acumulată de înaintaşii şi contemporanii săi, având 
şi o legătură strânsă cu şcoala sociologică de la Bucureşti înființată de 
către Dimitrie Gusti, C. Brăiloiu va strânge un impresionant număr de 
culegeri de teren, reuşind în acelaşi timp să pună bazele unei 
metodologii de cercetare, culegere şi arhivare a materialului cules, 
precum şi a unei noi ramuri ştiinţifice denumită la început folcloristica 
muzicală, termen ce va fi înlocuit în anul 1950 pe plan mondial cu cel 
de ernomuzicologie (după lucrarea cu acelaşi nume redactată de 
olandezul Jaap Kunst). 

Anul 1949 va aduce cu sine înfiinţarea Institutului de Folclor, 
care ulterior se va transforma în Institutul de Etnografie şi Folclor 
„C. Brăiloiu”, instituție ce tezaurizează şi cercetează cu ajutorul 
specialiştilor materialul folcloric cules direct de la sursă. Din anul 
1956 institutul va avea o revistă proprie (Revista de Etnografie si 
Folclor) în care sunt publicate materialele de arhivă, colecțiile de 
melodii, cele literare şi coregrafice, fiind în acelaşi timp dezbătute şi 
problemele teoretice rezultate din cercetările de teren şi studiile 
efectuate de către specialişti. 

Codex Caimi 


CINTECUI, VOIVODESEI LUPUL 


=== a 

Fr. J. Sulzer 


DANSUL CALUSARILOR SAU BORICENILOR 

Fr. Rosschitzki — Musique vrienlule 


CHANSON VALLAQUE 


182 


GUN EIOE: TUL BUJOR: 


DANSE DES BERGERS MOLDAVES 
Presto 


ka T 
Sp Pas 


Concepții şi teorii despre folclor 


În momentul redescoperirii, de pe poziţia artei cărturăreşti, arta 
populară a fost inevitabil raportată la cea savantă. J.G. Herder este cel care, 
o dată cu colecțiile publicate între anii 1778-1779, se va arăta „entuziasmat 

de geniul poporului”, ideile sale fiind ulterior, în perioada romantică 
vehiculate intens. La noi interesul pentru folclor se manifestă o dată cu 
evoluția ideilor de emancipare națională şi socială, creația populară apărând 
ca o expresie a specificului naţional, document istoric şi izvor permanent de 
inspiraţie pentru creaţia cultă. Ca o prelungire a spiritului romantic entuziast 
va apărea pe plan european şcoala etnopsihologică fundamentată de 
H. Steil, M. Lazarus şi W. Wundt. Preocupări în această direcţie vor avea şi 
cărturarii români din acea perioadă — B.P. Hasdeu şi Ov. Densusianu care 
vor susține că prin folclor se poate cunoaşte psihologia unui popor şi viaţa 
spirituală a acestuia. Se va dezvolta în paralel şi interesul ştiinţific, fiind 
emise o serie de teorii şi concepții cu privire la originea şi evoluția 
folclorului. Dintre acestea enumerăm şi prezentăm succint doar câteva. 

Concepţia tradiționalistă aparţine şcolii engleze prin reprezentanții 
săi Ed. Tylor, A. Lang ş.a., precum şi celei franceze reprezentată prin 
P. Sebillot, etc. Conform acestei concepții, legendele, poveştile, poeziile, 
tradițiile, obiceiurile sunt „rămăşite ale sufletului primar”. După Sebillot, 
folclorul ar fi „un fel de enciclopedie a tradiţiilor ... claselor populare sau a 
națiunilor puţin înaintate în evoluție”. Datele fundamentale ale acestei teorii 
vor evolua în sec. XX prin numeroasele opinii ale lui J.G. Frazer, Otto 
Hofler, Jean de Vries, cu referire la straturile străvechi ale culturii populare. 

Teoria ritualistă susţine că faptele de folclor au baza în rituri cu 
caracter inițiatic şi de cult. 

Şcoala finlandeză, reprezentată prin Iulius Krohn, va studia 
variantele cântecelor din componența epopeei nordice Kalevala şi va 
dezvolta concepția  istorico-geografică care reprezintă un pas 
important în domeniul folcloristicii. Potrivit acestei concepţii, ţinându- 
se seama de faptul că folclorul e o creație orală, se urmăreşte 
reconstituirea exactă a arhetipului, locului şi căilor urmate în difuzare, 
precum şi a timpului când a fost creat. De asemenea, sunt puse în 
evidenţă unele tipuri de cercetare: clasificarea documentelor, analiza 
comparativă, cercetarea monografică. 

Teoria bunurilor culturale este datorată lui Hans Naumann. 
Opinia acestuia, cu referire la cântecul popular, este că „recapitulează 
doar stadiile artistice ale poeziei academice ce o precedă şi din care îşi 
trage ființa”; „portul poporului, cartea populară, cântecul popular, 
teatrul popular, mobila ţărănească sunt bunuri culturale coborâte până 
în cele mai mici particularităţi de sus: ele au devenit populare numai 
pe încetul, într-un răstimp ce poate fi determinat, cu alte cuvinte, 
bunul popular se creează în clasele de sus”. Această teorie a fost 

vehement combătută astfel încât la jumătatea sec. XX era deja 
considerată ca fiind depăşită. 

Pentru şcoala românească de cercetare, existența unei creaţii populare 
bogate şi vii, în diverse stadii de evoluţie, a constituit un început 
extraordinar de bun, fiind ferită de cele mai speculative argumentări şi 
abordări. În acest sens îl cităm pe B.P. Hasdeu care spunea că „folclorul 
reflectă întregul trai prezinte şi trecut al unui popor”, pe D.G. Kiriac care 
susținea că „folclorul s-a schimbat odată cu viaţa socială a poporului, cu 
fazele lui istorice”, pe Ov. Densusianu care afirma că „folclorul este icoana 
sufletească a unui popor, după localități şi timpuri” şi pe C. Brăiloiu ce 
socoteşte folclorul ca fiind „fapt social prin excelență”. 


Principii, metode, tipuri de cercetare ale folclorului 


De-a lungul timpului, specialiştii care cercetează folclorul au 
ținut seama de anumite principii pe care le-au aplicat în culegerea, 
sistematizarea şi interpretarea creaţiei artistice populare. Primul dintre 
principii este obiectivitatea în cercetare, realizată prin notarea în 
detaliu a tuturor observațiilor de teren, utilizarea competentă a 
mijloacelor de înregistrare mecanică şi electronică a faptelor de folclor 
prin transcrierea muzicală amănunţită, de multe ori sinoptică, aceeaşi 
obiectivitate fiind prezentă şi în analiza, clasificarea, evaluarea 
estetică a melodiilor şi interpretarea lor ştiinţifică. 

Al doilea dintre principii este cel al respectării autenticității, 
realizat iniţial prin includerea faptului de folclor în cadru social, apoi 
prin detectarea funcționalităţii creaţiei ce presupune studierea întregii 
vieţi muzicale a localităţii, fără a selecta de la început, în mod arbitrar, 
stilurile muzicale, şi nu în ultimul rând, prin stabilirea inițială a 
performerilor sau interpreţilor tip ce vor acoperi atât repertoriul cât şi 
calitatea estetică a acestuia. Din acest punct de vedere rezultă şi cel 
de-al treilea principiu, şi anume acela al cuprinderii exhaustive a 
repertoriului furnizat de o anumită sursă dintr-o localitate. 

Cercetarea sistemică se realizează pe baza unor anchete de teren, 
care în prealabil au fost pregătite prin stabilirea unei problematici 
complexe, în funcţie de scopul cercetării respective. În acest sens trebuie 
menţionate documentele cercetării (fişa monografică, chestionarul de 
anchetă, fişa de observaţie directă, fişa de frecvență, fişa de repertoriu pe 
genuri, fişa de performer / interpret, fişa de text poetic, fişa de 
magnetogramă, fişa de informații auxiliare — instrument, interpretare etc., 

fişa de catalog) şi instrumentele de cercetare (mijloace audio-video etc.) 
(vezi Ov. Bârlea, Metoda de cercetare a folclorului, Ed. Pentru Literatură, 
Bucureşti, 1969 şi C. Brăiloiu, Opere, vol. IV-V, Ed. Muzicală, Bucureşti, 
1979-1981). Pentru culegerea propriu-zisă a materialului din teren sunt 
folosite de obicei 2 metode: observaţia directă şi investigarea indirectă. În 
cadrul observaţiei directe se urmăresc manifestările folclorice complexe 
(nuntă, înmormântare, colindat, cunună, şezătoare etc.), notându-se mo- 
mentele importante ale acestora şi detaliile specifice. Metoda de investigare 
indirectă se realizează pe baza anchetelor orale înregistrate (audio sau 
video) şi a chestionarelor scrise, aceste tehnici ducând la reconstituirea 
repertoriilor din localitățile investigate. 

În toate etapele de cercetare este folosită cu precădere metoda 
comparativă, impusă în special în faza sintezelor ştiinţifice, 
constituind una dintre metodele de bază ale etnomuzicologiei, prin 
aceasta făcându-se posibilă evidențierea aspectelor comune şi diferite 
ale creaţiilor zonale şi naţionale. 

Metoda experimentală este aplicată de mai puţin timp, alături de 
metoda statistică, fiind folosite în special în studiul variantelor şi a 
variațiilor constatate la unele cântece. 

Dezvoltarea modernă a ştiinţei a făcut posibilă întrepătrunderea mai 
multor ramuri de cercetare pentru studierea unui fenomen sau al unui 
cântec, născându-se, în acest fel, tipul de cercetare multidisciplinară, folosit 
pe scară largă în prezent. 


Morfologia cântecului popular românesc 
A) Versul popular cântat 


Cântecul popular românesc are un sistem de versificație ce 
„derivă nemijlocit din structura gramaticală şi fonetică a limbii” 
(Ciobanu, Ghe., Studii de etnomuzicologie şi bizantinologie, 
Ed. Muzicală, Bucureşti, 1974). În acest context se cuvine a menţiona 
succint câteva dintre caracteristicile generale ale limbii române: 

- cuvintele sunt formate din silabe scurte şi de durată 
aproximativ egală; 

- diferenţierea între silabe este calitativă ca urmare a accentului 
pe care îl primeşte silaba în rostire; 

- nu există un loc fix al accentelor în cuvintele cu mai multe 
silabe, iar particulele monosilabice de obicei nu poartă accent. De aici 

rezultă o mare varietate a ritmului în vorbirea curentă în care se 
succed grupări ritmice binare, ternare, cuaternare; 

- nu este posibilă în limba română succesiunea a mai mult de 2 
silabe accentuate. Cuvintele care cuprind cel puţin 4 silabe conţin si 
accente secundare; 

- unitatea structurală a versului popular românesc este determinată 
atât de raporturi semantice, cât şi de legăturile formale din interiorul şi 
exteriorul ei, ducând în acest fel la organizări metrice fixe sau libere; 

- în tiparele metrice fixe se încadrează versurile recitate sau 
scandate ale unor strigături de joc la nuntă, urarea de la sfârşitul 
colindului, versurile din folclorul copiilor, precum şi cele cvasi- 
cântate (unele strigături şi chiuituri din nordul Transilvaniei); 

- versurile cântate din genurile improvizatorice (bocet cu formă 
liberă, anumite doine) se abat de la tiparele fixe obişnuite, 
asemănându-se cu versurile unor poezii recitate. 


Tiparele metrice şi formele lor 


Versul popular cântat are 2 tipare de bază: octosilabic şi 
hexasilabic (tetrapodie şi tripodie). 

Versul octosilabic. Aşa cum constata Bela Bartok în 1937 
(Bartok, Bela, „Scrieri mărunte despre muzica populară românească”, 
adunate şi traduse de C. Brăiloiu, Bucureşti, 1937), acest tip de vers 
are o răspândire foarte mare. Se prezintă sub 2 forme: forma acatalectică 
şi forma catalectică. 


forma acatalactică I Cu Ex. îi, pag, 43 


= a 7 


Pe el ceol, 


forma catalectică T. M., Ex. 217, paz, 211 


engt x m 


y x 
D-a- bu = o- te D-u - bu = a 

Se observă din exemplele prezentate cum se diferenţiază silabele 
prin accente şi prin duratele inegale ale sunetelor. În funcţie de accent, 
silabele se grupează 2 câte 2, prima silabă din vers fiind întotdeauna 
accentuată. Versul octosilabic se va grupa în podii (4 picioare metrice 
binare). 

Versul hexasilabic. Acest tipar este un indiciu al arhaismului 
cântecelor din cadrul obiceiurilor ceremonialului funebru, ciclului 
calendaristic şi baladelor, prezentându-se sub cele 2 forme: 
acatalectică şi catalectică. 


forma acaialectică Gh. Q. Es. 2, pac 1 
t ' 
ÎL PPR Pa 
i ee - 
Pe-un pi - cior de mgen = te 


Sin = eur 
la) gur, 


Dacă versul octosilabic se grupa în 4 picioare metrice binare 
(tetrapodie), versul hexasilabic se grupează în 3 picioare metrice 
binare (tripodie), iar în cazul formei catalectice a VII-a sau a V-a 
silabă este cea accentuată dintr-un picior metric incomplet în care 
uneori se simte lipsa silabei a VIII-a (vezi ex. cu formele catalectice). 


Legătura structurală între vers şi melodie 


Relația vers — rând melodic 

Cele 2 componente menționate alcătuiesc o unitate, distincția 
dintre ele făcându-se numai în notare şi pentru a desprinde rolul 
fiecăreia în cadrul structurii întregului. Ca o consecință, dimensiunea 
rândului melodic coincide cu cea a versului. 


Izometria 
Este una dintre caracteristicile importante ale versului popular 
cântat, constând din menţinerea aceluiaşi tipar metric pe toată 

întinderea cântecului. Formele catalectică sau acatalectică, de obicei, 
nu se mențin; la fel şi configuraţia finalelor de vers suferă unele 
modificări prin adaosurile sau contracţiile silabice care apar în timpul 
cântării. În cazuri rare se pot întrepătrunde cele 2 tipuri de vers în 
momentul reluării strofei melodice sau chiar în interiorul aceleiaşi 
strofe. O astfel de tehnică de versificaţie proprie poeziei cântate a fost 
remarcată de C. Brăiloiu în bocetele din partea de nord a Olteniei, iar 
observaţiile şi cercetările ulterioare au dovedit existența aceleiaşi 
tehnici şi în Muntenia. Este vorba de proza „izometrizată” versificată. 
Spre ilustrare prezentăm un fragment dintr-un bocet cules în 1980 de 
către prof. univ. Ghe. Oprea în jud. Gorj: 


(Int. aa Maria, enm Pestsani 
” 


ME ks, Pa - ay gi ea mÈ 
I "a 
e e 
Ah TE 
E, 1, L 258 
- ` . K £ S. ae 
Hoota- sótu. mui ye- ÑO Mj, Yo- t- le, RT ml. 
„Vusile, Veste, 8 silaho 
De cind ui plevit, 5 silaha 
sa Perii meet tauk vemil T silabe 


piata SE ASE -0 silabe 


Fracţionarea 

În poezia populară românească, fiacţionarea versurilor se 
produce prin rima interioară întâlnită în mai toate genurile folclorice şi 
în special în colinde, unde rimele exterioare sunt mai rare: 


Rupse viță 
de rodiță (4+4) 
sau 
Lae, 
Bucălae (2+4) 
sau 
Caloiene, lene (4+2) 

Fracționările pot fi şi de durată inegală 
— vers octosilabic — 2+2+4; 2+4+2; 4+2+2; 2+6; 6+2 
— vers hexasilabic — 2+4; 4+2 


Fenomene şi elemente lexical ce apar în timpul cântării 


Completările de silabe 
a) Dacă versul catalectic (7 sau 5 silabe) se termină cu o consoană, 
completarea se realizează prin adăugarea unei vocale (u, î, ă) 


Colo-n josu mai din josu 
Frunză verde bob năuti (specific pentru Banat, sudul şi estul țării) 


Din ce s-a făcută (se adaugă foarte rar) 


b) Când vocala „i” şoptit (semivocală) se găseşte la sfârşitul 
versului poate, împreună cu consoana(ele) precedentă(e) să formeze o 
silabă plină 


Busuioc crescu” din no-ri 
c) Disocierea diftongului descendent 
Lungu-i drumul Clujului 


d) Vocalelor şi diftongilor ascendenți li se pot adăuga silabele 
re” („rie”), „le? („lea”). Aceste structuri sunt caracteristice 
Transilvaniei şi Banatului 


Draga me şi sora me-re 


e) Silaba „mă(i)” poate apărea după vocale, semivocale, diftongi 
ascendenți şi descendenţi, consoane 


Munte, munte, brad frumos, mă 


f) Silaba „of” se poate adăuga atât la vocale, cât şi la consoane. 
Structura este întâlnită în Moldova, Muntenia şi Oltenia. 


Pasăre dintre vâlcele, of 

g) În versul catalectic pot apărea mai rar completări la începutul 
sau la mijlocul lui 


De să-mi crească lon mare (silabă de anacruză) 
sau 
Unu şarpe gălbior (silabă de sprijin) 
h) La sfârşitul unei serii metrice complete pot exista silabe adăugate 


Bobocel de la fereastră, mă 


i) Completarea poate fi întâlnită şi la un emistih (o jumătate de 
vers) atunci când acesta este catalectic 


Colo josu mai în josu 


Apocopa 

Se mai numeşte şi eliziunea silabelor. În multe dintre cazuri, 
aceasta se produce în versuri care se repetă, după ce acestea au apărut 
mai întâi în formă completă. 


Ieri de dimineață 
Ieri de dimineaț 

Pe la loc de ceaţă 
Pe la loc de ceap’ 


În mod obişnuit, apocopa apare la sfârşitul versului, putând fi 
simplă sau dublă, la începutul sau în interiorul acestuia. In alte cazuri 
apocopa poate apărea în mijlocul unui cuvânt. 


C-o făcut mă/ligă crudă 


Colorarea vocalelor 

Este determinată de stilul de emisie al sunetelor care poartă o 
amprentă locală puternică, fiind în acelaşi timp şi consecinţa unei 
practici care a evoluat diferențiat pe zone. 


Intercalarea şi repetarea silabelor în interiorul versului 


w39 


Acest procedeu este întâlnit în „horea lungă” (doina) 
maramureşeană, în bocetul din nordul Olteniei şi Muntenia. În cazul 
doinei maramureşene versul cântat este adesea întrerupt prin 
apogiaturile „sughiţate”, element ce denotă arhaismul genului. 

E, C., pag. 280 


. Y, 
că Pi- răi o-mu pi ti- bf- ne-cel mäi, băi 


Anacruza de sprijin 

Acest fenomen are loc în afara tiparului versului. În cântecul 
popular, versul începe cu o silabă accentuată, aşadar se exclude 
posibilitatea apariţiei anacruzei propriu-zise. Totuşi, versul cântat 
poate fi uneori precedat de anumite consoane, vocale, silabe, plasate 
într-un registru mai grav, interpretate cu o intensitate scăzută 
(„anacruza şoptită”, cum o numea Bartok sau „sunet de sprijin”, cum 
îl numea Il. Cocişiu). Anacruza de acest tip nu face parte din fraza 
muzicală, fiind independentă de vers, iar înlăturarea ei neavând 
consecinţe asupra desfăşurării melodice. Poate fi întâlnită la începutul 
strofei melodice sau în interiorul ei prin consoane (m, n), vocale 
(a,ă,e,i,u), silabe (şi, ei, ai, că, păi). 


consoane, (m, n) B. C. pag. 9J, ex, HÖ 
Kuou N f 
Z==== 
z m | 
= 
m Mai co = cînd m-ai 
vocale, (0. i à u, a) Gh. O., pag. 46, ex. 43 


silabe, iş en ai, Că, păi) pe un sunet, E C. pag. 121, cx. 196 
ù 

pe mai multe sunctc, E. C, pag. 11, ex. TAN 


grupe de silabe, Gl, Ü., pags, H, va. 38 


Ais $i Dru- muj tlung 


Interjecția 

Apare ca o amplificare a melodiei prin formule muzicale care se 
adaugă la începutul sau la sfârşitul frazelor (a rândurilor melodice). 
Interjecțiile vizate (of, e, hei, hai, etc.) au între 2 şi 5 silabe, putând fi 
şi mai ample. În unele cazuri, acestea pot constitui formule distinctive 
bine individualizate structural. 


Gh. O., paz, 14, ea, LL 


Refrenul 

Este definit de către specialişti ca o formulă poetico-muzicală ce 
se repetă în cadrul unei creații. Emilia Comişel consemnează prezența 
refrenului cu precădere în colinde, melodii ceremoniale de nuntă, de 
înmormântare, cântece ceremoniale de seceră şi de secetă, cântece 
propriu-zise, unele doine din zona Transilvaniei, doina „de dragoste” 
din Oltenia şi Muntenia, unele balade din Muntenia (Comişel, Em., 
„Melodii cu refren”, în „Studii de muzicologie”, vol. VI, Ed. Muzicală, 
Bucureşti, 1970). Ov. Bârlea afirma că „refrenul a fost acel nucleu 
care, ulterior, prin lărgiri succesive, dădea naştere creației” (Bârlea, Ov., 
„Poetica folclorică”, Ed. Univers, București, 1979). 

Funcția refrenului într-un cântec este în concordanță cu a 
genului în care apare, chiar dacă înțelesul unora dintre refrene nu s-a 
păstrat. Spre exemplu, în colinde formula frecventă de refren este 
„aleroi” a cărui înțeles originar s-a pierdut în decursul timpului, fapt 
ce a dus la naşterea unor variante precum „leroi”, „leroi leo”, „haide 

ler”, „veler velerim”, „voilerum”, etc. Alte refrene precum „florile 
dalbe” au un înţeles alegoric. În cântecele distractive, refrenele nu au 
de obicei înţeles, contribuind, însă, la întărirea funcției pe care piesele 
o au, acela ludic. 

Refrenele se disting după locul în care sunt plasate în cadrul 
melodiei. Astfel, ele pot apărea la începutul strofei melodice, în 
mijlocul acesteia sau la sfârşitul ei. 

Atunci când refrenele păstrează structura şi dimensiunea 
versurilor, apărând în unele strofe melodice, pentru ca apoi să dispară, 
cedând astfel locul versurilor propriu-zise şi, eventual apărând din 
nou, acest tip de refrene se numesc pseudo-refrene. 

O altă caracteristică a refrenelor este dimensiunea lor variabilă 
(egală, mai mică sau mai mare decât a versurilor). În această categorie 
se înscrie refrenul strofic ce are o frecvenţă ridicată în Banat, fiind 
format din cel puţin 2 până la cel mult 8 serii metrice, iar locul său 
este întotdeauna la final. 


Înlocuirea versurilor 

Este produsă pe unul sau două rânduri melodice, fiind în 
concordanță cu structura şi dimensiunea versurilor înlocuite. 
Caracteristica de bază a acestui procedeu este repetarea unor silabe 
specifice precum „tra-la-la...”, „hai li-li...” etc. În acest fel se face o 
deosebire, în primul rând față de pseudorefren a cărui structură 
metrică este asemănătoare cu a refrenului. 

Inlocuirea versurilor sau a fragmentelor de vers poate fi la 
începutul, mijlocul sau sfârşitul strofei melodice şi este generată de 
fantezia interpretului, pregătirea acestuia pentru a începe versul 
propriu-zis al cântecului şi scurtimea textului față de dimensiunea 
strofei melodice. 


Ritmul cântecului popular românesc 
Criterii de sistematizare 


Plecându-se de la faptul că în folclorul nostru se păstrează încă 
puternic consecinţele structurale ale unor legături străvechi sincretice şi 
având în vedere vechiul concept asupra ritmului care considera ca materii 
ale ritmului numai artele muzicale (muzica, poezia, dansul), unii 
specialişti susțin că după natura sa, ritmul popular ar fi: coregrafic, silabic 
şi muzical. După forma sa de bază, alţi specialişti susțin că ritmul poate 
fi: măsurat (giusto) şi liber (rubato). La criteriile mai sus menţionate se 

mai adaugă şi cel funcțional-structural, care determină la rândul săi unele 
criterii secundare, precum sursa de execuţie (vocală, vocal- 
instrumentală şi instrumentală) ce poate condiționa constituirea unor 
particularități ritmice, şi modul de interpretare (colectiv sau 
individual) care are consecințe asupra desenului ritmic şi chiar a 
formei de bază a ritmului (măsurat sau liber). Între structura ritmică 
inițială şi interpretare s-a observat o strânsă interdependenţă. Astfel, 
duratele reale (rezultate prin interpretare) modifică prin repetare 
sistemul duratelor virtuale (sistemul ritmic). 

Raportul dintre unitățile de timp, dintre metru şi ritm, divizibilitatea 
sau indivizibilitatea unităţilor de timp, precum şi structurile ritmice 
specifice definesc un sistem ritmic. 

Ținând seama de toate aceste criterii, etnomuzicologii au 
identificat următoarele sisteme şi tipuri de ritmuri prezente în folclorul 
românesc: 


Ritmul giusto-silabic 

Numit în evul mediu „„modal”, aparţine muzicii vocale şi se 
regăseşte în colind, în cântecul ritual de şezătoare, în bocet, în 
cântecul de stil dialectal şi modern, în cântecul de leagăn, fiind întâlnit 
mai frecvent în genurile cu interpretare de grup (colind, cântec de 
şezătoare etc.). Cunoaşte o răspândire generală în Europa şi în alte 
continente, găsindu-l în special în lirica medievală, în cântecul 
bizantin şi gregorian, în folclorul maghiar, slovac, spaniol, rus, 
balcanic, demonstrând astfel o vechime foarte mare. A fost studiat în 
lucrări fundamentale de către C. Brăiloiu şi Il. Cocişiu. 

Denumirea indică mişcarea regulată, uniformă (giusto) şi arată că 
avem de-a face cu „efecte ritmice având ca principiu unic calitatea variabilă 
a silabei, de unde şi puternica contopire între elementele cântecului — sunet 
muzical şi cuvânt —, încât ritmul izvorăşte din metru şi nu se explică decât 
prin acesta” (Brăiloiu, C., Opere, vol. I). Aşadar, este un ritm în care 
metrica versului este strâns legată de ritm, acest complex „metro-ritmic” 
(vezi Comişel, Emilia, Folclor muzical, EDP, Bucureşti, 1967, p.129) 
având anumite principii de bază: 

1) întrebuințează 2 durate invariabile ce se află în raport de 2:1 şi 
1:2. Este un ritm bicron (în cazuri rare putând fi tricron — cu 3 unităţi) 

2) grupurile ritmice elementare alternează liber, fiind formate din 
2 sau 3 durate. Aşadar, există 2 (3 — rar) unități de timp inegale şi 
indivizibile 

3)unicul mod de divizare a unităţii de timp este cel melismatic 
astfel ca numărul de silabe să rămână neschimbat 


cazari _— 


va Li sd BPI S dria 
p e P % = po 
— y mm N f miem 


4) viteza metronomică se înscrie între 120 şi 300 de bpm 
5) există câteva grupuri ritmice elementare de tip binar denumite 


piric, iamb, troheu şi spondeu : 


1. d 3 == piric 
2. d J -iamb 
d. d 4 == troheu 


1 d J = spondev 


În cazul refrenelor neregulate pot apărea şi grupuri ternare: 


5, . E J = = tribrah 


l] d = anapest 
T S J „Xa amfibrah 
8 d JT] -dam 
9. J d A= = pern vuigap 
o | 
10. s D J == amiimacru tipuri „pconicuii 
Ha did a efabie | 
12 d J d = milos 


Din alternarea acestor grupuri cu grupurile ritmice elementare se 


obțin următoarele grupuri compuse: 
a) binare, cu celule identice: 


Ea lar =dipiric 
i, d p Ti 


j A J D= eta dublu 
d d d d aie dublu 

binare, cu celule diferite: 


P A J J = penn | N pa E, J = junice minor 


D d PI ea — peon 2 J d J E — ioniv major 

d J J P>) peon 3 Pi d J D = antispast 

J J » J = peon 4 J Py ph d = coriiamb 

» J a Pi ‘epitrit 1 Fa d d = „safic“ io situa- 

J Fiy d J = cpitrit 2 ci pote Para 

J J ) D d aiea mai ales in for- 
; F ` mulele de r:adență 

d d J d. epitrit 4 pinh a unor cin- 

ce 


b) ternare, cu celule identice: 


| ] d ) J) d = 2 grupuri elementare de anapest 


ternare, cu celule diferite: 


ITI d d 


c) mixte 
-aid d J d 
hih? Jd d 
-DS O Tg 
JJ JJ d 


6) numărul mare al seriilor ritmice reflectă resursele expresiv deose- 
bit de bogate ale sistemului. O îmbogăţire a acestuia este făcută cu ajutorul 
refrenelor. Refrenele propriu-zise regulate şi neregulate au de multe ori 
dimensiuni diferite față de cele ale seriilor obişnuite. După modul de 
grupare al seriilor distingem 2 categorii de melodii: a) melodiile izoritmice, 
în care toate frazele ritmice, inclusiv refrenul au aceeaşi schemă ritmică: 


ve ie ga 

b) melodiile heteroritmice (alocrone), în care frazele ritmice 
diferă între ele sau numai faţă de refren: 


€ Le-n - e cu, iN 


Ritmul parlando-rubato 

Trăsăturile esențiale ale sistemului au fost stabilite de către Bela 
Bartok. Pe baza melodiilor populare româneşti din 5 comune hunedorene, 
acesta va face o descriere a sistemului, ajungând şi la emiterea câtorva legi. 
Sistemul are o arie de răspândire generală pe tot cuprinsul tării, iar ca 
genuri este folosit în bocete, cântece bătrâneşti, doine, cântece propriu-zise, 
unele cântece rituale, unele colinde pe stil nou. 

Caracteristici: 

- asimetria ritmică derivată din utilizarea a două unităţi de ritm 
în raport 1:2 şi 2:1; în afara acestui raport mai există şi raporturi 1:3, 
3:1, 1:4, 41, etc. explicabile prin execuţia rubato sau prin conservarea 
unor elemente specifice unor sisteme vechi; 

- unitățile de timp sunt indivizibile, divizarea lor făcându-se 
numai melismatic, la fel ca la ritmul giusto-silabic; 

- durata unității minime (optimea) se apropie de cea a unei 
silabe din vorbirea curentă, variind între 120 şi 300 bpm.; 

- celulele ritmice primare sunt formate din 2 unităţi egale sau 
inegale, fiecare corespunzând piciorului metric; 

- celulele ritmice se grupează în unităţi superioare di / tri / tetra- 
podice. În cazuri rare, structurilor ritmice le corespund pe plan poetic 
rime interioare; 

- gradul de improvizație ritmică a interpretului este mai mare de 
la o strofă la alta şi chiar de la o interpretare la alta folosind aceeaşi 
melodie; 

- prioritatea celulelor pirice în melodiile cu caracter recitativ, 
alternarea acestora cu celule ternare sau amplificate ritmic este mai 
puţin frecventă. În unele melodii de tip vechi, ritmul are o formă 
cristalizată iar modificările în interpretare sunt minime, impunând o 
oarecare pregnanță ritmică; 

- augmentarea şi diminuarea valorilor prezintă forme constante 
în cadrul unui gen sau a unei anumite creaţii, spre exemplu, în 
recitativul epic, pe unele începuturi de frază, din cauza accelerării 
mişcării unele silabe se scurtează, în timp ce finalele rândurilor 
melodice se augmentează. 

Sistemul parlando-rubato s-a transmis în formă pură şi în forme 
modificate. S-a constatat, în a doua parte a sec. XX, că sistemul a 
suferit o contaminare din partea altor sisteme, prioritatea deținând-o 
genul cântecului propriu-zis. 

Miorita 


Pecna ia 


Ere sea 


Ten larme di run fone ch bi -on 


rig 


Ritmul aksak 

Termenul este atribuit de către C. Brăiloiu şi scoate în evidență 
principala sa trăsătură: alungirea „iraţională ” a uneia sau mai multor 
durate, imprimându-se în acest fel un caracter „împiedicat”, şchiop 
sau scurtat melodiilor. 

S-a demonstrat că acest tip de ritm acoperă aproape toate provinciile 
țării, având însă o frecvență mai redusă. Poate fi recunoscut în unele 
melodii de joc din Transilvania (Învârtită, Feciorească, Purtată, De-a 
lungul, Bătută), Brâul bănăţean, Rustemul (Oltenia), Geamparalele (sudul 
țării), Cârligul (Teleorman), precum şi în unele melodii din repertoriul 
calendaristic (Jocul caprei din Moldova, Dobrogea şi Muntenia, Ursul din 
Muntenia, Jocul cerbului din Transilvania, Malanca din Moldova şi 
Bucovina, Drăgaica din Muntenia etc. 

Caracteristici: 

- utilizează 2 unităţi de durată inegale, aşadar este un ritm bicron. 
Raportul dintre acestea este de 2:3 sau 3:2, de unde rezultă şi asimetria; 

- cu toată asimetria ce există între duratele sale de bază, 
formează măsuri (de tip binar sau ternar) care se repetă în aceleaşi 
configurații pe întregul parcurs al melodiei; 

- accentul afectează de obicei unitatea mai lungă; 

- viteza absolută a timpilor variază între limite foarte largi de la 
o piesă la alta, unităţile de timp putându-se divide. Brăiloiu a alcătuit 
un tabel al sistemului, depistând 1844 de formule atestate. O parte din 
acestea le redăm în cele ce urmează: 


MĂSURI SIMPLE RINARE 


J.] — Marşul verbului (Transilvar.ia) 
. — Chiperniţa (Dobrogea) 
- Jocul ursului (Teleorman) 
— Colina (llunedoara) 
— Drăgaica (Teleorman) 
T — Rustem (Oltenia) 
" — Cirligu (Teleorman) 
- Brătuşca (Telcorman) 
— Cintec meglenoromün 


MĂSURI SIMPLE 'LERNARE 
— Ceumyurrule, Cîntecul sourei, Cupru, Dolgeacu (Do- 
EJ; hrogea), Jocul găinii (sudul Muntenici), Înaintea nasului, 
Mürünghile (Dobrogea). 


— Briu! bănățean, Purtata, Ardeleana, cîntere cu ritm de 

joe, Pe toc, Mureșanu, Miărunţelul, Colind (Dobrogea), 
- 12 2 . ` pe 

Cintec meglenoromân, Horu-n doi (juc: rncg'enoromân) 


| ) — Pectoresc, joc aromân, 

MĂSURI COMPUSE DUBLE 


r 4 «a — Şchioapa, Cudineasea (Dobrogea), De-u lungul, 

EJ Jod: Driul, Joc, Hora (Colecţia „Barluik*), Horu- doi 
djoe meglentromàn} 

N) E) — Cintec meglenoromůn 

s7: JI] Măruntel, Coiind (Colcaţia „Dartok*) 

ȘI pa | JO. —- Colind {(BK)',  Moşescu (Joe meglenoromiin, 
px. 144) 

II. J7]. — catina (BR) 

$; J | — Colind (RR — ex. 145) 

J Jd: — Invirtita, Itaidăul, De-a lungul, Călușeriul, 

d AR J Invirtita, Bututa, Pe picioare, Someşunru, itele 

J Jay. — Pe picioare, Româneasca, Buciumeana, Călușerul 


ŢI]. SE pa - Ca la Breaza 
ŢI]. J Ț d - Colind (BK), Colind (Dobrogea) 


DOE A 


dJ) J} — Cotina w) 


Ritmul copiilor 

Caracteristici: 

- este încadrat într-un sistem specific; 

- este vocal, dar nu implică neapărat muzica, duratele 
neprovenind din natura silabelor; 

- C. Brăiloiu afirma că acest sistem îşi are originea într-o 
mişcare regulată cu care se înrudeşte. 

Principiile sistemului: 

7) duratele se grupează 2 câte 2, compunând serii de lungimi 
variabile; 

8) seriile încep cu accent; pot apărea unele neconcordanţe ale 
accentelor metrice cu cele ale vorbirii obişnuite; 

9) durata totală a seriilor se măsoară cu o „unitate primă” 
notată cu valoarea de optime; 

10) în cadrul unor strofe „ritmice” se pot amesteca serii inegale 
(heterocrone); uneori se pot înşirui şi serii heteromorfe (cu structuri 
interne deosebite) atât izocrone, cât şi heterocrone; 

11) seriile pot fi precedate de anacruze care pot apărea la 
sfârşitul oricărei serii sau fracțiuni catalectice. Primul procedeu de 
variație a formulelor de bază este cel al fracționării interne a seriei: 


in două, 


J3; JI; JIJ] 
"rP r r EE 


Jl Jl; JIJ 


Alt procedeu poate divide chiar şi una din duratele trioletului, în 
acest fel apărând o scurtă anacruză. 


D, STi 


(u- ni-ca, do- i - co, pe u= nu, pe i ) 


În afara optimii, care este cea mai răspândită unitate de timp, în 
folclorul copiilor întâlnim şi pătrimea, cea mai răspândită combinaţie fiind: 


TI] dy; AEP 


(ca- ra-mi ~do no— ud) 


Ritmul de dans 

In teoria clasică a ritmurilor folosite în muzica populară este găsit sub 
denumirea de ritm distributiv. Prof. univ. dr. Ghe. Oprea, studiindu-i 
complexitatea, îl denumeşte ritm de dans (vezi Gh. Oprea / Larisa Apagie - 
Folclor muzical românesc, EDP, Bucureşti, 1983, p. 82-86). 

Este corelat nu numai jocurilor, ci şi melodiilor desprinse din 
ele. În sistem se includ următoarele categorii: 

- ritmul coregrafic din genul numit joc 

- ritmul melodiilor de joc reprezentative 

- ritmul versurilor strigate şi scandate 

- ritmul cântecelor vocale de dans 

- ritmul genurilor sincretice care implică dansul 

- ritmul unor genuri vocale desprinse de dans care păstrează 
formulele ritmului de dans 

Pentru a înțelege principiile ce stau la baza acestui sistem 
denumit şi orchestic le vom raporta la principiile ritmului cunoscut din 
teoria clasică a muzicii europene. 

Caracteristici: 

- sincretismul — celulele şi formulele binare sunt, în general, 
aceleaşi pentru coregrafie, melodie şi strigătură, rezultând prin 
suprapunerea lor poliritmia,; 

- cea mai constantă trăsătură este valoarea totală a formulelor, 
cea mai reprezentativă fiind 8; 

- repartizarea variată a accentelor care, atunci când duratele 
sunt inegale, revin pulsaţiei (valorii globale) mai lungi; 

- ritmul de dans este bicron. Duratele de bază se află în raport 
de 1:2, 2:1 

Prezentăm o schemă a unei desfăşurări sincretice în care se 
observă foarte clar poliritmia: 


Latina. melodiei = 7 tă | E A Y LE LFILf iti ne. 


EN T = bi E) v EAE SEA 
Timu. strigăturiă : fi p că af ii f 
Ei ICI E T AEP Ii: 
Sugari cafe: E T 
šlelodin : e cele af săi doc din Biur 


capli: P P 
| 


za 
a 
~ 


Melodia populară românească 


Caracteristici 

e Melodia tradițională românească este cântată monodic. Muzica 
vocală are ponderea cea mai mare în maniera de a cânta a românilor, 
organizarea melodică şi a ritmului fiind strâns legată de text, de sistemul de 
pentru o anumită desfăşurare intervalică. Chiar şi multe dintre melodiile 
instrumentale îşi au originea în cântarea vocală, purtând doar amprenta 

e Există 2 mari categorii de melodii: melodii vocale şi melodii 
instrumentale. 

e Materialul sonor al melodiilor, numărul sunetelor şi modul de 
organizare a acestora aparțin mai multor sisteme, după cum urmează: 

1. sistemele oligocordice (prepentacordice şi prepentatonice) 

2. sistemele pentatonice (anhemitonice şi hemitonice) 

3. sistemele pentacordice şi hexacordice (policordii) 

4. sistemele modale heptacordice (diatonice naturale, acustice şi 
cromatice 

1. Sistemele oligocordice 

Reprezintă cele mai vechi sisteme de cântare. Cuprind scări 
prepentacordice şi prepentatonice. Dintre scările prepentacordice fac 
parte bicordiile, tricordiile şi tetracordiile. 

Bicordiile se întâlnesc în strigătele de stradă ale meseriaşilor şi 
vânzătorilor ambulanți, precum şi în unele cântece şi jocuri ale copiilor 


Bicordie 


Flu — tu — re ro- su, vin la tai- cn Mo - & 


! 


ae i M $ - . . - E i 
HI veki um-pă” Ge- N veki Dum-uei ? km omi ek? 


Tricordiile se găsesc frecvent în folclorul copiilor, unele colinde, 
cântece de secetă, cântece de leagăn, bocete şi strigătele vânzătorilor 
ambulanți. Pot fi de stare majoră sau minoră. 

Tricordie 


A -u -Tros på- cu- rag  Scotemie-pa dir u-echi 
Că ti-ol de pu- ro-le vechi 


kmiiia Comiṣel, kolelorul copillor, n. 2, p. 376). 


lo fe scoată dra- ga mu-mii Că t-ui dus a pu-tre-zit. 


(Emilia Coraișel, Folclor imuzicai, nr, 113, p. ĝi). 


Tetracordiile se întâlnesc în colinde, unele cântece ceremoniale, 
în unele dansuri, bocete şi cântece de strat vechi. Pot fi de stare 
majoră, minoră şi cromatice (cu 2+). 


Tetracordie 


Seo te dra - ce ce-a! fu = rgt, 
Că te dug la Spin = zu = net, 


(Funiia Comisel, Falelorul voplilor, nr, 62, 281) 


(T. Buvescu ș.a, Bdtrineasca, p. 112}. 

Ardar te 


tS. Drăgoi, 303 colinde, nr. 30, p. 14), 


În cazul scărilor prepentacordice, cadențele se fac pe treptele I şi II. 

Dintre scările prepentatonice fac parte bitoniile, tritoniile şi 
tetratoniile. 

Bitoniile sunt formate din 2 sunete aflate la intervale variate şi se 
întâlnesc în bocete, folclorul copiilor şi strigătele vânzătorilor 
ambulanți. 


o Ye.ci-ne bu- nele me=ie o Pocei bi ne Si-ti ci” - ta 


(B. Bartók, Volksmusik der Rumiinien, nr, 29 d), 
Tritoniile sunt întâlnite în folclorul copiilor, cântecele de leagăn, 
cântece de secetă, bocete. Au structuri variate, după cum urmează: 
n NISE 
E 


e; n Cru — go nço- tri Sti fa pi n, 


= 5 Sarii 
Dra= ge: nags- tri Sa-i to — cu U 


(Rnersen șa., Rătrineasca, p. 69). 


Tetratoniile au fost clasificate de către C. Brăiloiu şi cuprind 4 
moduri, dintre care cel mai folosit este tetratonicul 4: 

i 2 3 4 
fas Ep, see a = 


Sunt întâlnite în colinde în colinde, bocete, cântece de leagăn, 
cântece de secetă, Sân-Toaderul, Chiraleisa, toconelele, etc. 


e 
To - co,tu-to- ne-le-le Miire-z giorno mw- lg- k. 
(Disc 9ñu Vy 


2. Sistemele pentatonice 

Pentatoniile reprezintă primele sisteme ce cuprindeau mai puțin de 
7 sunete, admise de teoreticieni. Acest sistem este răspândit pe tot Globul, 
în Europa fiind întâlnit frecvent în Scoţia şi Irlanda, sudul Italiei şi estul 
continentului. Pentatoniile din folclorul românesc au fost studiate de 
G. Breazul, C. Brăiloiu, care identifică 5 moduri (5 răsturnări) ale acestui 
sistem. 

Pentatonicele se întâlnesc sub 2 aspecte: anhemtonic (cel mai 
răspândit) şi hemitonic. Profilul melodiilor pentatonice este descendent, 
conturul melodic sinuos, iar finala poate fi pe oricare treaptă a scării 
(egalitatea funcțională a sunetelor). Se întâlnesc în colinde, balade, cântece 
de leagăn, unele melodii instrumentale, cântece propriu-zise. Forma 
hemitonică este întâlnită des în Bihor şi Maramureş. 

rul cu t= ne; la_— ră măi şi ia-ră di - na 


(Emilia Comişal, Fulclur wiwieuh au, 130) 


3. Sistemele pentacordice şi hexacordice 

Hexacordiile, la fel ca şi pentacordiile, se întâlnesc în toate 
genurile, putând fi de stare majoră, minoră şi cromatică. Ele 
cadenţează pe oricare treaptă şi după părerea muzicologului Traian 
Mârza, cadenţarea pe treptele V şi VI îşi are explicația în necesitatea 
de a relua cântarea de la început de un număr finit de ori. lată un 
exemplu de pentacordie: 


POȘOVOAICA 


Banat 


(Emilia Comisel, Fatelor muzical, p. 92, nr li, 


În continuare, prezentăm un exemplu de hexacordie: 
JOCUL LA CERB 
Belint — Banat 


iS. Drägni, Managrajin muzicală 
a Com. Belinţ, nr. 2, p. 13R} 

Lărgirea hexacordului cu ajutorul pienilor a dus în timp la 
formarea modurilor (sistemelor) heptacordice. Unele melodii, însă, 


păstrează substratul pentatonic aşa cum se observă şi în exemplul 
următor: . 


A ghir — di că mis în preg, Ö 


(Nicula, Mirza, Szenik, Curs de folelur vretaicul, 
Clni, 1964, nr. RI, p. S76} 


4. Sistemele heptacordice 


Pot fi construite pe fiecare treaptă a majorului (ionian, dorian, 
frigian, lidian, mixolidian, eolian), putând fi întâlnite pretutindeni în 
țară. In opinia prof. univ. dr. Ghe. Oprea, ordinea frecvenței acestor 
moduri naturale în melodiile folclorului nostru ar fi: mixolidian, 
dorian, frigian, ionian şi eolian (vezi Oprea, Ghe / Larisa Agapie, 
Folclor muzical românesc, EDP, Bucureşti, 1983). De menționat este 


frecvența cvartei lidice din melodiile aparținând zonei Bihorului în 
pentatonicele anhemitonice, lidic şi acustic, 


Pgripnda giusto 


Te — tu ce bom tors, fi- eți de fo = los. 
(Ilarion Cocişiu, Monografia județului 
Tirnava Mare, după Niwula, 


Mirza, Zzenik, Curs, nr. 135). 

Scările acustice 

Scările acustice provin din rezonanța naturală a sunetului, 
alcătuind un sistem distinct în care pornind de la primul mod pe 
fiecare treaptă se poate construi o scară. 


Cele mai uzitate scări acustice folosite în cântecul nostru popular 
sunt: acusticul I, II (denumit şi major melodic) şi III (denumit şi 
istric). 


Modurile cromatice 

Cuprind una sau două secunde mărite, melodiile de acest gen 
fiind întâlnite în toată ţara. Nu toate modurile cromatice au aceeaşi 
frecvenţă şi vechime în folclorul nostru. Unele dintre ele aparţin 
stratului vechi şi sunt întâlnite în întreaga ţară, altele au pătruns în 
muzica noastră populară datorită contactului cu muzica orientală, 
fiind întâlnite în Dobrogea, sudul Moldovei, câmpia Dunării, în 
repertoriul de dans, unele cântece şi balade interpretate de lăutari. 
Au fost studiate de către etnomuzicologul Gh. Ciobanu, care le 
descrie şi le clasifică. 

Promaticul 1 


Cromaticul 2 b 


d Cromuticul & 


PF See 


Cromaticul 1 este întâlnit pe întreg teritoriul ţării în repertoriul 
păstoresc, balade, cântece de nuntă, cântece de stea, dansuri, doine, cu 
preponderență în zonele Banat, Transilvania, Maramureş, Muntenia, 
Oltenia. 

Cromaticul 2 este întâlnit în colinde, bocete, cântece de vicleim, 
balade, cântece propriu-zise, dansuri, cântece de stea, cântece şi 
dansuri de provenienţă orăşenească. Zonele cu cea mai mare 
răspândire sunt Banat, Muntenia, Moldova, Oltenia. 

Cromaticul 3 este întâlnit în repertoriul păstoresc, balade, doine 
de dragoste, cântece de nuntă, cântece propriu-zise. Zonele 
preponderente sunt Muntenia, Oltenia, Transilvania, Dobrogea. 

Cromaticul 4 este întâlnit în balade, cîntece propriu-zise şi 
dansuri din Oltenia, Muntenia, Moldova, sudul Transilvaniei. 

Cromaticul 5 se întâlneşte în melodiile de dans şi în cântecele 
orăşeneşti ce au apărut în prima jumătate a sec. XIX. 

Cromaticul 6 se întâlneşte în doine de dragoste şi cântece 
propriu-zise din Muntenia şi Oltenia, având însă o frecvenţă mult mai 
mică decât a celorlalte. 


Forma arhitectonică a melodiilor populare româneşti 


În muzica tradiţională, modalităţile de organizare au legătură cu 
funcționalitatea pe care muzica respectivă o are în viaţa colectivități 
şi cu modul de interpretare (vocal sau instrumental, individual sau în 
grup). 

Discursul muzical tradiţional se poate desfăşura liber, 
improvizația stând la baza realizării lui sau respectând anumite legi, 
elementele muzicale revenind în aceeaşi ordine. 

Elementele de bază (subcelule, celule, motive) se organizează în 
fraze, perioade muzicale, folosind procedee de creaţie precum: 
repetarea identică sau variată, secvenţarea la anumite intervale, 
recurența îmbinată în anumite situaţii cu procedeul „în oglindă”, 
lărgirea  ritmico-melodică, concentrarea, imitaţia cu deplasarea 
accentelor, schimbarea locului elementelor, aceste procedee putându- 
se combina. În melodiile cu text în care versul determină o anumită 
dimensiune a melodiei, aceasta poate fi lărgită prin adăugarea unor 
silabe sau prin repetarea unor rânduri melodice sub formă de refren, 
fiind variate sau nu. 

Celula corespunde în melodiile vocale unei perechi de silabe, iar 
în cele de dans unui timp. Atunci când melodiile sunt mai dezvoltate 
sau conțin ornamentaţie bogată, celula poate fi divizată în subcelulă. 

Motivul se formează prin asocierea sau repetarea mai multor 
celule. Atunci când repertoriile şi schimbările de poziție se fac prin 

diferite varieri, se nasc motivele înrudite. Conform teoriei lansate de 
T. Ciortea, motivul este „element de expresie caracterizat prin contur 
precis, pregnanță, ritmică şi melodică”, fiind alcătuit de obicei din 2 
celule. În cântecele vocale, acesta corespunde unei dipodii. 

Există în muzica instrumentală de dans, o multitudine de 
procedee prin care celulele se combină, dând naştere motivului. 

Fraza este superioară motivului şi se construieşte din: 4 măsuri 
(fraza mică) şi 8-16 măsuri (fraza mare). 

Perioada este constituită din 2 fraze repetate sau diferite. 

Ca mod de realizare, melodiile de dans pot aparţine: formei fixe 
(frazele sau perioadele se repetă permanent, în aceeaşi ordine) sau 
formei libere ce poate îmbrăca 2 aspecte: a) melodii motivice 

b) melodii în care frazele sunt libere 

Melodiile vocale folosesc aceleaşi elemente constitutive (ce/ule, 
motiv) care, însă, se grupează în rând melodic (fragment melodic ce 
corespunde unui vers). Mai multe rânduri melodice formează la rândul 
lor strofa melodică. 

Există 2 tipuri de formă, şi anume: forma fixă, în care rândurile 
melodice se succed permanent în aceeaşi ordine, şi forma liberă, în 
care un rol important în realizarea lor îl au formulele melodice 
(corespondentul motivului). 

După conţinutul rândurilor melodice în muzica tradiţională se 
cunosc următoarele tipuri de strofă: 

tipul primar — cuprinde un singur rând melodic, transpus, variat 

tipul binar — conţine 2 rânduri melodice diferite în conţinut, 
înlănţuite variat — A B cu variantele corespunzătoare 

tipul ternar — cuprinde 3 rânduri melodice diferite, înlănţuite 
variat — A B C cu variantele lor 

tipul pătrat — cuprinde 4 rânduri melodice diferite, înlănţuite 
variat- A BCD 

strofă cu mai mult de 4 rânduri melodice diferite, întâlnite însă 
mai rar 


Notă 

e Exemplele muzicale au fost extrase din lucrările: 

Comişel, Emilia, Folclor muzical, EDP, Bucureşti, 1967. 

Oprea, Gheorghe / Agapie, Larisa, Folclor muzical românesc, 
EDP, Bucureşti, 1983. 

Pop-Miculi, Otilia, Integrarea sistemelor sonore în desfăşurarea 
ritualurilor agrare, Editura Fundaţiei România de Mâine, Bucureşti, 2004. 

Organologie populară 
Instrumente muzicale populare 


De-a lungul timpului, poporul român a folosit multe din 
instrumentele muzicale întâlnite în practica epocilor istorice 
respective, aducându-le câteodată schimbări în ceea ce priveşte 
construcția sau modul de execuţie. 

Existenţa şi dezvoltarea lor de-a lungul timpului este evidențiată 
de o serie de scrieri ale călătorilor străini care relatează despre 
instrumentele muzicale folosite de către locuitorii spaţiului carpato- 
danubiano- pontic, precum şi de către documentele pictografice. 
Primul cărturar care a cercetat instrumentele muzicale ale românilor a 
fost 7.7. Burada care publica în anul 1877 lucrarea „Cercetări asupra 
danţurilor şi instrumentelor de muzică ale românilor”, aducându-și în 
acest fel un aport deosebit la elaborarea primelor cercetări privind 
domeniul organologiei populare. 

În a doua parte a sec. XX, Tiberiu Alexandru va începe o 
cercetare cât se poate de temeinică şi documentată asupra 
instrumentelor populare româneşti, prezentând în acelaşi timp o 
imagine completă şi complexă asupra acestora, criteriile de clasificare 
ştiinţifică şi descrierea lor, elaborând în anul 1956 lucrarea 
„Instrumentele muzicale ale poporului român”. 

Privită din punct de vedere ştiinţific, clasificarea instrumentelor 
populare se face după modul de producere al sunetului, iar în cadrul 
grupelor de instrumente vom avea în vedere şi modul de construcție sau 
modificările aduse de-a lungul timpului, vechimea şi frecvenţa acestora în 
practică. Principalele categorii de instrumente muzicale populare sunt: 
pseudoinstrumentele, instrumentele idiofone, instrumentele membranofone, 
instrumnetele aerofone, instrumentele cordofone. 


Pseudoinstrumete. În această categorie se înscriu cele mai vechi 
instrumente muzicale folosite de către români. Sunt astfel denumite 
din cauza materialului din care sunt construite, material oferit cu 
generozitate de natură în formă brută. Din această categorie 
enumerăm: firul de iarbă, tulpina de soc, de cucută, solzul de peşte, 
frunzele unor arbori, coaja de mesteacăn. 


Instrumente idiofone. Denumite şi autofone, această categorie de 
instrumente realizează sunetul direct prin intermediul materialului din 
care sunt construite, acesta fiind pus în vibraţie prin lovire sau frecare. 

Acest tip de instrumente populare este cunoscut din timpuri 
imemoriale, fiind utilizate în cadrul anumitor ritualuri şi practici 
magice, iar în contemporaneitate ele însoțesc unele obiceiuri. Cele mai 
cunoscute astfel de instrumente sunt: clopotele, plăcile lovite, 
zurgălăii, pintenii, lanţurile, duruitoarea, beţele lovite, botul caprei în 
jocul cu acelaşi nume, toaca utilizată în obiceiul foconelele. 

Drâmba este un instrument ce face legătura între categoria 
pseudoinstrumentelor şi cea a idiofonelor. Este construită dintr-o 
sârmă solidă de fier, îndoită sub formă de potcoavă, prelungită cu 
două braţe paralele, iar din mijlocul potcoavei porneşte o limbă de 
oţel, care se prelungeşte prin cele două braţe şi al cărei capăt este 
îndoit în unghi drept. Denumirile sub care se întâlneşte sunt: drâmb, 
drâdă, drând, drâng, drâmboaie. Instrumentul este răspândit pe întreg 
teritoriul țării. Sunetul obţinut prin ciupirea capătului limbii de otel şi 
amplificat de cavitățile de rezonanţă este plin, iar instrumentiştii 
experimentați folosesc cu îndemânare armonicele atunci când execută 
melodiile cu ambitus mic. 


Drâmba 


Instrumente membranofone. La acest tip de instrumente sunetul 
se produce prin lovirea sau frecarea uneia sau mai multor membrane 
confecționate din piele de animal. Iniţial instrumentele de acest tip au 
fost folosite în practicile rituale, mai târziu pentru acompanierea 
dansurilor sau pentru comunicarea la distanță. Dintre instrumentele 
membranofone folosite de români amintim: toba mică, daireaua, toba 
mare, darabana, darabuca, buhaiul. 

Toba mică are diametrul de 20-25 cm, două membrane întinse 
pe un cerc de lemn, legată de gât cu ajutorul unei sfori. Aria 
geografică de răspândire cuprinde zonele: Hunedoara, Banatul de 
nord, Arad, Bihor, Moldova. Denumirea sa zonală este dobă. În 
Moldova acelaşi nume îl poartă un instrument cu diametrul ceva mai 
mare, având o singură membrană şi însoțind jocul ursului din cadrul 
ritualurilor de Anul Nou. 

Daireaua are o singură membrană, pe marginile cadrului pe 
care este fixată aceasta fiind dispuse bucăţi de metal, care prin 
scuturarea instrumentului fac ca acesta să sune. Aria geografică de 
răspândire cuprinde Moldova, Oltenia şi Muntenia. Denumirea zonală 
şi în acelaşi timp onomatopeică, în Oltenia şi parțial în Muntenia, este 
vuvă, iar sunetul este produs prin frecarea membranei. 


Toba mică 


Toba mare şi darabana au fost preluate în spaţiul tradițional 
de la fanfare. Prima era folosită în mod oficial la comunicările 
importante din lumea satului, iar cea de-a doua a pătruns în tarafurile 
ţărăneşti sub denumirea de jaz. 

Darabana 


Darabuca este un instrument folosit de lumea arabă şi adus în 
Dobrogea. Membrana este întinsă pe o cutie de rezonanță confecționată 
din lut ars având forma unei clepsidre. Instrumentul este ținut la 
subțioară în partea îngusta şi este percutat cu degetele. 


Darabuca 

Buhaiul este un instrument ce însoţeşte urările de Anul Nou. 
Denumirea zonală este bugă (Ialomiţa) sau şteand (Transilvania de 
sud). Astăzi, instrumentul este întâlnit cu precădere în Moldova. Cutia 
sa de rezonanță este formată dintr-o putină de lemn, acoperită în 
partea superioară cu o membrană de piele. Prin mijlocul membranei 
trece o şuviţă din păr de cal prinsă în interiorul membranei cu un căluş 
de lemn. Şuviţa este trasă cu mâinile udate în prealabil cu borş sau 
apă. Sunetul obţinut este unul neacordat, imită mugetul unui animal 
(de unde şi denumirea), fiind amplificat de cutia de rezonanţă. 


Buhai 


Instrumente aerofone. Acest tip de instrumente produc sunetul 
într-un tub sonor prin care circulă coloana de aer pusă în vibraţie de 
buzele executantului, prin ancie sau printr-o deschizătură. În general, 
instrumentele sunt confecţionate în mod empiric de către ţărani, având 
acordaje dintre cele mai variate. În funcţie de dimensiunile tubului 
sonor, sunetele fundamentale sunt diferite, iar ca urmare a dispunerii, 
formei şi numărului găurilor, scările folosite sunt şi ele variate. 

Buciumul este un instrument aerofon extrem de vechi utilizat în 
mediul pastoral, în trecut fiind folosit şi ca instrument militar. Are 
diferite denumiri zonale precum: bucium, bucen, buşin, trâmbiţă, 
tulnic. Este construit din 2 doage din lemn de brad, paltin, frasin, tei 
sau alun, învelite şi prinse din loc în loc cu coajă de cireş, mai nou şi 
din tablă, având formă conică sau cilindrică. 


Me CEI ICI TI: 
Bucium 


Actualmente există 5 tipuri de buciume, care se deosebesc 
după forma tubului sonor, lung de 1,5 - 3 metri, pe care 
etnomuzicologul Tiberiu Alexandru le împarte în 2 grupe: drepte şi 

încovoiate. Sunetele pe care le emite fac parte din rezonanța 
naturală (armonicele 3 până la 16). 


Din aceeaşi familie a instrumentelor care emit sunete aparţinând 
rezonanţei naturale face parte cornul, confecționat din corn de vită sau 
tablă. Fiind foarte scurt ca dimensiuni emite doar 2-3 sunete. Este 
folosit în mediul pastoral şi în cel vânătoresc pentru semnale. 

Fluierele constituie instrumentele cele mai răspândite în mediul 
tradițional, fiind variate ca dimensiuni, materiale de construcție şi 
răspândire. Specialiştii le-au împărțit în 3 categorii după mărime: mici, 
mijlocii şi mari. Materialul cel mai răspândit din care sunt construite 
este lemnul, dar se întâlnesc şi fluiere din metal sau masă plastică. O 
altă clasificare ținând tot de construcția instrumentului se face după 
modul de deschidere (la ambele capete sau la un singur capăt al 
tubului sonor), în acest sens existând 2 tipuri mari de fluiere: fluierele 
cu dop şi fără dop. 


Fluiere fără dop 


Tilinca este cel mai simplu fluier, construită sub forma unui tub 
simplu, deschis la ambele capete, cu dimensiuni de 50-80 cm. La acest 
instrument se cântă semitraversier, la capătul superior țeava fiind uşor 
subţiată, iar coloana de aer în acest fel este despicată în această parte. 
Sunetele sunt obținute prin închiderea/deschiderea parţială/totală cu 
degetul arătător. În acest fel este obţinută o scară muzicală ce cuprinde 
mai mult de 2 octave. Aria de răspândire a instrumentului cuprinde 
nordul Moldovei. Din aceeaşi categorie face parte şi fluierul 
moldovenesc, răspândit frecvent în Moldova şi Năsăud. Este variat ca 
dimensiuni, iar sunetul are o strălucire deosebită, scara muzicală 
folosită fiind cea diatonic-mixolidică. 

Fluierul dobrogean este construit din trestie şi pe lângă cele 6 
găuri pentru degete, mai are o deschizătură tăiată în partea opusă a 
tubului. Dacă aceasta este descoperită, fluierul emite de obicei octava 
tonului fundamental. 

Cavalul bulgăresc este compus din 3 tuburi îmbinate prin 
întărituri cu inele din corn de vită. Acest tip de fluier are 7 orificii 
pentru degete tăiate la distanţe egale sau grupate 4 şi 3, iar în partea 
opusă a ţevii, deasupra celorlalte se află o deschizătură. Partea 
inferioară a instrumentului este prevăzută cu 4 orificii „de răsuflat”, de 
o parte şi de alta a ţevii. Aria sa de răspândire este Dobrogea. 


Fluiere cu dop (drepte) 


Acest tip de fluiere au formă uşor conică, iar dopul e plasat în 
partea mai groasă a ţevii, având o fantă pentru pătrunderea aerului, iar 
la o distanță egală cu lungimea dopului se află o tăietură dreptun- 
ghiulară numită vrană. De obicei, aceste fluiere au 6 orificii. 


Fluier cu dop 


Cavalul. Denumirea mai este folosită şi pentru orice fluier de 
dimensiuni mari. Acest tip de instrument are 5 orificii pentru degete, 
sunet mai înfundat. Este răspândit în Muntenia, Oltenia, sudul 
Moldovei, fiind folosit în special la executarea melodiilor mai lente. 


Caval 


Fluierul (în)gemănat constituie o variantă a fluierului cu 6 
orificii, având alipit pe lângă fluierul propriu-zis, un altul care ține 
pedala (isonul). Cele 2 fluiere pot avea dimensiuni egale, alteori, cea 
de-a doua ţeavă poate fi mai scurtă, dând astfel posibilitatea obţinerii 
unei pedale variabile. 


Fluier gemănat cu ţevile egale 

Fluier gemănat cu ţeava de ison scurtă 


Fluierele traversiere cu gura laterală sunt confecţionate din 
lemn, întâlnite în unele părți ale Munteniei şi Olteniei, au 6-7 orificii 
plasate pe aceeaşi latură cu „gura” instrumentului, cele mai mari fiind 
denumite flaute, iar cele mai mici — piculine. De cele mai multe ori, 
cântarea la aceste instrumente este acompaniată de un ison gutural ce 
constituie un rudiment de polifonie. 


Piculină 


Naiul. Cunoscut încă din antichitate, instrumentul este constituit 
dintr-un mănunchi de fluiere (între 18 şi 28 de tuburi), având 
dimensiuni diferite, prinse în ordinea mărimilor pe o vergea curbată şi 
închisă la capătul de jos. Cele mai vechi denumiri atestate sunt: 
Țluierar, fluierici şi şuieraş; într-o etapă mai târzie, instrumentul s-a 
numit muscal (de la perso-arabul „miskal”), pentru ca apoi să fie 
denumit nai (de la turco-arabul „nay” — fluier de trestie). Schimbarea 
denumirii a fost făcută în urma contactului cultural cu orientul. 
Modificările sunetelor performate de instrument se obțin prin 
înclinarea acestuia, iar scara diatonică poate fi cromatizată prin 
introducerea unor grăunţe care modifică lungimea ţevii. 

Cimpoiul. Întâlnit pe mai multe continente (Asia, Africa şi 
Europa — Anglia, Franţa, Ungaria, Italia, Spania şi Portugalia), este 
atestat şi cunoscut din cele mai vechi timpuri şi în nordul Olteniei, 
Muntenia, Dobrogea, Moldova, vestul Transilvaniei şi Banat. 
Denumirea este aproape identică în regiunile menţionate, variantele 
regionale fiind: ciumpoi, şimpoi, cimponi, şimponi, gaidă (la 
aromâni). Instrumentul se compune din mai multe părți: burduf (un 
rezervor confecționat din piele de capră în care aerul intră printr-o 
țeavă plasată superior prevăzută cu un ventil de piele ce împiedică 
ieşirea aerului), suflător (ţeava situată în partea superioară a 
burdufului, prin care este introdus aerul), bâzoiul (fluier fără orificii 
digitale prevăzut cu ancie simplă ce produce un sunet continuu) şi 

caraba (plasată între suflător şi bâzoi, constituie partea cea mai 
însemnată, cu ajutorul acesteia fiind executată melodia). 
Etnomuzicologul T. Alexandru clasifică cimpoiul românesc în mai 
multe grupe după structura carabei şi numărul de orificii digitale. 
Sunetul obţinut prin comprimarea burdufului şi ieşirea aerului (prin 
carabă şi bâzoi) este ascuţit. 


Cimpoi 


Ocarina. Instrument de proveniență apuseană introdus în 
practica muzicii populare relativ târziu, este construită din lut ars, 
porțelan sau metal. Are 8 orificii digitale şi o deschizătură laterală prin 
care pătrunde aerul. 


Ocarină 

În practica populară, alături de instrumentele aerofone construite 
empiric şi enumerate mai sus, sunt folosite şi instrumente construite în 
fabrică. În această categorie intră: clarinetul, taragotul, trompeta, 
saxofonul, instrumentele de alamă, preluate de cele mai multe ori din 
practica muzicilor militare sau a orchestrelor profesioniste care au pătruns 
la noi prin vestul țării începând cu ultima parte a sec. al XIX-lea. 


Instrumente cordofone. La acest tip de instrumente, sunetele 
sunt obţinute prin 3 modalităţi: ciupire, lovire şi frecare. 

Titera. Instrument de proveniență vieneză introdus în ţară şi folosit 
în special de către etnicii germani, are o cutie de rezonanţă pe care sunt 
întinse 6-7 corzi, ciupite cu ajutorul unei pene de gâscă. Primele 2 sau 4 
corzi sunt acordate la unison, iar celelalte execută melodia. 


Țiteră 


Chitara. În practica cântecului popular, chitara este instrument 
de acompaniament. Denumirea zonală este zongoră (în Maramureş), 
fiind răspândită în această zonă, precum şi în Oltenia. Acordajul 
specific Maramureşului este re-/a (menţionat de Bela Bartok). Astăzi, 
lăutarii folosesc chitarele cu 3 corzi, obişnuind să schimbe acordajul în 
funcţie de melodia pe care o acompaniază. 

Cobza. De origine orientală, acest instrument era cunoscut deja 
la jumătatea sec. XVI, fiind folosit în special pentru acompaniament în 
zona Moldovei, Munteniei şi sudului Transilvaniei. Instrumentul are 
8-12 corzi grupate în „coruri” de câte 2-3, acordajul fiind diferit de la 
un instrumentist la altul. 

Tambalul face parte din categoria instrumentelor cu corzi lovite, 
specific lăutăresc, folosit pentru acompaniament în Muntenia, Oltenia 
şi Moldova. Sunt cunoscute 3 tipuri de acordaj ale acestui tip de 

instrument: „românesc”, „unguresc” şi „transport”, între acordajul 
unguresc şi cel românesc existând asemănări prin faptul că „başii” 
sunt dispuşi într-o succesiune cromatică, dar şi diferențieri substanţiale 
privind registrul mediu şi acut. Acordajul „transport” este o 
transpunere a celui românesc cu un ton mai sus, conferindu-i în acest 
fel instrumentului o sonoritate deosebită. Există 2 tipuri de țambal: 
tambalul mic (portabil), mai vechi, utilizat de către formaţiile mai 
restrânse, şi țambalul mare, perfecţionat de către constructorul Jozsef 
Schunda, utilizat de orchestrele mari. 

Vioara, viola, violoncelul şi contrabasul sunt construite în 
fabrică, împrumutate muzicii populare din muzica simfonică, 
bucurându-se şi în mediul tradițional de o răspândire destul de mare. 

Vioara, denumită zonal  scripcă (Moldova),  ceteră 
(Transilvania),  fieceră (nordul Transilvaniei),  lăută (sudul 
Transilvaniei), higheghe, higheadăm highează (Bihor şi Sălaj), diblă, 
diplă (Oltenia). Pe lângă acordajul obişnuit al instrumentului, în 
practica muzicii populare sunt folosite „scordaturile”, care conferă 
instrumentului o sonoritate deosebită, iar performerului — uşurinţa 
tehnică în executarea melodiilor. Există identificate peste 30 de 
asemenea acordaje. În sud-vestul Transilvaniei este folosită în practica 
tradițională vioara cu pâlnie, fabricată după apariția gramofonului în 
Austro-Ungaria, purtând denumirea de „radio-vioară”. Un astfel de 
exemplar a fost adus în ţară şi construit prin imitare de către țărani. 
Instrumentul popular foloseşte doar corzile mi-la-re, fiind folosit 
pentru interpretarea liniei melodice. 

Viola este întâlnită în practica muzicii tradiționale din 
Transilvania sub denumirea de contră, contralaucă, braci ca 
instrument de acompaniament. Foloseşte doar trei corzi, acordate sol- 
re-la. 

Violoncelul mai este numit şi cel, gordună, gordon, boroancă şi 
folosit ca instrument de acompaniament pentru jocurile lente (cu arcuş 
— „arco”) şi în cele repezi (cu degetul sau un beţişor — „piscălău”). În 
Apuseni, corzile sunt bătute cu arcuşul în timp ce performerul bate cu 
palma spatele cutiei de rezonanță. 

Contrabasul susţine în ansamblurile lăutăreşti fundalul armonic, 
de multe ori fiind lipsit de corzile subțiri. Denumirile zonale ale 
acestui instrument sunt: bas, gordună mare, boroancă, becheş. 

Formaţii instrumentale 


Fiecare zonă etno-folclorică are tipuri de tarafuri tradiționale 
specifice pe care le vom prezenta sintetic în cele ce urmează. 


Transilvania: vioară-chitară; vioară-chitară-tobă; vioară-chitară- 
acordeon; vioară-violă; în Bihor: vioară - tobă mare; în sudul 
Transilvaniei: vioară-violoncel-clarinet; vioară-clarinet-țambal,; 
vioară-saxofon-țambal-tobă. 


Banat: vioară I,II — torogoată (saxofon) — violoncel; vioară- 
violă-torogoată-violoncel-contrabas. 


Oltenia: vioară-chitară-contrabas; vioară-chitară; fluier-chitară- 
vuvă. 


Muntenia:  vioară-cobză;  vioară-ţambal;,  vioară-ţambal-bas; 
vioară-țambal-acordeon; vioară-cobză-ţambal-bas; vioară — cobză - 
tobă mică; vioară-clarinet-cobză; vioară-clarinet-ţambal-contrabas; în 
Dobrogea: fluier-dairea. 


Moldova: fluier-vioară-cobză; vioara I,II — cobză — violoncel — 
contrabas;  vioară-cobză-ţambal;  vioară-țambal-contrabas; vioară- 
trompetă-acordeon-tobă; formaţii de suflători de alamă (bande) cuprinzând 
instrumente de fanfară la care se adaugă clarinetele şi toba. 


Notă 
e Ilustraţiile pentru acest capitol au fost preluate din: Bărbuceanu, Valeriu, 
Dicţionar de instrumente muzicale, Ed. UCMR, Bucureşti. 

ANSAMBLU CORAL 


Lector univ. dr. OVIDIU DRĂGAN 
Lector univ. drd. ADRIANA DRĂGAN 


Obiective 


Obiectul de studiu al acestei discipline este Arta corală 
interpretativă. Cursul cuprinde studenții tuturor anilor şi are ca scop 
formarea viitorilor profesori de muzică, buni cunoscători ai cântului 
coral. 

Disciplina Ansamblu coral are caracter practic şi face parte 
dintre disciplinele de măiestrie artistică ce se predau în învățământul 
superior muzical. În tratarea temelor pe care le include prezenta 
programă se va ţine seama de faptul că fiind o disciplină cu profil 
artistic, legătura dintre aspectul practic şi cel teoretic necesită ca, 
uneori, ordinea precum şi gradul de penetrare în complexitatea 
temelor (şi implicit dificultatea repertoriului) să fie modificate. 

Repertoriul de studiu va fi baza pe care se va face aplicarea 
practică a expunerilor teoretice. În acest sens alegerea repertoriului se 
va face avându-se în vedere următoarele criterii: 

— lucrări corale reprezentative aparținând compozitorilor români 
şi străini din diferite perioade istorice şi din spaţii cultural-geografice 
diferite; 

— lucrări care pe tot parcursul studiilor să asigure studenţilor o 
cunoaştere a problemelor de cânt coral prin parcurgerea cât mai 
cuprinzătoare a formelor, genurilor, stilurilor şi epocilor de creație. 

În vederea îmbogăţirii artistice a studenţilor, repertoriul pregătit 
la clasa de Dirijat şi Ansamblu coral va fi prezentat în concerte 
publice anuale; dacă nivelul artistic este destul de ridicat, în concerte 
vor dirija cei mai bine pregătiți şi dotați studenţi alături de cadrele 
didactice care au predat cursul. 


241 


Studenţii trebuie: 

I. Să-şi formeze deprinderea de organizare a unui ansamblu 
coral: selecționarea vocilor, modele de constituire a formațiilor corale, 
clasificarea formațiilor corale. 

II. Să dezvolte studenţilor arta interpretării corale: formarea 
sonorităţii corale, formarea unui repertoriu adecvat tipurilor de coruri, 
principii de analiză a unei partituri. 


La sfârşitul Anului I I.D. studenții vor fi capabili să se 
integreze în ansamblul coral al anului de studiu atât în partidă prin 
acordaj, dozaj şi omogenizare timbrală, cât şi în ansamblu în relaţie cu 
celelalte partide, învățând să se relaţioneze cu acestea. 


Semestrul I 


1. SCURT ISTORIC AL ARTEI CORALE UNIVERSALE 
ŞI ROMÂNEŞTI 


1. În Antichitate, cântăreţul grec, pentru a putea cânta în 
amfiteatrele din aer liber unde era necesară o amplificare a sunetului a 
descoperit sistemul de impostare a sunetului, de amplificare a vocii 
numit rezonanţă în „mască” pentru a obţine sunete intense, puternice. 
Această tradiţie a ajuns la noi sub forma expresiei a cânta în „mască”. 

Execuţia era în stil declamator, vorbit şi cântat în acelaşi timp. 
Se contopea cuvântul şi melodia. 

Cântul monahal din primele secole ale creştinismului aduce arta 
cântului la o înaltă formă de exprimare a vocii: calitatea timbrului, 
dicţie precisă, supleţe, elasticitate. 

In Roma antică apar şcoli şi profesori specializaţi în probleme 
de cânt cu nuanțe, intonaţie, întinderea vocii, rezonanță. 

In sec. al XII-lea apare cântecul laic răspândit de rapsozi, 
trubaduri, minnesângeri, truveri — emisia unei voci albe, naturale, 
bogat ornamentată. 

Până în epoca lui Claudio Monteverdi (1567-1648) nu au loc 
evoluţii spectaculoase ale principiilor cântului vocal. Apare recitativul 
arioso, stilul concitato, melodia simplă, expresivă care va deschide un 
nou drum prin naşterea operei pe principiile Cameratei florentine. 

Cântul castraţilor devine în sec. al XVIII-lea o modă extrem de 
apreciată pentru vocea de coloratură şi cântul de virtuozitate bogat în 
ornamente şi vocalize strălucitoare. In Italia se pun bazele stilului 
belcanto-ului ca tehnică de execuţie. 

Muzica corală a evoluat de la monodia antică până la motetele la 
36 de voci ale Renaşterii care încununau apogeul polifoniei şi al unei 
epoci de glorie, a unui ansamblu care a făcut posibilă scrierea istoriei 
muzicii: Ansamblul coral. 

Polifonia se naşte şi se dezvoltă impulsionată de biserică, în 
centre muzicale ca Parisul — Şcoala de la Notre-Dame sec.XII-XIII, 
Italia secolelor XIV-XV, şcolile maeştrilor franco-flamanzi, englezi, 
spanioli, italieni, fondate de Guillaume Dufay, Jan Ockeghem, 
Josquim des Pres etc. 

Cristalizarea stilului renascentist, laic şi religios s-a realizat în 
secolele XV-XVI prin sinteza stilului maeştrilor: Givanni Pierluigi da 
Palestrina, Orlando di Lasso, Luca Marenzio, Gesualdo da Venosa şi 
Claudio Monteverdi. 

Arta polifonică a vremii impune un număr impresionant de 
genuri şi forme muzicale care vor fi embrionii marilor genuri ale 
modernității: madrigalul, motetul, cantata, missa, madrigalul 
dramatic, chansonul, canzona, frotolla, balada. De asemenea, cel 
mai timpuriu instrument, vocea umană a fost şi rămâne cel mai 
complex instrument, cu cel mai mare rafinament, sensibilitate, 
nobleţe, căldură şi posibilitate de comunicare. 

In perioada următoare, Barocul şi Clasicismul, formele polifone 
cedează întâietatea celor omofone care se vor impune prin simplitate, 
monumentalitate şi strălucire câştigând în complexitate în epocile 
Romantismului, Postromantismului şi în Modernitate, adăugând 
puterii expresive forța şi virtuozitatea tehnicităţii orchestrale. Astfel, 
se impun genuri noi ca: oratoriul, opera cu aria şi recitativul, 
requiem-ul prin J.S.Bach, G. Fr. Haendel, J.Haydn, W. A. Mozart, 
Fr. Schubert, J. Brahms, L. Van Beethoven, G. Mahler, ajungându-se 
în modernitate la simfonia cu cor. 


2. În ţara noastră a existat permanent cântecul tradițional de grup 
în repertoriul ocazional, (de nuntă, de botez, de Anul Nou, obiceiuri de 
peste an). 

In secolul XIX sub influenţa rusă iau naştere primele coruri bise- 
riceşti în Moldova care aduc cântul coral omofon pe teritoriul românesc. 

Compozitori români care s-au perfecționat în şcolile de cânt din 
centrele muzicale importante ale Europei au dezvoltat şi animat o 
viață muzicală prin activitatea şi creația lor în primul rând corală, 
inspirată din filonul naţional. 

În Banat, la Lugoj a activat Ion Vidu, înființând Reuniunea de 
cântări şi Muzică. Gavriil Musicescu la laşi, Gh.Dima şi Iacob 
Mureşianu în Ardeal, D.G.Kiriac, Gh.Cucu şi alții la Bucureşti, 
luptând prin creaţia lor folclorică la emanciparea spiritului naţional 
împotriva burgheziei austro-ungare, a unirii şi libertăţii. 

Dezvoltarea principalelor genuri ale muzicii corale româneşti a fost 
realizată prin creaţia corală a compozitorilor precursori Ciprian 
Porumbescu, Al. Flechtenmacher, E. Wachmann, E. Mandicevschi şi 
culminează cu creația compozitorilor sec. al XX-lea în prelucrări 
folclorice (D. Cuclin, S. Drăgoi, M. Jora, T. Brediceanu, M. Negrea ş.a.), 
muzică religioasă (D. G. Kiriac, M. Negrea, P. Constantinescu, N. Lungu) 
şi miniaturi corale (Al. Zirra, Al. Paşcanu, Şt. Popescu ş. a.) 


II. VOCEA CÂNTATĂ. 
Producerea vocii cântate 


Scop: Dirijorul de cor, cât şi profesorul de muzică trebuie să 
cunoască principiile de bază ale formării şi cultivării vocii corale. 

Obiective: Competența acestora are o mare importanță pentru 
obținerea şi întreținerea calităţii de care depinde într-o mare măsură şi 
sănătatea vocilor corurilor. 

Acest curs este prin natura lui exclusiv practic care necesită 
prezenţa celor 4 voci ale unui ansamblu coral (sopran, alto, tenor, bas). 
Problemele teoretice de curs pot constitui probă de evaluare individuală, 
oral, în cadrul examinării în proba de cvartet vocal — probă orală. 

Fiecare lucrare din repertoriul de la ansamblul coral aplică 
noţiunile teoretice în cântul coral. 

Apropierea dintre poezia cântată şi intonația vorbirii sau a 
recitării artistice au făcut încă din Antichitate obiectul studiului pentru 
obținerea prin cântul vocal a unui efect maxim asupra ascultătorilor cu 
un efort cât mai mic. Aceste preocupări presupun: 

1. formarea emisiei 

2. preocuparea pentru coloritul timbral 

3. relaţia dintre textul vorbit şi textul cântat 

1. Emisia. În muzica vocală, emisia este un act fiziologic de 
exteriorizare a sunetului, conştient şi volitiv. 

Aceasta presupune formarea şi cultivarea vocilor naturale astfel încât 
ele să poată fi perfecționate, înnobilate, puse în valoare asemenea unui 

instrument. Formarea emisiei este determinată de fonație — impusă de 
structura biologică a cântăreților — şi de actul respirator. Funcţionalitatea 
psihică („ideea este creatoarea vocalității”") este însă adevărata cauză, 
cea care determină aceste procese. 

Astfel formarea emisiei este conştientizată prin cunoaşterea şi 
controlul: 

a) respirației 

b) fonaţiei 

c) articulației, pronunției, dicției 


2. Respirația — act complex fiziologic sau artistic, de expresie. 
Poate fi individuală (când fiecare corist respiră într-un alt moment 
pentru a da senzaţia de legătură, de continuitate frazei muzicale fără a 
întrerupe coloana sonoră a partidei) sau colectivă (marcată în partitură 
sau la sugestia dirijorului). 

Are două momente: inspiraţia (se face pe nas, pe gură, sau 
combinat) şi expiraţia (liberă — fiziologică — sau forțată — în cânt): 

e toracică (ridicarea umerilor), nerecomandată în cântul vocal 

e costo — diafragmatică (lărgirea cutiei toracice, cea mai bună 
pentru cântul vocal) 

e abdominală (relaxarea muşchiului diafragmatic, coborârea lui). 


3. Fonaţia — presiunea subglotică formează o coloană de aer 
care trece printre coardele vocale făcându-le să emită diverse 
sonorități (teoria mio-elastică) 

— contracția coardelor vocale este comandată de creier şi 
transmisă prin influxuri nervoase prin nervul recurent (teoria neuro — 
cronaxică) 

— cavitățile rezonatoare — palatal anterioară, posterioară, 
faringiană posterioară, laringiană, nazo-facială (palestezică), traheală, 
toracică, centura abdominală, centura pelviană; impostaţia este găsirea 
locului rezonanţei optime a sunetului 


4. Articulația. Pronunţia. Dicţia 

Articulația. Când vorbim de articulația unor sunete, avem în 
vedere că prin articulaţie se înţelege suma proceselor biomecanice 
produse de organele fonatoare, articulația făcând legătura între 
consoane şi vocale. 


! Giulio Caccini (1550 — 1618). 

O altă accepţiune a termenului articulaţie se poate referi la 
maniera de cânt — legato, staccato, non — legato. 

Sunetele produse prin articulaţie, determinate de poziţiile şi 
mişcările organelor, devin baza pentru pronunție în vorbire şi în cânt. 

Organele articulatorii care ajută la pronunția exactă a vocalelor 
şi consoanelor sunt: buzele (prin contur şi poziție determină 
consoanele labiale B, P, M şi fricative F, V), maxilarele superior şi 
cel inferior (determină formarea vocalelor deschise, semideschise, 
închise), palatul tare (bolta palatină produce articularea consoanelor 
palatale pre-, medio-, post — palatale), palatul moale (vălul palatin — 
când ester lăsat în jos, o parte din aer trece în cavitatea nazală 
căpătând vibrații nazale), limba (organ, muşchi care prin poziţie şi 
deplasare produce sunete) şi alveolele. 

Regiunea din canalul vocal, unde se produce o restrângere sau o 
închidere (ocluzie), poartă numele de punct de articulație. 

Cuvântul are la bază silaba, iar silaba este formată din alternanța 
vocală-consoană. Cuvintele sunt elemente de construcție în 
comunicare pentru auditoriu, reprezentând semne şi marcaje care 
poartă şi declanşează semnificaţii profunde. 

Fenomenul de coarticulație se poate defini prin articularea unui 
sunet înainte ca articularea sunetului precedent să fi luat sfârşit. 
Fiecare sunet vorbit sau cântat depinde de sunetele vecine şi de 
situaţia lui în cuprinsul silabei. 

Pronunţia. Prin pronunție înţelegem rostirea integrală a unei 
silabe, a unui cuvânt într-o propoziţie. Pronunţia asigură capacitatea 
omului de a exprima clar şi corect un cuvânt şi de asemenea, capacitatea 
de a da cuvântului o încărcătură afectivă, logică, semnificantă. 

Pronunţia are la bază o bună articulare şi constă deci în redarea 
inteligibilă a cuvintelor. Înțelegerea de către public a textului care 
însoţeşte o lucrare muzicală joacă un rol important în atingerea 
scopului procesului muzical, acela de a transmite un mesaj artistic 
auditoriului, mesaj cuprins în bună măsură de textul poetic. 

Factori care influenţează pronunția în cântul coral: durată, 
tempo, modalităţi de articulaţie a sunetului, melisme, coroane, tipuri 
de sintaxă, defecte de vorbire, regionalisme, arhaisme, cunoaşterea 
problemelor de fonetică, prozodia, principiile de bază ale silabisirii. 

Dicţia. Prin dicţiune înțelegem calitatea fonetică a articulării 
textului pieselor muzicale. Ea se ocupă cu pregătirea unei articulări 

clare, a unei pronunții corecte şi cu îndepărtarea defectelor de vorbire, 
în cânt. Este foarte necesară şi se sprijină pe articularea distinctă a 
silabelor unui cuvânt, respectând însuşirile lor fonetice. 

Dacă muzica este însoţită de cuvânt, este de preferat ca aceasta să 
ajungă la inima ascultătorilor în totala lui claritate. Dicţiunea este arta de a 
rosti cuvintele corect şi frumos. Ea este o problemă de tehnică şi de 
interpretare deoarece prin ea dăm sens cuvintelor şi ideilor. Fără o bună 
dicțiune ascultătorul va auzi doar sunete învălmăşite şi vorbe nedesluşite. 


5. Relaţia dintre textul vorbit şi cel cântat 

Forma muzicală este alcătuită din elemente din ce în ce mai 
mici, pornind de la întreg către parte: secțiuni, perioade, fraze, motive. 
Motivele se reintegrează apoi în fraze, frazele în perioade, perioadele 
în secţiuni recompunându-se astfel partitura analizată. 

Frazarea este delimitarea frazelor în cânt prin respiraţii, cezuri, cât şi 
arcuiri ale frazelor din punct de vedere dinamic sau agogic către 
culminațiile lor (climaxuri). Culminaţiile, accente expresive pot fi intonate 
prin contraste de dinamică, tensionalitate sau modificări de tempo. 

În muzica cu text trebuie găsite corespondenţele dintre melodia 
vorbirii şi culminaţiile melodice; astfel accentul este evidenţierea unui 
sunet printr-o intensitate mai mare decât a celorlalte din contextul 
ritmic, urmat de diminuarea intensității sunetului pe care este aşezat. 
Accentele textului vorbit au un pronunţat caracter muzical, dând 
naştere la o curbă a intonaţiei sau melodie a vorbirii. 

Accentul tonic este silaba accentuată din fiecare cuvânt. 
Accentul expresiv sau logic se află în cuvântul cu expresivitatea cea 
mai mare din fraza muzicală. 


6. Timbrul vocal — este o particularitate a surselor sonore, 
demonstrată” prin evidenţierea armonicelor superioare ale sunetului 
fundamental care îi determină timbrul prin numărul, intensitatea şi 
proporţia acestora”. 


? de către fizicianul german Hermann Helmholtz (1821-1894). 

* În general, sunetele grave, cu o sonoritate rotundă, amplă, sunt cele la 
care predomină intensitatea primelor şase armonice. Sunetele metalice, 
penetrante sunt cele la care predomină armonicele cu număr de ordine mai 
mare de 6. Timbrul nazal este determinat de evidenţierea armonicelor pare etc. 

Evidenţierea diferită a intensității armonicelor superioare în 
combinaţii atât de variate (proporţie şi intensitate) este hotărâtă şi de 
forma cavităţilor de rezonanţă, de structura țesuturilor organice, de 
tensiunea muşchilor. Timbrul vocalic se formează în cavitatea faringo- 
bucală, fosele şi sinusurile nazale şi frontale iar timbrul extravocalic 
din calitățile laringelui şi a cavităților rezonatoare sublaringiene 
(torace). 

Astfel vocile se pot împărți în: 

e după volum — mari şi mici 

e după penetranță — aspre sau şterse 

e după culoare — luminoase, clare sau întunecate, tubate 

e după grosime — subţiri sau groase 


III. ROLUL ŞI FUNCŢIILE ARTEI CORALE 
INTERPRETATIVE 


1. Canto coral se deosebeşte de canto principal, solistic prin 
permanenta capacitate de integrare pe care coristul trebuie să o 
demonstreze prin: 

e egalizarea registrelor propriei voci 

e dozarea în funcție de celelalte voci 

e omogenitatea timbrală în partidă 

Disciplina de ansamblu presupune spiritul de echipă şi 
„inrolarea individualităţii, personalităţii şi caracteristicilor fiecărui 
interpret în cadrul unității de ansamblu creând o rezultantă de sinteză 
capabilă să producă în cadrul sonorităților specifice culori, atitudini 
şi stări în infinita lor diversitate şi subtilitate." 


2. Selecţionarea vocilor; clasificarea vocilor; clasificarea 
formațiunilor corale 

Ansamblul coral devine un instrument complex alcătuit din 
corişti cu însuşiri ce sunt necesare: 

e calitate vocală 

e muzicalitate 

e sensibilitate 


* Marin Constantin — Tratat discografic „Arta construcției şi 
interpretării corale”. 

inteligență 
memorie 
voinţă fermă 
dăruire 

Selecţionarea coriştilor se va face astfel încât corul se va structura pe 
câteva cvartete fiecare având predominant una din calitățile enumerate. 

În structura unui cor trebuie să se ţină seama de raportul numeric 
între compartimente, particularități de vârstă şi ţinută scenică. 


Clasificarea vocilor corului se face după: 

e înălțime — voci înalte sau voci grave 

e caracter — în funcție de registrul vocii de piept, medii sau de 
cap (falset) 

e tipuri de voci — sopran de coloratură, lirice, dramatice, spinte; 

— voci grave feminine mezzo-soprană de coloratură, contraalto; 

— tenor /ejer sau liric, spint şi dramatic, contratenor; 

— bariton /iric, spint, dramatic; 

— bas cantabil (bas — bariton) sau bas profund. 

— Voci de copii — băieţi sau fete 

— Voci de femei 

— Voci bărbăteşti 


Clasificarea formațiunilor corale se face după mai multe criterii: 

e după tipul vocilor — coruri de voci egale — de femei (SI; SII; 
AI; AII), de bărbaţi (TI; TH; BARITON; BAS), de copii 

— coruri mixte 

e după mărime — coruri mari, medii, mici sau camerale 

e după acompaniament — a cappella sau cu acompaniament 
(vocal — simfonic) 

e după calitate — amatori sau profesionişti 

e după repertoriu — cântat sau vorbit 

e după complexitate — cu divizii sau fără divizii 

e după vârsta coriştilor — de tineri, de copii, de bătrâni 


3. Producerea diverselor tipuri de atac: 

e atacul cu intensitate sonoră scăzută prezintă două tipuri: atac 
precis, cu uşoară lovitură de glotă şi atac moale (pe suflu) 

e atacul cu intensitate sonoră puternică şi foarte puternică: atac 
dur (cu puternică lovitură de glotă) şi atac aspirat (haşurat) 

IV. EXERCIŢII DE INTONAȚIE PE LUCRĂRI 
DIN PROGRAMA 


1. Se precizează sistemul de intonaţie (netemperat al lui Zarlino, 
Pytagora, inegal temperat Mercator-Holder sau egal temperat) şi tipul 
melodiei (populară, clasică, modală, tonală, neo-modală, neo-clasică etc.) 

2. Acordaj după pian sau alt instrument de acompaniament sau 
prin raportare la vocile care au fundamentala armonică. 

3. Omogenizarea timbrală în partide. Exerciţii practice pe vocalize. 


V. VOCALIZE. EXERCIŢII ŞI APLICAŢII PRACTICE 


Vocalizele sunt exerciţii de încălzire, dezvoltare şi întreţinere a 
aparatului fonator şi de perfecţionare a sonorităţii corale. In Renaştere 
şi Baroc era un model melodic ce se cânta pe o singură vocală. Astăzi 
se studiază combinaţiile care dezvoltă anumite poziţii ce favorizează 
impostaţia sau care sunt întâlnite frecvent în lucrări. 

Principii de construire şi aplicare: 

e de la simplu la complicat utilizând intervale mici, ritmică 
egală, atac lejer, moale, articulaţie în legato, tempo moderat. 

e ca sonoritate de la sunetul laringian m către vocale închise 
apoi din nou către deschise. 


Deschise k Î ——— U închise posterioare 
E—A — O / mediane 
ALT anterioare 


Vocalizele constau din emisiunea cântată a celor 5 vocale şi stau 
la baza studiilor de cânt. 

Studiul vocalizelor urmăreşte eliminarea pragului zonei de pasaj prin 
exerciții progresive, sistematice până când fiecare vocală emisă ajunge să 
fie uniformă pe toată întinderea vocii, să aparțină aceleiaşi nuanţe sonore. 

Extinzând toate aceste lucruri asupra corului ca instrument se 
urmăreşte egalizarea registrelor prin omogenitate pe întreaga întindere 
a corului prin găsirea sonorităţilor în care partidele se aseamănă ca 
timbru şi sonoritate. 

Vocalizele se plasează la începutul fiecărei repetiţii şi nu trebuie 
să dureze decât 10-20 minute, având drept scop o emisie de calitate a 
vocalelor, pentru dezvoltare tehnicii de pronunție, articulaţie şi dicţie 
în cântul coral. 

Solfegierea unor lucrări din programa analitică 


Repertoriul va fi propus de titularul de disciplină la începutul 
fiecărui semestru. 


Tema control: Exerciţii şi aplicații practice pe lucrări corale din 
programa analitică urmărind în special intonația 

Colocviu: Interpretarea unor lucrări din programa analitică probă 
practică în cvartet vocal. 

Evaluare: — 40% Respectarea unei intonații juste 

— 30% Producerea diverselor tipuri de atac; emisia vocală. 

— 20% Omogenizarea timbrală individuală (egalizarea registrelor) 
şi în ansamblu. 

— 10% Citire la prima vedere în cvartet vocal, pe solfegiu şi 
sublinierea unor elemente teoretice din curs. 

Semestrul II 
VI. OMOGENIZAREA TIMBRALĂ PE VOCALE. VOCALIZE 
EXERCIȚIL DE „ACCODARE A YUOIIOR CU USOARE INLANTUIRI ARMONICE 


Honde raio 


Cu iure inchisă 


` ~x 


Pxerciţin? se va repeta şi 
în alte temponri şi nuanțe, 
în total 4-5 minute, făcă a 
schimba tonalitatea, 


Allegretto rall a lempo 


c =: ........ Dorfe legat ` 


eanes oam fe 


7 7 T aa SE pane 
im rem iam » /m tem iam 1e7 iom 
Mm mem mom mun MEN mom mam mem 
sum iom tam um iom rom ium UT 


* Bănescu — Curs practic de canto, Conservatorul Ciprian Porumbescu, 
1969. 

VII. ATACURI PE TIMPI ŞI FRACȚIUNI DE TIMPI 


Se abordează lucrările parcurse anterior din acest punct de vedere. 


VIII. CONSOLIDAREA LUCRĂRILOR ÎN VEDEREA 
CONCERTULUI 


1. Pregătirea lucrărilor abordate pentru concert din acest punct 
de vedere. 
2. Pregătirea probei de cvartet vocal. 


Tema control: Probă practică în cvartet urmărind probleme de 
emisie şi respiraţie 

Examen: Probă de cvartet vocal urmărind aspecte artistice ale 
interpretării în cvartet vocal 

Evaluare: — 30% intonaţie, emisie, tipuri de atac, articulaţii, 
omogenizare timbrală pe vocale cardinale 

— 40% Aprofundarea textului muzical şi literar, frazare, sens, 
dozaje între planuri melodico-armonice 

— 20% Susținerea din memorie a probei 

— 10 % Prezenţa vocală şi artistică de concert şi susţinerea unor 
elemente teoretice din curs. 


* Menționăm că materia acestui curs, bazându-se aproape în 
exclusivitate pe formarea deprinderilor şi reflexelor de integrare într-un 
ansamblu coral şi de relaționare cu intențiile dirijorului presupune lucrări 
practice, reluarea şi aprofundarea unei problematici complexe care se 
abordează în toate laturile ei încă din primul curs dar care se va relua la 
niveluri tot mai profunde pe parcursul întregii facultăți. 


BIBLIOGRAFIE SELECTIVĂ 


Botez, Dumitru — Tratat de cânt şi dirijat coral, vol. 1I, II, 1982, 
1985 

Bena, Augustin — Curs practic de dirijat coral, Editura Muzicală, 
Bucureşti, 1968 

Chailley, Jacques — 40.000 ani de muzică, Editura Muzicală, 
Bucureşti, 1967 

Corneliu, Mircea — Intercomunicare, Editura Ştiinţifică şi Enciclopedică, 


Bucureşti, 1979 

Cristescu, Octav 
Dorizo, Alex. 


Gârbea, Ştefan 
Gâscă, Nicolae 
Husson, Raoul 
Marin, Constantin 
Petre Crăciun 
Pinghiriac, Emil 
Popovici, Doru 


Stan, Sandina 

— Cântul, Editura Muzicală, Bucureşti, 1963 

— Vocea. Mecanisme, afecţiuni, corelaţii, Editura 
Medicală, Bucureşti, 1972 

— Fonoaudiologia (Fiziologia vocii vorbite şi 
căutate), Editura Muzicală, Bucureşti, 1967 

— Arta dirijorală, Editura Didactică şi Pedagogică, 
Bucureşti, 1982 

— Vocea cântată, Editura Muzicală, Bucureşti, 
1968 

— Arta construcției şi interpretării corale. Tratat 
dicografic. 

— Curs de Dirijat cor (audiat), Universitatea 
Naţională de Muzică, Bucureşti 

— Arta cântului vocal, Editura Fundaţiei România 
de Mâine, Bucureşti, 2000 

— Muzica corală românească, Editura Muzicală, 
Bucureşti, 1966 

— Tehnica vorbirii scenice, Editura Didactică şi 
Pedagogică, Bucureşti, 1972 


PIAN GENERAL 
Prof.univ.dr. GEORGETA ŞTEFĂNESCU BARNEA 


Obiective 

Cursul de Pian general are drept scop, cunoaşterea de către 
studenţi a instrumentului de bază pentru formarea lor ca muzicieni, ca 
şi asigurarea unei importante modalități de îmbogăţire a orizontului 
artistic prin abordarea practică, directă, a lucrărilor muzicale din 
repertoriul universal şi românesc. 


Cursul de Pian general, curs practic individual, este prevăzut în 
planul de învățământ cu o oră pe săptămână, pe timp de doi ani, în 
semestrele 1, 2, 3, 4, cu verificări a cunoştinţelor în semestrele 1, 3 şi 
examene în semestrele 2, 4. 

Conţinutul repertorial al cursului cuprinde un material bogat şi 
variat, de la exerciții pentru formarea şi consolidarea deprinderilor şi 
priceperilor pianistice de bază, până la lucrări de referință din 
principalele perioade ale creaţiei muzicale. 

Programa va fi aplicată diferențiat, în funcţie de nivelul de 
educaţie pianistică al fiecărui student. Repertoriul propus în programa 
disciplinei oferă posibilitatea abordării unor piese de o maximă 
diversitate, de toate nivelurile de dificultate, de la metode pentru 
începători până la marele repertoriu pianistic. 


Cursul de Pian general asigură studenților posibilitatea de a 
utiliza pianul ca un instrument de lucru în studiul altor discipline ca: 
Armonie, Contrapunct, Citire de partituri, Analiză şi Forme muzicale, 
Istoria muzicii etc. 

Studenţii au prilejul de a parcurge un material muzical divers, 
abordat pe epoci şi stiluri de creaţie care sporeşte fondul de repertoriu 
asimilat la clasele de canto, instrumente de coarde, ansamblu coral. 

Cursul de Pian general contribuie la dezvoltarea simțului estetic 
capacitatea de receptare şi interpretare — redare a operei muzicale, la 
dezvoltarea capacităţii de reprezentare auditivă interioară, în scopul 
configurării complexe a fenomenului muzical. 

În urma frecventării cursului de Pian general, viitorii profesori 
de muzică, de instrumente sau canto, dirijorii de cor, orchestră, ca şi 
viitorii compozitori, muzicologi sau regizori de teatru muzical vor 
putea utiliza pianul ca instrument muzical de bază în sprijinul 
activităţii lor profesionale. 

La sfârşitul fiecărui semestru, respectiv al fiecărui an de studii, 
studenții vor putea prezenta un nou program de piese din stiluri diferite, 
interpretate la pian cu partitură în față sau învăţate pe dinafară. 

La sfârşitul cursului studenţii vor avea un repertoriu de bază care 
le va permite, prin comparaţie, studierea altor lucrări muzicale, studiul 
la pian stimulându-i spre autoperfecţionare continuă. 


Program de studiu pentru semestrul I 


A - nivel începători: 

a) Material obligatoriu: 

— exerciţii progresive de tehnică 

— două game majore (pe două octave) cu arpegii şi acorduri 
— patru studii în cheile sol şi fa 

— două piese româneşti 

b) Program obligatoriu pentru evaluare : 

— un studiu 

— o piesă românească 


Exemplu de Program minimal pentru evaluare 


1) Cernovodeanu,Maria, Frunzişoară lozioară, cântec popular 
2) Cernovodeanu, Maria, Stejarul după Gavril Musicescu 
3) Herz H, Exerciţii tehnice 


Program de studiu pentru semestrul II 


A - nivel începători 

a) Material obligatoriu: 

— exerciții progresive de tehnică 

— două game majore (pe două octave) cu arpegii şi acorduri 
— două studii 

— o piesă polifonică 

— o piesă românească 

b) Program obligatoriu pentru Examen 
— o gamă 

— o piesă polifonică 

— o piesă românească 


B. nivel mediu sau avansat 

În funcţie de nivelul la care se află în cunoaşterea şi stăpânirea 
tehnicii pianistice, studentul îşi poate alcătui un repertoriu pentru 
colocviu (semestrul I) şi examen (semestrul II) din bibliografia 
prezentată. 


Exemplu de Program minimal pentru EXAMEN (semestrul II) 
1) gama Do Major, pe două octave. 

2) Cernovodeanu, Maria, Gavota de Gianbatista Martini 

3) Cernovodeanu, Maria, Ciobănaşul 


BIBLIOGRAFIE SELECTIVĂ 


— H.Herz: Culegere de exerciţii, game, arpegii, Editura Fundaţiei 
România de Mâine 

— Studii şi piese pentru pian, culegere alcătuită şi îngrijită de Georgeta 
Ştefănescu Barnea şi Adriana Stănoiu, Editura Fundaţiei România de Mâine, 2005 

— L.Hanon: Pianistul virtuoz 

— M.Burada: Piese şi studii pentru pian, Editura Fundaţiei România de Mâine 

— Sonatine pentru pian de compozitori români vol. I, II, Editura 
Fundaţiei România de Mâine, 2000 

— J.S.Bach: Album pentru Anna Magdalena Bach, 12 Mici preludii, 
6 Mici preludii 

— Invențiuni la două şi trei voci, Corale vol 1, II. 

— C.Czerny: Studii op.599, 777, 139, 251, 821, 840, 299. 

— Fiii lui J.S.Bach: Piese pentru pian 

— B.Bartok: Mikrocosmos vol. I-VI 

—  Luv.Beethoven: Piese pentru pian, 2 Sonate Sonatine op.49, Editura 
Fundaţiei România de Mâine 

— W.A.Mozart: Sonatine, 5 Sonate, Editura Fundaţiei România de 
Mâine, 2000 

— J.Haydn: 5 sonate pentru pian, Editura Fundaţiei România de Mâine 
— S.Drăgoi: Miniaturi 
M.Jora: Poze şi Pozne 

— Album de Mici Piese pentru pian de compozitori români, Editura 
Fundaţiei România de Mâine 

— Album de piese preclasice şi clasice, Editura Fundaţiei România 
de Mâine, 2005 

CANTO CORAL 


Conf.univ.dr. CORNELIA ANGELESCU 


Obiective 

Reperele de studiu continuă transmiterea şi aprofundarea cunoş- 
tințelor teoretice despre voce şi cânt, precum şi formarea deprinderilor 
practice de interpretare vocală individuală şi în grup a unor piese muzicale. 

Aceste cunoştinţe vor fi necesare profesorului de muzică care va 
fi şi dirijorul corului şcolii. El va trebui să desluşească caracteristicile 
vocilor şi să ţină cont de ele în organizarea şi conducerea corului. 

Studentul va trebui să-şi cunoască propriul său instrument vocal 
şi să ştie să cânte la el; să posede o gândire muzicală superioară; să-şi 
cultive sensibilitatea artistică; să cunoască repertoriul de gen din 
creaţia românească şi universală. 


Repertoriu general 
Semestrul I 


1. Studii acompaniate din metodele: 

— B. Liitgen - Studiile nr.3, 4, 15 

— J. Concone — nr.1, 2, 3, 11 

2. Arii antice 

Caccini — Amor ch' attendi 

(1545-1618) — Amarilli 

Claudio Monteverdi — Lasciantemi morire 
(1567-1643) 

Giuseppe Torelli — Tu lo sai 

(1650-1703) 

Antonio Caldara — Se ben crudele 
(1670-1736) — Come ragio di sol 
Giovanni Battista — Per la gloria d' adorarvi 


3. Lieduri 
L.V. Beethoven — Ich liebe dich 
W. A. Mozart — Cântec de leagăn 

W. A. Mozart — Anchloe 

F. Mendelsohn Barctholdy — Griiss 
J. Brahms — Cântec de leagân 

F. Schubert — Păstrăvul (Die Forelle) 
F. Schubert — Wohin (Încotro) 


4. Piese româneşti 

G. Stephănescu — Fluieraşul 

G. Stephănescu — Înşiraţi-vă mărgele 
G. Stephănescu — Somnoroase păsărele 
Ed. Caudella — Ochi albaştri-s drăgălaşi 
T. Brediceanu — Cât e muntele de-nalt 
T. Brediceanu — Voinicel cu părul creţ 


Semestrul II 


1. Studii acompaniate din metodele: 

N. Vaccai — lecţia VI — Sincopa, lecţia VII — Rulada 
B. Litgen — lecţia VIII, lecţia IX — Apogiatura 
2. Arii antice 

Alessandro Scarlatti — Toglietemi la vita ancor 
(1660-1725) 

Gian Giacomo Carissimi — Vittoria, vittoria 
(1605-1674) 

Giovanni Paisiello — Nel cor pin non mi sento 
(1740-1816) 

Giovanni Battista — Nina 

Pergolesi 

(1710-1836) 

Antonio Lotti — Pur dicesti 

(1667-1740) 


3. Lieduri 

F. Schubert — Lachen und Weinen (Râsul şi plânsul) 
F. Schubert — Heidenrâslein (Trandafir de câmpie) 
R. Schumann — Ich grolle nicht (Eu nu te cert) 

R. Schumann — Er ist's (Primăvară - eşti tu) 

R. Schumann — Die Lotosblume (Floarea de lotus) 
Fr. Liszt — Ich liebe dich 


1982. 


Ch. Gounod — Serenada 

W.A. Mozart — Un motto di gioja 

W.A. Mozart — Ridente la calma 

L. van Beethoven — In questa tomba oscura 
4. Piese româneşti 

T. Brediceanu — Dragu-mi-i mândro de tine 
T. Brediceanu — Floricică de pe apă 

T. Brediceanu — Pe din jos de Orăştie 

D.G. Kiriac — Pe cărare sub un brad 

D.G. Kiriac — Foaie verde lămâiță 

G. Dima — A venit un lup din crâng 

G. Dima — Curcile 

G. Dima — Ştii tu mândro 


Semestrul 3 
Forma de evaluare - COLOCVIU 
Program obligatoriu pentru colocviu 


— Un studiu acompaniat (B. Liitgen, N. Vaccai )sau un lied 
— O arie antică sau o piesă românească 


Semestrul 4 
Forma de evaluare — EXAMEN 
Program obligatoriu pentru examen: 
— Un lied sau o arie antică 
— O piesă românească 
BIBLIOGRAFIE SELECTIVĂ 


Botez D.D. — Tratat de cânt şi dirijat coral, Editura Muzicală, Bucureşti, 


Husson Raoul — Vocea cântată, Editura Muzicală, Bucureşti, 1968. 

INSTRUMENT/CANTO (la alegere) 


PIAN 
Prof.univ.dr. GEORGETA ŞTEFĂNESCU BARNEA 


Obiective 

Cursul de Pian — Instrument la alegere are ca scop formarea unor 
muzicieni de înaltă calificare ca interpreţi şi profesori de pian concomitent 
cu specializarea lor ca profesori de muzică, dirijori de cor, dirijori de 
orchestră, compozitori, muzicologi. Prin conţinut, mod de desfăşurare şi 
finalitate, acesta este un curs practic de măiestrie. 

De asemenea, cursul contribuie la formarea complexă a 
personalităţii artistice, ca urmare a consolidării şi desăvârşirii 
deprinderilor tehnice pianistice şi muzicale. 


Cursul de Pian trebuie să sintetizeze practic elementele specifice 
ale tuturor disciplinelor muzicale studiate, prin valorificarea 
organic cunoştinţele şi deprinderile muzicale dobândite în întregul 
ansamblu al pregătirii muzicale. 

Având în vedere bogăţia extraordinară a repertoriului pianistic, 
studierea unor opere reprezentative din diferite epoci creatoare pe 
parcursul celor patru ani de pregătire pianistică superioară presupune 
preocuparea constantă pentru desăvârşirea bazelor tehnice 
instrumentale paralel cu adaptarea măiestrită la cerințe stilistice 
variate. Sarcina primordială a studentului va fi aceea de a-şi dezvolta 
gândirea muzicală prin perfecţionarea continuă a mijloacelor sale de 
expresie. El îşi va desăvârşi formarea ca instrumentist potrivit 
concepției actuale privind arta interpretativă, concepţie care presupune 
o înțelegere deplină a textului muzical, o gândire structurală — 
analitică, de la cea mai mică celulă generatoare până la ansamblul 
operei muzicale. 

1. Probleme specifice ale tehnicii pianistice superioare 

— Realizarea factorilor de tehnică pianistică prin obţinerea unui 
înalt grad de autocontrol în raportul dintre acțiunea musculară optimă 
şi relaxare; 

— Realizarea egalităţii şi independenței degetelor; 

— Dezvoltarea tehnicii de tipul gamelor, arpegiilor şi acordurilor, ca 
şi a octavelor; 

— Rezolvarea problemelor complexe de ritm şi poliritmie; 

— Perfecţionarea procedeelor de pedalizare şi aplicarea lor 
diferențiat în repertoriul pianistic. 


2. Probleme ale formării artistice, ale dezvoltării calităţilor 
psiho-fizice şi ale pregătirii multilaterale a interpretului pianist. 

— Lărgirea şi aprofundarea cunoştinţelor de cultură muzicală şi 
generală; 

— Pregătirea specifică în vederea apariţiei publice în concerte; 

— Obţinerea randamentului personal maxim; 

— Adoptarea unor principii de etică profesională, de respect şi 
preţuire a valorilor culturii muzicale româneşti şi universale; 

— Înțelegerea rolului artistului-interpret şi pedagog în societate. 


3. Probleme ale expresivităţii interpretative la pian 
— Tuşeul pianistic şi diferențierile expresive ale tuşeului; 
— Tipuri de atacuri sonore şi corelarea lor cu duratele sunetelor. 


4. Probleme de stilistică muzicală şi aplicarea lor specifică la 
repertoriul pianului. 


5. Probleme de pregătire a studenţilor pentru activităţile de 
acompaniament vocal şi instrumental şi corepetiţie. 


6. Formarea şi consolidarea deprinderilor de citire la prima 
vedere. 


Verificarea stadiului de pregătire a studenţilor este prevăzută 
anual şi se realizează prin audiții şi examene. Programul acestora pe 
ani de studii este prevăzut în capitolul următor. 

La sfârşitul anului I de studiu la specialitatea Instrument la 
alegere — Pian, studenţii vor putea susține un nou program de recital, 
corespunzător programei stabilite împreună cu profesorul disciplinei. 

La absolvirea cursului de Instrument la alegere — Pian studenţii 


vor dispune de pregătirea necesară pentru a deveni buni instrumentişti 
pianişti, respectiv buni profesori de pian, cu completarea teoretică şi 
practică de la cursul de Metodica predării pianului. 


Studenţii cursului de Instrument la alegere — Pian vor fi 


pregătiți de asemenea pentru a putea asigura acompaniamente vocale 
şi instrumentale, prin parcurgerea şi studiul unui repertoriu de acom- 
paniament cuprinzând piese vocale din literatura muzicală, universală 
şi românească, piese instrumentele, muzică pentru ansambluri şi 
şcolile de balet. 


Program de studiu 

a) Material obligatoriu pentru semestrul I 

— exerciţii tehnice, 

— game majore şi minore (în terţe, sexte, decime), arpegii lungi, 


acorduri 

— două studii de virtuozitate 

—o piesă preclasică 

—un preludiu şi o fugă, sau 2-3 părţi dintr-o suită de J.S.Bach 
—o parte I-a (Allegro) dintr-o sonată clasică 

—o lucrare contemporană românească 

— citire la prima vedere 


Program obligatoriu pentru Colocviu, semestrul I 
—un studiu de virtuozitate 

—J.S.Bach, Preludiu şi fugă, sau 3-4 părți de suită 

— Sonată clasică, partea I-a 


Exemplu de program minimal pentru COLOCVIU (semestrul) 


1) Frederic Chopin, Studiu nr.1, fa minor, (din „Trei studii noi”) 
2)J.S.Bach, Preludiu şi Fuga nr V, Re Major 

(din „Clavecinul bine temperat”, caietul I) 

3) Ludwig van Beethoven, Sonata op.49 nr.2, Sol Major, pl 


a) Material obligatoriu pentru semestrul II 
— exerciţii tehnice 
— game majore şi minore (în terțe, sexte, decime), arpegii acorduri 


— trei studii cu probleme tehnice diferite 

— un preludiu şi o fugă (diferit), sau celelalte părți din suita de 
J.S.Bach 

— părțile următoare din sonata clasică 

— o piesă romantică 

— o lucrare contemporană din creaţia muzicală universală 

— exerciţii de citire la prima vedere 


Program obligatoriu pentru examen (semestrul II) 

— un preludiu şi o fugă, sau 3-4 părți dintr-o suită de J.S.Bach 
Sonata clasică, părţile 2, 3 (până la sfârşit) 

O lucrare românească 


Exemplu de program minimal pentru EXAMEN (semestrul 2) 

4) Johann Sebastian Bach, Preludiu şi Fuga nr.V, Re Major, (din 
Clavecinul bine temperat, caietul I) 

5) Ludwig van Beethoven, Sonata op.49 nr.2, Sol Major, p II 

6) Marțian Negrea, „Seara-n poartă” (din suita „Impresii de 
la ţară) 


BIBLIOGRAFIE SELECTIVĂ 


- Album de piese preclasice şi clasice pentru pian, Editura Fundaţiei 
România de Mâine, 2005 

- C.Czerny: Studii op.740, 365 

- Fr.Chopin: Studii, op. 10 şi 25, nocturne, poloneze, valsuri, balade 

- M.Burada: Piese şi studii pentru pian Editura Fundaţiei România de 
Mâine 

- Fr.Liszt: Studii după Paganini, Studii transcedentale, 

- J.S.Bach: Suite franceze, Suite engleze, Clavecinul bine temperat, 
vol.I, N. 

- W.A.Mozart: Sonate, 5 sonate, Editura Fundaţiei România de 
Mâine, 2005 

- Lwv.Beethoven: Sonate (1-32), 32 Variaţiuni, Concerte (1-5) 

- Sonatine pentru pian de compozitori români, vol. I, II, Editura 
Fundaţiei România de Mâine 

- Piese româneşti pentru pian din secolul XIX, vol. 1, 2, 3, Editura 
Fundaţiei România de Mâine, 2004 

- T.Ciortea: Trei piese pentru pian, Sonatina, Patru cântece maramureşene 

- G.Enescu: Suita în stil vechi, op.3, Suita op.10, Pieces impromptues 

- Suita a l-a, op.18, Sonata în fa diez minor, 0p.24, nr.1, Sonata în 
Re Major, op.24, nr.3, Nocturne 

- M.Ohana: Studii pentru pian 

- A.Cortot: Principii raționale ale tehnicii pianistice 

VIOARĂ 


Lector univ.drd. ION OLTEŢEANU 


Obiective 

Acest curs are ca obiective generale pregătirea studenților pentru a 
deveni, la absolvirea lui, profesori de vioară la clasele I — VIII din şcolile 
şi liceele de muzică sau, după caz, violonişti în diferite ansambluri. 


Este cunoscut faptul că un bun profesor de vioară şi violonist are 
nevoie de cel puţin două calități esenţiale: un auz muzical activ şi un 
gust estetic elevat. 

Aceste calități pot fi obţinute prin sintetizarea practică a ele- 
mentelor specifice ale celorlalte discipline muzicale studiate: teorie 
armonie, polifonie, istoria muzicii, forme şi genuri muzicale, estetică, 
stilistică, psihopedagogie, etc., pentru valorificarea unor cunoştinţe 
specifice privind: rezonanţă naturală, intervale, intonaţie temperată şi 
funcţională, conducerea vocilor, elementele discursului muzical ş.a. 

În anul I cursul urmăreşte în principal familiarizarea studenţilor 
cu un mod nou de abordare a studiului viorii, potrivit acestei trepte de 
învățământ, diferit de cel din liceul de muzică. 

În acest scop sunt necesare: 

— recapitularea celor mai importante cunoştinţe şi deprinderi 
acumulate anterior (care să permită); 

— cunoaşterea datelor psiho-fizice ale studentului, pentru stabilirea 
motivațiilor ce vor constitui suportul acestor activități, corectarea even- 
tualelor greşeli (şi, în consecință); 

— organizarea şi repartizarea materiei ce urmează a fi lucrate. 

Dezvoltarea tehnicii se va face conştientizând necesitatea obținerii 
unui nivel cât mai complex de autocontrol. Tehnica violonistică în 
continuă dezvoltare va fi mereu privită ca un mijloc sine qua non, 
pentru formarea etico — artistică solidă, bazată pe o cultură muzicală şi 
generală complexă care să permită conturarea adevăratului profil al 
pedagogului şi artistului interpret. 

Concret, studenţii anului I vor parcurge obligatoriu: 
a) studii tehnice: K. Flesch — Game şi arpegii; 
R. Klenck — Studiul gamelor; 
O. Sevcik — Tehnica viorii şi arcuşului etc. 
b) Studii metodice: Fr. Şi Ge. Benda — 28 studii pentru vioară; 
J. Dont — Studiile op. 37 şi 35; 
Ch. Dancla — Studiile op. 73. 
c) Sonate: preclasice — Haendel, Veracini, Corelli, Locatelli, etc.; 
clasice — Haydn, Mozart; 
romantice — Schubert; 
româneşti — P. Constantinescu. 
d) Concerte: J.S. Bach — concertele în Mi şi la; 
J. Haydn — concertele în Sol şi Do; 
J. B. Viotti — concertul nr. 22; 
M.Bruch — concertul în sol, etc. 

Facultativ se pot studia şi alte lucrări, urmărind cunoaşterea 
practică a repertoriului de parcurs cu elevii claselor I — VIII, a 
repertoriului de orchestră, muzică de cameră. 

De comun acord cu profesorul se vor stabili programele de 
recital pentru cele două forme de evaluare semestrială, activitățile 
artistice, producţii, înregistrări, etc. 

Un program minimal de evaluare va cuprinde obligatoriu: 

— un studiu; 

— două părţi de sonată sau o piesă; 

— o parte de concert. 

CANTO CLASIC 


Conf.univ.dr. CORNELIA ANGELESCU 


Obiective 


Cursul realizează transmiterea şi însuşirea cunoştinţelor teo- 
retice despre voce şi cânt, formarea deprinderilor practice corecte 
privind utilizarea aparatului fono-respirator, precum şi cu rezolvarea 
problemelor de interpretare vocală necesare pentru vocile corale, dar 
şi pentru solişti. 


Tehnica vocii 


1. Teoria cântului 

Principii fundamentale ale cântului după teoriile lui Manuel 
Garcia, Jules Tarneaud, Raoul Husson, Arta Florescu. 

a) Conduite fonatorice: ţinută, atitudine, expresie; 

b) Acţiuni simultane adaptate actului fonator: 

- respirația (tipuri de respiraţie, respiraţia justă, exerciţii 
respiratorii, gimnastică respiratorie); 

- emisia (atacul sunetului, sprijin, rezonanță, registre, pasaje); 
dicția (articulaţie, pronunție, expresivitatea cuvântului); 
autocontrolul (audiție, percepere, imagine, sens). 


2. Studii aplicative 

a) Vocalize — exerciţii în scopul extinderii ambitusului, a 
elasticizării vocii şi emisiei sunetelor. 

Vocalizele urmăresc: 

- Atacul sunetului, sprijin. Note ținute; aplicaţii de vocale pe 
aceeaşi treaptă; sunete învecinate ascendente şi descendente; 

- Locul sunetului, rezonanţă; 

- Legarea sunetelor; Legato; Portamento; 

- Studii de vocale; studii de consoane; 

- Unificarea registrelor; 

- Agilitate sonoră: game majore, game minore şi cromatice. Triolet, 
Staccato, 
- Apogiatură. Mordent. Grupetto. Tril. Filaje. Cadenţe. 


Repertoriu general 
Semestrul I 


- Studii de tehnică vocală din metodele: Lutgen nr. 4-10, 

- Concone nr. 1-6, 

- Vaccai: cvarta, cvinta, sincopa rulada 

- Vocalize de concert: M. Ravel, S. Rahmaninov 

- Arii, canzone şi madrigale din perioada Ars Nova şi Renaşterea 
italiană (Giulio Caccini, Cl. Monteverdi, A. Scarlatti) 

- Lieduri din stilul clasic: Ch.W. Gluck, J. Haydn, W.A. Mozart 

- Piese româneşti din sec. XIX: Al. Flechtenmacher, Ed. Caudella, 
E. Mezetti 


Semestrul II 


- Studii de tehnică vocală din metodele: Lutgen nr. 10-15, 

- Concone nr. 7-14, 

- Vaccai: Rulada, Apogiatura, Trilul 

- Vocalize de concert: R. Hahn, F. Cilea, P. Bentoriu 

- Arii antice din stilul Renaşterii: D. Scarlatti, Caldara, Stradella 

- Lieduri, oratorii, arii de operă aparţinând clasicismului: Ch.W. 
Gluck, J. Haydn, W.A. Mozart, L. Van Beethoven 

- Cântece din marile culegeri folclorice: T. Brediceanu, S. 
Drăgoi, E. Monţia, G.D. Chiriac etc 


Semestrul III 


Forma de evaluare - COLOCVIU 
Program obligatoriu pentru colocviu: 
- o arie antică 

- un lied din stilul clasic 

- o piesă românească din sec. XIX 


Semestrul IV 
Forma de evaluare - EXAMEN 

Program obligatoriu pentru examen: 

- o arie antică 

- un lied, un oratoriu sau o arie din perioada clasicismului 
- o piesă românească - din repertoriul studiat 


BIBLIOGRAFIE 


1. Pop, N. loan — Știința, arta şi pedagogia cântului, Bucureşti, 
Ed. Muzicală 

2. Cristescu, Octav — Cântul, probleme de tehnică şi interpretare 
vocală, Bucureşti, Ed. Muzicală 


3. G., Buzoianu — G. Cotul — Vocea şi igiena vocală, Bucureşti, 
Ed. Muzicală 

